
Predgovor 


Ova knjiga je napisana povodom prve konferencije Ujedi- 
njenih naroda posvećene pitanjima ljudskog okoliša i održa- 
ne u Stockholmu od 6. do 16. juna 1972. Konferencija je sa- 
zvana nakon što je u maju 1971. u Mentonu međunarodna 
konferencija stručnjaka za ljudsku okolinu — ekologa, bio- 
loga, urbanista — uputila ape! na OUN koji je potpisalo 2200 
učenjaka iz čitava svijeta. U tom se apelu upozoravalo na 
vcoma ozbiljnu situaciju u koju ulazi čovječanstvo u vezi s 
demografskom ekspanzijom, rušenjem ravnoteže između čo- 
vjeka i biosfere te zagađivanjem okoliša. 

Autor ove knjige imao je prilike da sudjeluje u nezavisnoj 
konferenciji što ju je organizirala mirotvorna organizacija 
Dai Dong, koja je imala zadatak da nezavisno od utjecaja 
službene politike pojedinih država, a na osnovi uvjerenja sa- 
mih stručnjaka, podnese jednu rezoluciju konferenciji Uje- 
dinjenih naroda. Ona se stoga održavala neposredno prije 
konferencije Ujedinjenih naroda u Stockholmu, a na njoj su 
sudjelovali učenjaci iz raznih zemalja i s raznih kontinenata. 

Sam problem »ljudske okoline« na prvi je pogled više teh- 
ničke prirode, kao problem očuvanja prirode i gradova od za- 
gađivanja, ali veoma brzo se može vidjeti da je on povezan 
s bitnim pitanjima ljudske egzistencije uopće: porastom pu- 
čanstva i prenapučenošću, iscrpljivanjem prirodnih resursa, 
industrijskom civilizacijom, kapitalističkom eksploatacijom 
prirode i čovjeka, odnosno razvijenih i nerazvijenih zemalja, 
i tako dalje. Na prvi pogled bezazleni problem ljudskog oko- 
liša dirnuo je u osnovna pitanja suvremene civilizacije i sud- 
bine ljudske vrste. 

Zato smo odlučili da naše čitaoce upoznamo na informa- 
tivan i sintetički način sa čitavom problematikom koja se 
danas nalazi iza onoga što se zove »ekološka kriza«. Kako 
se radi o veoma bogatom materijalu, povezanom s mnoštvom 

teorijskih i praktičkih problema, nastojali smo da prije sve- 
ga pokažemo opsežnost problema, njihovu složenost i ispre- 
pletenost, a naročito da upozorimo na društvene posljedice. 

U ovoj knjizi nismo posebno razmatrali jedno od najvećih 
zala za ljudsku okolinu, koje istovremeno predstavlja i naj- 
veću prijetnju za opstanak ljudske vrste, a to je rat. Smatrali 
smo da ovaj problem traži da mu se posveti dosta prostora, 
ali smo ujedno pretpostavili — da se o njemu dosta pisalo i 
piše, pa da je kao takav mnogo bliži našim čitaocima. Na- 
ravno, u okviru ove ekološke problematike nikad ne smije- 
mo izgubiti iz vida ulogu rata i naoružanja kao jednog od 
najvećih zala suvremene civilizacije. 

Također nam je bilo stalo do toga da ova pitanja, koja su 
većini još nepoznata, donekle osvijetlimo i s marksističkog 
stajališta. Uvjereni smo da ona u sebi sadrže, kao sva pitanja 
koja zadiru u samu jezgru čovjekove egzistencije i u oblik 
ljudske civilizacije, jednu revolucionarnu perspektivu, koja s 
marksističkog gledišta još nije postala predmet raspravlja- 
nja. Izjava u Mentonu, nezavisna konferencija Dai Dong, kao 
i sama konferencija Ujedinjenih naroda u Stockholmu jasno 
upućuju na to da se radi o problemima čije konačno i pot- 
puno zadovoljavajuće rješenje pretpostavlja društvene promje- 
ne što vode svjetskom socijalizmu. 


U Zagrebu, jesen 1972. 
RUDI SUPEK 


Idemo li u katastrofu ili u Treću revoluciju? 


»Zaklinjem vas, braćo moja, ostanite vjerni Zemlji!« 
Friedrich W. Nietzsche 


Još nam je u sjećanju uzbuđenje koje je izazvalo jato pa- 
taka u alarmnom uređaju atomske obrane — napada. Atom- 
ska se obrana, naime, sastoji u tome da u nekoliko sekundi 
mora izazvati atomski protunapad, koji je isto tako totalno 
razoran kao i očekivani napad. O preciznosti alarmnih ure- 
đaja i o sekundama zavisi da li će totalno uništenje ljudi ima- 
ti taktičku prednost od nekoliko sekundi na jednoj ili drugoj 
strani. Rezultat će, po mišljenju eksperata, biti u svakom slu- 
čaju isti: opća smrt, jer postojeće su zalihe atomskih bombi 
dovoljne ne samo za jednokratno uništenje ljudi nego ga 
mogu ponoviti deset i stotinu puta. Toliko je velika ljudska 
strast za razaranjem, a koja se opravdava željom za sigur- 
nošću. 

No, možda je i pretjerano reći da su patke na ekranu 
atomske obrane izazvale tako veliko uzbuđenje imeđu lju- 
dima. Ono i nije bilo toliko kao što bi se moglo očekivati 
kad je u pitanju uništenje vašeg, mojeg i našeg života i ži- 
vota svih ostalih. Zašto? Razlog se može naslutiti: ljudi gaje 
veoma veliko povjerenje u tehničku nepogrešivost moderne 
tehnike. Oni su uvjereni da tehnika raspolaže s dovoljno si- 
gurnim uređajima kako se nekom greškom  »atomski kišo- 
bran« nad našim glavama ne bi survao na nas. Oni žive u 
dubokom uvjerenju da je uvijek moguće pronaći neko »teh- 
ničko rješenje« da se očuva naša sigurnost i spase naši ži- 
voti. 

Zanimljivo je koliko je razvijeno to povjerenje suvremenog 
čovjeka u »tehnička rješenja«! S kakvom bezbrižnošću ljudi 
žive znajući da se netko brine oko njihova iznalaženja. Dobri, 

srednjovjekovni, čovjekoliki Bog nikad nije uspio stvoriti tak- 
vu sigurnost među ljudima, takvo slijepo povjerenje u ne- 
poznate i bezlične »više sile« kojima rukovode suvremeni 
tehničari i, dakako, političari. Čak i oni najtvrđokorniji pre- 
Ziratelji i neprijatelji tehnike, koji joj pokušavaju suprot- 
staviti višu misaonost kako bi prekrili svoju individualnu 
nemoć pred njenim modernim svevlašćem, čak i oni se nc 
razlikuju mnogo od ostaloga vulgusa u tom čvrstom uvjere- 
nju kako »tehnička rješenja« postoje. 

Došlo je vrijeme da se ova slijepa vjera u »tehnička rje- 
šenja« razori, da se ljudima kaže kako »tehničkih rješenja« 
nema, i ne samo da ih nema nego da ih i ne može biti! A u 
pitanju je čovjekov život, i to ne bilo kakav život nego upra- 
vo ljudski život; u pitanju je opstanak čovječanstva, i to ne 
bilo kakvog čovječanstva, nego onoga koje živi sa svim dru- 
gim biljnim i životinjskim vrstama što tvore život na ovom 
planetu. 


Potrebno je otvoreno reći da suvremeno čovječansivo, ako 
nastavi množiti se po sadašnjoj stopi, srlja u katastrofu, te 
da će se broj onih desetaka milijuna ljudi koji danas u 
svijetu umiru od gladi u toku godine dana, naglo povećati. 
Za prehranu stalno rastućeg broja ljudi, s obzirom na ogra- 
ničenost prirodnih izvora, nema tehničkog rješenja. 

Potrebno je reći da se prirodni izvori koji su uvjet našeg 
života, biološki i mineralni, sve intenzivnije iscrpljuju i, uz 
sve veću prenapučenost, primiču svojem kraju. Kako su oni 
nastali kao plod tisuća milijuna godina biološke evolucije i 
dugotrajnog rada same Zemlje, to ne postoji tehničko rje- 
šenje da se taj dugotrajni rad Zemlje zamijeni nekim skra- 
ćenim postupcima. 

Potrebno je reći da Zemlja može podnijeti daleko veći broj 
ljudi od onih koliko ih ima danas, ali na štetu ostalih živo- 
tinjskih i biljnih vrsta, na štetu netaknutih livada i djevičan- 
skih šuma, na štetu ljudske samoće i dodira s prirodom. 
Nema tehničkog rješenja da sačuvamo doista ljudski život i 
prirodni život čovjeka ako nas bude umjesto tri milijarde -— 
deset ili četrdeset milijardi, broj koji očekuje naše unuke 
i praunuke. 

Lagao bih kad bih rekao da nema rješenja i za četrdeset 
milijardi ljudi na ovom planetu. Ona su moguća. Ali što mi 
vrijedi život ako budem živio na 536. katu nebodera nekvg 
megalopolisa, jer su već odavno preorali sve prizemnice u 
predgrađima, ako budem udisao kisik i pio vodu iz nekih 

aparata na nižim ili višim katovima ove kućerine; ako se 
budem hranio veoma ukusnim naparfimiranim proteinskim 
pilulama koje se prave od morskih algi i mikrobakterija koje 
žive od mojih vlastitih tjelesnih otpadaka; što će mi živo, 
ako sam svoj život sveo na jedan krug materije koji se kreće 
kroz mene u ovoj istoj prostoriji u kojoj živim kozmonaut- 
skim životom. Uostalom, recimo da bi se takav život mogao 
svidjeti, ali što će biti s mojim potomcima, kad ih umjesto 
četrdeset milijardi bude osamdeset?! Istina, za ovu situaciju 
mi dosada nitko nije predložio »tehničko rješenje«. 


Istina je, za ovakvu evoluciju nema »tehničkih rješenja«, 
ali postoje socijalna rješenja. Socijalna rješenja koja znače 
radikalne promjene u ljudskom odnosu prema proizvodnji, 
načinu života, održavanju biološke egzistencije i reproduk- 
cije, sistemu društvenih vrednota i, konačno, prema društve- 
noj organizaciji. Štoviše, ove promjene ne mogu biti samo lo- 
kalne ili nacionalne, već moraju biti planetarne, jer su pi- 
tanja ljudskog opstanka nedjeljiva kao i sama Zemlja na 
kojoj živimo. 

* 


Ljudska civilizacija prošla je dosad kroz dvije revolucije 
koje su temeljito izmijenile uvjete ljudske vrste na ovom 
planetu. Da li se nalazimo na pragu Treće rcvolucije? Prve 
dvije odvijale su se u znaku ekspanzije ljudske vrste na 
Zemlji, treća bi morala postaviti granice toj ekspanziji. Prva, 
agrarna revolucija, uspjela je staviti u službu čovjeka Sun- 
čevu energiju — procese fotosinteze u biljkama da bi služile 
za ishranu čovjeku i stoci koju je počeo udomaćivati. Druga, 
industrijska revolucija, donijela mu je vlast nad novim izvo- 
rima energije, prije svega nad fosilnim gorivima, ugljenom 
i naftom, kojima je pokretao parne i elekirične motore te 
motore s unutrašnjim sagorijevanjem. A njima se u najno- 
vije vrijeme priključila i atomska energija. Potvrdila se Ba- 
conova teza da je znanje moć, ali i Goetheova vizija da će 
»čarobnjakov učenik« osloboditi demonske prirodne sile koje 
će zaprijetiti njegovom vlastitom postojanju. 

Čovjek je živio kroz tisuće i tisuće godina kao grabežljiva 
životinja. Sabirao je plodove na divljim stablima i grmovi- 
ma, lovio je ribu i postavljao zamke životinjama, u krajnjim 
slučajevima nije se ustručavao ni da ubija druge ljude i da 
ih jede. Jedan od najstarijih napisa iz Sumera govori o tom 
dalekom dobu: »Ljudska vrsla, kad je bila stvorena, nije ni- 

pošto poznavala kruh da ga jede i odjeću da se oblači. Ljudi 
su hodali vukući udove po tlu, jeli su travu ustima kao ovce, 
pili su vodu iz baruština.«! Ljudi u ono daleko doba već su 
posjedovali razna oruđa iz kremena u obliku bodeža i sjekira, 
pa i strijele i lukove, ali im je to oružje služilo za način života 
po kojemu se nisu mnogo razlikovali od grabežljivaca. 

Prema nalazima iz Jerihona u Palestini, Zagrosa u Kurdi- 
stanu, Jarmoa iz Iraka, Tepe Sabaha u Perziji danas možemo 
sa sigurnošću zaključiti da je do agrarne revolucije došlo 
u toku osmog tisućljeća prije naše ere na Bliskom istoku. 
Nalazi pokazuju da su stanovnici u tom području posjedo- 
vali domaću stoku, najprije koze i ovce, a zatim konje, svi- 
nje i krave. Uzgajali su raž i dvije vrste pšenice. Razvili su 
lončarstvo koje im je služilo da pospreme žetvu. U Sjever. 
noj Americi, u Novom Meksiku, otkriven je u pećinama ku- 
kuruz koji je potjecao od oko 4000 godina prije naše ere. 
Učenjaci nisu još razjasnili pitanje da li je agrarna revolu- 
cija nastala na jednom području, pa se širila na ostale dije- 
love svijeta, ili je nastala spontano na više raznih mjesta 
na kugli zemaljskoj. 

Sa Bliskog je istoka nova privreda, zasnovana na poljopri- 
vredi, počela prodirati u Evropu tokom 4000 godina prije naše 
ere, pa je nalazimo između 4500. i 2000. god. na Balkanu, u 
Švicarskoj, Njemačkoj, Danskoj, zapadnoevropskim zemlja- 
ma, da bi zatim prodrla na Britanske otoke i Skandinaviju. 
Privreda zasnovana na lovu sačuvala se u eurazijskim tund- 
rama sve do najnovijeg vremena. Dok je agrarna revolucija 
putovala od Istoka na Zapad (»Ex Oriente lux«!), industrij- 
ska revolucija će ići suprotnim putem, od Zapada na Istok. 
Marx je smatrao da mu njegova domovina Njemačka ni iz- 
daleka ne pruža onaj uvid u posljedice industrijske revo- 
lucije koji će mu dati Engleska! 

Da bi živio, čovjeku je potrebna energija; i on sam je izvor 
energije. Da bi došao do hrane, on mora raditi, trošiti svoju 
energiju, a računa se da čovjek prosječno korisno upotreb- 
ljava ili troši samo 18% od energije koju je konzumirao. 
Čovjek je transformator energije koji radi s priličnim gubi- 
cima u toku transformacije. Ugljen koji proizvodi električ- 
nu energiju daje veći iznos od 23%. Biljke i životinje su ta- 
kođer transformatori energije. I valja odmah dodati, ne na- 
ročito uspješni. Tako je proizvodnja energije jednog vola u 
odnosu na konzumirano žito samo 10%. Zato će nam trebati 


1 J. Pirenne, Les Grands courants de Uhistoire universelle, Paris. 

za vola deset puta više zemlje da se proizvede određena ko- 
ličina kalorija nego za žito. Tegleća stoka prema proraču- 
nima ne daje više od 3 do 5% energije u odnosu na krmu 
kojom se hrani. 

Biljni i životinjski transformatori energije postojali su prije 
nego što se čovjek pojavio na Zemlji. I dugo vremena se 
čovjek izdržavao tako da je trčao za njima. Sva njegova 
mudrost se sastojala da razlikuje hranjive od nehranjivih. 
Njegova vlastita efikasnost bila je veoma mala, jer je sav 
život trošio na to da traži i lovi hranu. I to svaki put kad 
je bio gladan. On još nije znao stvarati veće rezerve hrane. 

Agrarna revolucija znači dubok prekid u načinu čovjekova 
života. Ona označava kraj »divljaštva«, faze u kojoj se čo- 
vjek bitno ne razlikuje od drugih životinja. Kao što kaže 
Cipolla, agrarna revolucija nije bila ništa drugo nego pro- 
ces pomoću kojega je čovjek uspio upravljati i povećavati 
svoje snabdijevanje u biljkama i životinjama. 

Otada dolazi do nove evolucije ljudske vrste koja sada 
ima na raspolaganju kemijsku energiju biljaka i životinja, 
toplinu koja nastaje sagorijevanjem biljaka, vučnu snagu ži- 
votinje, a sve je to izazvalo naglo povećanje broja ljudi. Na- 
stala su sela i stadij divljaštva je završio. Dolazi do stalnog 
usavršavanja poljoprivredne proizvodnje, pa je nakon otkri- 
ća tropoljnog sistema čovjek uspio da se stalnije naseli na 
jednom tlu, jer nije bio više prisiljen da stalno seljaka tra- 
žeći plodnu zemlju. U toku 4. milenija nalazimo u Sumeru 
kotač, i konji počinju služiti za vuču kola, ali je prošlo još 
tisuće i tisuće godina da bi se usavršio samar i prestao »kla- 
ti« životinju. Izgleda da je on otkriven tek u 4. stoljeću prije 
naše ere, otprilike kad i potkova. Čovjek je, doduše, prona- 
šao način da se koristi i energijom vjetra i vode, ali se može 
reći da je u cjelini 70 do 80% energije, sve do početka indu- 
strijske revolucije, dolazilo od biljaka, životinja i ljudi. 

Jedna od najvažnijih posljedica poljoprivredne revolucije 
bila je osjetljivo povećanje broja ljudi na Zemlji. Računa 
se da prije nje nije živjelo više od 20 milijuna ljudi na čita- 
vom planetu. Ovu brojku valja smatrati maksimumom. Od 
tog vremena prisustvujemo stalnom porastu pučanstva na 
Zemlji, pojavi brojnih sela i gradova, koji su najviše imali 
5 do 20 tisuća stanovnika, ali je bilo i nekoliko iznimaka, 
kao što su antikna Atena ili Rim koji su u nekim periodima 


2 Carlo M. Cipolla, Histoire ćconomique de la population mondiale, Idćes, 
Gallimard, Paris, 1965. 


13 


premašivali i 100.000 stanovnika. Tako uoči industrijske re- 
volucije oko 1675. nalazimo da svjetsko pučanstvo iznosi iz- 
među 650 i 850 milijuna stanovnika, koncentriranih uglavnom 
u Evropi i Aziji. To je ujedno i najveći broj koji je pučan- 
stvo doseglo do tog doba, jer se nalazilo u stalnoj ekspanziji, 
iako veoma sporoj, tako da je od srednjeg vijeka, s razvitkom 
manufakture i ekspanzijom gradova, prosječni godišnji pri- 
rast iznosio 0,3 do 0,4 posto. 

Industrijska revolucija započinje otkrićem novih izvora 
energije i usavršenim načinima njihova korištenja u proiz- 
vodnji. U početku glavnu riječ ima para. »Para i Englez čine 
jedno«, kaže jedna stara engleska poslovica. Kasnije će Le- 
njin reći da »socijalizam znači vlast sovjeta plus elektrifika- 
cija«. Novi oblici energije postaju simboli nove civilizacije. 

Dok je god. 1800. svjetska proizvodnja ugljena iznosila sa- 
mo 15 milijuna tona, već god. 1950. ona dostiže blizu 1500 mi- 
lijuna tona. Potkraj 19. stoljeća ugljenu se pridružuje novi iz- 
vor energije — fosilna ulja, nakon što su Benz i Daimler 
1885. usavršili motor s unutrašnjim sagorijevanjem. Već prije 
toga Faraday je postavio osnove za korištenje električne ener- 
gije. Dolazi do naglog porasta korištenja energije u proiz 
vodne svrhe i za poboljšanje života. Svjetska proizvodnja 
energije, vezane uz proizvodno-trgovačke djelatnosti, samo 
u stotinu godina, od 1861. do 1950. penje se od jedne 
milijarde megavat sati na 21 milijardu, što odgovara pro- 
sječnom porastu 3,25% godišnje. Međutim, porast energije u 
ovome stoljeću bio je još mnogo brži i on je iznosio barem 
oko 6%. Ono što je važno utvrditi, jest činjenica da potroš- 
nja energije raste mnogo brže nego pučanstvo, što znači da 
sve veća količina energije stoji na raspolaganju pojedincu u 
industrijaliziranim zemljama. Dok su u fazi poljoprivredne 
civilizacije glavni izvor energije živa bića, dakle fiziološki iz- 
vori, sada glavni izvor leži u području nežive tvari — ugljenu, 
nafti —, akli koji su također nastali kao rezultat rada živih 
bića kroz dugi vremenski period, pa u tom pogledu pred- 
stavljaju neobnovljive izvore energije za razliku od animalnih 
izvora koji su obnovljivi. 

Što znači ovaj nagli porast potrošnje u energiji, to znamo 
iz dnevnoga iskustva: rasvjeta u kućama i na ulicama, cen- 
tralno loženje, kućni aparati, automobili, mehanizirani javni 
saobraćaj, mehanizirana i automatizirana proizvodnja. Stro- 
jevi sve više zamjenjuju rad čovjeka, čije se radno vrijeme 
smanjuje i on dobiva više vremena za duhovne djelatnosti. 

Životni standard suvremenog čovjeka zavisi od mašinizma i 
novih izvora energije, od jednoga novoga odnosa s prirodom. 
Međutim, čovjek zaboravlja da on danas u jednoj godini po- 
troši takvu količinu ugljena za koju je bilo potrebno stotine 
vjekova da se proizvede u fazi karbonizacije. I zato se po- 
stavlja pitanje: kako dugo će čovjek moći rasipati ovu ener- 
giju? 

Riječ rasipanje nije nimalo prejaka, jer valja znati da, na 
primjer, od 30 milijardi megavat sati energije koliko je čovjek 
potrošio god. 1952. samo jedna trećina je korisno upotrijeb- 
ljena, dok su dvije trećine izgubljene. I to na razne načine. 
Zato, kad imamo u vidu snagu industrijske civilizacije, ne 
smijemo nikada gubiti iz vida da je većina izvora energije 
neobnovljiva, te da se velike količine, u stvari najveći dio 
nepovratno gubi. H. Thirring sasvim opravdano konstatira da 
u toku ljudske povijesti »to može biti samo jedna kratka epi- 
zoda u kojoj čovjek crpe iz fosilnih goriva da bi pokrio svoje 
potrebe u energiji« (1958). 

Nakon agrarne kao i nakon industrijske revolucije vidimo 
da dolazi do »demografske eksplozije«, ali su karakteristike 
jedne i druge različite. Dobiva se utisak da se stvaranjem 
novih uvjeta života prekida ustaljena ravnoteža u množenju 
ljudi, te dolazi do gibanja pučanstva koje »izmiče kontroli«, 
a nakon izvjesnog vremena ponovo se uspostavlja ravnoteža. 
Ono što znamo o demografskoj ravnoježi u fazi poljopriv- 
redne ekonomije jest da visokoj stopi nataliteta (35 do 55%) 
odgovara također i visoka stopa mortaliteta (30 do 40%). U 
toj fazi nalazimo jake oscilacije u prirastu koje su izazvane 
povremenim visokim mortalitetom (od 150% do 500%), pro- 
uzrokovanim epidemijama, glađu, ratovima, onim nevoljama 
koje je mašta srednjovjekovnih ljudi nazvala  »jahačima 
Apokalipse«, Dolazi, dakle, u nekim periodima do naglog sma- 
njenja pučanstva, koje sc postepeno ponovo upotpunjava. S 
početkom industrijske revolucije iščezavaju ove jake oscila- 
cije. Zahvaljujući poboljšanim uvjetima života, prvenstveno 
uslijed bolje ishrane i napretka medicine, stopa smrtnosti po- 
činje opadati, dok se relativno visoka stopa rađanja i dalje 
zadržava. To uvjetuje nagli porast stanovništva. Nakon iz- 
vjesnog vremena počinje opadati i stopa rađanja i prirast se 
smanjuje. Dolazi do jedne nove ravnoteže. Međutim, suvrc- 
mena demografska ekspanzija uvjetovana je činjenicom da 
su se u nerazvijenim zemljama počele primjenjivati mjere 
za suzbijanje smrtnosti, koje su prenesene iz razvijenih ze- 

malja, a da je stopa rađanja ostala visoka kao u narodima s 
izrazito poljoprivrednom kulturom, tako da je kod njih došlo 
do naglog povećanja stanovništva i neravnoteže između pre- 
hrane i množenja ljudi. Dok su razvijene zemlje mogle napre- 
dak u proizvodnji iskoristiti za bogaćenje društvenih sloje- 
va, jer se stopa prirasta smanjila, dotle industrijalizacija u 
nerazvijenim zemljama, čak i onda kad ide bržim i intenziv- 
nijim tempom, ne daje povećanje već rađa smanjenje život- 
nog standarda. Tempo industrijalizacije nije sposoban slije- 
diti tempo razmnožavanja ljudi. No, neće li i zemlje u raz- 
voju, koje sada pokazuju najveću demografsku ekspanziju, 
također ući u fazu nove ravnoteže? Neće li i kod njih doći do 
smanjenja stope rađanja kako bi proizvodnja mogla snabdjeti 
sve više ljudi? 

Demografska istraživanja pokazuju da na ravnotežu u 
biološkoj reprodukciji ljudi djeluju mnogi faktori, i da je go- 
tovo nemoguće djelovati uspješno na sve njih pomoću dru- 
štvene intervencije. Potrebno je izvjesno vrijeme, određeni 
proces gomilanja različitih učinaka ili utjecaja, da se pona- 
šanje ljudi izmijeni. Međutim, ono što čini suvremenu situ- 
aciju kritičnom jest da ovaj proces stabilizacije izgleda sir 
više spor, da se jaz između prenapučenosti i mogućnosti is- 
hrane ne suzuje, već se, naprotiv, širi. Međutim, ono što ugro- 
žava svaku stabilizaciju u ovoj kritičnoj situaciji ljudske 
vrste jest da se susrećemo s jednim novim problemom, a to 
je iscrpljivanje prirodnih izvora na kojima počiva industrij- 
ska civilizacija. 

Sama pojava industrijalizacije izazvala je jako povećanje 
stope prirasta pučanstva. Tako je ona iznosila u svjetskom 
prosjeku 0,7% u 1850—1900, 1% u periodu 1900—1950, a danas 
je oko 1,7%. Sam proces stabilizacije na jednoj novoj razini 
(niska stopa rađanja i niska stopa smrtnosti) važi samo za 
manji, industrijalizirani dio čovječanstva, dok najveći dio 
počinje tek koristiti napredak u znanosti i tehnici, pa je kod 
njih stopa prirasta preko 3% i do 4%. Tu leži izvor glavne 
opasnosti. Prirast u svjetskim razmjerima ne opada već 
raste. 

Jedan biolog koji je promatrao dijagram množenja čovje- 
čanstva od agrarne revolucije, to jest od 10.000 godina prije 
naše ere do danas, izjavio je da krivulja rasta nalikuje na 
one krivulje koje opisuju jednu koloniju mikroba u unu- 
trašnjosti organizma kad je naglo napadnut nekom infektiv- 
nom bolešću. »Bacil« čovjek osvaja Zemlju! 

Ono što je situaciju načinilo još alarmantnijom jest činje- 
nica da ne postoji samo neravnoteža u demografskoj repro- 
dukciji ljudi, pa ni samo neravnoteža između broja ljudi i 
prirodnih resursa, već je čovjek duboko poremetio ravno- 
težu između svojeg načina života i prirode, on je ugrozio 
prirodnu okolinu i životne uvjete za svoj opstanak. Ako že- 
limo definirati čovjeka kao biće koje djelujući na okolinu 
prisvaja i mijenja tu istu okolinu da bi stvorio bolje uvjete 
za svoje postojanje, onda u ovom tročlanom odnosu: čovjek 
— djelovanje — priroda, sva su tri člana došla u opasnu kri- 
zu. Čovjek kao vrsta pokazuje izrazitu neravnotežu u pogle- 
du svoje biološke reprodukcije, čovjek kao biće koje djeluje 
dolazi do granica svoje industrijske djelatnosti, čovjek kao 
biće koje mijenja okolinu bezobzirnom eksploatacijom oko- 
line stavio je u pitanje njeno vlastito obnavljanje i postoja- 
nje, a time, dakako, i svoje vlastito. Kritičnost sadašnjeg 
momenta proizlazi upravo iz kombinacije ovih triju vidova ili 
komponenata ljudske egzistencije. I ako se može govoriti 
da je u pitanju sama industrijska revolucija ili, točnije, njeni 
rezultati, dakle industrijska civilizacija kao takva, tada nje- 
ne pokretačke snage i struktura moraju biti duboko izmije- 
njene, da bi se riješili problemi što su tako iznenadno iskrsli 
pred ljudskom vrstom. 

Iako se najčešće upotrebljava riječ »ekološka kriza«, kriza 
se u stvari odnosi na samog čovjeka, to jest njegov način 
razmnožavanja i način potrošnje, dakle na cjelinu biološke 
reprodukcije; zatim na način njegove proizvodnje, povezane 
s rasipanjem (u čemu je kapitalistički način akumulacije bi- 
tan) i iscrpljivanjem prirodnih resursa; i tek na trećem mje- 
stu riječ je o »ekološkoj krizi«, to jest o zagađivanju prirode 
ili, što je značajnije, o uništavanju biosfere, dakle osnovnih 
uvjeta života na Zemlji. Kriza pogađa sva tri bitna člana 
ljudske povijesne egzistencije, pa je stoga ona u pravom 
smislu riječi kriza čitave civilizacije, kriza koja stavlja u pi- 
tanje industrijsko društvo — naravno onakvo kako se ono 
konkretno povijesno dosada očitovalo — i čitavu društvenu 
organizaciju zasnovanu na industrijalizaciji. Mi smo prisilje- 
ni da ponovo mislimo o čitavoj povijesnoj egzistenciji čo- 
vjeka, o načinu kako u borbi za opstanak pronalazi načine 
da se održi, kako mijenja okolinu i svoju vlastitu društvenu 
organizaciju, kako mijenja prirodu i vlastitu prirodu. Lewis 
Mumforđd, poznati historičar urbanizma i moderne civiliza- 

cije, baca iz ove perspektive svjetlo na našu suvremenu si- 
tuaciju: 

»Covjek je postao moralna životinja u rano paleolitsko vri- 
jeme, a imao je vjerojatno više odnosa suradnje sa stvorenji- 
ma koja su dijelila njegova obitavališta nego što ih ima danas. 
Paleolitski lovac moli za oproštenje životinju koju je ubio 
za ishranu. Naš osnovni moral, briga za život i uzgoj života, 
vuče svoj korijen čak od sisavaca, u brizi za mladunčad. To 
je granitni osnov svakog morala, vrijedan toga imena. 

Tada dolazi veliki neolitski proces domcestikacije, velika 
promjena koja se sporo odvija, preobražavajući krajolik i mi- 
jenjajući čitav način života. Ova promjena daje seksualnosti 
veći značaj nego što ga je ona mogla imati prije. U ne- 
olitičkom životu kultura seksa, u domcestikaciji biljaka i ži- 
votinja i čovjeka samoga, osvaja čitavo obitavalište. ,Dom i 
majka' je ispisano iznad obrađenog krajolika. Čovjek sada 
ima stalno boravište, sigurno snabdijevanje u hrani i vidik na 
biološki i kulturni kontinuitet. 

Zatim, povrh toga dolazi civilizacija okoline, koja je koz- 
mička i urbana. Civilizacija prodire u času kad čovjek pro- 
matra dovoljno dugo zvijezde i planete da bi vidio kako nje- 
gov čitav život nije samo povezan s lokalnim tlom već sa 
Suncem i Mjesecom, te da zavisi od kretanja i energije koji 
postoje daleko izvan njegova vlastitog neposrednog obita. 
vališta, 

To su tri velika obitavališta čovjeka, i sada vidimo kako 
sva tri obitavališta iščezavaju pred našim očima. Neka su 
opasno ugrožena, neka su već temeljito izmijenjena. No, sa- 
dašnja opasnost nije u tome da će neka rijetka divljač ili neka 
dragocjena prirodna tvorevina kao rijeka Colorado biti uni- 
štena. Velika opasnost prijeti sarmom ljudskom opstanku. 


A što je, zapravo, dovelo do ove opasnosti? Činjenica da se 
čovjek predao jednoj ekspanzivnoj tehnologiji u kojoj mate- 
rijalni procesi premašuju ljudsko poimanje i ciljeve.«? 

Nema sumnje da temelj ljudske civilizacije i morala pred- 
stavljaju shvaćanja i norme u vezi s biološkom reprodukci- 
jom, odnos prema članovima ljudske zajednice i prema po- 
tomstvu, budućim generacijama. Upravo ti temelji su u pi- 
tanju. Čovjek je, doduše, jedna od rijetkih vrsta koja se odu- 
vijek, a s pojavom civilizacije sve više i više, međusobno 
uništavala i istrebljivala. Jako je već veoma rano u svoje 


3 Lewis Mumford, uzeto iz knjige F. Fraser Darling i John P. Milton, cds., 
Future Environments of North America, Doubleday Co, New York, 1966. 


18 


moralne doktrine uklesao stav »ljubi bližnjega svoga«, on 
kroz prošle vjekove nije moralno mnogo napredovao. Kad 
reporter saopćava da su američki imperijalisti za nekoliko 
dana na jednu siromašnu zemlju kao što je Vijetnam sasuli 
više bombi nego u toku čitavog drugog svjetskog rata, čovjek 
se danas manje uzbuđuje nego kad sluša rezultate nedjeljnih 
utakmica, iako bi moralna reakcija bila da uzročnike ovak- 
vog rata potamani kao pobješnjele pse. No, njegova ravno- 
dušnost nije mnogo veća ni onda kad se radi o njegovom 
vlastitom potomstvu, u ime čijega održanja i budućnosti je 
uvijek bio spreman opravdavati pljačkaške ratove protiv dru- 
gih naroda. Rasipanje prirodnih resursa, uništavanje biosfere 
proizvodnom  bezobzirnošću, nesmotreno razmnožavanje — 
sve to ugrožava danas život njegove djece i djece njegove 
djece. Ali on kao da je isto tako ravnodušan prema njihovoj 
sudbini, kao i prema sudbini njemu dalekih pripadnika nje- 
gove vrste. Doista, čini se da su rezultati moderne civiliza- 
cije pojačali degeneraciju moralnih osnova ljudskog pona- 
šanja. Ili se samo radi o jednom priglupom tehnološkom 
optimizmu, koji vjeruje da ne postoje takva razaranja iza- 
zvana čovjekom na ovom planetu za koja se ne bi moglo 
naći lijeka?! 

Svijest o opasnosti došla je iz redova onih koji imaju ne. 
posredni znanstveni uvid u prirodne procese i onih koji su 
zaduženi da pribave ljudima hranu i krov nad glavom, iz 
redova prirodoslovaca. Poruka iz Mentona (1971), koju je 
potpisalo 2200 vodećih učenjaka u svijetu, među kojima je 
najveći broj upravo istraživača prirode (i četiri nobelovca 
— Salvador Luria, Jacques Monod, Albert Szent-Gyorgyi i 
George Wald) značila je prvi alarm: 


»lako smo široko odvojeni geografski, s veoma različitim 
kulturama, jezicima, pogledima, političkim i religijskim pri- 
padništvima, mi smo ujedinjeni u našem vremenu zbog za- 
jedničke dosad nikad postojeće opasnosti. Ova opasnost, kak- 
vu čovjek s obzirom na njenu prirodu i veličinu još nije su- 
sreo, rodila se stjecajem više raznih pojava, Svaka od njih 
postavlja nas pred gotovo nerješive probleme; a uzete zajed- 
no, one ne znače vjerojatno samo širok porast ljudskih pat- 
nji u neposrednoj budućnosti, već mogućnost iščezavanja, ili 
virtuelnog iščezavanja, ljudskog života na Zemlji.« 

Bez obzira na činjenicu koliko će čovječanstvo biti spo- 
sobno da prije, to jest pravovremeno, ili kasnije, to jest kad 
bude prekasno, uklanja ovu opasnost, ono stoji pred zada- 

cima koji se odnose na totalitet čovjekove biološke i društve- 
ne egzistencije, koji stavljaju u pitanje kako njegov način ži- 
vota tako i sistem vrijednosti, i zato moramo govoriti o po- 
trebi nove civilizacije, o Trećoj revoluciji. 

Problemi koji se postavljaju pred čovječanstvo su slije- 
deći: 

Potrebno je zaustaviti dosadašnji prirast stanovništva u 
svijetu, jer sa sadašnjim stopama rasta dolazi do prenapu- 
čenosti, oskudice u životnim sredstvima i do neravnoteže s 
okolinom. Dok neki krajevi u svijetu podnose povećanje pu- 
čanstva, drugi su već prenapučeni. Ali glavni problem će biti, 
kako uskladiti stope rasta da se stvori optimalni odnos iz- 
među mase čovječanstva i ostale prirode, te da taj odnos ne 
ide na štetu masovnog istrebljivanja i iščezavanja mnogih 
drugih životinjskih i ribljih vrsta. 

Utvrđivanje optimalne mase ljudi na Zemlji uvjetovano je 
samom činjenicom da je ona ograničena, kako po svojem 
prostoru (biosferi) tako i po svojim resursima. Planovi pre- 
seljenja suvišne mase ljudi na druge planete su čista iluzija, 
čak i onda kad bi to bilo tehnološki rješivo. 


Ograničenost prirodnih resursa traži da se s njima naj- 
opreznije postupa, naročito s onima koji nisu obnovljivi, kao 
što su fosilna goriva, a to traži takvu tehnologiju koja će 
prvenstveno koristiti obnovljive resurse. To također traži 
ravnomjernu raspodjelu prirodnih resursa među sve ljude, 
izjednačavanje njihovih životnih uvjeta u svjetskim razmje- 
rima. Pri tome valja uvijek imati na umu ne samo danas po- 
stojeće generacije ljudi nego i buduće. Valja radikalno pre- 
kinuti s krajnjom meodgovornošću sadašnjeg čovječanstva 
prema budućim generacijama. Univerzalnost ljudske odgovor- 
nosti i morala nema samo svoju prostornu nego i vremensku 
dimenziju. 

Neophodno je ukloniti sadašnju ekološku krizu, i to ne 
samo tako da se odstrane glavni izvoni zagađivanja i kvarenja 
ljudske okoline, nego da se stvori uopće jedan zdraviji, pri- 
rodniji, luunaniji odnos između čovjeka i prirode. To se od- 
nosi kako na ljudsku ishranu tako i na njegovo stanovanje i 
kretanje na Zemlji. 

Kada je riječ o ograničavanju ljudske mase na Zemlji, o 
pažljivom postupanju s prirodnim izvorima i zdravom odnosu 
prema prirodi u procesima proizvodnje, tada ćemo se ruko- 
voditi načelom: Ne bilo kakav život, nego život dostojan čo- 
vjeka! A to znači da težište ne pada na golo samoodržanje 

ljudske vrste već na stvaranje uvjeta za jedan kvalitetno 
bolji život. Bolji život znači bolji kvalitet ishrane, više pro- 
stora za čovjeka, više komunikacija s neiskvarenom, neindu- 
strijaliziranom prirodom. 

Mi ćemo se svakako suprotstaviti energično onoj tezi: »Za- 
što da ne uništimo sve organizme i očistimo Zemlju za čo- 
vjeka? Čovjek može da načini sintetičke nadomjestke za sve 
ono što inače proizvodi organski svijet.« 

Mi ćemo se energično suprotstaviti pretvaranju Zemlje u 
megalopolis: »Zašto da ne prenesemo sve cvijeće, baste, šu- 
me, ptice i životinje u lončiće, akvarije i vivarije naših ve- 
likih kuća?« Čovjek treba da živi u prirodi, među biljkama 
i životinjama, a ne da bilje i životinje žive među ljudima, 
u čovjekovim nastambama. 

Industrijska civilizacija zasnovana na gomilanju profita 
truje sve prirodne izvore, truje ljudsku hranu već u njenom 
korijenju, pretvara ljudsku hranu ponovo u krmu za ma- 
sovno čovječanstvo, koja im se servira na tekućoj vrpci raz- 
novrsnih konzervi i restorana sa samoposluživanjem. Ishrana 
je izgubila u mnogočemu svoj ljudski oblik. »Pored ostaloga, 
opominje Lewis Mumford, jedno od najvećih ljudskih dostig- 
nuća jest da je izumio hranu, a ne prosto krmu. Sve životi- 
nje jedu krmu. Čovjek je izmislio hranu. Hrana nije naprosto 
nešto što vi stavljate u želudac i probavljate. Hrana je pri- 
lika za društveni čin. Ona je prilika za susrete. Ona je prili- 
ka za razgovor. Hrana je nešto što podstiče osjetila. Vi ste 
ugodno raspoloženi dobrom hranom, dok vam je odvratna 
loša i slaba hrana. Krajolik u kojem raste dobra hrana je 
zdravi krajolik za čovjeka i životinje.« 

No, ova ista civilizacija, usprkos svojem naglašenom he- 
donizmu, ne kvari samo fizičku hranu, ona zagađuje u još 
većoj mjeri duhovnu hranu. Jedan od osnovnih zadataka bit 
će da povedemo borbu protiv estetskog zagađivanja, za spa- 
šavanje estetskog izgleda ljudske okoline, za uspostavljanje 
novih normi za lijepo i zdravo, protiv poplave neukusa što 
ga rađa komercijalizacija i publicitet zasnovan na masovnoj 
potrošnji i podražavanju ljudskih džepova. 

Covjek neće moći da uredi svoje odnose s okolinom i pri- 
rodom ako ne izmijeni način svoje proizvodnje, jer ono što 
proizvodi uvjetovano je prvenstveno od toga kako proizvodi, 
od proizvodnih odnosa, od ljudskih odnosa u samoj proiz- 
vodnji, Bezobzirno iskorištavanje prirode samo je poslje- 

dica bezobzirnog izrabljivanja čovjekove prirode, čovjeka 
samog. 

Naravno, da je u tom cilju potrebno ukinuti ne samo kapi- 
talističku proizvodnju, koja se zasniva na stalnoj i beskonač- 
noj akumulaciji viška vrijednosti i viška rada, nego i svaki 
oblik »takmičenja između socijalizma i kapitalizma«, koji 
dovodi do istih posljedica, jer socijalizam u tom takmičenju 
preuzima kapitalistički ideal beskonačne akumulacije dobara. 

Jasno je, da onoga časa kad smo postavili granice u gomi- 
lanju materijalnih dobara, kad smo ljudima rekli: »Evo to je 
sva glina kojom ćete zadovoljiti svoje stvaralačke potrebe«, 
da će se tada odmah postaviti dva osnovna pitanja: pravedne 
raspodjele prirodnih resursa i prave prirode ljudskih potreba. 
Dva bitna oblika otuđenja čovjeka od čovjeka doći će u sre- 
dište ljudske pažnje, naime, prvo, kako spriječiti da gomilanje 
bogatstva, privatno ili državno vlasništvo nad sredstvima za 
proizvodnju postane sredstvo eksploatacije čovjeka; i, drugo, 
kako podrediti proizvodnju, odnosno opredmećivanje ljudskih 
moći, istinskim ljudskim potrebama, to jest čovjeku kao članu 
slobodne ljudske zajednice? 

Jedno je nesumnjivo: nikakvo moguće rješenje za suvreme- 
nu »ekološku krizu« nije moguće ako ne dođe do radikalnih 
reformi ljudskog društva, jer je i sama »ekološka kriza« sa- 
mo odraz dublje društvene krize čovjeka, njegovog načina 
proizvodnje, njegovog odnosa prema vlastitim uvjetima ži- 
vota. 


PRVI DIO 


Da li Zemlja postaje premala? 


1. Kobna eksponencijalna krivulja rasta 


Sjećamo se još iz školskih klupa one priče o izumitelju 
šahovske igre i perzijskom caru. Oduševljeni car ponudio je 
izumitelju dar kakav poželi, a ovaj je na carevo iznenađenje 
veoma skromno zatražio da mu se na šahovskoj ploči posla- 
žu zrna žita, i to na slijedeći način: jedno na prvo polje, dva 
na drugo, četiri na treće i tako uvijek podvostručavajući na 
slijedeća pa sve do posljednjeg šezdeset četvrtog. Caru se to 
pričinilo doista skromnom nagradom kojoj neće biti teško 
zadovoljiti. Međutim, veoma brzo se vidjelo da car neće imati 
dovoljno žita ni u svojim ambarima, a ni u čitavoj carevini! 
Doista, za deseto polje trebalo je 512 zrna, za petnaesto 16.384, 
a za dvadeset prvo već više od jednog milijuna zrna. Za če- 
trdeseto polje trebalo je milijun milijuna zrna. Tako je či- 
tavo carevo spremište bilo iscrpljeno prije nego što se došlo 
do posljednjih polja. Običan postupak stalnog podvostruča- 
vanja doveo je do takvih količina pred kojima zastaje ljud- 
ska mašta. Jasno je da su početne količine beznačajne prema 
onima koje slijede sve dalje i dalje. To leži u prirodi ekspo- 
nencijalne krivulje rasta. 


Navikli smo da mislimo kako je netko podvostručio, potro- 
stručio pa i podeseterostručio svoju imovinu. Ne slutimo da 
ovakav proces u mnogim drugim slučajevima vodi do kritič. 
nih pa i katastrofalnih situacija. Ljudska mašta čini se da je 
mnogo bolje prilagođena zamišljanju lincarnog ncgo ekspo- 
nencijalnog rasta, pa je izložena neugodnim iznenađenjima 
kad se u prirodi susretne s potonjim. O tome nam priča 
jedan matematički zadatak kojim se djeci želi prikazati kako 
eksponencijalni rast dovodi do kritičnih ili graničnih situa- 
cija. Pretpostavimo da se u jednom ribnjaku vodeni ljiljan 
podvostručava svakog dana. Ako dozvolimo da raste bez ikak- 
ve kontrole, on će za 30 dana prekriti čitavu površinu rib- 

njaka, gušeći svaki drugi život u njemu. Ako pralimo svakog 
dana njegov rast, veoma dugo vremena on će izgledati malen 
i čovjek će odlučiti da ga podreže tek kad pokrije bar polo- 
vinu ribnjaka. Kojeg će to biti dana? Naravno, dvadeset de- 
vetoga. Ali tada ne preostaje više od jednog dana da spasite 
ribnjak. I možda je to već prekasno. 

Čovjek je od životinja naslijedio sposobnost da bolje pre- 
dočuju prostornc nego vremenske odnose među stvarima. 
Zato mu je postalo jasno što znači eksponencijalno poveća- 
nje jedne male količine tek onda, kad je narasla do velikog 
kupa. Zato mu posljedice procesa, kao što je podvostručava- 
nje jedne količine u određenim vremenskim razmacima, iz 
gledaju »nevjerojatne«! Za predviđanje takvih procesa ko- 
risno je zamišljati eksponencijalni rast u pojmovima vrenmie- 
na podvostručenja odnosno trajanja potrebnog da bi se jed. 
na data količina podvostručila. Kako u prirodi imamo naij- 
češće posla s pojavama rastenja, to je takav način mišljenja 
bliži procesima koje promatramo. Na primjer, u slučaju vo- 
denog ljiljana je vrijeme podvostručenja bilo jedan dan. 
Postoje procesi rastenja koji se odvijaju sporije ili brže od 
ovoga. Tako, ako stavimo novac u banku uz 7 posto kamata, 
bit će potrebno 10 godina da bi se ova svota podvostručila, 
Postoji jednostavni matematički odnos između kamalne stope, 
ili stope rasta i vremena koje je potrebno da bi se neka ko- 
ličina podvostručila. Donja tabela pokazuje nam koliko je 
vremena potrebno da bi se neka količina podvostručila uz 
različite stope rasta.“ 


Tabela 1 — VRIJEME PODVOSTRUČENJA 


Stopa rasta Vrijeme podvositručenja 
(% po god.) (u godinama) 

0,1 700 

0,5 140 

1,0 70 

2,0 35 

40 18 

5,0 14 

7,0 10 

10,0 7 


4 Ove primjere uzimamo iz veoma poznate knjige The Limits to Growth, 
koju je izdao »Club of Rome« sa supruzima Meadows i drugima, (Izd. Uni- 
verse Book, New York, 1972.). 

Eksponencijalna se krivulja lijepo može vidjeti na porastu 
pučanstva od prethistorije do naših dana. Pučanstvo je raslo 
u početku veoma sporo s prosječnom stopom rasta od 0,3 
posto godišnje, tako da je 1650. godine iznosilo pola milijarde, 
što znači da se udvostručavalo svakih 250 godina. Godine 
1970. ono je iznosilo 3,5 milijarde a stopa rasta je iznosila 
2,1 posto godišnje. To znači da, prema naprijed navedenoj 
tabeli, sada čovječanstvu trebaju 33 godine da se udvostruči. 
Međutim, ovdje je značajno da ne samo što čovječanstvo ra- 
ste po eksponencijalnoj krivulji, već se i sama stopa rasta 
povećava! »Tako možemo reći da je porast pučanstva ,super'- 
-eksponencijalan; krivulja pučanstva raste čak brže nego što 
bi to bilo kad bi rast bio strogo eksponencijalan« (Op. cit. 
str. 34). Zapamtimo ovu činjenicu, na koju ćemo se kasnije 
vratiti, jer nas ona podsjeća na ljiljane u ribnjaku kad su 
pokrili već polovinu vodene površine, ali koji nam ne ostav- 
ljaju više niti onaj jedan dan da interveniramo, budući da 
stopa rasta nije konstantna nego se ubrzava. 

Ono što čini eksponencijalni rast veoma složenom pojavom 
jest i činjenica da jedna pojava evoluira dinamički povezana 
s nizom drugih pojava; one ne teku paralelno, nego se uvje- 
. tuju na različite načine, ili da ubrzavaju jednu pojavu, ili da 
je koče, ili da joj čak potpuno izokrenu smjer kretanja. Eks- 
ponencijalna krivulja rasta često je povezana s takozvanim 
pozitivnini povratnim učinkom  (»positive feedback 1oop«). 
Ovaj povratni učinak naziva se kojiput »circulus vitiosus«. Ta- 
ko, na primjer, zahtjev za povećanim plaćama prouzrokuje 
povećanje cijena životnih namirnica, a povećanje cijena po- 
novo opet novi zahtjev za povećanjem plaća, i tako dalje. 
U pozitivnom feedbacku postoji zatvoreni krug uzroka i po- 
sljedica, tako da povećanje jednog elementa izaziva poveća- 
nje i drugoga, te je početno povećanje veće nego što se moglo 
pretpostaviti. No, veoma često su pojave povezane i na jedan 
složeniji način, tako da je teško reći koja se pojava javlja 
kao uzrok a koja kao posljedica. Da li je porast pučanstva 
uzrok industrijalizacije, ili je industrijalizacija uzrok poveća- 
nja pučanstva? Da li je zagađivanje okoline uvjetovano samo 
industrijalizacijom ili obim pojavama? Da li će povećana 
proizvodnja kruha izazvati porast pućanstva? Da li povećanje 
životnog standarda koči ili ubrzava porast pučanstva? I tako 
dalje. Da bi se doista moglo utvrditi koja pojava izaziva od- 
ređene posljedice i u kojoj mjeri, potrebno je dobro pozna- 
vati čitavu strukturu jednog sistema. 

Pored ubrzavanja rasta, što je uvjetovano pozitivnim po- 
vratnim učinkom, imamo i pojave usporavanja rasta. Tada se 
radi o negativnom povratnom učinku  (»negative feedback 
loop«). Ako bi sva djeca, što se rađaju, ostala živa, tada bi 
rast pučanstva tckao po već predviđenoj eksponencijalnoj kri- 
vulji. Međutim, mnoga djeca umiru zbog bolesti, pothranje- 
nosti ili gladi, i to usporava rast. Smrtnost djece djeluje kao 
negativni povratni učinak, dakle u suprotnom smjeru od 
normalnoga rasta, 


Doduše, na usporavanje rasta djeluje smrtnost čitavog pu- 
čanstva. Prosječnu smrtnost nekog pučanstva računamo tako 
da sveukupno pučanstvo pomnožimo s prosječnom smrtnoš- 
ću, koju određujemo kao prosječnu vjerojatnost smrti za 
pojedine godine starosti. Tako dobivamo broj smrti u jednoj 
godini. Na primjer, ako se povećava broj pučanstva sa stal- 
nom prosječnom smrtnošću, tada će broj smrti u jednoj godini 
biti veći. Uzmimo da prosječno 5 posto pučanstva umire u 
jednoj godini, tada će biti 500 smrtnih slučajeva na pučanstvo 
od 10000 jedinki za jednu godinu. Ako pretpostavimo da nema 
novorođenih u toj istoj populaciji, tada će slijedeće godine 
na 9500 jedinki, uz stopu od 5 posto, smrtnih slučajeva biti 
samo 475, pa će preostati 9025 ljudi. Uz istu stopu smrtno- 
sti broj smrtnih slučajeva se smanjuje, jer se i broj ljudi 
smanjuje. No, i ova stopa smrtnosti nije konstantna, budući 
da smrtnost zavisi od prosječne starosti pučanstva. Ako pro- 
dužimo prosječni život ljudi, a to se danas događa zahvaljuju- 
ći boljim medicinskim uslugama i njezi, tada ponovo smrt- 
nost opada, jer je stopa smrtnosti uvjetovana dobnim gru- 
pama. 


Prema tome, rast nekog pučanstva uvjetovan je dvjema 
funkcijama što djeluju u suprotnom smjeru: rađanje bez 
smrtnosti dovelo bi do naglog eksponencijalnog rasta, smrt- 
nost bez rađanja dovela bi do iščezavanja pučanstva. Stoga 
je stvarni uzrast kombinacija jedne i druge funkcije. Suvre- 
meni problemi u vezi s demografskom ekspanzijom nastali 
su zato, jer je smrtnost znatno opala a rađanje se zadržalo 
na istoj visini, tako da smo došli do jednog ne samo ekspo- 
nencijalnog nego i supereksponencijalnog porasta pučanstva 
u čitavom svijetu. Prije industrijske revolucije smrtnost 
(mortalitet) i plodnost (fertilitet) bili su podjednako visoki 
i nepravilni. Rađanje je raslo nešto malo brže, stopa rađanja 
je neznatno premašivala stopu smrtnosti; pučanstvo je raslo 
po eksponencijalnoj krivulji, ali veoma sporo. Godine 1650. 

Grafikon br. 2 — STOPE EKONOMSKOG RASTA 


NBP per capita (SAD dolara po osobi na godinu) SAD 

Ekonomski rast pojedinih nacija pokazuje da razlike u eks- 
ponencijalnim stopama rasta utječu tako da raste jaz između 
bogatih i siromašnih zemalja. 


Kratica NBP na grafikonu znači nacionalni bruto proizvod. 


Izvor: Simon Kuznets, Econamic Growth of Nations (Cambridge, Mass.: 
Harvard University Press, 1971). 

prosječni život većine pučanstva u svijetu bio je oko 30 go- 
dina. Napredak u medicini i higijenskim uvjetima života po- 
dvostručio je prosječnu dužinu života u toku jednog jedinog 
vijeka. Pod utjecajem industrijalizacije i poboljšanih uvjeta 
života fertilitet je lako opao, ali je mortalitet još više opao, 
što je ubrzalo eksponencijalni rast pučanstva. Do kakvih po- 
sljedica vodi ovaj rast u suvremenom svijetu, vidjet ćemo 
odmah malo dalje. 


Da bi se moglo prehraniti naglo poraslo pučanstvo, potreb- 
no je da industrijska i poljoprivredna proizvodnja raste raz- 
mjerno povećanju samih ljudi. Ako promatramo porast indu- 
strijske proizvodnje, čija je povijest znatno kraća od razvitka 
pučanstva, vidimo da ona raste još brže od porasta pučan- 
stva. Ona također pokazuje eksponencijalni rast. Tako je stopa 
industrijskog rasta između 1963 i 1968 iznosila prosječno u 
svijetu 7 posto godišnje, što znači da je u nekim zemljama 
bila i viša. (Grafikon broj 2 pokazuje stope ekonomskog rasta 
za najrazvijenije i slabo razvijene zemlje.) 


Budući da je industrijska stopa rasla za 7 posto, a pučan- 
stva za 2 posto, to bismo mogli pretpostaviti da ne postoji 
problem s ishranom i životnim standardom. Prema stopi in- 
dustrijskog rasta proizvodnja bi se morala podvostručiti unu- 
tar svakih 14 godina, dok se pučanstvo po sadašnjoj stopi 
rasta podvostručava za 34 godine otprilike. To bi značilo da 
možemo biti optimistični! Međutim, ova stopa industrijskog 
rasta vrijedi samo za industrijski razvijene zemlje, dok je 
kod nerazvijenih mnogo niža. A kod nerazvijenih je upravo 
stopa rasta pučanstva danas najviša! Pored toga susrećemo 
se danas s još jednim faktorom koji ima odlučujuće zna- 
čenje, a to je ograničenost prirodnih izvora. 

Ako usporedimo godišnji prirast stanovništva s prirastom 
nacionalnog dohotka u deset najbrojnijih zemalja u svijetu, 
(vidi tabelu 2), tada dolazimo do nesumnjivog zaključka da 
»bogati postaju sve bogatiji, a siromašni imaju sve više djece«! 

Ove će se stope sigurno promijeniti do kraja 2000. godine. 
Tako će u Nigeriji sigurno doći do pozitivnog rasta pučan- 
stva, koje je opalo uslijed građanskog rata. U svakom slučaju, 
ako na osnovu postojećih stopa rasta izračunamo trend raz- 
vitka za različite zemlje, tada dolazimo do sigurnog zaključ- 
ka: proces ekonomskog rasta, kako se danas odvija, neumo- 
ljivo povećava apsolutni jaz između bogatih i siromašnih na- 
cija u svijetu. 

Tabela 2 — EKONOMSKE I POPULACIONE STOPE RASTA 


: K Nacionalni — Prosječna god. 
Pučanstvo Prosječna god. bruto proizvod stopa rasta 


: R Sl inuni stopa rasta 
Zemlja u milijunima pučanstva 158 dii po fluji 
1968 (1961—68) (1968) (1961—68) 
NR Kina 730 1.5 90 0.3 
Indija 524 2,5 100 1,0 
SSSR 238 1,3 1.100 5,8 
SAD 201 14 3.980 34 
Pakistan 123 2,6 100 3,1 
Indonezija 113 24 100 0,8 
Japan 101 1,0 1.190 9,9 
Brazil 88 3,0 250 1,6 
Nigerija 63 24 70 —0,3 
SR Njemačka 60 1,0 1.970 34 


Izvor: World Bank Atlas (Washington, DC: International Bank for Recon- 
struction and Development, 1970). 


Naravno, većina ljudi odbacuje takav zaključak, jer pret- 
postavlja da će se nešto uraditi kako bi se sadašnje tenden- 
cije razvitka promijenile. Ali, pri tome redovito ne mislimo 
kakve bi to promjene morale biti. Najčešće postoji jedan sli- 
jepi »industrijski optimizam«, vjerovanje da je stalni rast 
proizvodnih snaga dovoljna garancija da ćemo riješiti sve 
probleme u vezi s ishranom i blagostanjem čovječanstva. Mo- 
ramo odmah reći da ovaj optimizam ne računa s jednim zna- 
čajnim faktorom, a to su granice svake vrste beskonačnog 
rasta koje postavlja jedan konačni svijet. Imamo li uopće jasnu 
predodžbu o svijetu u kojem živimo? 


2, Biosfera i ekosistem — ugroženo anorgansko tijelo 
čovjeka 


Od časa kad se čovjek odvojio od placente materinje utro- 
be, njegova je osnovna životna težnja da »ovlada svijetom«. 
Tako su njegovo uspravljanje i prvi koraci, njegov prvi skok 
preko neke provalije, prvi hitac kamenom ili strijelom u 
neki cilj, njegov prvi uspon na drvo ili planinski vrh, njegove 
»rve naprave, bila to samo pračka ili dalekometni top, nje- 
gov prvi uzlet uvis pomoću letjelice ili interplanetarne ra- 
kete — uvijek praćeni pobjedničkim krikovima. Svijet se 

ukazuje čovjeku bivstveno kao niz zapreka koje valja svladati 
i podrediti vlastitim potrebama. Svladavajući vanjski svijet, 
čovjek osjeća kako raste njegova moć, kako postaje veći i 
jači, kako iščezava postepeno ona tjeskoba i zastrašenost 
koju je naslijedio iz dalekih i tamnih dana svoje prapovije- 
sti, kad je živio na milost i nemilost drugih životinja i pri- 
rodnih elemenata. Suprotstavljajući se vanjskome svijetu i 
boreći se s njime da bi se održao, čovjek je zaboravio da je 
ovaj isti svijet samo proširena utroba iste maternice koja 
mu daje život, i da ga s tim svijetom vežu veze isto toliko 
intimne i neophodne za opstanak kao one koje su ga vezale 
uz materinju placentu. Načini ljudskog aktiviteta i borbe za 
opstanak načinili su da su mu bitni preduvjeti i modusi nje- 
gove planetarne egzistencije postali nesvjesni i strani. Dobro 
je da ga na nju podsjetimo! 


Čini se da je život na ovom planetu nastao igrom slučaja, 
čija kozmička vjerojatnost je tako malena da nam dosadaš- 
nje naše iskustvo ne otkriva tragove života u bližem i daljem 
kozmosu što nas okružuje. A i na ovom našem planetu se 
život pojavljuje samo na veoma malom dijelu, na površini 
globusa, u uskom sloju zraka, vode i tla, te se može u odnosu 
na čitavu masu usporediti sa kožicom na nekoj jabuci. Ovaj 
tanki vanjski sloj zovemo biosferom. Potonja obuhvaća sve 
oceane, čija najdublja točka na Pacifiku dopire do 11 kilo- 
metara u dubinu, zatim površinu kontinenata, čija najviša 
točka je Mount Evcrest sa nešto manje od devet kilometara, 
te donji dio atmosfere, koji ne premašuje 24 kilometra, bu- 
dući da je od tla do ove visine još moguće održati život, a 
u višim slojevima više nije moguće. Svi dijelovi biosfere na- 
laze se danas nadohvat čovjeku i, prema tome, pod utjeca- 
jem su njegova djelovanja. Tako je, na primjer, olovo koje 
automobili ispuštaju u zrak u velikim gradovima pronađeno 
u vječnom ledu na zemaljskim polovima. Pesticidi što se upo- 
trebljavaju u poljoprivredi u toplim krajevima prenošeni su 
strujama zraka do arktičkih oblasti, gdje truju hranu bijelih 
medvjeda i polarnih tuljana. Nekada su ljudi obitavali na samo 
nekim dijelovima Zemlje, unutar određenih granica; danas je 
čitava biosfera postala čovječja postojbina, danas se više ne 
mogu povući granice gdje ljudi stanuju a gdje ne stanuju. 
Čovjek je svojim djelovanjem na okolinu dosegao sve granice 
Zemlje. 


U biološkom pogledu biosfera predstavlja jedan dinamički 
sistem stalne razmjene tvari i energije između živih bića i 

okoline. Ljudi predstavljaju samo mali dio žive tvari u bio- 
sferi, ali njihova se masa stalno povećava na račun drugih 
živih bića i oni svojom djelatnošću najviše utječu na pro- 
mjene u biosferi. Ako razmotrimo sastav biosfere, tada vi- 
dimo da atmosfera u svojim najvišim slojevima, nekoliko 
stotina kilometara iznad Zemlje, sadrži jedan naročiti zaštitni 
sloj od kojega zavisi pojava života na Zemlji. Ovaj gornji 
sloj pogađaju Sunčeve zrake, sudaraju se s atomima i mo- 
lekulama u njemu i stvaraju ogromne količine energije koja 
se širi prema Zemlji. Snagu ove energije možemo naslutiti 
iz jačine tropskih hurikana ili u onim blažim promjenama 
u nižoj atmosfcri koje zovemo ciklonama i anticiklonama. 
Raspodjeljujući Sunčevu energiju atmosfera neposredno utje- 
če na održavanje života na Zemljinoj površini. Najvažnija 
uloga gornjih slojeva atmosfere je da nas štiti od smrtonosnih 
zračenja — od Sunčevih ultraljubičastih zraka i kozmičkih 
zraka, koje dolaze iz još dubljega kozmosa, a koje bi inače 
spalile i uništile sav život na Zemlji. 

Za održavanje života najvažniji je donji sloj aimosfere, 
troposfera, koja se penje otprilike do 16 kilometara u visinu. 
Njezin sastav je neobično važan za život. Ona sadrži razne 
plinove: 78 posto dušičnog plina, 21 posto kisika, a ostatak 
je podijeljen na argon i ugljikov dioksid. Veoma mali dio sa 
činjavaju drugi plinovi kao što su vodik, ozon, metan, ra- 
don, helij, neon, kripton, ksenon, sumporni dioksid, vodikov 
sulfid i amonijak. Neki od ovih nemaju nikakvo značenje za 
životne procese, ali neki su od odlučnog značenja. Tako, na 
primjer, ozon je veoma štetan (on je sastavljen od tri atoma 
kisika umjesto dva) kad dođe u neposredni dodir sa životom, 
ali je istovremeno i veoma koristan, jer apsorbira ultralju- 
bičaste i druge zrake u stratosferi. Pored plinova nalazimo u 
atmosferi i vodenu paru, čija količina varira prema krajevi- 
ma s većim i manjim isparavanjem. Nalazimo također i tvrde 
čestice tvari, kao što su aerosoli, prašina, dim i razne soli. 
Djelovanje vulkana, a naročito čovjeka, može izazvati velike 
promjene u količini krutih čestica u zraku, ali i promjene u 
količini ugljičnog dioksida, sumpornog dioksida i drugih 
plinova. 

Valja imati na pameti da je sadašnji sastav atmosfere na- 
stao uslijed djelovanja života, dakle interakcijom života i 
vanjskih uvjeta. Što bi bila atmosfera bez djelovanja života, 
možemo vidjeti u Venerinoj atmosferi. Gotovo 95 posto Ve- 
nerine atmosfere čini ugljični dioksid, dok je 4 posto dušik, 

a ostalo otpada na vodenu paru, kisik i druge plinove. To- 
plina na Veneri je za više stotina stupnjeva veća nego na 
Zemlji, jer gusti sloj ugljičnog dioksida zadržava duže valne 
dužine Sunčeva zračenja, ugrijava ih i lomi prema površini, 
slično kao što čini staklo na zimskoj basti, koje sprečava da 
se zrake odbijaju natrag u zrak. Zanimljivo je da je količina 
ugljičnog dioksida na Zemlji i Veneri podjednaka. Razlika je 
u tome što se ugljični dioksid na Zemlji taložio u obliku 
karbonata u stijenama, ugljenu, nafti i prirodnim plinovima, 
a to je bilo isključivo djelo životnih procesa, posebno fo- 
tosinteze u biljkama kroz tisuću milijuna godina, koliko je 
život prisutan na Zemlji. Zahvaljujući djelovanju biljaka ug- 
ljični je dioksid uklonjen iz atmosfere i zamijenjen kisikom, 
i tako je atmosfera postala sposobna za život životinja i 
čovjeka 

Zbog visoke temperature na Veneri, na njoj nema tekuće 
vode, pa je čak i relativno malo vodenih para, dok je na 
Zemlji upravo suprotna situacija. Na Zemlji postoji hladna 
stratosfera, gdje temperatura pada na —60 stupnjeva C, što 
sprečava isparavanje i podizanje vodene pare do onih visina 
gdje bi ih bombardiranje ultraljubičastih zraka rastvorilo u 
kisik i vodik. Zato Zemljina atmosfera štiti i podržava život, 
a sam život u prapočecima načinio ju je pogodnom za raz 
vitak života u svojim višim oblicima. Mi smo od Venere na- 
činili simbol plodnosti, dok je Venera zapravo tipičan planet 
koji ima sve elemente potrebne za život, ali gdje se život 
nije počeo stvarati. Ona je primjer sterilnosti same prirode. 
Ona je i opomena za nas, jer može predstavljati isto tako našu 
prošlost kao i našu budućnost. 

Ako bi sva voda koja se nalazi u biosferi bila pretvorena u 
likvidni oblik i ravnomjerno raspoređena po Zemljinoj po- 
vršini, ona bi pokrila Zemlju vodenim pokrivačem dubokim 
3 i po kilometra. Tada bi se razvio samo život u vodi. Me- 
đutim, nepravilnost Zemljine kore dozvolila je da se oko 30 
posto površine pretvori u kontinente i otočja. Time je vode. 
na površina hidrosfere prekinuta, pa su nastali uvjeti za stva- 
ranje života na kopnu i u zraku. No, ovaj život na suhoj 
zemlji ostaje zavisan od hidrosfere, kao što je bio i prije 
kad se život stvarao samo u morima. 


$ Vidi veoma lijep opis biosfere i njenih promjena od poznatog švicarskog 
biologa i ekologa R. F. Dassmanna u knjizi Planet in Peri? (Penguin Book, 
UNESCO, 1972). 

Računa se da količina vode iznosi 1360 milijuna kubičnih 
kilometara vode, od čega se 97 posto nalazi u oceanima, dok 
su ostalih 3 posto raspoređena na ledenu površinu Arktika 
i Antarktika (oko 30 milijuna kubičnih kilometara, te bi 
se razina mora podigla za nekoliko stotina metara kad bi 
se sav taj led rastopio); zatim na količine u pod. 
zemnim vodama (oko 9 milijuna kubičnih kilometara); slat- 
ka i slana jezera (s Kaspijskim morem) tvore oko 230.000 
kubičnih kilometara, dok sva ostala tekuća voda, po rije- 
kama i potocima, čini samo 1250 kubičnih kilometara; u at- 
mosferi se nalazi tek 13.000 kubičnih kilometara vode. Vi- 
dimo da svježa voda, koja je najpotrebnija za život ljudima 
i životinjama, čini jedan veoma mali dio od sveukupne koli- 
čine vodenih zaliha na Zemlji. 

Za život je najznačajnija ne toliko statička koliko dina- 
mička raspodjela vode, naime ona voda koja se nalazi u 
stalnom kretanju. Oko 450.000 kubičnih kilometara vode go- 
dišnje se isparuje iz oceana, i najveći dio pada kao kiša na- 
trag u ocean, ali ipak više od 100.000 kubičnih kilometara 
pada po kontinentima kao kiša, snijeg, grad ili rosa. Veći 
dio te vode ponovo se isparuje, dok oko 40.000 kubičnih 
kilometara teče bujicama i rijekama u oceane. Ako uzmemo 
u obzir svu količinu vode koja postoji na Zemlji, ne postoji 
bojazan da bi nastala oskudica vodom. Ipak, već danas po- 
stoji oskudica upotrebive vode — vode koja nije slana ili za- 
gađena — u mnogim dijelovima našeg planeta. Osim toga 
priroda dosta hirovito raspoređuje vodene oborine. Dok u 
nekim tropskim krajevima vodeni talog u godini dana iznosi 
i više od 10 kubičnih metara, u nekim drugim krajevima 
gotovo uopće nema oborina (Atacama pustinja u Čileu, dijelo- 
vi Sahare ili pustinja Namib u Južnoj Africi). 

Kako su živi organizmi u najvećem dijelu sastavljeni od 
vode, to voda predstavlja jedan od najvažnijih elemenata za 
njihovo održavanje i množenje, pomoću hrane ili neposred- 
no. Cijeni se da je za proizvodnju jedne tone životinjskog 
tkiva potrebno deset tona vode. Ljudi i životinje moraju doći 
do te količine vode ako želc opstati. Ishrana je u nekim 
uvjetima veoma skupa, jer traži velike količine vode. Tako 
je potrebno tisuću tona vode, tekuće, isparene, asimilirane 
disanjem, da bi se proizvela jedna tona šećera ili kukuruza. 
Tamo gdje ima malo vode, poljoprivreda pomoću natapanja 
zemlje sistemima kanala veoma je skup proces, i može se 

opravdati samo visokom cijenom proizvoda i nasušnom po- 
trebom ljudi da bi se održali. 


Neophodni uvjeti života ne nalaze se samo u zraku i vodi 
nego i u raznim mineralima koje sadrži Zemljino tlo, kruta 
kora u obliku stijenja i meka zemlja, naročito njen hra- 
njivi dio — humus. Znamo da se Zemljina jezgra jako raz- 
likuje od Zemljine površine. Veliki pritisak i gustoća kon- 
centrirali su prema središtu željezo i nikal, na njima se na- 
lazi jako tvrdo stijenje sastavljeno od bazalta, a na njemu 
nešto lakše u obliku granita. Površinsko stijenje na konti- 
nentima je od najevećeg interesa, jer se ono nalazi u nepo- 
srednom dodiru s biosferom. Pod utjecajem atmosferskih 
prilika, Sunca i topline, vode i vjetra, ono se polako raspada, 
a pod utjecajem biljaka i životinja pretvara u plodnu zem- 
lju. »Plodna zemlja je mjesto interakcije između zraka iz 
atmosfere, vode iz hidrosfere, kamena iz litosfere i živih orga- 
nizama, koji se pomoću njih održavaju, a koji sa svoje strane 
na njih utječu i mijenjaju ih« (Dassmann). 


Nekada se smatralo da je, osim površinskih stijena i plod- 
ne zemlje, sva litosfera nastala nezavisno od životnih pro- 
cesa, prosto fizikalnim ohlađivanjem Zemlje. Međutim, novija 
biološka istraživanja pokazuju da i veoma kruto stijenje ima 
organsko porijeklo, da je nastalo kao »proizvod nekadašnje 
biosfere«, polako se taložilo, tonulo i zgušnjavalo, da bi se 
pojavilo ponovo na površini kao vulkansko kamenje — gra- 
nit, bazalt i slični kamen. Sovjetski učenjak V. Kovda i nje- 
govi suradnici smatraju da su »atomi od gotovo svih kemij- 
skih elemenata (na površini Zemlje) prošli bezbroj puta kroz 
živu materiju u toku složenih ciklusa. Izgled planeta se uve- 
liko promijenio i možemo smatrati da je živa materija od- 
redila sastav atmosfere, sedimentnog kamenja, tla i, u ve 
likoj mjeri, hidrosfere«. (Cit. po Dassmannu, str. 35) Mi 
smo skloni da vjerujemo kako kipar radeći na granitu ili 
bazaltu »unosi život u inrtvu maleriju«, a u stvari je ta 
mrtva materija proizvod jednog dugotrajnog rada samog ži- 
vota, što se odvijao prije mnogo milijuna godina i kroz mi- 
lijune godina! 

Samo tlo je najvažniji dio biosfere i temelj svega zemalj- 
skoga života. Ono je nastalo djelovanjem klime i života na sti- 
jenje, a obogaćeno je živim organizmima, kao što su bakte- 
rije koje uzimaju dušik iz zraka i pretvaraju ga u nitrate u 
zemlji. Biljke svojim korijenjem uzimaju hranu iz ovih ni- 
trata i drugih mineralnih sastojina; one se istovremeno bri- 

nu da ne dođe do erozije hranjivog tla, već da se ono stalno 
obnavlja u svojim gornjim dijelovima, u obliku humusa. 
Ako bismo uništili onaj živi pokrivač koji tvore biljke i bak. 
terije u tlu, ono bi iščezlo, a time i reproduktivna sposob: 
nost zemaljskog dijela biosfere. 

Prije nekih pet stotina milijuna godina život se počeo pre- 
mještati iz oceana na zemlju boreći se sa sušom i smanjenom 
slanosti voda. Tada je došlo do nove »evolutivne eksplozije«, 
jer se na zemlji razvilo najmanje oko tri milijuna raznih vrsta 
biljaka, životinja i mikroorganizama. Oni su duboko izmije- 
nili uvjete života na planetu. 

Potrebno je da, nakon ovih općih uvjeta života i djelovanja 
života na okolinu, upozorimo na odnose koji se počinju 
stvarati među samim živim bićima, na način kako su se pri- 
lagodili na okolinu, ali i na živu okolinu, to jest jedni na dru. 
ge, na koji način je jedno živo biće postalo zavisno od dru. 
goga u borbi za život. Ovim pitanjima bavi se ekologija, koja 
izučava prilagodbu vrsta na okolinu i njihove odnose s dru- 
gim vrstama. Sva živa bića teže snažnom množenju ili šire- 
nju. Sto su vrste niže, to je funkcija množenja intenzivnija, 
pa kad ne bi nailazile na vanjske zapreke — prije svega na 
odsutnost potrebne hrane — one bi svojom masom brzo pre- 
mašile masu same Zemlje. Stoga različite vrste u uvjetima 
određene životne okoline dolaze do stanja ravnoteže, među- 
sobnog prilagođavanja u svojem razmnožavanju. Takvu me- 
đusobnu prilagođenost ili ravnotežu nazivamo biotičkom za 
jednicom, 


»Jedna biotička zajednica sadrži uvijek izvjestan niz orga. 
nizama. U njoj se normalno moraju nalaziti zelene biljke, jer 
one pribavljaju hranu ili energiju za čitavu zajednicu — 
koju dobivaju pomoću fotosinteze, to jest kombinacijom ug- 
ljičnog dioksida, vode i Sunčeve energije — obogaćujući je 
pomoću složenijih molekula dodavanjem mineralnih sasto- 
jaka iz zemlje ili vode. Zatim dolaze životinje koje se hrane 
biljkama, herbivore. One uključuju mikroorganizme, male 
životinjice raznih vrsta, mnoštvo raznolikih insekata, i obič- 
no neke ptice, sisavce i druge kralješnjake, kao što su gma- 
zovi, ribe ili vodozemci. Zatim dolaze životinje koje se hrane 
drugim životinjama, karnivore. To su insekti, ribe, ptice i si- 
savci. Konačno, dolaze stvorenja koja se hrane mrtvim osta- 
cima životinja i biljaka i rastvaraju ih u kemijske sastojine 
što se vraćaju zemlji ili vodi. Većinom su to sitne bakterije 
ili gljivice, ali se može naći i većih životinja među njima. Naj- 

istaknutiji dio biotičke zajednice su veći organizmi, ali postoji 
u tihom i neprestanom životu zemlje jedno mnoštvo razno- 
vrsnih sitnih i nevidljivih organizama, koji čine zemlju hranji- 
vom i mnogo su produktivniji nego velike životinje. Nije ne- 
obično da se u površinskom sloju jednog hektara tla nađe i 
po tona bakterija, a to su najmanji organizmi u tlu.« (Dass- 
mamnn, str. 38.) 

Raznovrsnost klimatskih i drugih uvjeta stvara raznovrsne 
biotičke zajednice, raznovrsne i po veličini i po složenosti. Ako 
čitavu biosferu podijelimo na određene regione koji sadrže ti- 
pične biotičke zajednice, tada dobivamo takozvane »ekosiste- 
ine«, dinamičke i funkcionalne sisteme u kojima se litosfera, 
atmosfera i hidrosfera nalaze u interakciji sa životom. 

Ekosistem posjeduje izvjesnu unutrašnju povezanost, jer 
se materija i energija unutar njega kreću na pravilan i lako 
predvidljiv način. Kemijski sastojci koji prelaze iz jednog 
oblika žive tvari — iz bakterija u bilje, iz biljaka u životinje, 
pa ponovo u bakterije — cirkuliraju unutar sistema tako da 
se uvijek nanovo koriste za održanje života. 

Ono što je najkarakterističnije za čitavu biosferu i eko- 
sistem jest da ona posjeduje sposobnost da zaustavi entro- 
piju, raspršavanje i gubljenje energije u kozmosu. Živi orga: 
nizmi imaju sposobnost da uhvate Sunčevu energiju, da je 
prerade i sačuvaju za buduću upotrebu. To je najveće čudo 
života, bez čega i ne bi bilo ni života ni njegove evolucije. 
Čitava industrijalizacija gotovo da počiva na ugljenu i nafti, 
a to su samo fosilizirani ostaci biljnog svijeta! Ovu uhvaćenu 
i pohranjenu energiju nalazimo podjednako u živim biljkama, 
kao i u samom tlu ili oceanima, nalazimo je u naslagama 
ugljena, nafte, prirodnih plinova i drugih fosilnih goriva. 
Čitava naša biosfera je jedno golemo skladište energije. Za. 
lihe ove nagomilane energije obnavljaju se životnim proce- 
sima. Međutim, tehnička civilizacija počela je nemilice trošiti 
ove zalihe energije, i ne samo trošiti nego i uništavati organski 
svijet koji je obnavlja. 

Vidjeli smo da postoji jedan određeni tok ove energije u 
obliku hrane: biljke hvataju Sunčevu energiju i stvaraju uglji- 
kohidrate kojima se hrane biljožderi, a mesožderi se hrane 
biljožderima. Jedni i drugi pogibaju i rastvaraju se ponovo 
pomoću bakterija u jednostavnije kemijske tvari. Međutim, 
u ovom ciklusu ishrane energija se gubi, jer čitava energija 
ne prelazi iz jednog oblika u drugi. Tako, na primjer, naj- 
efikasniji biljožder ne može pohraniti više od 20 do 30 posto 

energije koju sadrže zelene biljke. Jedan dio se gubi sago- 
rijevanjem, probavom i metabolizmom. Mesožderi nešto us- 
pješnije pohranjuju energiju nego biljožderi, jer uzimaju hra- 
nu u većoj koncentriranosti za rad organizma. 


Ne samo energija nego i kemijske tvari, kojima se hrane 
organizmi, cirkuliraju u prehrambenom ciklusu. Prolazeći kroz 
jedan ciklus života ili Životni proces, one bivaju uhvaćene 
za drugi životni ciklus, i tako stalno iznova. Za održanje 
života unutar jednog ekosistema neophodno je da cirkulacija 
kemijskih tvari ostaje stalna, kontinuirana. Međutim, osnovni 
problem zagađivanja okoline, o kojem ćemo dalje potanje go- 
voriti, sastoji se upravo u tome da čovjek guši i onemogu- 
ćava ovu cirkulaciju kemijskih tvari, takozvane procese pri- 
rodne reciklaže (»natural recycling processes«), ponovnog 
uvođenja jedne kemijske supstancije u njezin prirodni tok. 
Spomenimo samo da viši organizmi lakše gomilaju u sebi 
razne kemijske supstancije nego niži. Što jedan organizam 
stoji više u ciklusu prehrane, to je za njega veća opasnost da 
će nagomilati ne samo korisne nego i štetne kemijske tvari. 
Tako je štetno djelovanje kemijskog pesticida DDT na živa 
bića prije pronađeno u prehrambenom lancu kod riba i ptica 
nego kod nižih životinja. Iako se DDT nalazi još u vcoma 
malim koncentracijama u oceanima, njega nalazimo već u 
većim koncentracijama u planktonu. Kako se male ribe 
hrane planktonom a veće ribe opet manjim ribama, dolazi 
do još veće koncentracije DDT. Konačno, kad se neki kormo- 
ran ili pelikan brani ribama, on dobiva tako opasnu koncen- 
traciju pesticida da od nje pogiba. 

Svaki ekosistem nosi određenu mogućnost za imnoženje 
živih vrsta, tako da množenje ne ide u nedogled, već je ogra 
ničeno samim potencijalom hranjivih tvari unutar njega. 
Ako se neka vrsta počinje naglo množiti, u skladu s ekspo- 
nencijalnom krivuljom, nailazi nakon nekog vremena na otpor 
u samom sistemu i množenje počinje opadati. Tako kod 
ljudske populacije, a i nekih drugih vrsta, najprije nalazimo 
spori porast populacije, zatim u jednoj fazi dolazi do naglog 
povećavanja, koje nakon izvjesnog vremena, kad je do- 
segnut bioticki potencijal, počinje stagnirati i zaustavlja se na 
određenoj razini. To je krivulja u obliku slova S ili sigmo- 
idalna krivulja. Prema tome, sam ekosistem ne dozvoljava da 
bi jedna populacija rasla u beskonačnost, jer svaka će prije 
ili kasnije doći u oskudicu s prostorom, zrakom, hranom, ođ- 
govarajućom obranom od okoline i slično. Mnoge vrste ne 

dozvoljavaju da dođe do takvih graničnih situacija, jer po 
činju ograničavati svoje množenje prije nego što je granična 
situacija uopće dostignuta. One ne trpe preveliku prenatr: 
panost na jednom određenom teritoriju. Tako mnogi od ve. 
likih mesoždera — skupine vukova ili jaguara — održavaju 
svoje odvojene teritorije u kojima love. Neke druge vrste su 
ograničene, jer ih druge zvijeri ili grabljivci istrebljuju. Na. 
ravno, najefikasniji su oblici kontrole u množenju sama osku- 
dica u hrani, pojave gladi, pothranjenosti, razne bolesti usli. 
jed smanjene otpornosti, razne prirodne nepogode. Krda sje. 
vernih jelena, ako nisu izložena zvijerima, množe se preko 
mjere, i tada pogibaju od gladi. Zanimljivi su leminzi, koji 
žive u sjevernim polarnim krajevima Skandinavije, a koji se 
periodički množe do golemih količina, da bi zatim masovno 
počinili samoubojstvo putujući u more i utapajući se. 

Čovjek pripada onim vrstama koje se nastoje množiti u 
nedogled, i gdje je povećanje smanjivano pomoću povećane 
gladi, bolesti i međusobnog uništavanja. Uspješno  suzbija- 
nje gladi i bolesti dovelo je do velikog povećanja pučanstva 
i postavilo na dnevni red problem samoregulacije prirasta na 
određenom nivou. Ova samoregulacija ne postoji kod čo- 
vjeka kao prirodni proces, već nameće svjesnu intervenciju 
u obliku određene populacione politike. Ukoliko ova samo- 
regulacija ne uspije, postoji opasnost da se u ljudskoj vrsti 
razviju u još većoj mjeri agresivne ili destruktivne tenden 
cije, jer je ponašanje u stilu leminga, masovno samoubojstvo, 
malo vjerojatno. 

Čovjek se razlikuje od drugih životinjskih vrsta, jer može 
mijenjati ekosistem pomoću proizvodnje potrebnih tvari i pri- 
lagodbom okoline na svoj način života. Produktivnost znači 
stvaranje novih materija u jednom ekosistemu na osnovi već 
postojećeg prirodnog materijala ili sirovina. Budući da je bio- 
sfera ograničena, to i izvori sirovina moraju jednog dana doći 
kraju. Čovjek može održati svoj ekosistem u uvjetima veoma 
visoke produktivnosti, zahvaljujući modernoj tehnologiji, ali 
on ne može spriječiti iscrpljivanje prirodnih zaliha korisnih 
tvari. Pri tome se čovjek ne ponaša tako da prirodne izvore 
iskorišćuje na najekonomičniji način, nego je suvremena teh- 
nologija povezana s nevjerojatnim rasipanjem sirovina i one- 
mogućavanjem njihove prirodne reciklaže. 

Svoju povećanu eksploataciju prirodnih izvora ili ekosiste« 
ma čovjek ne postiže samo korištenjem prirodnih anorgan- 
skih izvora, nego istovremeno i uništavanjem prirodne bio- 

tičke zajednice, to jest potiskivanjem i uništavanjem drugih 
životinjskih i biljnih vrsta koje su prije dijelile s njime život 
u jednoj oblasti. Ekspanzija ljudske populacije i tehnolo- 
ške cksploatacije prirode dobila je danas planetarne razmje- 
re, pa čovjek postepeno uništava sve one vrste koje mu ne 
koriste na najekonomičniji način za ishranu. Ali uništavajući 
druge vrste, počinje ugrožavati i biološke uvjete vlastitog po- 
stojanja. 


3. Demografska eksplozija ljudske vrste 


Na veliki odjek i kontroverzne reakcije naišla je knjiga 
američkog biologa i ekologa Paula Ehrlicha »Bomba pučai 
stva«“ On je na veoma drastičan način upozorio kuda vodi 
eksponencijalni rast suvremenog čovječanstva. U ovom izla- 
ganju pretežno ćemo se oslanjati na njegove izvode. 

Ova razmatranja počivaju na nekoliko činjenica. Prvo, pu 
čanstvo se od godine 1800. početverostručilo, i po sadašnjoj 
stopi rasta ono će se još jednom podvostručiti do kraja go- 
dine 2000. Da li je takav razvitak povezan s opasnošću? Da 
li napredak tchnike i proizvodnje može održati korak s tak- 
vim razvitkom ljudske mase? Da li je moguće nabaviti po 
trebnu hranu da se prehrani u dogledno vrijeme barem ovih 
najavljenih sedam milijardi? T da li svi napori koji sc vrše 
u tom smjeru osiguravaju čovječanstvu normalan, to jest 
prirodan život bez ugrožavanja bitnih preduvjeta života na 
Zemlji? I, konačno, da li prehranjujući čovječanstvo u ovo- 
me času imamo pravo ostaviti bez sredstava buduće gene. 
racije? 

Znamo da je već danas u zemljama u razvoju oko 80 posto 
žiteljstva pothranjeno. A to znači veći dio čovječanstva. Ondje 
gdje se ljudi najbrže množe, kao u Indiji, Pakistanu i latin- 
sko-američkim zemljama, vlade su već odlučile da priđu kon- 
troli rađanja. No, da li su takve mjere uspješne? Pogledajmo, 
prije svega/ kuda vodi »supcreksponencijalni« rast pučanstva! 

»Računa se da je 6000 godina prije Krista na Zemlji živjelo 
oko pet milijuna ljudi, te da je trebalo oko milijun godina 


€ Pau! Ehrlich, Population Bomb, Ballantine Book, Inc. New York, 1968. 
(Mi se služimo njemačkim prijevodom u Hanser Verlagu, Minchen, 1971). 

dok se broj od dva i po milijuna podvostručio, to jest da je 
od dva i po milijuna narastao na pet milijuna. Tek 8000 go- 
dina kasnije, to jest oko 1650. godine, doseglo je svjetsko pu 
čanstvo broj od 500 milijuna. To znači da se ono podvostru- 
čavalo u ovom vremenskom periodu otprilike svakih 1000 go- 
dina. Oko 1850. god. ono je brojilo oko jedne milijarde, a to 
znači da se podvostručilo za 200 godina. Nakon 80 godina ono 
je ostvarilo novo podvostručenje, tako da 1930. god. broji 
oko dvije milijarde. Slijedeće podvostručenje još nije poslig- 
nuto, ali već sada živi više od tri milijarde. Čini se da se 
vrijeme podvostručenja skratilo na 37 godina. Vrijeme po- 
dvostručenja se osjetno smanjilo: 1,000.000 godina, 1000 godina, 
200 godina, 80 godina, 37 godina. Kakve su posljedice vremena 
podvostručenja od 37 godina, najbolje je pokazati na jednom 
spekulativnom primjeru. Pod besmislenom pretpostavkom da 
će se svjetsko pučanstvo i nadalje svakih 37 godina podvo- 
stručavati, želimo ispitati što će se tada dogoditi. 


Ako bi se održao razvoj pod ovim uvjetima, tada bi za 909 
godina na Zemlji živjelo 60.000,000.000,000.000 to jest šezdeset 
tisuća trilijuna ljudi. To je otprilike 100 ljudi na kvadratni me- 
tar Zemljine površine, uzevši i kopnenu i vodenu površinu. 
Jedan engleski fizičar, J. H. Fremlin, izračunao je da bi se 
ova ljudska masa mogla staviti u jednu neprekidnu zgradu od 
2000 katova koja bi pokrila čitav planet. Gornjih 1000 katova 
zauzimali bi samo strojevi koji bi ovu gigantsku kasarnu za 
stanovanje načinili sposobnom za funkcioniranje. Cjevovodi, 
vodovi žica, dizalice itd. zauzimali bi otprilike polovinu do- 
njih 1000 katova. To znači da za svakog čovjeka preostaje 3 
do 4 četvorna metra površine. Fizičke uvjete života u ovome 
mravinjaku želim prepustiti mašti čitaoca, želio bih samo 
upozoriti da sve ne bi bilo bezutješno.« (P. Ehrilch, op. cit, 
str. 17.) 


Fremlin smatra da masa ljudi na Zemljinoj površini ima i 
svoje fizikalne granice. Ljudski život znači prerađivanje ener- 
gije, to jest oslobađanje jednog dijela topline uslijed životnih 
procesa. Na taj način mora se postići »toplinska granica« 
uslijed nagomilavanja ljudi. Ova se toplina neposredno zrači 
u atmosferu i kozmos, ali da bi se održala normalna toplina 
potrebna za život, morala bi se atmosfera sačuvati od pretje- 
ranog ugrijavanja spremanjem topline u posebna podocean- 
ska skladišta. Koliku toplinu bi izdržala zemljina površina 
pod ovim uvjetima, zavisi od tehničkih mogućnosti. Svakako 
valja imati u vidu da bi ljudska masa od jedan trilijun na 

gornjoj površini atmosfere stvarala toplinu koja odgovara 
točki topljenja željeza. 

Fizičari su se bavili spekulacijama o naseljavanju ljudi na 
drugim planetima, pod pretpostavkom da se tamo riješe pro- 
blemi stvaranja uvjeta za normalan život. No, ako uzmemo 
u obzir sadašnju stopu množenja ljudi, za 200 godina bi svi 
planeti u Sunčevom sistemu bili isto tako gusto naseljeni 
kao i Zemlja. Pri tome nisu uzeti u obzir troškovi prijevoza 
sa Zemlje na druge planete. Garrett Hardin je izračunao da 
bi Amerikanci, kad bi žrtvovali 18% od svojeg godišnjeg pri- 
hoda, sakupili tek toliko kapitala koliko je potrebno da se 
preveze prirast svjetskog pučanstva u jednom danu. Nije po- 
trebno ovdje baviti se utopijskim vizijama života na drugim 
planetima, niti problemima koje bi tehnologija morala rije- 
šiti, kad bi, na primjer, tisuće ljudi putovalo desetke godina 
na druge planete, već se valja okrenuti položaju čovječan- 
stva i riješiti probleme na ovom našem kozmičkom brodu. 
Jer nam nikakav drugi neće priteći u pomoć kad počnemo 
slati SOS signale! Po ocjenama Ehrlicha, kojega smatraju 
više pesimističnim od drugih, a optimizam se ovdje mjcri 
time da li će do katastrofalne situacije doći za jedno deset. 
ljeće ili tek za tri i više, probleme pred kojima stojimo mo- 
rali bismo riješiti u toku slijedećih deset godina! 


Vratimo se, dakle, konkretnim problemima sadašnje eks- 
panzije svjetskog pučanstva. Kad smo utvrdili da se svjet. 
sko pučanstvo udvostručava za nekih 37 godina, nismo uzeli 
u obzir da se ono podvostručava mnogo brže u zemljama u 
razvoju. Tako je Population Reference Bureau objavio za 
god, 1968. slijedeće brojke za zemlje u razvoju: Kenija 24 go- 
dine, Turska 24 godine, Indonezija 31 godinu, Filipini 20 go- 
dina, Brazil 22 godine, Costa Rica 20 godina, ElSalvador 19 
godina. Nije teško zamisliti kakav problem za jednu zemlju, 
čije se stanovništvo podvostručuje za 25 godina prosječno, 
predstavlja samo povećanje ishrane na dvostruko! A da ne 
govorimo o potrebi da izgradi za još jedno čitavo stanovni- 
štvo stanove, ceste, škole, higijenske uređaje, da pribavi po- 
trebne izvore energije, izgradi potrebne kadrove liječnika, 
medicinskih sestara, učitelja i činovnika koji će se brinuti 
o tom stanovištu. Zamislimo da je kod nas u Jugoslaviji 
stanovništvo umjesto od 15 milijuna na 20 milijuna u posljed 
njih 25 godina poraslo na 30 milijuna. I sada smo prisiljeni 
da izvozimo velik dio radne snage i kvalificiranih kadrova s 
najvišim obrazovanjem kojima nismo sposobni da damo za. 

poslenje, A što bi bilo da je pučanstvo za trećinu veće?! Mo- 
žemo jedino biti zahvalni »pametnijoj prirodi« naših ljudi 
da se tako brzo ne množe kao u nekim vanevropskim zem- 
ljama. 

U industrijski razvijenijim zemljama je vrijeme podvostru: 
čavanja redovito duže i dosta varira od jedne zemlje do dru 
ge. Na primjer, u 1968. imamo slijedeće brojke: SAD, SSSR 
i Japan 63, Danska, Norveška, Poljska i Španjolska 88, Ita. 
lija 117, SR Njemačka 120, Vel. Britanija i Sjeverna Irska 
140, Austrija 175 godina. Ovdje se radi o zemljama koje su 
prošle kroz takozvano demografsko prelazno doba, to jest od 
visokog nataliteta Kk niskome natalitetu. 


Kod razvijenih zemalja prirast pučanstva pokazuje jednu 
sigmoidalnu krivulju, najprije spor prirast, zatim nagao i zatim 
ponovno usporavanje. Na taj način možemo razlikovati tri faze: 
a) primitivnu fazu koju obilježuje visok natalitet ali i visok 
mortalitet, tako da je prirast spor; b) fazu ubrzanog prira- 
sta, koju obilježava visok natalitet ali uz osjetno smanjenje 
smrtnosti uslijed poboljšanja uvjeta života; i c) fazu uspo 
renog prirasta razvijenih zemalja, koju obilježava niska smrt 
nost ali i nizak natalitet. (To su zemlje koje sprovode »si- 
stem sa dvoje djece« — »Zweikindersystema«.) 

Primitivna faza odgovara nerazvijenim društvima s pre: 
težno ruralnim stanovništvom, gdje važi poslovica »djece i 
čaša nikad dovoljno u kući«, jer se čaše lako razbijaju a dje: 
ca isto tako lako umiru. Ova primitivna faza završava u za 
padnoevropskim zemljama s početkom industrijalizacije, pot: 
kraj 18. stoljeća. Tako je, na primjer, Francuska imala 19 
milijuna stanovnika, ali je stopa smrtnosti bila 40 do 50 na 
1000. Od sedmero rođene djece samo dvoje je dostiglo od- 
raslu dob i bilo sposobno da stvori obitelji za ponovnu re- 
produkciju, Visoka stopa rađanja i smrtnosti uvjetuje neku 
vrstu prirodne selekcije: samo najjača djeca preživljuju. To 
je vrijeme kad se umire bez mnogo boli i rađa s veseljem. 
Sv. Toma Akvinski je govorio da je »briga o zdravlju suvišan 
luksuz«. S napretkom znanosti i industrijalizacijom čovjek je 
naučio da se bori protiv smrti i da nastoji što više produžiti 
život. 

Od 1709. nema u Evropi pojava gladi u pravom smislu, a 
epidemije kolere i crnih boginja bit će uspješno svladane 
početkom 19. stoljeća. Napredak u medicini, u suzbijanju 
žarišta i bolesti, smanjio je dječju smrinost. Preventivna me- 
dicina s tehnikom cijepljenja tome je veoma pridonijela. 

Zato je smanjenje smrtnosti dovelo do naglog povećanja pri- 
rasta pučanstva. Od 1800. do 1900. pučanstvo u Evropi je po- 
raslo od 112 milijuna na 218 milijuna ljudi. 


U svim industrijskim zemljama vidimo stalno smanjenje 
smrtnosti, i to rađa u uvjetima industrijske civilizacije jedan 
novi stav prema životu: dolazi do ograničavanja poroda. Brač- 
ni parovi imaju sve manje djece i sve se intenzivnije bave 
njihovim odgojem. Više se ne može dogoditi ono što se pri- 
čalo za jednog banjalučkog bega, koji pokazujući prijatelju 
svoje brojno potomstvo upita jednog dječačića: »A čiji si ti, 
mali?«, a mali poleti begu s uzvikom: »Tvoj, tata!« Prestaje 
se iskorištavati do krajnjih granica doba plodnosti kod žena, 
i one rađaju samo u mlađoj, povoljnijoj dobi. Podaci za 
Francusku nam pokazuju da je stopa nataliteta 36,7 na ti- 
suću za 1770.—1789. pala na 34 na tisuću u 1800, na 274 na 
tisuću u 1850, te ma 20,6 na tisuću u 1900. Od toga vremena 
pad se i dalje naslavlja. Istovremeno se produžava život čo- 
vjeka, tako da prosječni život od 25 do 35 godina početkom 
19. stoljeća raste na preko 50 početkom 20. stoljeća, a danas 
je tendencija da dosegne oko 70 godina. 


U razvijenim zemljama postoji laka prevaga rođenja nad 
smrću i sporo, ali pravilno, povećanje pučanstva. U neraz 
vijenim zemljama, odnosno u zemljama u razvoju vidimo 
tendenciju koja odgovara drugoj fazi demografskog razvitka: 
veoma naglo povećavanje stanovništva; međutim, bez isto- 
vremenog i odgovarajućeg privrednog razvitka. Napredak me- 
dicine smanjio je u tim zemljama smrtnost, ali nije stvorio 
odgovarajuća sredstva za povećanje standarda života. Već je 
pod kolonijalnim režimom broj pučanstva u Indiji porastao 
od 70 na 350 milijuna, u Indoneziji od dva na 50 milijuna, a 
u Alžiru od jednog na 10 milijuna. Ova se tendencija i dalje 
održava nakon dekolonijalizacije, koju prate povećani na- 
pori za industrijalizacijom, ali bez dovoljno uspjeha u suzbi- 
janju bijede i pothranjenosti. 

U svakom slučaju svake godine ima oko 30 milijuna više 
Azijaca, 9 milijuna Amerikanaca, 6 milijuna Afrikanaca, 4 mi- 
lijuna Evropljana. Evropa, koja predstavlja oko 15 posto 
svjetskog pučanstva, imat će ga godine 2000. samo 10 posto. 
Brži prirast pučanstva u zemljama u razvoju uvjetovan je 
prvenstveno smanjenjem smrtnosti koja nije kompenzirana 
još odgovarajućim smanjenjem rađanja. U mnogim zemlja- 
ma u razvoju u toku 25 godina smrtnost je opadala tempom 
koji je u industrijaliziranim zemljama tražio 75 ili 100 godina. 

Međutim, valja očekivati da će u zemljama u razvoju doći 
do još većeg i naglijeg skoka pučanstva, jer su to zemlje s 
najmlađim pučanstvom, budući da se maročito smanjila dječ- 
ja smrtnost, pa tako one sadrže najmlađe pučanstvo na svi- 
jetu, to jest oko 40 posto žitelja sačinjavaju oni koji su ispod 
15 godina života. Kad dođu do zrele dobi i budu li se množili 
sa sada postojećim shvaćanjima o razmnožavanju, doći će do 
izvanrednog buma u natalitetu u tim zemljama, A to su zem- 
lje gdje je još i danas oko 60 posto stanovništva pothranje- 
no! Pogledajmo što znači takva ekspanzija pučanstva na 
primjeru Indije. 


4. Da li će biti doskora jedna milijarda Indijaca? 


Paul Ehrlich ovako opisuje svoj dodir s Indijom: 


»Sasvim razumski mi je problem eksplozije pučanstva već 
mnogo godina jasan, ali čuvstveno sam ga shvatio tek prije 
nekoliko godina u jednoj vrućoj, zaudarajućoj noći u Delhi- 
ju. Zajedno sa ženom i kćerkom nalazio sam se u jednom 
prastarom taksiju na povratku u naš hotel. Sjedala su vrvje- 
la od buha. Samo je treća brzina još radila. Dok smo se 
brzinom koraka vozili kroz grad, zašli smo u jednu gusto 
naseljenu siromašnu četvrt. Bilo je gotovo 40 stupnjeva, a 
zrak je bio gust od prašine i dima. Ulice su bile pune ljudi, 
Ljudi koji su jeli, češali se, spavali. Ljudi koji su brbljali, 
svađali se i vikali, Koji su pružali svoje ruke prema prozoru 
taksija i prosjačili. Koji su mokrili i praznili svoja crijeva. 
Koji su se penjali na autobuse i gonili stoku. Ljudi, ljudi, 
ljudi, ljudi, Dok su se kola polako vukla, glasno škripajući 
kroz ljudsku masu, prašina, buka, vrućina i ognjevi pružali 
su prizor nečeg paklenskog. Da li ćemo ikada stići do našeg 
hotela? Otvoreno rečeno, imi smo se svi troje bojali — kao 
da nam se svakog trena moglo nešto dogoditi — ali, narav- 
no, ništa se nije dogodilo. Stari poznavaoci Indijaca smijali 
bi se našoj pomutnji. Mi smo bili samo nekoliko privilegira- 
nih turista, kojima su bili strani ljudske mase i šumovi In- 
dije. Može biti, ali od te noći ja poznajem čtivsivo prenapu- 
čenosti.« (Op. cit. str. 15.) 

Pogledajmo sada sasvim racionalno što se 10 događa s 
Indijom! Poslužit ćemo se analizom E. Bonnefousa: 

»Svakog jutra u Indiji gradska higijenska služba skuplja 
tisuće lešina na trotoarima Delhija i Kalkute. Sela i gradovi 
bruje od ljudi, djece, žena, lutajućih skeleta, bez budućnosti, 
koji nisu napustili od prvoga dana svoje egzistencije — mo- 
žemo li govoriti o životu? — prag koji vodi na drugi svijet. 

U 1966. i 1967. položaj je bio u nekim državama (Indije) 
blizak gladi. Oduvijek postoji oskudica: nikada siromasi In- 
dije (80 posto pučanstva) nisu jeli do sitosti. To traje već 
desetke godina. 

Popis stanovništva od 1961. je pokazao da je od 1951. do 
1961. stopa prirasta indijskog pučanstva bila 2,3 na 100 go- 
dišnje. U stvari, stopa nataliteta je 394 na tisuću, a stopa 
mortaliteta se penje na 16,3 na tisuću. Indija je, uostalom, 
jedna od rijetkih zemalja gdje stopa smrtnosti nije u opada- 
nju. Usprkos ovoj jakoj smrtnosti, stopa prirasta bit će sada 
oko 2,5 posto godišnje —— što znači da se pučanstvo udvo- 
stručava za trideset godina. Ova situacija je uvjetovana in- 
flacijom nataliteta: mladi ljudi u dobi razmnožavanja sve su 
brojniji. Stopa je daleko od toga da se zaustavi na određe- 
noj razini, već se neprestano dalje penje. 

Indija je nesumnjivo zemlja koja danas najbolje prikazuje 
bijedu Trećeg svijeta. Ova je bijeda bezgranična. Ona raste 
svakog dana s brojem pučanstva, 

Međutim, Indija je bila bogata zemlja. Nema sumnje, bilo 
je i u njoj uvijek gladi: ali nije li nju poznavala i Evropa? 
U Francuskoj u toku mnogih vjekova bilo je gladi svakih 
šest godina prosječno. 

Indijsko zanatstvo je prosperiralo, poljoprivreda je dovoljno 
proizvodila kad su monsunski vjetrovi bili povoljni. 

Ova je ravnoteža slomljena u 18. i 19. stoljeću, kad je En- 
gleska uspostavila jedan sistem razmjene koji je rodio nje- 
zin prosperitet, ali koji je duboko poremetio demo-ekonom- 
sku ravnotežu u Indiji. Uvozeći sirovine i bacajući masovno 
na indijsko tržište tvorničke proizvode, ona je uništila lo- 
kalno zanatstvo. 

Radnici su odlazili na selo, gdje međutim nije bila osku. 
dica radne snage. U toku prošlog stoljeća postotak zanatstva 
je spao od.25 na 10 posto, a postotak seljaštva je porastao 
od 60 na 75 posto. Indija se specijalizirala u kulturi pamuka 
koji su Englezi kupovali po niskoj cijeni. Indija je tako po- 
stala, na umjetan način, pretežno poljoprivredna zemlja. Ona 
to i dalje ostaje, usprkos golemim tvornicama — metalur- 
gijski kompleksi oko Kalkute, tvornice aviona u Bangaloru 

i automobila u Bombayu. Ali, još i danas većina stanovni- 
štva raspolaže samo veoma mršavim usjevima da bi pokrila 
prehrambene potrebe nacije. 

Stara financijska, prehrambena i tehnička pomoć rela. 
tivno je neefikasna, Indija ne napreduje. Zašto toliki napori 
za tako male rezultate? Demografska eksplozija progutala je 
najveći dio ekonomskih rezultata: u 15 godina planiranja na- 
cionalni dohodak je porastao za 68 posto, ali dohodak po 
glavi je napredovao samo za 25 posto. Ovaj laki napredak u 
petnaest godina bio je potreban da bi se dohodak po stanov. 
niku popeo na 80 dolara godišnje: oko 250 dinara dnevno, 
što odgovara cijeni jedne čaše piva. Ali to je prosjek; velik 
dio stanovništva se zadovoljava i s manjim. Poljoprivreda 
napreduje ali nedovoljno da bi prehranila nova usta. 

Na Beogradskoj konferenciji god. 1965., gđa Sudram T. S. 
Ramachandran, indijski potpredsjednik za zdravlje, izrazila 
je poteškoće ovim riječima: 

'Mi se nalazimo u naglom napretku što se tiče industrije, 
natapanja i brojnih drugih djelatnosti. Imamo jedan plani- 
rani program. Ali svake godine se rađa 11 milijuna djece. 
Ove brojke su dovoljne da poremete planiranje. To je raz. 
log zašto je planiranje porodice postalo dio nacionalnog pla: 
na, kako bi ono išlo zajedno s nacionalnim planom i dalo 
dobre rezultate. 


Takva je sadašnja situacija. što se tiče perspektiva za bu- 
dućnost, one su još alarmantnije! 485 milijuna stanovnika u 
1965! Dva puta više nego u 1920. Svake godine 11 milijuna 
dodatnih duša: čitav jedan New York! Za deset godina: En- 
gleska i Zapadna Njemačka zajedno. Jedna milijarda u go- 
dini 2000. na jednom teritoriju koji je triput manji od sjever- 
noameričkih država, i na mnogo imanje plodnoj zemlji. 

Od čega zavisi ova zastrašujuća progresija? Od visoke stope 
demografskog prirasta (2,3 posto). Prije četrdeset godina ona 
je bila jedan posto, što odgovara sadašnjoj stopi industrijskih 
zemalja. Nakon stjecanja nezavisnosti uloženi su veliki na 
pori da se poboljša higijena i narodno zdravlje. Prosječna 
dužina života Indijaca se gotovo udvostručila, od 25 na 50 
godina. Dobna piramida teži jednom kvadratu: 47 posto mla- 
dih, 49 posto odraslih, 4 posto staraca. Kakva će biti stopa 
prirasta stanovništva kad se ovi mladi počnu množiti? Što 
će se dogoditi, ako se uspije još više smanjiti stopa smrt- 
nosti? Eksperti iz Ujedinjenih naroda ocjenjuju da će u 1985. 
biti 840 milijuna Indijaca, od čega 45 posto ispod 15 godina. 

Čak ako bi se rađanja smanjila na 2 posto godišnje, ostalo 
bi ipak 719 milijuna, od čega 35 posto mlađih od 15 godina; 
sa smanjenjem plodnosti od 4 posto doseglo bi se 647 miliju- 
na, od čega 27 posto mlađih od 15 godina. 

Stabilizacija pučanstva na sadašnjem nivou tražila bi da 
stopa nataliteta padne na polovinu, to jest od 394 na 20 na 
1000. Cilj indijske vlade je skromniji: pomoću propagande 
protiv začeća nastoji se postići stopa bliska 25 na tisuću.« 

Primjer Indije, koliko god djelovao zastrašujuće, jer se radi 
o velikoj zemlji i s veoma starom kulturom, nije najgori. 
Vidjeli smo da mnoge azijske, afričke i latinskoameričke 
države imaju vrijeme podvostručenja niže od Indije, to jest 
ispod 30 godina. Ako kod njih situacija ne izgleda tako ka- 
tastrofalna kao u Indiji, to je prije svega zbog toga što se 
radi o zemljama s veoma rijetko, barem zasada, naselje- 
nim stanovništvom i s velikim brojem iseljavanja stanovni- 
štva. (Potonje važi naročito za srednjoameričke države, koje 
šalju suvišak pučanstva u SAD, ali što će biti jednog dana 
kad im se zatvore vrata?) Naravno da s tako velikim pri- 
rastom ne mogu ukloniti društvenu bijedu. Samo neke zemlje 
u razvoju, koje su uspjele prirast stanovništva smanjiti na 
oko jedan posto godišnje, što odgovara razvijenim industrij- 
skim zemljama, uspjele su poboljšati životne uvjete ljudi. To 
je slučaj s Jugoslavijom (1,1 posto), Španjolskom (0,8 posto) 
i Grčkom (0,7 posto). U tim zemljama je natalitet slab, a 
mortalitet također, iako da se posljedice industrijalizacije 
ogledaju u poboljšanju životnog standarda. 


5. Mračne prognoze u pogledu demografske ekspanzije 


Predviđanja o demografskoj ekspanziji ne ulaze u »futu- 
rološke spekulacije«. Ona imaju veoma čvrstu osnovu u sta- 
tističkom ispitivanju stalnih tendencija u rađanju i smrtno- 
sti, a počivaju, na žalost, na veoma čvrstoj nagonskoj os- 
novi, koju kulturni faktori sporo mijenjaju. A i ti kulturni 
faktori idu prije protiv ograničavanja takve ekspanzije nego 
njoj u prilog. Zato valja brojke, koje nam daju analitička 
predviđanja odgovornih službi Ujedinjenih naroda, shvatiti 


7 Edouard Bonnefous, Le monde est-il surpeupić?, Ilachette, Paris, 1968, 
str. 286—31. 

s najvećom ozbiljnošću, s daleko većom ozbiljnošću nego 
upozorenja o mogućnosti atomskog rata. Uostalom, nije is- 
ključeno da će suprotnosti koje rađa demografska ekspanzija 
pojačati opasnost da dođe i do »atomskog genocida«, do pro- 
širenja onih metoda koje se danas u manjem obimu primje- 
njuju u Vijetnamu. 

O kakvim se suprotnostima radi? Pogledajmo, prije svega, 
neke osnovne karakteristike suvremene demografske ekspan- 
zije. Podsjetimo još jednom na neke brojke: one pokazuju 
da je razvitak pučanstva tekao po ubrzanoj eksponencijalnoj 
krivulji, te da valja ovakvo ubrzanje očekivati i slijedećih 
decenija: 


1650: 470 milijuna (broji svjetsko pučanstvo) 
1750: 750 milijuna 

1800: 960 milijuna 

1850: 1240 milijuna 

1900: 1650 milijuna 

1960: 2990 milijuna 

1980; 4300 milijuna 

2000: više od 6 milijardi. 


Ove brojke što ih objavljuju Ujedinjeni narodi (World Popu. 
lation Prospect), potvrđuju i druga istraživanja. Uzimajući u 
obzir različite faktore koji mogu utjecati na stopu prirasta 
svjetskog pučanstva, prihvaćene _ su tri hipoteze: prema 
prvoj, nazvanoj »jakom«, svijet bi mogao brojiti godine 2000. 
6,8 milijardi ljudi; prema drugoj, »srednjoj«, brojio bi 5,9 
milijardi, a prema trećoj, takozvanoj »slaboj« brojio bi 5,3 
milijardi. Naravno, postoje eksperti koji smatraju da se 
stope nataliteta neće osjetljivo smanjiti, te da će svjetsko 
pučanstvo brojiti 2000. godine neko 7,4 milijardi ljudi. Na. 
ravno, sa sadašnjim stopama prirasta situacija postaje ka- 
tastrofalna čim se prenesemo malo dalje u budućnost, i to ne 
tako daleko, jer će je doživjeti već naša unučad. (Podsjetimo 
samo da su Malthusove spekulacije o porastu stanovništva, 
na pretpostavci da se čovječanstvo podvostručava svakih 25 
godina, mnogi smatrali u njegovo vrijeme sasvim nerealnim 
spekulacijama!) Prema sadašnjem ritmu valja računati da će 
za jedno stoljeće živjeti na zemlji 25 milijardi ljudi, a za sto- 
ljeće i po 50 milijardi. Suvremeni tempo prije govori u prilog 
»jake« nego »slabe hipoteze«, 

Brojke koje su objavili UN u 1966. govore u njezin prilog, 
jer je u vrijeme posljednjih šest godina prirast iznosio 11 
posto. To bi značilo da već u god. 2020. valja računati sa 10 
milijardi stanovnika. 


Naime, ono što je izvor izvjesnog pesimizma u tom pogledu 
jest činjenica da je prirast najveći u nerazvijenim zemljama, 
a te zemlje imaju i najveći broj mladog stanovništva, koje 
će se tek u toku slijedećih deset godina razmnožavati u punoj 
snazi. Tako u Evropi i SAD nalazimo 24 posto ljudi ispod 
15 godina starosti, u Japanu 34 posto, u Africi i Latinskoj 
Americi 37 posto, u Aziji 40 posto (a to je najbrojniji kon- 
tinent). U Alžiru, na primjer, 50 poslo pučanstva je ispod 18 
godina starosti. 


Treći svijet ima najmlađe stanovništvo, tako mlado kakvo 
Evropa nikad nije imala. 


Paul Ehrlich kaže: »Jedna od najnezdravijih činjenica u sa- 
dašnjoj situaciji jest da je otprilike 40 posto stanovništva 
nerazvijenih zemalja mlađe od 15 godina. Kad te skupine mla. 
dih ljudi dostignu za deset godina dob razmnožavanja, do- 
živjet ćemo najveći babyboom svih vremena. Ova su djeca 
uzrok svih prijetećih predviđanja za godinu 2000. Ona su di. 
namit eksplozije pučanstva.« (Op. cit. str. 24.) 


Postoji veoma mala vjerojatnost da bi se ubrzano množe 
nje moglo spriječiti ili smanjiti na osjetljiviji način. Primjer 
Indije, koja u tom smjeru vrši velike napore ali bez većeg 
uspjeha, ozbiljna je opomena. Većina ovih zemalja po svojoj 
društvenoj i kulturnoj strukturi nalazi se još pod jakim utje- 
cajem nagona za rasplodnjom, što je u primitivnim uvjetima 
bilo ne samo preduvjet nadživljavanja nego i stvaranja ne- 
ophodne radne snage za održanje, i veoma je teško u kraćem 
vremenskom periodu taj nagon suzbiti i stvoriti radikalno 
drugačije shvaćanje u odnosu na neposredna pitanja postoja- 
nja jedne individualne porodice, kad se vjekovima smatralo 
da će od 14 ili 15 rođene djece ostati na životu 3 ili 4, te da 
je to upravo onaj broj koji osigurava nadživljavanje. Da taj 
broj preživjele djece ugrožava budući opstanak njih samih i 
svih ostalih, to je nemoguće shvatiti po logici tradicionalnog 
»lošeg života« ili gladovanja! 

Još jedna pojava utječe na porast stanovništva i danas se 
također razvija ne samo u razvijenim zemljama nego u još 
bržem tempu u nerazvijenima. To je produženje života. Poja- 
va je općenita. Primjer na Ceylonu je veoma tipičan: 

Francuska Ceylon 


prije 1940. 50 30 
prema 1950. 60 40 
danas 70 60 


Za oko tridesetak godina, zahvaljujući napretku medicine 
(na primjer, suzbijanju malarije u tropskim i suptropskim 
krajevima), dužina života se podvostručila, a time i svi oblici 
troškova za održanje tog života. Ostavit ćemo zasada po stra- 
ni probleme koji nastaju za društvo sa starenjem stanov. 
ništva. Spomenimo samo da oni idu paralelno s raspadanjem 
velikih porodica ili zadružnih oblika života, s porastom indi- 
vidualnog egoizma i sve većim odvajanjem i razlikama u 
mentalitetu pojedinih generacija. 


Naravno, jedina optimistička perspektiva ostaje da se sma. 
nji natalitet u Trećem svijetu. Ako uzmemo zemlje Trećeg 
svijeta, vidimo da sve imaju veoma visok natalitet. Tako 35 
među njima imaju godišnji prirast do 3 posto (podvostruča- 
vanje za manje od 24 godine); 40 među njima osciliraju iz- 
među 2 i 3 posto (vrijeme podvostručenja kreće se od 24 
do 35 godina). Zemlje koje pokazuju značajnije opadanje na- 
taliteta ne broje više od 85 milijuna stanovnika, dok čitav 
Treći svijet broji 1600 milijuna (ne računajući tu Kinu). Za 
Kinu ne postoje točni podaci, ali se ocjenjuje da se prirast 
kreće oko 2 posto, što bi značilo da kinesko stanovništvo 
raste godišnje za nekih 15 milijuna novih građana. Ako raču- 
namo da danas ima oko 750 milijuna Kineza, tada će po sa- 
dašnjoj stopi rasta biti u toku slijedećih trideset godina jedna 
milijarda i 750 milijuna Kineza. Kina koja broji danas 23 
posto svjetskog pučanstva, brojit će tada nekih 26 ili 27 posto. 


Dok je u Evropi i SAD porast stanovništva bio povezan 
paralelnim porastom u proizvodnji životnih namirnica i svih 
drugih proizvoda koje pretpostavlja jedna urbanizirana civi- 
lizacija, taj prirast u Trećem svijetu nailazi na najveće po- 
teškoće. Poznati francuski demograf i sociolog A. Sauvy upo- 
zorava da pojava »velikih masa ljudi koji žive sve duže i sve 
lošije« uslijed demografske ekspanzije stvara jednu revolu- 
cionarnu situaciju. Već samo postojanje velikog broja država 
s mladenačkom populacijom, koja je istovremeno pothranje- 
na i dobrim dijelom nezaposlena, stvara društvene konflikte 
i ekonomsku stagnaciju. Na internacionalnom planu dolazi 
do sve većega jaza u razvojnim mogućnostima između visoko 

industrijaliziranih zemalja i zemalja u razvoju koje nastoje 
usvojiti industrijsku civilizaciju. Ovaj raskorak izvor je me- 
dunarodnih napetosti između »bogatih nacija« i »siromašnih 
nacija«. Leopold Senghor, poznati književnik i predsjednik 
afričke Republike Senegal, izjavio je jednom: »Najveće ne- 
jednakosti nc nalaze se više među klasama nego među na- 
cijama.« 

Do sličnog zaključka dolaze i eksperti Ujedinjenih naroda 
koji u jednom biltenu 1965. godine kažu da »nivo plodnosti 
razdvaja danas slabo razvijene zemlje od razvijenih zemalja 
mnogo sistematičnije i potpunije nego bilo koji drugi krite- 
rij«. (Bulletin dćmographique br. 7.) 

Nije potrebno imati naročito razvijenu maštu da bi se pred- 
vidjelo kako će postojanje sve brojnijeg i gladnijeg stanov- 
ništva prisiljavati mnoge države da traže lijek za takvo sta- 
nje na međunarodnom planu, najprije u vidu pomoći, a ako 
takva pomoć, iz bilo kakvih razloga, bude sustegnuta, pomoću 
agresivnih pothvata. Kako će takva situacija biti svjetska a 
ne lokalna ili regionalna, to će ona nužno rađati svjetske 
napetosti i sukobe, mogućnost opće konflagracije. U takvoj 
situaciji sve one teorije o »lokalnim ratovima«, kao poprat- 
nim pojavama modernog imperijalizma, pokazuju se prema 
sene, jer će se postaviti fundamentalna pitanja opstanka svjet. 
skog stanovništva. Ako se želi izbjeći takav svjetski sukob, 
bit će potrebno poduzeti veoma radikalne mjere, i to u svjet. 
skim razmjerima. U tom nas pogledu demografska ekspanzija 
uvodi u jednu revolucionarnu situaciju, jer preostaje alter. 
nativa: svjetski uništavajući ratovi ili revolucionarne mjere 
također u svjetskim razmjerima. O kakvim revolucionarnim 
mjerama može biti riječ, reći ćemo kasnije, tek nakon što 
odgovorimo na još neka nerasvijetljena pitanja. Prije svega, 
na pitanje da li doista prijeti glad novim ljudima koji će se 
rađati u ovih trideset godina. 


6. Usprkos »zelenoj revoluciji« sve više gladnih usta 


Svake minute u danu rađa se 125 novorođenčadi. Zahvalju- 
jući suvremenoj medicini ona imaju šansu da prežive prvu 
godinu, ali njihove šanse da izbjegnu gladi su neusporedivo 
manje. Jedan članak u »New Republic« (od 7. VII 1965) go. 

vori o tome da u Indiji svake godine umire 5 milijuna djece 
od pothranjenosti. Američki Population Crisis Committee 
ocjenjuje da godišnje oko tri i po milijuna ljudi umire od 
gladi. »Glavni uzrok smrti u svijetu je nedovoljna ishrana«, 
tvrdi profesor Richet. Od 60 milijuna ljudi koji godišnje umi- 
ru, 20 milijuna umire od gladi. Jedan čovjek na osam redo- 
vito trpi od gladi; jedan čovjek na dva je redovito loše ishra- 
njen, jer ne dobiva dovoljno proteina. Glad, ta »stara mori- 
teljica ljudi«, iako u potrošačkim društvima stvara privid 
da je konačno protjerana, nikad nije više prijetila čovječan- 
stvu! Ona ponovo prijeti u još većim razmjerima, i ekono- 
mist Renć Dumont predviđa za god. 1986. strahovitu glad u 
svjetskim razmjerima. 

Prvih godina nakon drugog svjetskog rata vjerovalo se da 
će radikalno poboljšanje poljoprivredne proizvodnje, tako- 
zvana »zelena revolucija«, stvoriti dovoljne zalihe hrane da se 
prehrani čovječanstvo. Razvijene zemlje snabdijevale su ne- 
razvijene poljoprivrednim proizvodima iz vlastitih viškova, 
Na čitavom svijetu došlo je do povećanja proizvodnje, i ona 
je u toku 1952. i 1953. gotovo dostigla demografski porast pu- 
čanstva. God. 1963. je poljoprivredna proizvodnja premašila 
predratnu za 50 posto. Međutim, ona je zaostajala za ubrza: 
nim porastom pučanstva, tako, dok je 1965. i 1966. poljopriv: 
redna proizvodnja u čitavom svijetu porasla za 1,2 posto, 
dotle je prirast pučanstva bio 2 posto. (Pri tome valja imati 
u vidu da se u poljoprivrednu proizvodnju računa i nejesti- 
vo bilje, kao duhan, konoplja ili pamuk). Treba također uzeti 
u obzir da poljoprivredna proizvodnja nije svagdje u svijetu 
rasla jednakim tempom, pa je tako u socijalističkim zemlja- 
ma zaostajala, a u latinskoameričkim zemljama bila čak js- 
pod predratne razine. Cijene su poljoprivrednih proizvoda 
počele rasti i znakovi se krize ishrane približavati. 


Specijalizirana agencija Ujedinjenih naroda za prehranu i 
poljoprivredu, FAO, pratila je razvitak prehrane u svijetu i 
došla do zaključka da porast prehrambenih proizvoda ne pre 
lazi jedan posto godišnje, dok svjetsko pučanstvo raste dva 
puta brže. 

Uzmimo Sjevernu i Južnu Ameriku, koje su otprilike pod- 
jednako velike, a 1950. godine imale su približno jednaki broj 
stanovnika — Sjeverna Amerika 163 milijuna i Južna Amerika 
168 milijuna. No razlike do kojih je došlo u kasnijem razvoju 
pokazuju kako je Sjeverna Amerika postala »svjetska košara 
s kruhom«, kako kaže Lester Brown, dok se Južna Amerika 

pretvorila u uvoznika hrane, Radi se, naime, o tome da je 
američko pučanstvo raslo sporije, a u južnoameričkim je 
državama raslo eksplozivno, po stopi od preko 3%. Da je po 
istoj stopi raslo u Sjevernoj Americi, bilo bi godine 1975. 341 
milijun stanovnika, a ne 236 milijuna. Tih bi 105 milijuna sta- 
novnika pojelo sav onaj višak hrane koju danas Sjeverna 
Amerika izvozi. 


Ova razlika u proizvodnji prehrambenih artikala i porastu 
pučanstva naročito je bila velika za nerazvijene zemlje. Tako 
je do 1957. proizvodnja u razvijenim zemljama bila 2,7 puta 
veća nego u nerazvijenim. Za period od 1957. do 1961. taj se 
jaz proširio i dostigao visoku stopu od 3,5 posto, E. Bonne 
fous podvlači da se ta razlika još više povećala nakon toga 
doba uslijed demografske ekspanzije, tako da s poljopriv- 
rednom proizvodnjom, koja predstavlja samo 42 posto svjet. 
ske proizvodnje, nerazvijene zemlje moraju prehraniti pu- 
čanstvo koje predstavlja 67 do 72 posto svjetskog stanov- 
ništva. (Vidi grafikon broj 3 na strani 57.) 


Nerazvijene zemlje su došle i u nepovoljan ekonomski po- 
ložaj, jer su upravo one bile glavne izvoznice poljoprivred- 
nih proizvoda, a porast stanovništva ih je prisilio ne samo da 
troše svoju proizvodnju nego da i sve više uvoze poljopriv- 
redne proizvode. »Dok su zemlje u razvoju bile glavni izvoznik 
poljoprivrednih proizvoda do god. 1960, sada su to mjesto 
zauzele industrijske zemlje. Da bi mogle prehraniti svakog 
dana sve brojnije stanovništvo, siromašne zemlje morale su 
smanjiti svoj izvoz. A bilo je potrebno da ga povećaju, kako 
bi nabavile potrebnu industrijsku opremu pomoću deviza.« 
(Bonnefous, str. 86.) 

U Thant, bivši sekretar Ujedinjenih naroda, izjavio je u 
izvještaju pred Ekonomskim i socijalnim vijećem, da će u 
god. 1975. mlade države biti prisiljene da uvezu prehrambe- 
nih proizvoda za 7200 milijuna dolara. Internacionalna ban- 
ka i razvijene države pokušavaju kreditnom politikom pomo- 
ći uvoz u nerazvijene zemlje, ali to ne predstavlja trajno rje- 
šenje, ispuštajući iz vida činjenicu da ih politički dovodi u 
podređen položaj. 

Danas u svijetu postoji samo deset zemalja koje proizvode 
više životnih namirnica nego što ih troše. To su: Sjedinjene 
Američke Države, Kanada, Australija, Argentina, Francuska, 
Novi Zeland, Burma, Tajland, Rumunjska i Južna Afrika. 
Samo SAD proizvode više od polovine tih viškova. U 1966. su 

SAD jednu četvrtinu svoje žetve u pšenici, to jest 9 milijuna 
tona, izvezle u Indiju. P. Ehrlich upozorava da je to izazvalo 
masovnu migraciju indijskog stanovništva prema lukama, 
gdje se istovaruje žito, pa su neki eksperti mišljenja da to 
koči razvitak indijske poljoprivrede. U svakom slučaju, s pri- 
rastom pučanstva u Indiji (14 do 18 milijuna godišnje), i ova 
će se pomoć jednog dana naći u ćorsokaku. 

Porast stanovništva uvjetuje veću potrošnju žitarica, a nce- 
mogućnost poljoprivrednika da zadovolje tim zahtjevima do- 
vodi do osjetnog porasta cijena. Cijene naglo skaču čim se 
osjeti stvarna oskudica u nekim proizvodima. Tako su svjetski 
stokovi žitarica u 1976. godini iznosili jedva 30 dana svjetske 
potrošnje, a dovoljno je đa stokovi padnu na ispod 60 dana u 
zalihama svjetske potrošnje, pa da se javi psihoza oskudice i 
nagli skok cijena. Tako su cijene pšenice i soje tokom 1974. i 
1975. godine podvostručene. 


Grafikon br. 4 — ODNOS SVJETSKOGA STOKA U ŽITARI. 
CAMA I CIJENE PŠENICE 1960—1976. 

Porast cijena žitarica najviše pogađa siromašne slojeve koji 
samo na prehranu troše i više od 60% prihoda, Siromašno 
stanovništvo ne može povećati izdatke za živežne namirnice 
tako da ga inflacija izlaže gladovanju. 

Pothranjenost je vrsta gladi na koju je čovjek »navikao«. 
Evropski filistri doista misle da Azijci mogu živjeti od »jed- 
ne šačice riže«. Pothranjenost se ogleda u premaloj količini 
potrošnje u kalorijama ili u lošoj kvaliteti hrane, to jest u 
pomanjkanju nekih organizmu neophodnih supstancija, naro- 
čito proteina. Ocjenjuje se da je potrošnja u kalorijama u 
industrijskim zemljama po stanovniku na dan i preko 3009 
kalorija, dok se u nerazvijenim zemljama kreće od 2000 do 
2500 kalorija. Pothranjenost veoma varira prema različitim 
oblastima na Zemlji. Potrošnja u kalorijama zavisi i od kli- 
matskih uvjeta, jer se u hladnim krajevima više troši nego u 
vrućim. Nije potrebno reći da potrošnja u kalorijama zavisi 
i od socijalno-ekonomskih kategorija ljudi, to jest da biti bo- 
gat u mnogim krajevima znači jesti do sitosti. Ako uspoređu- 
jemo kontinente, tada je pothranjenost najizrazitija u Africi, 
zatim dolazi Azija, a najmanje postoji u Latinskoj Americi. 
U polonjoj je i ishrana u mesu najpovoljnija. Računa se da 
10 do 15 posto svjetskog pučanstva trpi od kronične poihra- 
njenosti, što znači 300 do 500 milijuna pojedinaca. 

Međutim, raširenijom od pothranjenosti može se smatrati 
loša ishrana, koja se očituje u kvalitativnom nedostatku ishra- 
ne, u pomanjkanju nekih važnih supstancija čija odsutnost 
pogoduje raznim bolestima. U tom se pogledu najčešće upo- 
zorava na neravnotežu između ugljikohidrata i proteina. 

Smatra se da je pojava loše ishrane opća pojava u nedo- 
voljno razvijenim zemljama, kao što pokazuju brojne ankete 
izvršene od FAO. 

Pretežna potrošnja žitarica, krumpira i drugih ugljikohidra- 
ta nije sama po sebi toliko štetna, koliko je to pomanjkanje 
životinjske hrane, bogate na proteinima. Ako dodamo nedo- 
voljnu potrošnju povrća i voća, tada nalazimo u organizmu 
pomanjkanje važnih proteina, bitnih mineralnih sastojina i 
raznih vitamina. Pomanjkanje ovih tvari izaziva smrtnost kod 
djece i zaostajanje u razvoju s raznim deformacijama. Ono 
objašnjava također i opću fizičku slabost, duševnu apatiju, 
slabu otpornost prema bolestima i zarazama. Francuski je 
političar Albert Sarraut govorio: »Urođenik ne može jesti više, 
jer dovoljno ne radi, ali on ne može raditi više, jer dovoljno 
ne jede.« 

Pomanjkanje proteina izaziva kod djece u afričkim i azij- 
skim zemljama poznate bolesti «kwashiorkor« i »maramus«, 
djeca koja su nalik na starce, naglo venu, prosto fizički usah- 
nu. Pomanjkanje vitamina A uslijed premale potrošnje povrća, 
voća, ulja, ribljeg ulja, jaja, maslaca izaziva bolest koja je 
naročito raširena na Dalekom istoku, Latinskoj Americi i 
Africi, a koja izaziva kod djece potpunu sljepoću ili pak he- 
merolopiju (»kokošji vid« — sljepilo u sumraku), te kožna 
oboljenja. Pomanjkanje mliječnih proizvoda, odnosno kalcija, 
izaziva rahitis kod djece ili deformaciju kostiju kod žena. 


7. Kako ukloniti pothranjenost i glad? 


Da bi se poboljšala ishrana u proteinima, potrebno je po- 
većati proizvodnju mesa. Zato se uzgoju stoke danas posve- 
ćuje više pažnje, naročito u pogledu selekcije životinjskih rasa. 
Na taj se način očekuje da će se mesna proizvodnja pove- 
ćati. Također i boljom njegom stoke, jer u nekim krajevima 
bolesti uništavaju veliki dio stoke. Tako u Tunisu malteška 
groznica ubija gotovo 50 posto koza i 20 posto ovaca. U ne- 
kim krajevima Dalekog istoka hemoragijska septicemija uni- 
štava gotovo 50 posto stoke. U tropskim krajevima stoka trpi 
od groznica, od muha ce-ce i drugih napasnika. Borba protiv 
bolesti i vakciniranje poboljšalo je uvjete uzgoja stoke pos- 
ljednjih decenija. Međutim, ne stoji mnogo bolje ni s ishra- 
nom stoke, jer se u najvećem dijelu ona oslanja na pašnjake, 
a njima se ne posvećuje dovoljna pažnja. Prema jednom iz- 
vještaju FAO, kad bi se poduzele različite mjere u pogledu 
zaštite zdravlja i ishrane stoke, mogla bi se proizvodnja 
mesa povećati za pet puta. Razumije se, da je to povezano s 
velikim investicijama i prosvjetnim radom, a tu leže danas 
i najveće zapreke. 

Proizvodnja hrane mogla bi se, teorijski, još osjetljivo po- 
većati. To je moguće prije svega tehnikama gnojenja zem- 
lje, poboljšanjem kvalitete humusa, navodnjavanjem oranica, 
korištenjem stajskog gnoja, itd. Navode se i razni primjeri 
neracionalnog postupanja s izvorima prehrane. Tako se u 
Indiji, uslijed pomanjkanja gorivog drva, upotrebljava kao 
gorivo gotovo 40 posto životinjskih ekskremenata. Kad bi se 

oni zamijenili drugim gorivom, mogla bi se povećati plodnost 
zemljišta. Neki stručnjaci upozoravaju na korištenje ljudskih 
ekskremenata, čiju neupotrebu smatraju jednim od najve- 
ćih rasipništva u oblasti prehrane. Tako u otpadnim vodama, 
u kanalima s ljudskim fekalijama, uspijevaju alge čiji bi se 
proteini mogli iskoristiti kao hrana za životinje, i eventualno 
ljude. U tom smjeru vrše se danas istraživanja. 

U gotovo svim zemljama, izuzevši Nizozemsku i Japan, pro- 
izvodnja hrane mogla bi se povećati barem za 50 posto, a 
negdje i podvostručiti, kad bi se upotrebljavale suvremene 
agrotehničke mjere, umjetno gnojivo, visokorodne sorte, le- 
guminoze, itd. Mnogi vjeruju da je već uvođenje traktora 
neki izlaz iz teške situacije, ali takva vjerovanja su naivna. 
Traktor, doduše, olakšava ljudski rad, ali ne daje gnojivo i 
zagađuje okolinu, čak i pod pretpostavkom da će nafte uvijek 
biti dovoljno za njegov pogon. 

Unapređenje poljoprivrede nailazi na mnoge poteškoće, ko- 
je leže kako u socijalnom sistemu, jer modernizacija često 
puta traži provođenje agrarne reforme, ili pak u općoj zao- 
stalosti ljudi, koji se pridržavaju poslovice »pleti kotac ko 
tvoj otac«, što znači da bi bio potreban intenzivan i višego- 
dišnji prosvjetni rad da se s izvjesnim mjerama uspije u 
svjetskim razmjerima. To je razlog zašto su prognoze o po- 
rastu prehrambene proizvodnje tako pesimističke, usprkos 
raznim teorijskim mogućnostima da se ona unaprijedi. 


Direktor FAO u izvještaju od god. 1966. kaže slijedeće: »Pcr- 
spektive su alarmantne. U nekim oblastima, gdje je pučan- 
stvo najgušće, nije nipošto isključeno da će izbiti teška glad 
za pet ili deset slijedećih godina. Uostalom, čak i da proiz 
vodnja hrane napreduje svagdje istim tempom kao i pučan- 
stvo, broj žrtava gladi i loše ishrane će se podvostručiti od 
danas do konca stoljeća.« (Cit. po Bonnefous, str. 107.) 


Ankete FAO pokazuju da je deficit u god. 1966. iznosio 60 
milijuna tona za mesne proizvode, 50 milijuna tona za voće i 
povrće i 5,5 milijuna tona za masnoće. Da bi se pokrio taj 
deficit, potrebno bi bilo podvostručiti proizvodnju. Ako bi se 
htjelo do god. 2000. održati sadašnji nivo ishrane, bez ikakvih 
poboljšanja, potrebno bi bilo povećati poljoprivrednu proiz- 
vodnju u nerazvijenim zemljama za 150 posto. Ako bi se htjela 
istovremeno poboljšati ishrana i održati korak s demograf- 
skom ekspanzijom, potrebno bi bilo povećati proizvodnju 
hrane za 393 posto u nerazvijenim zemljama i za 274 posto 
u razvijenim zemljama u čitavom svijetu. 

»Iznenađeni smo uostalom skromnim ciljevima što su ih 
sebi postavile međunarodne organizacije u području poljo- 
privredne proizvodnje. I usprkos ovoj opreznosti, nije nipošto 
sigurno da će ih moći dostići. Za blisko vrijeme eksperti pre- 
poručuju, na primjer, da se količina životinjskih proteina 
popne od 5 ua 15 grama u dnevnoj potrošnji po pojedincu 
u nerazvijenim zemljama. (Ovih 15 grama predstavljaju 22 
posto u ukupnom proteinskom udjelu.) Samo zbog usporedbe, 
podsjetimo da u razvijenim zemljama dnevna potrošnja dose- 
že 55 grama (što predstavlja 58 posto od ukupne količine pro- 
teina).« (Bonnefous, str. 108.) 

Budući da u skoroj budućnosti žetveni i stočni prinosi neće 
moći prehraniti ljude, učenjaci se okreću prema drugim izvo- 
rima ishrane. Kako najveći dio naše biosfere sačinjavaju 
oceani, to se oči učenjaka upiru u mogućnosti koje pružaju 
oceani i druge vode. Kad je riječ o oceanima, kao izvoru 
proteina, dolaze u obzir u prvom redu ribe i alge. Pogledajmo 
kako stoji s njihovom mogućom eksploatacijom. 

1. Ribe. — Dosad je čovjek, izuzevši u nekim zemljama 
kao što su Japan i Oceanija, malo koristio vodu kao izvor 
proteina. Računa se da čovjek iz vode ne izvlači više od 10 
posto životinjskih proteina, a to je jedva jedan posto u od- 
nosu na ukupnu količinu hrane koja se troši. Smatra se da je 
proizvodni potencijal mora i voda vcći od potencijala zemlje, 
te prema procjeni Grahama i Edwardsa, »svake se godine 
proizvodi u morima, prema istom postupku, fotosinteze, i s 
istim ritmom kao na hektarima zemlje, jedna golema količina 
biljne tvari od neko 500 milijuna tona«. Samo težina riba, 
ljuskara i mekušaca koja je godišnje raspoloživa u morima 
bila bi, po mišljenju istih autora, jedna do sto milijardi tona. 

Svjetski ulov ribe iznosio je 1970. godine oko 70 milijuna 
tona (žive vage) i bio najbogatiji izvor ljudske hrane bogate 
vrijednim proteinima. Ishrana ribom premašila je svjetsku 
ishranu govedinom. Od 1950. do 1970. godine je ulov ribe 
utrostručen. U posljednje je vrijeme, međutim, prema izvješta- 
jima iz glavnih ribolovnih centara, Tokija, Londona i Lime, 
u opadanju. Naročito je opao ulov kvalitetne ribe u sjevernom 
Atlantiku, bakalara, haringa, škombri, pa je i cijena osjetno 
porasla; to je bila glavna hrana siromašnijih slojeva. Ne samo 
intenzivan lov, već i zagađivanje mora pridonosi opadanju 
ulova; katastrofu može izazvati i izlijevanje ogromnih količina 
nafte iz bušaćih tornjeva u sjevernom Atlantiku, kao na plat- 


62 


formi »Ekofiska«, 1977. godine, kad je nafta preplavila preko 
100 kvadratnih kilometara morske površine. 

Čovjek je, doduše, od ulova ribe načinio jednu čitavu indu- 
striju, i sami ribarski brodovi pretvorili su se u ploveće tvor- 
nice. Sprave za traženje ribe pomoću ultrazvuka omogućile 
su siguran ulov velikih jata riba i na najudaljenijim oceani- 
ma. Moguće je poboljšati i uzgoj riba u samim oceanima, kao 
što se danas radi u ribnjacima. Sistemom ribnjaka mogla bi 
se povećati i sadašnja količina riba od 5 milijuna tona iz slat- 
kih voda, što je otprilike 15 posto od ulovljene ribe u svijetu. 

Intenziviranje ulova ribe služilo bi prvenstveno proizvod- 
nji ribljeg brašna, koje je veoma bogato proteinima, amino- 
«kiselinama i vitaminima, pa već i danas predstavlja značaj- 
no sredstvo u borbi protiv pothranjenosti. 

2. Alge. — Morske alge mogu biti, a već su i postale, zna- 
čajan izvor prehrane ljudi. Već danas u Japanu godišnja 
berba algi iznosi blizu 500.000 tona. Računa se da na obalama 
SAD, Kanade, Francuske, Vel. Britanije, Skandinavije ima 
oko 60 milijuna tona algi. Iako one zasada služe najviše za 
životinjsku ishranu, vrše se intenzivna istraživanja da se ko- 
riste i za ljudsku hranu. 

Pored algi valja imati na umu i plankton, kako fitoplankton 
tako i zooplankton. Smatra se da samo na Antarktiku ima 
više desetaka tisuća milijuna tona planktona. S eksploataci- 
jom se ovih izvora još nije počelo iz raznih razloga, kako 
tehničkih tako i ekonomskih. Međutim, u azijskim zemljama 
već se zooplankton koristi za proizvodnju paštete i drugih 
ribljih proizvoda. 

3, Šume. — Oko 30 posto Zemljina kopna pokriveno je šu- 
mama, otprilike 4,4 milijardi hektara. Samo jedna trećina od 
ove površine je iskorištena, a jedna trećina se smatra nepri- 
stupačnom. Prehrambena vrijednost šuma se redovito pot- 
cjenjuje, iako je poznata njihova uloga u očuvanju tla protiv 
erozija. Radi se o tome da li šume mogu dati prehrambene 
proizvode, i u tom se pogledu već koristi celuloza za ishranu 
životinja a neki drugi derivati za ishranu ljudi. 

4. Kvasac. — Kvasac je veoma hranjiv. Sličan je ribljem 
brašnu, jer sadrži mnogo proteina, posebnih amino-kiselina i 
vitamina B. Eksperti smatraju da postoje mogućnosti za in- 
dustrijsku proizvodnju kvasca iz petroleja. Nakon odgovara- 
jućeg sušenja i destiliranja dobio bi se iz petroleja kvasac s 
oko 50 posto proteina. Ako se uklone sve nečistoće iz petro- 
lejskog kvasca, on može biti veoma korisna hrana za životinje 

i ljude. Najvažnije je da se mogu dobiti veoma velike koli- 
čine iz sadašnjih petrolejskih rafinerija. Uzimajući u obzir 
još neiskorištene izvore petroleja i bogatu sastojinu parafina, 
računa se da bi se mogla dobiti prosječna proizvodnja od 20 
milijuna tona proteina, dok sadašnji svjetski deficit iznosi 
tri milijuna tona! Kod Marseillea postoji jedna tvornica za 
petrolejski kvasac, čija se proizvodnja smatra veoma renta- 
bilnom, jer mikrobiološko uklanjanje parafina odmah stvara 
komercijalno upotrebiv proizvod. Stoga troškovi proizvodnje 
nisu skupi, i petrolejske kompanije bi mogle naći jedan lijep 
izvor prihoda proizvodnjom ovog kvasca, a to bi ujedno po- 
boljšalo svjetsku ishranu. 

Kemija i kemijska industrija nastoje pronaći i druge izvore 
proteina, pa se tako govori o eksploataciji plijesni ili bakte- 
rija. Već sada piliće hrane mrtvim kolibacilima, koji ubrzava- 
ju rast bolje nego mliječni proteini. 

Mnogi smatraju da će se ljudi sve više i više hraniti 
umjetno složenom hranom, raznim preparatima od protcina i 
drugih hranjivih materija. Tako Bonnefous dolazi do zaključ- 
ka; »Budući da ljudska ishrana postaje sve racionalnija, sve 
će se više proširiti pojam složene hrane (aliment composć«). 
Već je više nerazvijenih zemalja usavršilo ovu vrstu hrane, 
uravnotežene, bogate na amino-kiselinama, preparirane una- 
prijed prema formulama koje variraju od zemlje do zemlje, 
budući da valja dati prioritet domaćim izvorima: uljaricama, 
zrnima pamuka, sezamu ili kokosovom orahu. Ove mješavine, 
koje se lako uskladištavaju a malo stoje, živo preporučuju 
eksperti Ujedinjenih naroda. One predstavljaju najbolje ori- 
če za borbu protiv gladi.« (117) 

Da li je ishrana pomoću »složene hrane«, odnosno prepara- 
ta kakve danas uživaju kozmonauti, perspektiva budućnosti 
za koju će se prisilno ili dobrovoljno opredijeliti ljudi, u ovaj 
čas je teško odlučiti. Međutim, problem ishrane valja riješiti 
u godinama koje dolaze, a to znači prvenstveno na osnovu 
sadašnjih tehnoloških i ekonomskih mogućnosti, Valja se oslo- 
niti, prije svega, na obradu raspoložive zemlje. U pogledu 
njenog povećanja, ocjene su nekih eksperata mnogo pesimi- 
stičkije. 

»Da li možemo računati s obradom daljnje zemlje i s pove- 
ćanjem proizvodnje životnih namirnica?« pita se P.Ehrlich. 
Odgovor glasi sasvim odlučno #:e. »U gotovo svim slučajevima 
gdje zemlja još nije obrađena ima dovoljno razloga za to — 

loše tlo, pomanjkanje vode, nepogodni klimatski uvjeti ili 
kombinacija ovih uvjeta.« (Op. cit. str. 75.) 


P. Ehrlich navodi nekoliko primjera u prilog svoje teze, 
Tako, na primjer, pokušaj s desalinizacijom mora radi dobiva- 
nja vode za obradu oranica. Prema prognozama, tim bi se pro- 
jektom dobila u god. 1984. količina od 75 milijardi litara vode 
dnevno. To se čini veoma uvjerljivo, kad se ne bi znalo da 
će samo SAD u god. 1984. trebati dnevno 2300 milijardi litara 
vode — dvije trećine više nego što iznosi sadašnja potrošnja 
vode od 1400 milijardi litara. A to znači da će maksimalni 
svejtski kapacitet desalinizirane vode iznositi u god. 1984. jed- 
nu tridcsctinu od potreba SAD. 


Svaka ravnica nije za obradu. To je pokazao sovjetski po- 
kušaj s obradom kazahstanske stepe. Mnogo se očekivalo od 
sijanja pšenice u tim krajevima, ali se pokušaj izjalovio. To- 
me su pridonijeli nepovoljni klimatski uvjeti i drugi faktori. 

Veliku pažnju privlače neobrađene površine stepa i šuma u 
tropskim krajevima. Priča se kako bi bilo lako obraditi gole- 
me površine Amazone u Brazilu. »Najvjerojatnije je da bi 
takav pokušaj završio katastrofom. U većini tropskih krajeva 
Zemlje tlo je krajnje neplodno. Bujne šume u slivu Amazone 
rastu na takvom tlu koje bi, kad bi bilo izloženo Suncu i zraku, 
brzo postalo neplodno ili bi se uslijed složenih kemijskih 
promjena pretvorilo u nekakvu pećinastu materiju koja je 
poznata kao laterit. U mnogim tropskim krajevima to se već 
dogodilo. Tko je imao sreću da posjeti Angkor Wat u Kam- 
bodži, vidio je prekrasne gradove i hramove koje je Khmer 
prije oko 800 godina izgradio. Građevni materijal je bio 
pješčenjak i laterit. Bilo je sudbonosno za Khmer da se tamo 
zemlja uslijed obrade tla pretvarala u laterit, koji je doduše 
dobro poslužio za izgradnju trajnih hramova, ali je bio pot. 
puno nepogodan za kulturu korisnih biljaka. Materijal kojemu 
njihova kultura duguje trajni spomenik bio je po svemu sudeći 
glavni uzrok njihove propasti!« (Op. cit. str. 77.) 


U nerazvijenim zemljama neprestani porast stanovništva 
zahtijeva iznalaženje novih izvora prehrane. Budući da se često 
radi o stočarskim narodima ili stočarskim izvorima hrane, na- 
stoji se dobiti što više nove ispaše. Na taj način dolazi do 
pretjeranog korištenja ispaše, do uništavanja zelenog pokrivača 
Zemlje — koze su u tom pogledu poznate kao veliki štetočine 
— a time i do erozije ila i pretvaranja plodne zemlje u pusti- 
nju. Ovaj je proces naročito vidljiv u krajevima koji opasuju 
Saharu na sjevernom i južnom dijelu. 

Primjeri iz povijesti govore o uništavanju plodnoga tla pre- 
tjeranom ispašom. Tako je sjeverna Afrika nekoć bila žitnica 
Rimskog carstva, a danas je pustinja. Isto je tako i dolina 
Eufrata i Tigrisa nekoć bila plodna i gusto naseljena. Sličan 
je primjer i pustinja Chihuahuan u New Mexicu i Sonoran 
Desert u Arizoni, koje su nekada bile plodno tlo. Danas može- 
mo promatrati kako se pustinja nezaustavljivo širi sjeverno i 
južno od Sahare. Na rubovima Sahare, naročito u južnim 
dijelovima, ispaša i paljenje drveta su intenzivni. Prema pro- 
računima FAO svake je godine izgubljeno i pretvoreno 
u pustinju više od 250.000 akri zemlje u sjevernoj Africi. Sličan 
se proces može promatrati i u južnoj Africi, u Botswani. U 
Indiji je uslijed pretjerane ispaše u zapadnom Rajahstanu 
plodno tlo smanjeno od 13 milijuna hektara na 11 milijuna 
hektara, između 1951. i 1961. godine, dok je u istom razdoblju 
broj ovaca i koza porastao od 9,4 milijuna na 14/4 milijuna 
komada. Ono što se, s jedne strane, dobiva osposobljavanjem 
novih površina za obradu na drugoj se strani gubi pretjeranom 
išspašom. Taj je gubitak najčešće i konačan, jer se plodno tio 
pretvara u pustinju ili laterit. 

Laterizacija je jedna od neminovnih promjena u tlu trop- 
skih krajeva, kao što je pokazao uostalom i pokušaj brazilske 
vlade da džunglu načini plodnom. Laterizacija je razorila 
projekt, budući da su se »iskrčena polja u najvećem dijelu 
za manje od pet godina pretvorila u pećinasti pločnik« 

Kod svih projekata koji se bave intenzivnim dobivanjem 
novih izvora hrane, kao što je eksploatacija alga ili plankto- 
na, stvaranje novih visokorodnih monokultura, od kojih ljudi 
očekuju čuda, ne vodi se računa o jednom veoma važnom 
faktoru; naime o ekološkoj ravnoteži: kakvu neravnotežu će 
to izazvati u jednoj biotičkoj zajednici? Koje će sve životinj- 
ske vrste čovjek žrtvovati da bi sebi pribavio na najekono- 
mičniji način hranu, a kojima će štetočinjama otvoriti vrata? 
Kakve će klimatske promjene izazvati ili do kojih će vrsta 
zagađivanja i kvarenja tla i voda dovesti masovna upotreba 
biocida ili fertilitizatora da bi se postigli viši prinosi? Razu. 
mije se, pri tome se ne vodi računa i o jednoj veoma jedno- 
stavnoj činjenici, to jest da čovjek može mijenjati ekološke 
uvjete svoje egzistencije, čak i na taj način da izvjesne živo- 
tinjske i biljne vrste istrijebi da bi stvorio više prostora za 
vlastite potrebe, ali da se i to istrebljenje vrši unutar jednog 
ciklusa života koji raspolaže ograničenini izvorima materije 


# Izvještaj dr Mary McNeil u Scientific American, novembar 1964. 

i energije, te da čovjek, ako želi opstati, mora ekonomično 
postupati s promjenama u ciklusima kroz koje prolaze sve 
tvari neophodne za život. O tim granicama se u ovom pe- 
riodu industrijske ekspanzije malo mislilo. Ali sada se one 
počinju pomaljati i stavljaju nas pred jednu novu odgovor- 
nost u odnosu na eksploataciju prirode i stvaranje života. 


8. Granice rasta 


Industrijska je revolucija započela prometejskim zanosom, 
i romantičarima se pričinilo da je stvaralaštvo čovjeka pre- 
uzelo ulogu boga u prirodi, — te je »kovačnica svijela« u pr- 
vom zanosu ljudskog pohoda k osvajanju prirode, moćnim 
sredstvima znanosti i industrije, izgledala beskrajna, kao što 
je sam ljudski napor izgledao beskonačan, doista božanski. 
Međutim, jedva da je prošao jedan vijek takvog razvoja, ne- 
slućenog dosad u povijesti, i čovjek se sudario s granicama 
same prirode od koje zavisi, a time i s granicama svoje 
»proizvodne moći«. 

»Kopernikanska revolucija«, koja mu je dovela do svijesti 
već prije nekoliko stoljeća da živi na jednom perifernom pla- 
netu jednog beskrajnog sistema, sada mu je pokazala da je 
ovaj planet isto tako ograničen kao predmet njegove životne 
proizvodne djelatnosti, da je on isto tako snabdjeven samo 
konačnim i ograničenim količinama raznih sirovina i pre- 
hrambenih tvari, kao što bi to bio i bilo koji drugi kozmički 
brod kojim bi se uputio u vječno putovanje. Štoviše, da se re- 
zerve s kojima se uputio na ovo putovanje primiču svojem 
kraju. 

Učenjaci okupljeni u Rimskom klubu upozorili su na dra- 
matičan način da je dosadašnji rast ljudi, njihovih proizvod- 
nih mogućnosti, njihovih životnih uvjeta (s obzirom na zaga- 
đivanje) došao do granica koje i samu proizvodnju stavljaju 
u pitanje. Oni su postavili pitanje, što će biti potrebno, u po- 
gledu prirodnih resursa, da se održi sadašnji ekonomski i po- 
pulacioni rast do godine 2000. i dalje. Ostavljajući po strani 
socijalne faktore, upozorili su na fizičke uvjete ovoga rasta, 
one koji omogućavaju fiziološku i industrijsku aktivnost, to 
jest stvaranje života i stvaranje sredstava za život — hranu, 
sirovine, fosilno i nuklearno gorivo, ekološki sistem planeta 

koji apsorbira otpatke i dozvoljava novi ciklus kemijskih 
supstancija. Radi se o stvarima koje su nadohvat ruke, kao 
što su plodna zemlja, svježa voda, metali, šume, oceani. Nji- 
hovo izučavanje nastojalo je pokazati kako stoji sa zalihama 
fizičkih resursa u svjetskim razmjerima. Do kakvih su rezul- 
tata dovela njihova izučavanja? 


PROIZVODNJA HRANE 


Osnovni izvor hrane je tlo. Ispitivanja su pokazala da na 
Zemlji postoji otprilike 3,2 milijarde hektara zemlje podesne 
za obrađivanje. Danas se od nje obrađuje oko polovine. No, 
kako je preostala zemlja većinom veoma lošeg kvaliteta, to bi 
njena obrada tražila velika ulaganja u kapitalu, navodnjava. 
nju, umjetnom gnojivu. FAO je izračunao da bi se cijena za 
pripremu novog tla za obradu kretala od 215 do 5275 dolara 
po hektaru, te da su troškovi u mnogim krajevima tako 
visoki da bi bilo rentabilnije povećati prinose na već obradi- 
vim površinama. 

No, pretpostavimo da su ljudi spremni platiti ove troškove, 
koliko bi se, dakle, ljudi moglo prehraniti s ovim novim, 
maksimalnim izvorima obrađenog tla? To nam pokazuje gra- 
fikon broj 5 na strani 69. 

Donja linija prikazuje količinu zemlje potrebne da pre- 
hrani svjetsko pučanstvo u porastu, pod pretpostavkom da 
je sadašnji svjetski prosjek od 0,4 hektara po osobi dovoljan 
(za standarde koji postoje u SAD potrebno bi bilo 0,9 hek- 
tara). Gornja krivulja prikazuje raspoloživu obradivu zemlju, 
i ta krivulja postepeno pada, jer svaka nova osoba na Zemlji 
iskorišćuje dio zemlje za stanovanje, za putove, otpatke, da- 
lekovode, i tako dalje, sve to na račun obradive zemlje. U 
SAD je izračunato da ova »urbanizirana zemlja« iznosi nekih 
0,08 hektara po osobi (ona varira prema krajevima od 0,008 
do 0,174 hektara). Znači da dolazi uslijed porasta stanovni- 
štva do gubitka izvjesnog dijela obradive zemlje. Gubici koji 
nastaju erozijom nisu na ovom grafikonu prikazani. Grafikon 
pokazuje da će uz sadašnju stopu rasta stanovništva, pod 
pretpostavkom da se sva prikladna zemlja obradi, a što nije 
vjerojatno, ipak do 2000. godine doći do osjetnog pomanjkanja 
obradive zemlje. 

Grafikon pokazuje kako eksponencijalni rast vodi od stanja 
obilja do iznenadnog stanja velike oskudice. Grafikon poka- 

zuje također što se događa pod pretpostavkom da se ništa 
neće oduzeti od obradive zemlje za gradove, ceste i druge 
nepoljoprivredne potrebe. U tom bi slučaju nestašica obra. 
dive zemlje bila odgođena za nekih deset godina. To je, doista, 
kratka odgoda pored velike štednje! Isto tako vidimo na gra- 
fikonu što se događa pod pretpostavkom da se podvostruči 
ili početverostruči sadašnja proizvodnost zemlje pomoću na- 
pretka u poljoprivrednoj tehnici, uvođenjem većeg broja trak- 
tora, umjetnih gnojiva, navodnjavanja. Vidimo da se tim pro- 
izvodnim naporom dobiva samo nekih 30 godina, to jest vrije- 
me nešto manje od onoga kad će se pučanstvo podvostručiti 
po sadašnjoj stopi rasta. A to znači da se ništa ne bi dobilo, 
ukoliko se rast pučanstva ne zaustavi. 


Oskudica u hrani već se osjeća danas, prije nego što će kriza 
prehrane izbiti u akutnom obliku. Ona će se stalno poveća- 
vati povlačeći za sobom porast cijena životnih namirnica, pot- 
hranjenost i povećanu smrtnost uslijed izgladnjelosti. Kako 
će oskudica hrane pogađati sve više ljudi na Zemlji, to će se 
zaoštravati politički odnosi ne samo unutar jedne zemlje, nego 
naročito među zemljama, prije svega onima »bogatijima« i 
onima »siromašnima«. Na dnevni red će doći opasnost ratova 
između »sitih« i »gladnih«. 

Da li postoji mogućnost da se izvori hrane povećaju? »Eks- 
ponencijalni rast potrazuje hrane proizlazi neposredno iz pozi- 
tivnog feedback utjecaja koji sada određuje porast stanovni- 
štva. Snabdijevanje hranom koje valja očekivati u budućnosti 
zavisi od zemljišta i slatke vode, a i od poljoprivrednog kapi- 
tala, što opet zavisi od jednog pozitivnog feedback utjecaja u 
sistemu — od ulaganja kapitala. Krčenje novih zemljišta, obra- 
đivanje mora, ili proširena upotreba umjetnih gnojiva i pesti- 
cida tražit će povećanje sveukupnih zaliha za proizovdnju hra- 
ne. Prirodni izvori koji omogućuju porast ovih dobara nisu oni 
koji se mogu obnavljati, kao zemlja ili voda, nego oni koji se 
ne obnavljaju, kao goriva ili metali. Stoga povećanje proizvod. 
nje hrane u budućnosti veoma zavisi o postojanju upravo tih 
prirodnih izvora koji se ne obnavljaju. Da li su zalihe tih re- 
sursa na Zemlji ograničene? 

NEOBNOVLJIVI RESURSI 


U >»First Annual Report of the Council of Environmental 
Quality« (Washington, 1970) čitamo slijedeće: 

»Čak ako uzmemo u obzir takve ekonomske faktore kao 
što je porast cijena uz smanjenu ponudu, pokazat će se danas 
da količine platine, zlata, cinka i olova nisu dovoljne da zado- 
volje potražnju. Sa sadašnjom stopom ekspanzije... srebro, 
kositar i uran mogli bi ponestati do kraja stoljeća usprkos 
povećanim cijenama. Oko godine 2050. mnogo više minerala 
moglo bi biti iscrpljeno, ukoliko se nastavi dosadašnjom sto- 
pom potrošnje. Usprkos novim spektakularnim otkrićima, po- 
stoji samo ograničen broj preostalih mjesta na kojima se još 
može tražiti minerale. Geolozi se ne slažu o mogućnostima 
pronalaženja velikih, novih, bogatih nalazišta rudače. Oslanja- 
nje na takva otkrića pokazalo bi se ncrazumno u dužem roku.«* 


Ova prognoza pokazuje da je sadašnja generacija ona koja 
veoma brzo iscrpljuje mineralne rezerve i da će se buduće ge- 
neracije naći bez njih. Što znači takva prognoza za jednu 
industrijsku civilizaciju, koja je prije 6000 tisuća godina po- 
čela da se bori za metale, a u posljednjih 200 godina bezob- 
zirno ih počela rasipati, nije teško predvidjeti. Pogledajmo 
kako stoji s mineralnim rezervama na Zemlji. 

Učenjaci iz Rimskog kluba uzeli su u obzir u svojim pro- 
cjenama razne faktore, kao što su različite količine minerala 
i njihova kvaliteta, proizvodne troškove, novu tehnologiju, ela- 
stičnost potražnje od strane potrošača, i zamjenu određenih 
minerala drugim izvorima. Na osnovu kompjutorskih prora- 
čuna za različite metale oni dolaze do slijedećeg zaključka: 
»Pod pretpostavkom sadašnje stope korištenja resursa i pro- 
jiciranog porasta ovih stopa, najveći dio sada važnih neob- 
novljivih resursa postat će krajnje skup za 100 godina od 
sada.« (Str. 66.) 

Koji nam izlaz iz ove situacije preporučuju spomenuti uče- 
njaci, kad se jednog dana potkraj 2000. godine sučelimo sa 
zahtjevima 7 milijardi ljudi za boljim ili samo mogućim ži- 
votom? »Da li postoji dovoljno resursa za ekonomski razvoj 
7 milijardi ljudi koje očekujemo u 2000. godini s razumno 
visokim standardom života? Još jednom, odgovor mora biti 


2 D. Meadows, D. Meadows, J. Randers, W. Behrens, The Limits to Growih, 
str. 54. Universe Books, New York, 1972. — Rimski klub je okupio stručnjake 
iz SAD, Italije, Turske, Njemačke, Indije, Norveške, Irana. (Vidi tabelu 3 
na str. 72). 

Tabela 3 — NEOBNOVLJIVI PRIRODNI RESURSI 


Poznate Statički < nci- > Eksponenci- 
Resursi svjetske indeka jala gndeka Mo 
rezerve (godine) (godine) Lerinic (godine) 
1 2 3 4 5 

Aluminij 1,17x10* tona 100 31 55 
Krom 7,75x10'* tona 420 95 154 
Ugljen 5x10" tona 2300 JLL 150 
Kobalt 4,8x10 Ibs 110 60 148 
Bakar 308 x 10* tona 36 21 48 
Zlato 353x 10*_ unca 11 9 29 
Željezo 1x10!"! tona 240 93 173 
Olovo 91x10* tona 26 21 64 
Mangan 8x10' tona 97 46 94 
Živa 332x10* boca 13 13 41 
Prirodni plin 1,14x 10% kub. st. 38 22 49 
Nafta 455x 10 bbls* 31 20 50 _ 
Kositar 43x10 tona 17 15 61 
Cink 123x10* tona 23 18 50 


* milijardi barela 
Legenda: Ovo je nešto skraćena tabela koju donose autori Rimskog klu- 


ba. U drugoj koloni se nalaze poznate rezerve minerala prema procjeni US 
Bureau of Mincs, Minerat Facts aud Problems, 1970 (Washington, 1970). 


U trećoj koloni je statički indeks rezervi ili broj godina koliko bi trajale 
ove rezerve kad bi se trošilo po sadašnjoj stopi proizvodnje. 

U četvrtoj koloni je eksponencijalni indeks rezervi, odnosno broj godina 
koliko bi rezerve trajale ako bi potrošnja rasla eksponencijalno sa prosječnom 
(procijenjenom) godišnjoni stopom rasta. 

U petoj koloni je eksponencijalni indeks izračunat pod pretpostavkom da 
su rezerve pet puta veće od sada poznatih, uz eksponencijalni porast potrošnje 
po prosječnoj (procijenjenoj) godišnjoj stopi rasta. 


samo uvjetni. On zavisi od toga kakve će odluke većina dru- 
štava koja troše resurse donijeti u odnosu na razvitak. Ona 
bi mogla nastaviti s porastom potrošnje izvora prema sadaš- 
njim načinima, Ona bi se mogla naučiti da sakupljaju i reci- 
kliraju odbačeni materijal. Ona bi mogla razviti nove planove 
da povećaju trajnost proizvoda načinjenih od rijetkih ma- 
terijala. Ona mogu potaknuti socijalne i ekonomske oblike 
koji bi zadovoljavali potrebe ljudi uz minimalnu, a ne mak- 
simalnu upotrebu nezamjenljivih supstancija koje posjeduju 
i razbacuju.« (Op. cit. str. 67—68.) 

S obzirom na ograničenost i relativno brzo iscrpljivanje 
prirodnih izvora vrijednih materijala, nameće se, prije svega, 
potreba krajnje ekonomičnosti u njihovu korištenju. Znamo 
da suvremena industrija počiva na rasipništvu. To rasipništvo 

je to gore, što ono ne samo da ne vodi računa o budućim 
generacijama, nego ni o tome da mnoge od tih materija od- 
laze zauvijek izgubljene kao energetični potencijal čovječan- 
stva. No, to nije jedini vid ovog rasipništva: zagađivanje pri- 
rode, odnosno akumuliranje tih tvari uz istovremeno uništa- 
vanje njihove prirodne cirkulacije u biosferi i uništavanje 
ove same biosfere još je jedan katastrofalni vid suvremene 
egzistencije čovječanstva. (Vidi grafikon broj 6 na strani 74). 

Možemo reći da metali koje smo upotrijebili za neke ure- 
đaje u suvremenom životu nisu nikad izgubljeni, jer se atomi 
i molekule ne gube i ne iščezavaju, pa postoji mogućnost da 
se oni ponovo upotrijebe na bilo koji način, Prirodni ekološki 
sistem može apsorbirati mnoge od tih metala i supstarcija 
na način koji nije opasan po život i koji može biti čak koristan. 
Opasnost leži u jednoj drugoj pojavi što se također danas 
širi eksponencijalnom brzinom, naime u tome da se upotrijeb- 
ljene supstancije ostavljaju u prirodi na način koji je štetan 
za život. Suvremena civilizacija odbacuje pri upotrebi i nakon 
upotrebe u okolinu mnoge otpatke i oni neposredno štete 
životu. Na primjer, živa u oceanima truje ribu, olovo u česti- 
cama zraka truje ljude, brda gradskog smeća, uljene mrlje po 
oceanima i obalama zagađuju okolinu i onemogućavaju nor- 
malno obnavljanje prirode. Ovo zagađivanje također raste 
eksponencijalnom krivuljom, i otuda svijest o opasnostima i 
bolestima koje se počinju širiti. 

Analize autora iz Rimskog kluba bile su izložene kritikama 
u kojima je naročito prigovoreno da nisu vodili računa o svim 
mogućim faktorima koji djeluju na razvitak proizvodnih sna- 
ga i procjenu resursa. (Oni, na primjer, ne uzimaju u obzir 
resurse kao što su atomska energija ili izvor s Mjeseca i 
neki drugi koje tehnologija još nije otkrila.) Najčešće se pri- 
govara da su njihove procjene suviše pesimističke. No, po- 
stavlja se pitanje, što znači optimizam kad je u pitanju pre- 
napučenost ljudi i ograničenost prirodnih resursa, bez obzira 
gdje mi postavili granice te ograničenosti, da li u malo bližu 
ili dalju budućnost, kad je u pitanju raspolaganje njima i 
njihovo iscrpljivanje. U svakom slučaju autori iz Rimskog 
kluba upozorili su na pravi problem, a to je da suvremeno 
čovječanstvo nema nikakav određeni stav prema bitnoj činje- 
nici kao što je eksponencijalni porast pučanstva i s time od- 
govarajuće iscrpljivanje prirodnih resursa. Valja dodati, kad 
se uzmu u obzir ekološki faktori, kojima se oni nisu bavili, 
kao što je zagađivanje okoline, bacanje u biosferu sve većeg 

Grafikon br. 6 — POTROSNJA ENERGIJE I NACIONALNA 
BRUTO PROIZVODNJA PO GLAVI 


kilograma po osobi na godinu (ekvivalent ugljen) 

Iako nacije u svijetu troše količine energije koje jako varira. 
ju, potrošnja energije stoji u dobroj vezi sa sveukupnom pro- 
izvodnjom po glavi (BNP per capita). Odnos je općenito li. 
nearan, sa nekim odstupanjima koja zavise od klime, lokalnih 
Cijena goriva i uloge teške industrije. 


Izvor; Potrošnja energije — Statistical Yearbook 1969 (New York: Ujedinjeni 
narodi, 1970). 
NBP per capita — World Bank Atlas (Washington, 1970). 

broja stranih tijela, rušenje bitne ravnoteže između života 
ljudi i industrijske proizvodnje uopće, s jedne strane, i onoga 
što priroda može podnijeti, s druge strane, tada možemo utvr- 
diti bez ikakvog pretjerivanja da je situacija mnogo gora i 
mnogo alarmantnija nego što pokazuju njihove analize koje 
se bave samo zalihama prirodnih resursa, njihovim iscrpljiva- 
njem, a ne i načinima njihova korištenja, to jest karakteristi- 
kama suvremene industrijske civilizacije i samog kapitalistič- 
kog društva zasnovanog na beskonačnoj žeđi za gomilanjem 
profita i nemilosrdnom eksploatacijom prirode. Njihovo upo- 
zorenje, ne da je crno, nego je ono premalo crno, ako se čitav 
položaj suvremenog čovječanstva sagleda u svoj njegovoj bio. 
loškoj, ekonomskoj, socijalnoj i psihološkoj složenosti. 


DRUGI DIO 


Uništavanje prirodnih uvjeta života 


9. Vrsta koja uništava biosferu — Homo sapiens 


»Mnogi ljudi zaključuju na osnovu rastuće i razumski ob- 
jektivne očitosti da dužinu života biosfere, kao oblasti po- 
desne za obitavanje organizama, valja mjeriti prije u deka. 
dama nego u stotinama milijuna godina. Krivnja za to leži 
isključivo na našoj vlastitoj vrsti.«'“" 

Romantizam u književnosti ostavio nam je prekrasne opise 
prirode, netaknute, čiste, bujne, ispunjene nepreglednim mno- 
štvom šarolikog cvijeća, biljaka i životinjske faune. Ovaj je 
zanos za prirodom padao istovremeno sa čovjekovim osvajač. 
kim pohodom u njena skrivena bogatstva, on nagovještava 
početak industrijske ere koja će prirodu iskoristiti, izopačiti, 
pretvoriti u antiprirodu. On je bio samo odraz nove čovjekove 
moći, novog buđenja ljudskih apetita. Tada su još ljudi šetali 
alejama pod sjenovitom krošnjom lipa ili platana, a nisu se 
spoticali na gomile automobila koji su ogolili pločnike, oku. 
žili zrak da bi šetače protjerali čak i s pločnika. Potoci i ri- 
jeke još su tekli bistri i pitki u zeleno-plavim bojama, i nisu 
se još pretvorili u smeđe odvodnc kanalizacione jaruge, mora 
se još nisu pretvorila u površine uprljane uljem i otpacima 
i nisu umirala kao smrdljive baruštine. Sunce nad gradovima 
još nije zalazilo u smog, a kiša nije padala s olovom i dru. 
gom prašinom, i polako ali sigurno trovala pluća i organizam 
ljudi. Gorski vrhunci još su ljeskali pod snježnom kapom i 
poigravali se munjama i olujama, i nisu znali za kiše koje 
donose radioaktivni stroncij iz zatrovane stratosfere, koji će, 
nošen bujicama i podzemnim vodama, pronaći put u kosti 
novorođence djece i prijetiti nakaznim mutacijama organizma. 


bar, str. 53. 
"* G. Evelyn Hutchinson, »The Biosphere«, Scientific American, septem- 

Mnoge svoje pobjede nad prirodom slavio je čovjek ne znajući 
da za njima hoda i smrt, koja će mu se najaviti tek u najno- 
vije vrijeme sa zlokobnim fanfarama o bliskoj katastrofi. 
Iako ponosan na svoja ljudska dostignuća, na nevjerojatne 
pothvate tehnike i industrijske preobrazbe, čovjek je ostao 
sasvim nesvjestan da je samo jedan među mnogim životinj. 
skim vrstama i da za njega važe ista pravila igre kao i za sva 
druga živa bića, da shvati da je priroda jedna i jedinstvena, 
da je stavio svoj planetarni opstanak u pitanje, a da mu 
s ovoga planeta nema praktički nikakvog izlaza. 

Ekologija je znanost novijeg datuma. Ona je veoma brzo 
postala poznata zahvaljujući problemima zagađivanja s ko- 
jima se suvremeni urbanizirani i industrijalizirani čovjek su. 
sreće na svakom koraku. Naravno, problem zagađivanja nije 
od danas. On ima svoju tradiciju. Već su Rimljani znali za 
nj i nije slučajno, kao što upozorava Lewis Mumford, da je 
najveća građevina što su je poduzeli Rimljani već u 6. sto- 
ljeću prije naše ere bila upravo Cloaca Maxima, veliki od- 
vodni kanal ljudskih fekalija i drugih otpadaka u jednom 
golemom gradu bez modernih industrijskih dostignuća, gradu 
u kojemu je odvoz smeća bio isto tako velik problem kao u 
suvremenom New Yorku ili Londonu. Talijanski arheolog 
“ Rodolfo Lanciani otkopao je otpadnu jamu za bacanje strvi- 
ne u starom Rimu, jedan carnarium. Zadah truleži bio je još 
i danas nepodnošljiv. Već u 14. stoljeću, dakle prije industrij- 
skog doba, engleski kralj Edward 1. morao je zabraniti upo- 
trebu ugljena za gorivo u kućama, pod prijetnjom smrtne kaz- 
ne, toliko je London bio onečišćen ugljenim dimom. Friedrich 
Engels, opisujući bijedu engleskog proletarijata, ostavio je 
svjedočanstva o zagađenosti u Lancashiru početkom 19. stolje- 
ća. Opisujući rječicu Irk, Engels kaže: »U donjem toku Irk stag- 
nira, kao uzak, crn poput ugljena, pljesnivo-smradni tok pun 
otpadaka i smeća koje taloži na plitkoj desnoj obali. Za sušnog 
vremena ostaje dugi niz odvratnih, crno-zelenkastih, muljevitih 
barica na ovoj obali, iz kojih se pojavljuju mjehurići zaguš- 
ljivog plina, šireći nepodnošljiv smrad čak i za čovjeka koji 
stoji na mostu četrdeset ili pedeset stopa iznad rječice.« 

Danas su takve pojave postale mnogo češće, ali kroz čitavo 
19. stoljeće njima se nije obraćala naročita pažnja, kao ni sa- 
nitarnim uređajima uopće. Tek se od 1840. godine u SAD i 
Evropi počinje izgrađivati gradska kanalizacija. Na to su ljude 
najviše prisilile epidemije kolere i tifusa. Od toga vremena 

postaje stanovnicima velikih naselja jasno da je neophodno 
odvojiti pitku vodu od otpadnih voda. Zagađivanje je u toku 
ovog stoljeća, usprkos sanitarnim mjerama po gradovima, 
bilo u stalnom porastu. Ono je naročito postalo dramatično 
nakon drugog svjetskog rata, i to zbog toga što su se pojavili 
neki novi zagađivači, kao što su radioaktivne oborine i pesti- 
cidi. Oni su prvi dali povod za alarm. Suvremeni imperijali- 
zam vršeći probe s ispaljivanjem atomskih bombi počeo je oz- 
biljno ugrožavati biosferu, a američki imperijalizam u vijet- 
namskom ratu pokazao je do koje mjere se mogu usavršiti 
sredstva za uništavanje prirode. On nas je upoznao s jed- 
nom novom vrstom zločinstva protiv ljudske vrste — s eko- 
cidom, umorstvom prirodne okoline neophodne za život ljudi 
i organizama. 

Zagađivanje imožemo definirati kao »dodavanje okolini, 
bržom stopom nego što okolina može podnijeti, neke tvari ili 
energije (toplina, zvuk, radioaktivnost, itd.) koje su potenci- 
jalno štetne za život«. Zagađivanje nije kao takvo neki novi 
ill po čovjeku proizvedeni proces. Budući da u prirodi ne 
postoji »apsolutna harmonija«, ono se je stjecajem okolnosti 
događalo i u pređašnjim epohama Zemljine povijesti. Tako 
je prirodno gomilanje škodljivih soli proizvelo pustu ili polu- 
pustu zemlju, stvorilo je slana jezera ili mrtva mora. Stva- 
ranje organskih otpadaka pod uvjetima anaerobnih procesa 
stvorilo je danas korisne zalihe fosilnog goriva, kao što su 
nafta ili ugljen. Veliki proizvođač zagađivanja prirode je i 
vulkanska djelatnost, čiji sumporni otpaci u atmosferi uni- 
štavaju život, ali se pomiješani s podzemnim vodama pojav- 
ljuju kao ljekovite banje. Postoje, naravno, razne vrste talo- 
ženja u prirodi koja povećavaju plodnost. Tako je eutrofika- 
cijom, obogaćenjem voda pomoću hranjivih tvari, došlo do 
stvaranja plodnih baruština, ribnjaka i riječnih ušća. 


Danas smatramo da je čovjek glavni zagađivač prirode, ali 
on to nije bio prije, u prošlim vremenima kad je njegov broj 
bio ograničen, a priroda je mogla lako apsorbirati njegove 
otpatke. Tek početkom gustog naseljavanja ljudi, stvaranjem 
prvih gradova ili država-polisa pojavio se problem zagađi- 
vanja. Naročito je tome pridonijela upotreba vatre koju je 
čovjek »ukrao bogovima«, pa su prirodni ili čovjekom izaz- 
vani požari šume još uvijek jedan od velikih izvora zagađi- 
vanja atmosfere. Dakako, tek je industrijalizacija i urbani- 
zacija u suvremenim razmjerima stvorila akutni problem za- 
gađivanja okoline. 

Slično kao pučanstvo ili industrijska proizvodnja (korište- 
nje prirodnih izvora tvari), tako i zagađivanje raste ekspo- 
nencijalnom krivuljom, pa je ono danas postalo globalni pro- 
blem. Autori iz Rimskog kluba upozoravaju da je zagađiva- 
nje postalo jedan opći sistem, i da stoga njegova buduća 
kontrola od strane država predstavlja veoma složeni problem. 
I to zbog slijedećih razloga: 


»l. lako je mali broj onih vrsta zagađivanja koje danas 
mjerimo u vremenskim periodima, one pokazuju da rastu 
eksponencijalno. 

2. Nemamo gotovo nikakvih spoznaja o tome gdje bi mogle 
biti gornje granice krivulja porasta ovih vrsta zagađivanja. 

3. Prisutnost prirodnog razmaka u ekološkim procesima 
povećava vjerojatnost da nužno potcijenimo kontrolna mje- 
renja, i na taj način dođemo neopazice do gornjih granica. 

4. Veliki je broj zagađivača raspodijeljen globalno; njihov 
se štetni učinak pojavljuje na velikim udaljenostima od točke 
gdje se stvaraju.« (Op. cit. str. 69.) 

Posljedice zagađivanja ljudi primjećuju tek onda kad one 
imaju neposredni katastrofalni oblik — veliki pomor riba 
u rijekama, izbijanje raznih bolesti ili pojave gušenja kod 
većeg broja ljudi —, ali ih slabo primjećujemo kao trajne 
i spore procese čiji štetni učinak neki gotovo uzimaju kao 
»prirodnu smrt« prirode ili ljudi. Čovjek je životinja s naj- 
većim sposobnostima prilagođavanja, i ta njegova sposobnost 
prilagođavanja ne ide samo do prilagodbe na najneljudskije 
uvjete života, kao što su pokazali nacistički »logori smrti«, 
nego i na najživotinjskije uvjete života, to jest na takve uvjete 
života pod kojima normalne životinjske vrste ugibaju, kao 
što pokazuju suvremeni velegradski slumovi. Zato, kad je 
riječ o ekološkim problemima održanja ljudske vrste, ne- 
ophodno je uvesti ne samo minimalne uvjete pod kojima je 
čovjek sposoban da se održi, nego i pojam kvaliteta života, 
to jest izvjesne humane i estetske kriterije života, po kojima 
se ćovjek u načinu svojeg života uzdiže iznad čisto biološke 
sfere životarenja. 

10. Osnovni uzroci zagađivanja okoline 
— industrijalizacija i urbanizacija 


Početak industrijalizacije znači i novi odnos prema prirodi. 
Dok je čovjek u predindustrijskom periodu živio u statičnim 
i konačnim uvjetima korištenja prirode, oslanjajući se na po- 
vijesno nagomilano iskustvo u korištenju prirodnih izvora, s 
jedne strane, i na samu prirodu, koja je sama određivala 
ciklus proizvodnje i reprodukcije i davala relativno male vi- 
škove za razmjenu s druge strane, sad se odnos prema prirodi 
radikalno mijenja. Ona prestaje biti prirodna okolina čovjeka 
u kojoj je on samo jedan od njezinih elemenata, nego se pre- 
ivara u predmet eksploatacije, jedan sveopći predmet s neis- 
crpnim i raznolikim mogućnostima korištenja, predmet koji va- 
lja uvijek nanovo otkrivati i podređivati ljudskoj obradi. Os- 
novno obilježje ove nove industrijske proizvodnje je njena 
stalna ekspanzija, zakon proširene reprodukcije, kao osnova za 
stvaranje novog bogatstva, novih profita, novih investicija za 
nove proizvodne pothvate. Ovaj poriv za proširenjem eksplo- 
atacije ima svoju logiku u akumulaciji viška vrijednosti i on 
nameće ne samo nove tehnike u eksploataciji prirode nego 
stvara i nove potrebe; podređuje čovjeka s njegovim potre- 
bama logici potrošnje radi nove proizvodnje, potrošnje u 
sve većini razmjerima u sve raznolikijim oblicima, potrošnje 
povezane s golemim trošenjem i rasipanjem prirodnih resur- 
sa. Stara tema prosvjetiteljske filozofije o »vlasti čovjeka nad 
prirodom«, dobiva s kapitalizmom novu i kobnu dimenziju: 
vlasti zbog gomilanja bogatstva i novčane moći, moći koja 
čini čitavu prirodu, i samu ljudsku prirodu, samo predme: 
tom eksploatacije, i koja sc ne zaustavlja na uništavanju 
prirodnih uvjeta života, kao što se ne zaustavlja ni na uni- 
štavanju ljudske vrste kao takve. Marx je veoma dobro opisao 
ovaj »duh kapitalizma« koji pretvara čitavu prirodu u predmet 
opće eksploatacije: 

»Vrijednost stare industrije se održava tako da se stvara 
osnova za jednu novu, gdje se odnos između kapitala i rada 
postavlja u jedan novi oblik. Dakle, istraživanje čitave pri- 
rode, da bi se našle nove korisne (!) osobine stvari; univer- 
zalna razmjena proizvoda svih tuđih klima i zemalja; nove 
(umjetne) obrade prirodnih predmeta da bi im se dale nove 
upotrebne vrijednosti. Istraživanje Zemlje na sve strane, is- 
tovremeno da bi se otkrili novi upotrebivi predmeti kao i 

nove upotrebne osobine starih stvari; kao i nove osobine istih 
sirovina, itd.; otuda razvitak prirodne znanosti do njene naj- 
više točke; isto tako i otkrivanje, stvaranje i zadovoljavanje 
novih potreba koje proizlaze iz samog društva; kultura svih 
svojstava društvenog čovjeka i proizvodnja ljudi što bogati. 
jih po potrebama, jer biti bogat po svojstvima i odnosima 
— i stoga proizvodnja istih kao što totalnijih i univerzalnijih 
društvenih proizvoda — (jer ako želi uživati na mnogo strana, 
mora biti sposoban za uživanje, dakle do visokog stupnja 
kultiviranja) — je isto tako preduvjet na kapitalu zasnovane 
proizvodnje.«" 

Osnovni pokretač kapitalističke proizvodnje je »proizvod. 
nja radi proizvodnje«, to jest radi akumulacije profita, a ne 
radi potrošnje. Potrošne vrijednosti su podređene promet 
nim vrijednostima. Ali radi stvaranja prometnih vrijednosti, 
radi sve šire i raznolikije proizvodnje raznih predmeta, ka- 
pitalizam je prisiljen da podstiče nove potrebe, nametnute 
potrebe, urnjetne i luksuzne. (Kao jedan oblik »duhovnog za. 
gađivanja«, o kojemu u ovom djelu nećemo govoriti, možemo 
uzeti publicitet i reklamu na koje kapitalizam troši milijarde 
radi potrošnje novih proizvoda. Razumije se, ovo je »duhov- 
no zagađivanje« jedan od uvjeta sve većeg prirodnog zaga- 
đivanja okoline!) Kapitalizam je, stvarajući nove proizvode i 
razvijajući nove potrebe, njih dijelio prije svega privilegira- 
nim drušivenim slojevima, onima koji su kontrolirali društve- 
no bogatstvo, tako da je istovremeno stvarao i siromaštvo i 
oskudicu. Međutim, u jednom egalitarističkom društvu mo- 
guće je njih dijeliti ravnomjerno, pa da to ipak znači, u od. 
nosu na prirodne resurse, rasipanje i luksuz. Zato problem 
industrijske proizvodnje nadilazi danas problem neravnomjer- 
ne raspodjele dobara unutar jednog društva. Ekološki pro- 
blemi upozoravaju na ograničenost prirodnih resursa, a time 
i na ravnomjernu podjelu među sve nacije i među sve ljude, 
čime se problem egalitarizma prenosi na svjetski plan. O 
tome ćemo reći nešto više u daljnjem razmatranju, 


Ograničimo se sada na ekološke posljedice koje stvara bez- 
obzirna industrijalizacija Zemlje. Evo, kako ih opisuje Das- 
smann: 

»Utjecaj industrijalizacije na okolinu bio je višestruk. Prvo, 
on je donio zahtjev za sve većim količinama sirovina. To je 


u K. Marx, Nacrti za kritiku političke ekonomije, Dietz V., Berlin, 1953, 
str. 312—313, 

dovelo u mnogim oblastima do bezobzirne eksploatacije pri- 
rodnih resursa s malim ili nikakvim obzirima prema poslje- 
dicama za okolinu. Uništavanje šuma u mnogim područjima 
svijeta, bez ikakve predodžbe o stalnoj proizvodnji, jedna je 
od takvih posljedica. Ružne brazgotine, izazvane rudarskom 
eksploatacijom na mnogim krajolicima Zemlje, druga su po- 
sljedica. To je naročito surovo urađeno ondje gdje su rudna 
nalazišta vrijednih minerala bila sasvim blizu zemljinoj po- 
vršini. U stvari, čitava je kora skinuta sa zemlje u tim pod- 
ručjima, rudača je odvezena, a ništa nije ponovo uređeno. 
Ružne brazgotine od površinskog kopanja ugljena, sa svim 
posljedicama, kao što je erozija uslijed bujica, ispiranje fine 
zemlje i zagađivanje, mogu se vidjeti u istočnim dijelo- 
vima Sjedinjenih Država, kao i u ostalim dijelovima svijeta. 
Da bi se dočepali neposrednog profita od ovih površinskih 
nalazišta, neki od tih krajeva su potpuno uništeni s gledišta 
bilo kakve koristi za buduće čovječanstvo.« (Op. cit. str. 76.) 

Vrijednost rudnih nalazišta navela je poduzetnike da, bez 
obzira na budući razvitak tih krajeva, nemilosrdno uništavaju 
prirodu u svim mjestima gdje se nalaze rudnici, da uništa- 
vaju poljoprivredu i rastjeruju stare posjednike i ljudske 
zajednice na tim zemljištima. Čak ni zaštićena područja, na- 
cionalni parkovi, niti indijanski rezervati nisu bili pošteđeni 
od pustošenja od strane egoističnog kapitala. 

Osnovna logika kapitalističkih poduzetnika nije bila da oču- 
vaju prirodu ili druge resurse koji se nalaze na istom pod- 
ručju, nego da što više smanje proizvodne troškove kako bi 
povećali zaradu. Industrijalizacija u kapitalističkim uvjetima 
(a ni u socijalističkim zemljama većinom nije bolje, jer se te 
zemlje nalaze u fazi prvobitne akumulacije kapitala) dovela 
je svagdje do uništavanja okoline ne vodeći računa o tome 
što će s njome biti za deset ili pedeset godina, a niti o tome 
da li je ova okolina sposobna dati neke druge proizvode koji 
su potrebniji ljudima, ako ne u ovom času, a ono sutra. 

Glad industrije za energijom nije samo izobličila lice Zem. 
lje ranjavajući njenu površinu, već je zadrla u njena njedra 
da bi izvukla nove izvore cnergije — naftu, ali i nove uzroke 
zagađivanja okoline. Danas su najljepše obale zagađene naf- 
tom koju bacaju brodovi u more ne vodeći računa što će na 
taj način ubiti ribu ili uništiti plaže. Eskploatacija nafte 
dovela je do konstrukcije sve većih tankera, od 100 do 200 
tisuća tona, a i više. Kakvu opasnost predstavljaju ovakvi 

tankeri, pokazale su neke katastrofe, kad je došlo do sudara 
s takvim brodom. Tako je tanker »Torrey Canyon« 1967, na- 
kon što se prelomio, ispustio 30 inilijuna galona" nafte na 
obale Kalifornije. Godinu dana kasnije »Ocean Eagle« u luci 
San Juan Puerto Rico, imao je istu nesreću. I takvi se sluča- 
jevi i dalje ponavljaju i sa sve većim tankerima koji ispuštaju 
u more sve veće količine nafte. Još drastičniji primjer zaga- 
đivanja naftom predstavlja eksploatacija nafte u podmorskim 
nalazištima. Bušaći tornjevi prolaze kroz more i svaka teh. 
nička pogreška ili podzemna erupcija plina može dovesti do 
izlivanja golemih količina u more. Tako je 28. januara 1969. 
tisuće galona sirove nafte počelo teći nekontrolirano u more 
iz postrojenja Union Oil Company na pet milja od Santa 
Barbare u Kaliforniji, da bi pokrila Tihi ocean na miljama 
površine tankim, za kisik neproničnim slojem nafte. Jedanaest 
dana je tekla ova nafta u velikim količinama u more, a i kad 
su je obuzdali, neke su cijevi i dalje ispuštale naftu. Računa 
sc da je ovo masovno zagađivanje naftom mora i obala Južne 
Kalifornije nanijelo materijalnu stetu od nekoliko milijardi 
dolara. Ovaj slučaj zagađivanja izazvao je i nacionalnu disku- 
siju o eksploataciji nafte pod morem i nametnuo neke mjere 
petrolejskini kompanijama radi zaštite prirode. 

Suvremena kemijska industrija, ne uzimajući sada u obzir 
eksploataciju ugljena i drugih minerala, uništava u velikim 
razmjerima rijeke i jezera širom svijeta. Rijeka Rajna u Nje- 
mačkoj, što ju je nekada Heine opjevao, danas je postala 
najzagađeniji odvodni kanal, i nikakva Lorelei ne bi više nas 
nala čovjeka da uz nju sanjari! Jedna američka tvrtka za 
preradu naftinih derivata u Pennsylvaniji ispustila je 1968. 
god. u rijeku Bear Creek petrolejski sulfonat koji je stvorio 
otrovnu pjenu na rijeci do šest stopa visoku, i tekao sve do 
Ohio rijeke, prolazeći brane i ustave, zagađujući pogone za 
snabdijevanje riječnom vodom mnogih gradova i sela, trujući 
preko milijun riba, tako da se šteta cijeni na više od pola 
milijuna dolara. Takvih primjera ima bezbroj i još ćemo se 
na njih vratiti. 

Industrija nije samo gladna, već je ona i žedna. Ona troši 
sve više vodu, i to upravo pitku vodu ili riječnu vodu koja 
je neophodna za održavanje života na kopnu i u vodi. Ona 
uzima iz rijeka i bunara pitku vodu a vraća redovito zaga. 
đenu vodu natrag. Tako je u 1965, jedna vladina komisija 


12 Jedan galon ima oko 4 i po litra. 

u SAD upozorila da od sve vode kojom se koristi industrija 
u SAD samo četiri industrijske grane — papirna, kemijska, 
metalna i petrolejska — troše 84 posto. One upoltrijebljenu 
vodu vraćaju zagađenu, i samo oko 25 posto od te vode je 
filtrirano. Računa se da je u 1965. industrija trošila više od 
46 milijardi galona vode dnevno, te ako se tome doda voda 
koju koristi parna električna industrija, tada to iznosi 84 
milijardi galona dnevno, što je polovina od sve vode koja se 
troši u SAD. 

Harrison Brown je u svojoj knjizi »The Challenge of 
Mai'Future« (Izazov ljudskoj budućnosti) pokazao da je po: 
trošnja vode u industriji po glavi deset puta veća nego u ku- 
ćanskoj potrošnji. »Pet galona vode je potrebno za preradu 
jednog galona mlijeka, 10 galona da se proizvede jedan galon 
benzina, 100 galona da se proizvede jedan galon alkohola, 10 
do 75 galona za svakih pola kilograma gotovih proizvoda, 80 
galona za svaki kilovat-sat proizvedene električne energije, 
300 galona je potrebno za proizvodnju jedne tone čelika. Ova 
lista mogla bi biti duža za nekoliko stranica. 

Ne postoji nijedna industrijska grana za koju se ne bi mo: 
gla napisati iserpna monografija o svim štetnim utjecajima 
na okolinu. Isto tako bi se mogla izračunati, samo priblizno 
— jer svi podaci nisu nikad pristupačni kad je u pitanju čr 
tava priroda — šteta koja je nanesena životnim uvjetima 
čovjeka. Međutim, suvremena ekonomija koja mnogo izučava 
proizvodne troškove, ne izučava ovu štetu koju trpi čovje- 
čanstvo. 

Zajedno s industrijalizacijom ide još jedan suvremeni pro- 
ces koji uništava prirodnu okolinu, a to je urbanizacija. 1 
ona se širi isto tako stihijski, ne vodeći računa o prirodnim 
uvjetima čovjekova života, kao i industrijska proizvodnja. 
Urbanizacija se sastoji u oduzimanju plodne ili obradive 
zemlje, jer se gradovi najčešće podižu u krajevima najpogod- 
nijim za obrađivanje, da bi se izgradili stambeni blokovi, 
ceste i putovi, bliske i daleke saobraćajnice, razna postroje- 
nja neophodna za grad, kao što su kanalizacijski sistem, ener- 
getska mreža, itd. 

Urbanizacija se naglo odvijala naročito u ovom stoljeću i 
posebno u nekoliko posljednjih decenija. Računa se da danas 
živi oko 45 posto svjetskog pučanstva u gradovima. Stupanj 


13 Citirano prema Ron M. Lintonu, Terraciđe, Little, Brown and Co 
Boston-Toronto, 1970, str. 212. 

urbanizacije je mnogo veći u razvijenim zemljama nego u 
zemljama u razvoju. Nagla industrijalizacija kao i industri- 
jalizacija poljoprivrede izazvala je masovno prelijevanje sta- 
novništva iz sela u grad. Tako je u Japanu god. 1920. samo 
15 posto stanovništva živjelo u gradovima, dok je danas taj 
postotak 70 posto. Računa se da će proces urbanizacije veoma 
naglo teći do kraja ovog stoljeća, pa će urbanizirano stanov- 
ništvo u nerazvijenim zemljama narasti do 2000. god. za dva. 
deset puta, a u razvijenim zemljama za četiri puta. Ne samo 
da u tom procesu gradovi postaju sve golemiji, milijunski i 
višemilijunski, nego se i čitave urbanizirane regije polako 
stapaju u jedan megalopolis. Leteći noću avionom od Bostona 
preko New Yorka do Baltimorea čovjek vidi gotovo nepre- 
kinuti niz osvijetljenih urbanih aglomeracija. Constantin 
Doxiadis smatra da se danas stvara u svijetu 13 takvih me 
galopolisa: 


1. Japan — Tokio, Yokohama, Osaka, Kobe 

2, Kina — Šangaj, Nanking 

3. Kina — Peking, Tientsin 

4. Kina — Šenjang, Dairen 

5. Kina — Hong Kong, Kanton 

6. Indonezija — Džakarta, Bandoeng 

7. Egipat — Kairo, Aleksandrija 

8. Istočne SAD — Boston, Washington, New York 
9. Velika jezera — Delroit, Chicago 
10. Kalifornija — Los Angeles, San Diego 
li. Rajna — Amsterdam, Haag do Kolna, Dortmund 
12. Engleska — London, Manchester 
13. Italija — Milano, Torino 


Urbanisti bi dodali još neke oblasti, tako da se računa da 
danas postoji oko 25 područja koja se razvijaju u pravcu me 
galopolisa, od kojih svako ima više od 3 milijuna stanovni- 
ka. Urbanizacija djeluje uništavajuće na okolinu ne samo 
time što oduzima najbolju zemlju za obradu nego je ona i 
glavni izvor zagađivanja. Postojali su pokušaji da se pretje- 
rana urbanizacija spriječi. U Sovjetskom Savezu 1930-tih go- 
dina službena je politika išla za tim da spriječi rast velikih 
gradova. Tako je za Moskvu bio pretpostavljen maksimalni 
rast do.5 milijuna stanovnika. Doseljavanje u velike gradove 
nije bilo dozvoljeno bez posebne dozvole. Međutim, već u 
1960. godini Moskva se s vanjskim perifernim dijelovima 

penje na oko 9 milijuna stanovnika. To pokazuje da su se 
poduzete mjere pokazale neuspješne. Iako je veoma teško da 
državna administracija kontrolira mobilnost stanovništva, ne- 
ma sumnje da budući razvitak traži strozu kontrolu u tom 
pogledu. 


Poznato je da urbanizacija povećava cijenu zemlje, i da ina- 
če vrijedna zemlja za obradu postaje predmet trgovačke 
špekulacije. Ovi profiterski uzroci su također jedan od raz- 
loga urbanizacije. Naravno, izvjesni estetski uzroci, kao što su 
položaj uz rijeke ili jezera, također su odigrali svoju ulogu, 
pa je čovjek tražeći ljepšu prirodu samim procesom urba- 
nizacije tu »lijepu prirodu« kanalizacijom, zagađivanjem zra- 
ka uslijed loženja i sličnim uzrocima upropastio. Najdrastič- 
niji primjer ove vrste urbanizacije su poznate primorske oba- 
Je, kao što su Azurna obala u Francuskoj, Costa Brava u špa- 
njolskoj, obala oko Salerna u Italiji i mnogi slični primjeri, 
gdje je ljepota prirode privukla veliku masu bogatih ljudi, 
a intenzivna izgradnja skupih zemljišta rodila prenaseljenošću 
i gubitkom privlačnosti takvih krajeva! 

»Moderne metropole izvlače svoje resurse iz velikih predje- 
la zemlje i vode raspodijeljene naširoko kroz čitavu biosferu. 
Tako, na primjer, da bi se snabdio vodom, Los Angeles je 
dovodi iz stotine kilometara udaljenih krajeva. Njegove druge 
potrebe, kao što su gorivo i hrana, dolaze iz čitavog svijeta. 
Nasuprot tome, proizvodi i nusproizvodi gradskog života šire 
se čitavom biosferom. Jedan uravnoteženi odnos između gra 
da i njegove čitave okoline je od najvećeg značenja za bilo 
kakav program racionalnog korištenja i očuvanja globalne 
ljudske okoline.« 


»Problemi urbanizacije su danas daleko iznad mogućnosti 
samih gradova da ih rješavaju. Oni su postali nacionalni pro- 
blemi koji traže visok stupanj međunarodne suradnje, ako ih 
želimo uspješno prevladati. Troškovi za jednu i minimalnu 
životnu okolinu koja bi osigurala zdrav, stvaralački život 
gradskom stanovništvu svijeta, penju se na više stotina mili- 
jardi funti. Nijedan drugi okolišni problem, osim onoga pove- 
zanog s kontrolom zagađivanja prirode, neće tražiti takav 
udio napora i energije u decenijima koji stoje pred nama.« 
(Dassmann, op. cit. str. 84—85.) 

11. Atmosfera koja se pretvara u kantu za smeće 


Svaki posjetilac u New Yorku bit će pozvan da se popne 
na krov najviše zgrade, Empire Building, ie da odande pro- 
matra panoramu ovoga velegrada načičkanog neboderima i 
kućnim blokovima što se prostiru gotovo do horizonta. Tako 
su i meni preporučili da odaberem za taj izlet naročito vri- 
jeme prije sumraka, kad zalazi Sunce i kad se počinju paliti 
svjetla velegrada. Promatrao sam zalaz Sunca, preko Hud. 
sona na drugoj strani gdje se nalazi New Jersey, jedna od 
najgušćih industrijskih četvrti na svijetu. Dan je bio potpuno 
vedar, onaj od lijepih jesenjih dana »indijanskog ljeta«. 
Moje uživanje u doista jedinstvenom prizoru jednog golemog 
grada nad razvedenim obalama, iz ptičje perspektive, preki- 
nulo je čuđenje koje je prešlo u zapanjenost: iako je dan bio 
potpuno vedar, Sunce nije zalazilo iza one linije gdje Zemlja 
dodiruje nebo, nego više od toga. Ono je zalazilo u samu 
atmosferu, ispunjenu prašinom, nečisti, smećem, zalazilo je 
u velegradski smog. Kao kod svakog zalaza, Sunce je postaja- 
Io sve rumenije, ali bez ikakve igre odsjaja na atmosferi, bez 
prekida u obrisima vlastitog kruga; ono je iščezavalo tiho, 
postepeno, kao da sc utapa. Njega je smog doista progutao, 
kao zmaj u antiknim legendama. Iako se to događalo iznad 
New Yerseyja, gdje je moćna petrolejska kompanija Mobil 
Oil izgradila nepregledno mnoštvo rafinerija, vjerujem da 
drugačiji prizor ne bih doživio niti na istočnoj strani, pri izlazu 
Sunca, jer se taj smog podjednako proširio nad čitavim pro- 
storom New Yorka, mada bi ga čas istočni, čas zapadni vjetro- 
vi gonili više na jednu ili na drugu stranu. Da li su ljudi bili 
svjesni u kako zagađenoj atmosferi žive i kakve to posljedice 
ima za njihovo zdravlje? Teško, iako je vlada uvela svako- 
dnevne biltene o stupnju zagađenosti. Ako čovjeku stanete 
na kurje oko, on će zajauknuti, ali on veoma slabo reagira na 
postepeno i sistematsko trovanje svoga organizma. Tek ako 
se slučajno nađe na nekom gorskom proplanku ili na ocean. 
skoj širini, on će osjetiti što znači udisati zrak punim plućima, 
zrak na kakav se organizam kroz milijune godina pređašnjeg 
razvitka prilagodio kao na »zdravi zrak«. Hoće li se ljudska 
pluća kroz slijedećih milijun godina prilagoditi i na ovaj 
smog?! Zasad već neki japanski gradovi, koji najteže podnose 
ovu zagađenost — i koji imaju dovoljno novaca! — prodaju 
ljudima pomoću posebno postavljenih aparata svježi zrak po 
gradskim ulicama. 

Objašnjenje za moj doživljaj s vrha Empire Buildinga na- 
šao sam kod Rona M. Liutona, tako da se mojem »estetskom 
užasu« mogao pridružiti još i biološki užas: 

»Ovaj problem zagađivanja odnosi se i na New Jersey. Sva- 
iko tko je vozio auto-cestom kroz New Jersey s otvorenim 
prozorima jednog vrućeg junskog poslijepodneva poznaje mi- 
ris ovoga kraja i izmaglicu od zagađivanja koja dolazi iz in- 
dustrijskog kompleksa preko Hudsona iz New Yorka. Među 
državna konferencija o zagađivanju New Yorka i New Jerseyja 
koju je sazvala federalna vlada, doznala je od službe za odr- 
žavanje auto-ceste u New Jerseyju da je smanjena vidljivost 
postala opasnost za promet. Predstavnici Udruženja zračnih 
pilota, Udruženja za zračni saobraćaj i Federalne zračne agen- 
cije upozorili su da smanjena vidljivost uslijed zagađivanja 
zraka zahtijeva posebne mjere radi sigurnosti zrakoplovnih 
operacija. Ali problem nadilazi mnogo pitanje sigurnosti. 
Učesnici na konferenciji jednodušno su zaključili da među- 
državno zagađivanje zraka ugrožava zdravlje i blagostanje 
građana u New Yorku i New Jerseyju. 

Postoje veoma iscrpni meteorološki i fotografski izvještaji 
da zagađivanje koje se stvara u New Jerseyju putuje u New 
York i da zagađivanje koje se stvara u New Yorku pronalazi 
svoj put u New Jersey. Pored štete koja se nanosi zdravlju, 
izvještava se i o raširenim materijalnim šietama, među osla- 
Jima i na arhitektonskim i historijskim vrijednostima. Jedan 
predstavnik Metropolitan Museum of Aris opisao je nenadok- 
nadive gubitke na umjetninama koji su izazvani zagađivanjem 
zraka, i potanko je upozorio koje sve štete mogu u budućnosti 
još da nastanu. U izvještaju se iznosi podatak da godišnja 
šteta uslijed zagađivanja zraka u 17 pokrajina New Yorka 1 
New Jerseyja iznosi tri milijarde dolara. To je u prosjeku 
200 dolara po osobi godišnje. 


Zrak u oblasti New Yorka i New Jerseyja zasićen je sumpor- 
nim dioksidom iz centralnog loženja u privatnim stanovima, 
a uz to još i mnoštvom sumpornih sastojina koje dolaze iz 
raznovrsnih industrijskih procesa i miješaju se s ugljikovim 
monoksidom iz automobila i industrijskih izvora, te s raznim 
drugim tvarima koje u obliku prašine pronalaze svoj put u 
ljudsko tijelo. 

Konferencija o zagađivanju zraka je pokazala da oko 40 po- 
sto otrovnog rastvaranja od sumpornog dioksida u atmosferi 
u 17 pokrajina New York-—New Jersey dolazi od parnih i 
električnih cenirala, a da 50 posto dolazi od grijanja u do- 

maćinstvima s gorivom bogatim sumporom. Devedeset pet 
posto ugljikovog monoksida u području New Yorka dolazi 
od motornih vozila, pored još samo dva značajnija industrij- 
ska izvora koji šire ugljični monoksid: Hess Oil Company 
1 California Oil Company. U god. 1967. je Hess Oil Company 
istovarivala u zrak 79.000 tona ugljikovog monoksida godišnje, 
a California Oil Company 75.000 tona. 

Norman Cousins, predsjednik Komiteta za zračno zagađi- 
vanje u općini New York i izdavač ,Saturday Review", posvje- 
dočio je kod Senatskog komiteta za zagađivanje zraka i vode 
u 1966. da je ,... više otrova po kvadratnom kilometru istova- 
reno u zrak New Yorka nego bilo gdje drugdje u Sjedinjenim 
Državama'. On je nastojao da utvrdi izvore ovih otrova: 

,Oni dolaze od jedanaest njujorških stanica za istovar sme- 
ća. Oni dolaze od samog gradskog Odbora za stanovanje sa 
2600 krematorija i 2500 peći za grijanje. Oni dolaze od privat- 
nih stambenih zgrada i uredskih zgrada. Oni dolaze od 600.000 
privatnih domaćinstava koja troše mazut kao gorivo za cen- 
tralno loženje, u najvećem dijelu. Oni dolaze od 11 elektrana 
koje pripadaju Consolidated Edison kompaniji, a nalaze se 
unutar grada. Električne centrale troše godišnje unutar grad- 
ske oblasti 10 milijardi funti ugljena i 800.000 galona nafte. 
Oni dolaze od 8500 industrijskih postrojenja. Oni dolaze od 
prašine koja se stvara rušenjem i izgradnjom zgrada. Od 
uobičajenog uličnog smeća, 13.000 javnih blagovaonica i re- 
storana i jednog i po milijuna automobila, autobusa i ka- 
miona. Oni dolaze od 400.000 tisuće uzlijetanja i ateriranja 
aviona na njujorškim aerodromima svake godine, i od nekih 
25.000 parnih brodova u New Yorku 

Cousins izvještava da je 230.000 tona godišnje pojedinih 
tvari, čađe i letećeg pepela, 597.000 tona godišnje sumpornog 
dioksida, 298.000 tona godišnje dušičnog oksida i 567.000 to- 
na godišnje hidrokarbonata istovareno u zrak New Yorka. 
Konačno, izbacivanje ugljikovog monoksida u cjelini iznosi 
1,536.000 tona godišnje. Sve ovo predstavlja ekvivalent od nekih 
730 funti (oko 350 kg) smeća i otrova po osobi godišnje u 
New Yorku.« (Ron Linton, op. cit. str. 52—54.) 

Tako sam shvatio da Sunce u New Yorku ne zalazi u obič- 
nu prašinu, nego u otrovnu prašinu, u pravu kantu smeća 
koja je istovremeno otpadni koš za ljudsko industrijsko stva- 
ranje i grobnica zdravog ljudskog života. Uostalom, ne treba 
vjerovati da je ova opisana situacija sa zagađivanjem u New 
Yorku najgora, da on oličuje inferno modernog velegradskog 

života. Takva je situacija u svim velikim gradovima, a naro- 
čito onima okruženima industrijom, a u mnogima je i mnogo 
gora od ove opisane. 

Šezdesetih godina građani su se žalili u Los Angelesu da zrak 
izjeda oči. Bio je to smog. Iste žalbe izrazili su građani u 
Washingtonu: iritacija očiju, umiranje vegetacije. Tamo do- 
duše, nema mnogo industrije, ali se troši mazut za loženje, 
a 75 posto zagađivanja dolazi od benzinskog sagorijevanja 
automobila i drugih prometala. Utvrđeno je da glavnu zaga 
đenost predstavlja sumporni oksid, dušični oksid, ugljikov 
oksid i hidrokarbonati. Poznata Kongresna bibiloteka izvijesti- 
la je o mnogim oštećenjima na knjigama i vrijednim rukopi- 
sima. Umjetnička djela koja su nadživjela stoljeća sada su 
izložena naglom oštećivanju uslijed zagađenosti zraka. 


U velikom industrijskom kombinatu Detroit—Chicago jedna 
komisija sastavljena od Amerikanaca i Kanađana pronašla 
je u atmosferi velike količine raznih čestica koje dolaze od 
visokih peći, željezara i čeličana. Naročito velike količine že- 
ljeza, cinka i drugih neželjeznih oksida, zajedno s izgaranjem 
raznih goriva kao što su nafta i ugljen. Nije samo Detroit i 
okolina zagađena otrovnim plinovima i česticama, već ih vje- 
tar nosi preko rijeke i na kanadsku stranu. Tamo se moglo 
utvrditi ne samo da ti plinovi izgrizaju oči građanima, nego 
se mogao ustanoviti i povećani dječji mortalitet, 

Grad Nashville (država Tennessee, SAD) jedan je od prvih 
gradova, pored Londona, koji je imao velikih neprilika sa za- 
gađenošću zraka. Već god, 1935. tamo se u jednom izvještaju 
meteorološke službe kaže da »malo gradova u SAD trpe veću 
štetu od dima kao Nashville, naročito za vrijeme zimskih 
mjeseci. On je kojiput tako gust da je vidljivost svedena na 
nulu, da sunčani kolut postaje nevidljiv s razine ulice, pa 
ulična rasvjeta i automobili pale svjetla sve do 10 sati ujutro, 
iako je izvan zone dima nebo briljantno čisto«. 

Takvi su slučajevi signalizirani u mnogim industrijskim 
gradovima koji imaju u blizini aerodrome, jer smanjena vid- 
ljivost kojiput onemogućava avionski promet. No, na taj na- 
čin možemo smatrati da su samo putnici aviona ugroženi. 
Međutim, zagađenost zraka pogađa sve ljude koji se nalaze 
na takvom području, a to je danas s urbanizacijom sve veći 
dio čovječanstva. Industrijska revolucija je prvenstveno od- 
govorna za zagađivanje atmosfere, jer je ona uvela nova sred- 
stva goriva koja su glavni izvor zagađivanja, kao što su ugljen 
ili nafta, a u najnovije vrijeme i atomska goriva. Budući da 

kapitalisticka eksploatacija nije vodila računa o šteti koiu 
proizvodi u ljudskoj. okolini, a i sami ljudi su navikli da re- 
agiraju na vlastite postupke samo onda kad dosegnu kata- 
strofalnc razmjere, to se kroz više od jednog stoljeća ništa 
nije poduzimalo protiv toga zagađivanja atmosfere i polakog 
trovanja ljudi 1 naročito djece. 

Zračne nečisti mogu se klasificirati uglavnom u dvije gru- 
pe. Jednu cine zračne čestice koje se sastoje od krutih ili 
tekućih materija, u drugu čine razni plinovi 1 pare. Buduci 
da se upotreba ugljena u fazi parne industrije naglo proširila, 
to se prije smatralo da zagađivanje dolazi prvenstveno od 
cade i sumpora. Ono je ujedalo za oči i neugodno podraža- 
valo nos. Međutim, suvremena tehnologija poznaje danas 
preko stotinu raznih supstancija iz različitih tehnoloških pro- 
vosa koje zagađuju zrak. I postoji vjerojatno još mnogo dru- 
gih koje su nepoznate, kao što ni svi štetni učinci dosad poz- 
natih nisu jos znanstveno ispitani. 

U Americi smatraju da gotovo polovina zračne nečisti do- 
lazi. od automobila 1 nusproizvoda od motora s unutrašnjim 
sagorijevanjem. Ovo zagađivanje je uzrokovano prvenstveno 
ugljičnim monoksidom, hidrokarbonatima i dušičnim oksi- 
dima. Kad se ove tvari puste u zrak, u kojemu dolaze u dodir 
i s drugim brojnim supstancijama, ultraljubicaste sunčeve 
zvake izazivaju jednu fotosintetičnu reakciju, i tada se pojav- 
ljuje citav niz novih oblika zagađivanja zraka od kojih svi 
Jos nisu ispitani. 

Jedan od proizvoda motora s unutrašnjim sagoriievaniem 
je i tetraethyino olovo. Rene Dubos, u knjizi »Man Adapting« 
(Covjek se prilagođava), ispitivao je posljedice trovanja olo- 
vom u industrijskim sredinama s intenzivnim automobilskim 
prometom. On kaže da »nema sumnje da je koncentraciia 
olova u naglom porastu u zraku, vodi i hrani, te da je glavni 
izvor zagađivanja alkalno olovo«. Olovo se taloži u krvi. Nai. 
visi nivo taloga našao je u krvi automehaničara i prometnih 
policajaca. Dubos dodaje da uslijed automobilskog prometa 
valja racunati 1 sa štetnim sastojcima koji dolaze od gume 
i asfalta, kad gume stružu o asfalt. 

Sve veca količina olova koju medicina pronalazi u ljudskom 
organizmu, a koja ne dolazi samo od benzina nego i od raz: 
nih konzervi i biocida, zabrinjava mnoge stručnjake, Kolići- 
na olova u nekim slucajevima približava se vrijednostima 
koje znače kronično otrovanje olovom. Simptomi kroničnog 
otrovanja olovom su napadi slabosti, slabljenje volje i dru- 

štvene aktivnosti, oslabljena moć razmnozavanja, spontani 
abortusi ili deformacije i tako dalje. Dr S. C. Gulfillian posta. 
vio je jednu zanimljivu hipotezu o dekadenciji Rimskog car- 
stva uslijed trovanja olovom.“ Istraživanje kostiju Rimljana 
iz antiknog doba pokazalo je da njihove kosti sadrze visoke 
količine olova. Rimljani su, naime, da bi izbjegli neugodan 
miris brončanog posuđa, oblagali ga olovom, i tako jednu 
vrstu trovanja zamijenili drugom, doduše manje neugodnom 
po mirisu i okusu. Sve posude koje su sluzile za piće i ku- 
hanje. a i burad cblagali su olovom. Naravno, da su gornje 
klase više kuhale u olovnim posudama i pile više vina od 
donjih slojeva, pa su tako bile izložene biološkom propada- 
nju. Nasuprot tome, uživanje olova kod modernog je covjeka 
u većoj mjeri privilegij nižih slojeva, jer oni bogatiji bjeze 
iz gradskih centara u udaljenije periferne dijelove s parko- 
vima i šumama. 

Medicinska istraživanja sve više pokazuju da zagadivanje 
zraka izaziva razne bolesti, naročito disnih organa, kao sto 
su bronhitis, astma, emfizem i shcna oboljenja. Poznato je 
smrtonosno djelovanje ugljikovog monoksida kad dosegne 
vdređeni intenzitet koncentracije u zraku. Tako, ako je poje: 
dinac izložen kroz jedan sat 1500 čestica na milijun uglji 
kovog monoksida, dolazi u životnu opasnost, Ako je doza mno- 
go manja, samo 120 čestica na milijun kroz jedan sat, izaziva 
poremetnje u ravnoteži. Ugljikov monoksid u koncentraciji 1u0 
na milijun je pronađen u mnogim tunelima, garazama i nekim 
veoma prometnim ulicarna. Sumporni oksid najeda oči, kozu 
i gornji respiratorni trakt. Duža izloženost njegovom djelo- 
vanju može izazvati trajnija oštećenja. Ozon izaziva nadraže 
nost očiju, kašljanje i dušenje. Cestice ugljena crne pluća i 
unose plinove koje su upili na svojoj povrsini. Čestice arsena, 
berilija, kadmija, olova, kroma i možda magnezija, koje 
se spuštaju u atmosferu u tehnološkim procesima, pridonose 
također pojavi raka i srčanim oboljenjima. 

U početku bilo je dosta skeptičnih mišljenja o zagađivanju 
kao uzroku oboljenja. Osnovni razlog za to je bio taj što se 
u laboratorijskim istraživanjima redovito ispitivao samo uz- 
ročnik, dok nečisti djeluju u prirodnim uvjetima, odnosno 
u gradskim aglomeracijama redovito kombinirano, pa valja 
računati sa sinergetičnint učinkom, to jest da nekoliko štetnih 
supstancija zajedno podižu prag zaraze ili štetnosti za poje 


"Dr S. C. Gilfillian, »Lead Poisoning and the Fall of Rome«, u Journal 
of Occupational Medicine, 7, 53-—60, 1965, 

dinu štetnu supstanciju. Zato je ispravan zaključak što ga je 
iznijela još god. 1962. američka konferencija o zagađivaniu 
zraka: 

»Kronični bronhitis u Velikoj Britaniji je utvrđen kao spc- 
cifično oboljenje. On je dobar primjer, jer se razvija kroz 
duži vremcnski period i može postati teže oboljenje uslijed 
kombinacije niza faktora. Zračno zagađivanje, pušenje, po- 
novljeni ili česti napadi infektivnih uzročnika, profesionalna 
izloženost — sve to djeluje pored možda i hereditarne pre- 
dispozicije. Koji je, dakle, uzrok kroničnog bronhitisa? Od. 
govor je jasan. Vjerojatno ne postoji jedan jedini uzročnik, 
ali ima dovoljno dokaza da zračno zagađivanje inuže prido- 
nijeti i da pridonosi njegovom razvoju. To je ono što je 
doista važno, bez obzira na to da li smatramo da je ono uz 
ročnik ili jedan od više uzroka ili samo faktor koji pridonosi 
razvoju bolesti.« (Cit. po Ron Lintonu, op. cit. str. 64.) 

Nema sumnje da je čovjek djelujući na okolinu izmijenio i 
klimatske uvjete života. Klimatske promjene mogu imati dale- 
kosežne posljedice za ljudski opstanak. Meteorolog Helmut 
Landsberg iznosi podatak da se količina prašine u atmosferi 
od 1930. godine do danas podvostručila. Neki se znanstvenici 
plase da bi povećanje prašine u atmosferi moglo spriječiti pro- 
diranje sunčevih zraka i na taj način prouzročiti hlađenje 
Zemljinog tla. Neka su, naime, istraživanja pokazala da je 
ledeno doba bilo izazvano velikim količinama prašine vulkan. 
skih erupcija u atmosferi; ostaci ove prašine mogu se i danas 
naći u ledenom omotaču na Arktiku i Antarktiku. No, postoji 
i suprotan učinak: izlučivanje u atmosferu ugljičnog dioksida, 
koji je po nekim procjenama porastao za 10 do 15 posto, prven- 
stveno zbog intenzivnijeg sagorijevanja drveta, ugljena, nafte 
i plina, izaziva ugrijavanje atmosfere. Učinak ugrijavanja oči- 
tuje se u temperaturama koje su zimi u velikim gradovima 
redovito više nego izvan njih. Više prašine i ugrijavanja atmo- 
sfere u gradovima znači i više kiša u njima, pa tako gradovi 
negativno utječu na padavine neophodne poljoprivredi, 

U nedavno objavljenoj studiji Nacionalne američke akade. 
mije kaže se da »je brzina, kojom čovjek utječe na promjenu 
klime i koja će još porasti u budućnosti, stvar ozbiljne brige 
za čovječanstvo.« Neki vide neposredni uzrok klimatskih pro- 
mjena ne samo u ljudskim aktivnostima već i u povećanju 
ljudske mase ako premaši dvadeset milijardi. 

12. Tvornički dimnjaci ne poštuju nacionalne granice 


Ljudi su podijelili tlo i postavili nacionalne granice. Slično 
su pokušali i s atmosferom, pa topovi vrebaju na strane rat- 
ne avione koji bi ulijetanjem povrijedili suverenost nacio- 
nalnog teritorija. Ljudi smatraju da im od tih aviona prijeti 
opasnost, ali su potpuno nesvjesni onih opasnosti koje se 
danas šire atmosferom, doduše manje bučnih od jednog avio- 
na ali stoga nimalo manje natovarenih smrtnim prijetnjama. 
Čovjek nije navikao da kontrolira atmosferu i njezin sadržaj, 
iako danas već i počinje da na nju utječe prije svega radi 
ratnih ciljeva, kao što je izazivanje umjetnih kiša u Vijetna- 
mu od strane američkog imperijalizma. 

Atmosfera se nalazi u stalnom kretanju, otopine se ispa- 
ruju na zemljinoj površini, a vjetar ih goni u raznim smje« 
rovima kao oblake, a s oblacima i razne vrste prašine. Zaga- 
đivanje atmosfere sumpornim tvarima, koje se stvaraju spon- 
tano prirodnim procesima uslijed raspadanja organskih tvari 
u sumporovodik (H>S) ili uslijed ljudske djelatnosti (osloba- 
đanje sumpornog dioksida u toku sagorijevanja ugljena i 
nafte), dobar je primjer za gornju tezu. 


Sumporni dioksid i sumporovodik se postepeno oksidiraju 
u zraku i pretvaraju u sulfate, gdje se spajaju s hidrogenim 
ionima, što izaziva povećanu kiselinu u zraku i kisele oborine. 
Iako je izbacivanje sumpora u atmosferu mali dio u odnosu 
na ukupne količine sumpora u biosferi, ipak industrijska pio- 
izvodnja izaziva u nekim dijelovima Zemlje velike koncentra- 
cije sumpora u zraku. Tako, na primjer, iako zapadna i sred- 
nja Evropa predstavljaju samo jedan posto Zemljine povr- 
šine, ona proizvodi oko 20 posto ukupnog sumpora koji do- 
lazi iz industrijskih izvora. U sjeverozapadnom dijelu Evrope 
ljudska djelatnost je odgovorna za 75 posto sumpora koji se 
nalazi u atmosferi. 

Podaci OECD (Evropske zajednice za ekonomiju i razvoj) 
pokazuju da industrijski najrazvijenije zemlje najviše izba- 
cuju sinpora u atmosferu. U milijunima tona izraženo ima- 
mo slijedeće podatke: 


Belgija, Francuska, Njemačka, Nizozemska, Luksemburg 3,7 


Austrija, Švicarska 0,2 
Skandinavija 0,6 
Velika Britanija, Irska 3,1 
susjedne istočnoevropske zerlje 1—3 

Samo Švedska, koja je posebno ispitivala kretanje sumpora 
u evropskoj atmosferi, izbacuje u atmosferu oko pola mili- 
juna tona sumpora godišnje, a od toga oko jedan milijun 
tona sumpornog dioksida (SO,). Polovina od toga otpada na 
industriju a druga polovina na kućno loženje. Sumporne obo- 
rine u Švedskoj, u srednjem i južnom dijelu, iznose 9 kg po 
hektaru godišnje." 

Kakvu štetu mogu izazvati sumporne supstancije? Sumpor- 
ni dioksid u zraku šteti ljudskom zdravlju, metalnom mate- 
rijalu, obojenim površinama, nekim fasadama na zgradama 
i vegetaciji. Kod čovjeka on napada naročito dišne organe 
i sluznice, ali štetni učinci na čovjeku još nisu sistematski 
ispitani. Poznato je da on korodira metalne površine, i da je 
stopa korozije u Stockholmu, na primjer, šest pula veća nego 
u pokrajini gdje nema toliko industrije i nastambi. Provjereno 
je eksperimentalno da on uništava vegetaciju. Naročito nježni 
je biljke, kao što su lišajevi, pogibaju već u vrlo malim kon. 
centracijama sumpornog dioksida. Također su i crnogorična 
drveća jako osjetljiva na njega. Sumporne oborine izazivaju 
povećanje kiselosti tla i tekućih, odnosno stajaćih voda. Opa 
danje pH-vrijednosti uslijed kiselina ugrožava živa bića, pa 
Švedi pretpostavljaju kad bi sadašnji razvitak trajao još 50 
godina da više niti ribe ne bi mogle opstati. To stanje je već 
dostignuto u nekim krajevima južne Norveške i jugozapadne 
Švedske, Šumske površine u tom dijelu Švedske su također 
jako osjetljive na povećanje kiselosti uslijed sumpornog 
dioksida, pa se smatra da je ugroženo neko 100.000 km“ šum- 
skih površina. (Švedska zemlja je uglavnom već po svojem 
sastavu veoma kisela, »podsol tip« zemlje, pa je i stoga svako 
povećanje opasno. Računa se da je između 1950. i 1965. prirast 
šuma smanjen godišnje za oko 0,3 posto.) 

Sumpor izbačen u atmosferu prenosi se pomoću vjetra 
veoma daleko od svojeg izvora. On se miješa sa čistim zra- 
kom i smanjuje se brzo u koncentraciji. Ali usprkos tome 
njega zrak nosi još 2 do 4 dana dalje, tako da obično prijeđe 
preko 1000 kilometara od svojeg izvora prije nego se taloži na 
tlu. Tako Švedski izvještaj govori o tome da je više od 50 
posto taloženog sumpora u Švedskoj porijeklom iz Engleske 
i srednje Evrope (dimnjaci u Ruhrskoj oblasti su moćan izvor 
sumpornih supstancija). Šteta koju nanosi ovaj sumpor ne 
prenosi se samo zrakom, to jest udisanjem, nego velikim di 


15 Švedska istraživanja su prikazana u časopisu Ambio sv. 1, br. 1, 1972. 
pod naslovom »Sulphur Pollution Across National Boundaries«, str. 15—20. 


98 


jelom ispiranjem pomoću kišnih oborina. Razumije se, da 
štetnost sumpornih oborina nije tako velika u zemljama gdje 
prevladava vapnenac a ne granit, jer je vapnenac uzrok alka- 
ličnosti tla. 

Da bi se uklonile štetne posljedice sumpornih sastojina u 
atmosferi i tlu, predlažu se tri vrste mjera: a) ograničenje 
u ukupnom trošenju energije; b) prijelaz na druge energet- 
ske izvore (plin, nuklearna energija, Sunčeva energija, isko- 
rištavanje plime, itd.); i c) ograničavanje izbacivanja sumpor 
nih sastojina pomoću različitih tehničkih uređaja. Prijelaz od 
ugljena na naftu jako bi smanjio sumporno zagađivanje, jer 
ga u nafti ima mnogo manje. 

Neke su zemlje već poduzele mjere za kontrolu sumpora u 
zraku i za smanjenje njegovog izbacivanja u atmosferu. Troš- 
kovi za uvođenje tehnoloških mjera u cilju smanjenja su do- 
sta visoki. Tako Švedi računaju da bi oni godišnje iznosili 
20 milijuna dolara ako bi se smanjio sadržaj sumpora za 40 
posto, a 60 milijuna dolara ako bi smanjenje iznosilo 60 po- 
sto. Međutim, s daljnjim razvitkom industrijalizacije te bi 
se svote osjetljivo povećale. 

Da bi se uklonilo štetno djelovanje na ljudsko zdravlje, kon. 
centracija sumpornog dioksida u zraku ne bi smjela biti veća 
od 0,05 ppm, a da se izbjegne štetno djelovanje na vegetaciju, 
ne bi smjela biti veća od 0,02 ppm. Koroziju izazivlju još i 
manje stope koncentracija. 

Švedski stručnjaci dolaze do zaključka da bi za smanjenje 
štetnog djelovanja sumpornih supstancija s njihovim uobiča- 
jenim višenacionalnim karakterom, bilo potrebno izraditi pla- 
nove i programe koji bi počivali na međunarodnim ugovorima, 
zakonodavstvu i kontroli. 


13. Automobil je štetan za zemlju, zrak, vodu, 
gorivo, duh i tijelo 


Automobil je simbol standarda čovjeka industrijske ere. 
On je potisnuo sva druga sredstva ljudskog prometa. Jedino 
ga sada ugrožava avion. Ali avion ima veliki nedostatak da 
je mnogo skuplji, da se teško garažira u blizini kuće i da 
traži veliku tehničku organizaciju za svoje kretanje. Zato je 
automobil suvereni vladar na zemlji motoriziranog čovjeka. 

Uzalud su autori »Zlatnog teleta« istaknuli da »pješake valja 
ljubiti«: automobilisti su potisnuli pješake ne samo s grad- 
skih ulica nego i s pločnika, i polako ih sve više potiskuju u 
gradsko podzemlje, daleko od sunca i svježeg zraka. Pred ne- 
smiljenim naletom automobila nisu uzmaknuli samo pješaci, 
pokošene su također zelene ulične aleje, stoljetna platanska 
debla, opustošeni su cvjetni trgovi i parkovi. Automobilizam 
je rak modernih gradova, pod njegovim neobuzdanim šire- 
njem ruši se vjekovno gradsko tkivo, propadaju sa svojim 
ambijentima stoljetni kulturni spomenici. Međutim, auto je 
modernom čovjeku, kojemu se žuri i za kojega je »vrijeme 
novac«, postao na neki način neophodan, i bit će to vjerojatno 
sve dok se žurba i novac ne stave u neki drugi okvir ljudskih 
vrijednosti. 


ZEMLJA 


Već smo upozorili da se širenje gradova i putova odvija na 
štetu poljoprivrede, te da je upravo najbolja zemlja žrtva 
urbanizacije. U tom procesu uloga automobila nije mala. 
Otprilike jedna četvrtina gradske površine otpada na onaj dio 
kojim se koristi automobil. Postoje dakako gradovi s većim i 
manjim površinama, gusto i rjeđe naseljeni, i takav postotak 
nije posvuda jednak. Ako uzmemo neki grad srednje veličine, 
kao što je Berkeley u Kaliforniji, tada vidimo da tamo svaki 
građanin ima 28,1 četvornih stopa parka, dok svaki auto ima 
968 četvornih stopa putova. Jedna četvrtina grada otpada na 
auto: 17 posto na ceste i tome još 9 posto na auto-ceste, gara- 
že, parkirališta, servisne stanice i tako dalje. Iako su parkovi 
razvijeniji u Berkeleyju mnogo bolje nego u mnogim drugim 
gradovima, samo 1,2 posto od gradske površine otpada na njih. 


Poznati američki historičar gradova Lewis Miunford kaže: 


»Kao što je nekada željeznica, tako sada auto-ceste oduzi- 
maju najvredniju zemlju za odmor koju posjeduju gradovi, 
ne samo tako da kradu zemlju koja je bila posvećena par- 
kovima, nego što odsijecaju prilaze parkovima s jezerima i 
umanjuju njihovu vrijednost za odmor i osvježenje, jer unose 
prometnu buku i smrad izlučina, a oboje su, i buka i ugljikov 
monoksid, štetni za zdravlje.« 

I optužuje inženjere da počinjaju iste pogreške kao i neka. 
da kod izgradnje željeznica: 

»Inženjeri auto-cesta znaju premalo o planiranju gradova da 
bi ispravili pogreške koje su počinjene nekada uvođenjem že- 
ljezničkog sistema putova u naše gradove, a također su za- 
boravili začudo i naše iskustvo s povišenim željezničkim pru- 
gama — i na žalost to je zaboravila većina naših gradskih 
otaca,«'* 

Svako prometalo traži za prijevoz određeni uži ili širi dio 
zemlje. Tako je moguće na jednoj traci auto-ceste prevesti u 
jednom satu maksimalno 3600 putnika, Ako usporedimo s 
ovom efikasnošću automobila druga prijevozna sredstva, do- 
bivamo slijedeće brojke: 


Način Broj putnika Efikasnost u odnosu 
DO satu na auto 

auto 3.600 1 

autobus 60.000 17 

vlak 42,000 12 

bicikl 10.000 2,8 

hod 6.300 1,7 


Auto zauzima najviše prostora, a to znači da relativno pre: 
vozi najmanje putnika. Oskudica prostora prisilit će vjero- 
jatno u budućim gradovima da se ponovo veća pažnja posve- 
ti autobusima, podzemnim željeznicama i drugim javnim pro- 
metalima na račun individualnih automobila. Izbacivanje pri- 
vatnog automobilskog prometa iz nekih centara grada već 
je započelo. 

Auto je omogućio imućnijim slojevima da stanuju na ve- 
ćim udaljenostima izvan grada, i postoji sve veća migracija 
u prigradska naselja, koja se izgrađuju u najljepšim dijelo- 
vima okoline, po šumama i uz jezera. U ovom slučaju nije 
dovoljno da jedna obitelj posjeduje samo jedan auto, nego 
gotovo svaki član obitelji mora posjedovati vlastiti. Poznato 
je, da je u ovom slučaju auto prouzročio društveno rasloja- 
vanje na taj način što su bogatiji napuštali bivše centre gra- 
da, a proletarijat ih naseljava, pa je tako nastala ona tipična 
slika iz američkih velegradova, kao što su New York, Chica- 
go ili neki drugi, da su središta grada pretvorena u prave 
slumovc. Danas je čovjek šetajući centrom Washingtona ne- 
usporedivo nesigurniji nego na njegovoj periferiji. Iako je u 


1% Lewis Mumford, The Highway and the City, odlomak preštampan u knji- 
zi The Euvironmental Handbook, Ed. Garrett de Bell, Ballantine Book, New 
York, 1970. 

ovom slučaju auto poslužio da imućni pobjegnu u prirodu i 
uživanje gradskog smoga prepuste siromašnijima, ipak je on 
unakazio i periferiju na kojoj možemo često vidjeti hrpe 
napuštenih vozila, u poljima, uz autoceste, pa i na ulicama 
naselja. Ovi napušteni automobili ne samo da estetski una- 
kazuju okolinu nego predstavljaju i ekološki problem, jer 
se materijal od kojeg su napravljeni ne koristi za novu pro- 
izvodnju, ne ulazi u reciklažu ili obrat materije u našoj bio- 
sferi, i predstavlja u dobrom dijelu trajni gubitak, 


ZRAK 


Svi motori s unutrašnjim sagorijevanjem koji troše fosilna 
goriva stvaraju zagađenost zraka, budući da ubacuju u njega 
tvari koje nisu postojale ranije. 60 posto svih nečisti u zraku 
dolazi u SAD od motora s unutrašnjim sagorijevanjem. Go- 
dine 1967. u Los Angelesu 87,4 posto od 14.000 tona dnevno 
nečisti u zraku dolazilo je od benzinskih motora. Los Angeles 
je dobar primjer za ono što se događa i u drugim velikim 
gradovima. 

God. 1937. stanovništva Los Angelesa bilo je oko 3 milijuna 
i oko jedan milijun automobila, koji su trošili manje od 2 
milijuna galona benzina dnevno. Postojalo je i oko 6000 tvor- 
nica. U 1967. stanovništvo se podvostručilo na 7,2 milijuna, 
3,840.000 automobila trošilo je dnevno 7,85 milijuna galona 
benzina, a bilo je približno neko 18.500 različitih tvornica i 
manufaktura. Međutim, volumen zraka ostao je isti. Predvi- 
đanja za 1980. računaju sa neko 6 milijuna automobila na uli- 
cama Los Angelesa, dok će volumen zraka ostati isti. lako 
je auto glavni izvor zagađivanja zraka, on nije jedini. 

Postoje sedam glavnih tipova nečisti zraka: olovo, ugljikov 
monoksid, organske tvari, dušični oksid, prašina, sumporni 
oksid i ugljikov dioksid. Svi su oni, osim ugljikova dioksida, 
štetni za ljudsko zdravlje. Organske supstancije i dušični: 
oksidi reagiraju kemijski s kisikom na sunčanim zrakama i 
stvaraju smeđi folokemijski smog koji je tipičan za Los Ange- 
les. Sumporni oksidi u atmosferi stapajući se s vodenim para- 
ma tvore sumporne i druge kiseline. Ova nečist je najviše 
odgovorna za izjedanje obojenih i metalnih površina. 

Među prometalima auto proizvodi više olova, organskih sup- 
stancija, ugljikova monoksida i dušičnih oksida nego helikop- 

ter, putnički avion (Boeing 707), autobus, željeznica, motocikl 
i parni brod, ako se računa prosječno po putniku na jednu 
milju. Od ovih prometala jedino autobus proizvodi više sum- 
pornog oksida od automobila, a helikopter više ugljikova di- 
oksida. Motori s pogonom na benzin (auto i motorbicikl) je- 
dini su izvor za olovo u zraku, i na taj način proizvođači naj- 
opasnije nečisti u zraku. 

Uređaji koji se danas postavljaju protiv zagađivanja zraka 
u benzinske motore smanjuju samo za četvrtinu do polovine 
izbacivanje ugljikovog monoksida i organskih tvari, pa i na 
taj način automobil izbacuje više nečisti nego autobus ili 
vlak sa strojevima bez kontrolnih uređaja protiv zagađivanja 
(danas se već i na ove počinju oni postavljati). 


Zagađenost zraka šteti naročito raslinstvu. Ono što na grad- 
skim ulicama nije palo pod ljudskom sjekirom, da bi se na- 
činilo više mjesta automobilima, izloženo je sigurnom polakom 
umiranju. Računa se da je u Kaliforniji uslijed zagađenosti 
zraka bilo u 1961. godini oko 6 milijuna dolara gubitaka u 
žetvenim prinosima. Danas se, na primjer, ne može više saditi 
špinat i drugo povrće u Los Angeleškom bazenu. Jedno ispi- 
tivanje je pokazalo da je smog ubio oko 50.000 hektara crno- 
gorice u Nacionalnom parku San Bemnardino, oko 100 kilo- 
metara udaljenom od Los Angelesa. Smog uništava tkiva lišća 
u kojima se odigrava fotosinteza ugljikova dioksida kojim se 
biljke hrane. Vegetacija je svagdje u svijetu ugrožena od mo- 
tora s unutrašnjim sagorijevanjem! 

Ne postoje neke specifične bolesti zbog zagađivanja zraka, 
ali je jasno da ono napada dišne organe, a također je usta- 
novljeno da je obolijevanje od raka u gradovima nekoliko 
puta češće nego na selu. U Los Angelesu se godišnje oko 
10.000 osoba liječnički upućuje da odu u krajeve sa svježim 
zrakom. Postoji i naredba da školska djeca ne smiju »trčati 
ili skakati« na dane kad postoji alarm zbog pojačanog smoga, 

Jedna od najštetnijih tvari koju izbacuje auto je olovo. Lju- 
di koji imaju više od 0,5 čestica na milijun olova u krvi po- 
kazuju simptome trovanja olovom: konstipacija, glavobolja, 
anemija kod manjih koncentracija, a sljepoća, paraliza, lu- 
dilo i konačno smrt kod većih doza. Osim toga, olovo izaziva 
sterilnost, abortuse i dječji mortalitet. Koncentracija olova u 
zraku se pojačala uslijed automobilizma u velikim gradovima, 
Utvrđeno je da prosječni Amerikanac ima u krvi 0,17 dijelo- 
va na milijuna olova. Ova se količina nalazi u porastu svake 

godine. Hoće li »motorizirano čovječanstvo« zadesiti sudbina 
koja je pogodila drevno Rimsko carstvo? 

Olovo je kao nečist poipuno suvišno. Ono se dodaje ben- 
zinu samo da bi se jeftino i na umjetan način povećao broj 
oktana u benzinu. Samim procesom rafiniranja može se dobili 
ista količina oktana, poskupljenje benzina za vozača godiš- 
nje bi iznosilo samo 14 dolara. Očito je da je ova vrsta tro- 
vanja uvjetovana najtrivijalnijom žeđom za profitom na šte- 
tu ljudskog zdravlja. Keuneth P. Kantor preporučuje da se 
postupi s autom kao i sa cigaretama u SAD, te da se napiše 
na svaki auto: »Oprez: zagađivanje zraka proizvedeno ovim 
vozilom štetno je za zdravlje i može dovesti do prerane smrti 
uslijed raka na plućima, kardiovaskularnih oboljenja, emphi- 
zema i drugih bolesti.« Isto tako bi i servisne stanice morale 
izvjesiti ploče s upozorenjem: »Izgaranje goriva prodanog u 
ovoj radnji izaziva zagađivanje zraka koje je štetno.«" 


GORIVO 


Upotreba benzina u automobilima predstavlja, upozorava 
K. Kantor, najrasipničkiji i najrazorniji oblik transporta na 
zemlji. Privatni automobil troši prosječno 4,4 galona na 100 
milja, a nosi prosječno 1,5 čovjeka. (Avion i helikopter troše 
još više, te Boeing 707 troši 5,5 galona po putniku, a helikop- 
ter 13 galona.) Motocikl tri puta manje troši. Sredstva jav« 
nog saobraćaja troše mnogo manje goriva — autobus 0,8 ga. 
lona po putniku. Autobus je, dakle, 5 puta efikasniji, a vlak 
12 puta efikasniji od automobila, 

God. 1967. u SAD automobili su potrošili 400 milijardi li. 
tara benzina. Polovina od svih automobila u svijetu, to jest 
od 200 milijuna, nalazi se u SAD. Kad bi svi ljudi trošili to- 
liko benzina za saobraćaj kao Amerikanci, tada bi se najveće 
nalazište petroleja u SAD, Proudhoe Bae na Aljasci, čije za. 
lihe se procjenjuju na 100 milijardi hektolitara, potrošilo za 
3 do 4 godine. K. Kantor sasvim opravdano tvrdi: »Mi ne- 
odgovorno trošimo izvore fosilnog goriva koji se ne mogu 
obnoviti, i to sa što većom brzinom — sve u ime napretka.« 
I njegova poruka u tom pogledu glasi: 


(Kenneth P. Kantor, Warning: The Automobile Is Dangerous to Earth, 
Air, Fire, Water, Mind and Body, u knjizi The Environmental Handbook, 
Op. cit. 

»Poruka koja mora rukovoditi našom akcijom je jasna. Mi 
moramo smanjiti do minimuma, koliko je god moguće, naše 
sagorijevanje fosilnih goriva, bilo da se radi o motorima s 
unutrašnjim sagorijevanjem, o parnim strojevima ili o elek. 
iričnim centralama. Sadašnja razina potrošnje goriva mora 
biti smanjena. U saobraćaju moramo stavili težište na one 
oblike koji najmanje troše fosilna goriva — vlak, autobus, 
bicikl, i konačno, iako ne posljednje, ljudsku nogu. Mi mo- 
ramo planirati naše gradove i voditi naš lični život tako da su 
naš život, rad i razonoda smješteni prostorno što bliže, već i 
zbog toga da se što manje troši goriva na naša putovanja.« 
(Op. cit. str, 207.) 


VODA 


Već smo upozorili na to kakva opasnost prijeti vodama i 
obalama od zagađivanja naftom, i to ne samo od brodova 
koji izbacuju naftu u more i zagađuju najljepše pluže, nego 
podjednako od tankera koji naftu prevoze kao i od podmor- 
skih eksploatacija petroleja. 

Potkraj 1969. bilo je nekih 180 tankera s nosivošću od 100,000 
tona, i 310 supertankera od kojih su neki nosili više od 
200.000 pa čak i više od 300.000 tona nafte. Znamo da se Ja 
panci bave idejom da izgrade tankere koji bi nosili i do mi 
lijun tona. Nije teško zamisliti kakvu opasnost nose u sebi 
takvi tankeri. Od 488 američkih tankera s nosivošću od 30.000 
tona na više u posljednjih deset godina zabilježeno je 533 
sudara, pri čemu je u 43 slučaja došlo do izlijevanja nafte, 
Opisan je slučaj sa »Torrey Canyonom«, koji se god. 1969. raz- 
bio u zaljevu Santa Barbare i zagadio veliki dio kalifornij- 
skih obala. Opis Kennetha Kantora: 

»Posjet Santa Barbari — februar, 1969: Nafta, nafta na pti. 
cama, Nafta na dokovima. Nafta na čamcima. Nafta na oba 
lama. Nikakav otvoreni plamen ili pušenje nisu dozvoljeni 
u području luke. Smrad se širi na kilometre daleko. Tisuće 
bala slame rasprostrto je po vodi i po plažama da upije naftu. 
Sunčani vikendski dan. Nitko ne može da upotrijebi čamac. 
Crna smrt u zoni koju plavi plima. Nova vrsta kuge. Uzduž 
dokova i kejova prodavači raznih kemijskih tvrtki nude naj. 
novije deterdžente za čišćenje nafte. Neki prikazuju upotrebu. 
Pri tome se dobro uprljaju! Union Oil stanica na Carpenteria 
State Beach za spašavanje ptica nekoliko kilometara niže uz 

obalu. Pokazuju kako se maslacem može očistiti probavni 
trakt ptica. Maslac, zajedno s voskom otpornim za vođu, upo- 
trebljava se s detcrdžentima za pranje galebova, kormorana, 
gnjuraca, mnogih drugih vrsta. Ptice umiru. Jednu mrtvu pticu 
odnose u plastičnoj vrećici. Nastojim da je snimim. Njezin 
čuvar zaštićuje je od moje leće. Ptice nisu više zaštićene od 
vode. Moraju se čuvati sve dok im ne poraste novo, voštano 
perje. Većina ih umire. Ispada da ih više milijuna godina 
razvoja nije pripremilo za šestomjesečni pritvor u krletka. 
ma na Ventura County Fairgrounds.« (Op. cit., str. 208—209.) 

Ovo što se dogodilo u Santa Barbari ponovilo se i na drugim 
obalama, i francuskoj i engleskoj, a događa se svakodnevno u 
manjim razmjerima na svim obalama u svijetu, naročito na 
onima koje okružuju industrijalizirane zemlje. Ove obale su 
nekada privlačile ljude svojom ljepotom i toplim morem, a 
danas su zaprljane mazutom u tolikoj mjeri da ljudi sa njih 
bježe. Naravno da mjere koje se poduzimaju protiv zagađi- 
vanja mora još nisu postale dovoljno uspješne. Te mjere su 
nemoćne kad se radi o sudarima tankera ili o izljevima nafte 
u more kod podmorskog bušenja nafte. Ovdje se drušivene 
mjere sukobljavaju s interesima trgovačkih kompanija ili po- 
jedinih zemalja. Efikasne mjere mogu predstavljati samo one 
koje će imati internacionalni karakter i koje će isključivati 
sebične interese pojedinih grupa ljudi. 


TIJELO I DUH 


K. Kantor ne pretjerava kad kaže da se »automobil i ame- 
rička publika nalaze u borbi na život i smrt. Kola oduzimaju 
američkom narodu njegovu zemlju, zrak, misao i same ži. 
vote«. I za potvrdu toga navodi da je samo u god. 1968. bilo 
preko 50.000 ubijenih u auto-nesrećama u SAD, a preko 
2 milijuna bilo je ranjeno. Od god. 1963. deset puta toliko 
Amerikanaca bilo je ubijeno na cestama koliko u ratu u 
Vijetnamu. Tako je ovo ubijanje i samorazaranje manje vid. 
ljivo od barbarskih metoda u ratu, ono može eventualno ame- 
ričkim imperijalistima poslužiti kao opravdanje za ljudske 
gubitke u ratu. 

Smrtni sudari na auto-cestama postali su sastavni dio ži- 
vota Iodcrnog čovjeka, i čovjek za volanom uzima ih kao 
normalni rizik, o kojemu ne treba misliti. Naravno da su 
smrtne nesreće veće tamo gdje su saobraćajnice slabije razvi- 

jene i gdje prevladava izvjesni »primitivni mentalitet«, iz- 
vjesna agresivnost koja se rađa u čovjeku koji pod šakom 
drži motor od 30 i više konja. Naša zemlja je jedan od ža. 
losnih rekordera u smrtnim slučajevima na auto-cestama: 


Tabela 4 — BROJ POGINULIH NA 10.000 REGISTRIRANIH 
VOZILA U NEKIM EVROPSKIM ZEMLJAMA 


Zemlja 1957. god. 1967. god. 
Jugoslavija 83 35 
SR Njemačka 18,25 11,80 
Švicarska 17,40 10 
Italija 14,67 8,45 
Nizozemska 15 7 
Švedska 7,92 6,57 


Alternativa prema broju poginulih u auto-nmesrećama može 
biti samo razvijanje mreže javnog saobraćaja, koji upotrebu 
privatnog automobila na određenim relacijama čini suvišnom. 
Jasno je da profesionalni vozač ne dolazi u ona iskušenja koja 
su izvor sudarima i nesrećama, a kojima podliježe neiskusan 
i amaterski vozač. O tome je sasvim na mjestu mišljenje G. 
Friedmanna: 

»Zašto je vozač turističkog automobila po pravilu tako ego- 
ističan i slabo ,socijaliziran'? Kod vozača autobusa, kamiona, 
često vidimo drugačije reakcije: on pripada jednoj profesio- 
nalnoj grupi, ima institucionalizirani zanat, ne želi izlagati 
putnike opasnosti, izložiti se sam opasnosti da bude kažnjen, 
da izgubi mjesto... Prosječni ,vozač' ruga se svemu tome. 
Za volanom on se ne osjeća članom nijedne grupe: ,drugi', 
to su napasnici, konkurenti i, gotovo, neprijatelji. On nije 
svjestan" zla, smrti koju može prouzročiti, Ispitivanja poka- 
zuju da doživljaj drugoga (prikazan pomoću plakata, filma, te- 
levizije) doista nije prenesen. Samo ono što je sam lično i 
okrutno doživio izaziva trajnije promjene.«! 

Auto predstavlja »novu tehničku sredinu« za čovjeka na 
koju on nije još adaptiran, ili u koju on unosi neke svoje 
alavističke ili primitivne nagone, kao što je agresivnost. Sje- 
ćam se da mi je netko rekao da je poznati košarkaš Radivoje 
Korać poginuo u automobilskoj nesreći i zbog toga što nije 
znao da »se ne smije pretjecati auto s mjesnom oznakom 


18 Gcorges Friedmann, La puissance et Ia sagesse, Gallimard, Paris, 1970. 
str. 67. 

MO«, jer vozači iz tog kraja to smatraju napadom na svoj 
lični prestiž! Doduše, takvih vozača možemo naći u svim 
sredinama, a Edward T. Hall u svojoj knjizi »Sakrivena dimen- 
zija« nastoji njihov mentalitet objasnili ovako: 

»Automobili usamljuju čovjeka ne samo od okoline (čovjek 
koji se kreće brzinom većom od 20 km ne može više pratiti 
okolinu kao dio svoje prirode, op. R. S.) nego također i od 
ljudskog kontakta. Oni dozvoljavaju samo ograničene tipove 
interakcije, redovito takmičarske, agresivne i destruktivne. 
Ako bi se ljude ponovo dovelo zajedno, dala im se prilika da 
se upoznaju jedni s drugima i da se približe prirodi, neka 
osnovna rješenja mogla bi se naći i za probleme koje je na 
metnuo automobil.« 

Naravno, zato bi bilo potrebno mijenjati ne samo »stil« ili 
»način života« modernog čovjeka, nego i neke društvene vri- 
jednosti koje bi ljude kao prirodna bića ponovo približile. 


14. Buka i jedno tehničko ludilo: nadzvučni transport 


Jedan od najčešćih »otpadnih proizvoda« suvremenog in- 
dustrijskog društva je buka. Neočekivani zvukovi postaju bič 
modernog društva. Posljedica guste naseljenosti je i izlo- 
ženost buci velikog broja ljudi. Jedan oblik stresa za orga- 
nizam je urođena dispozicija organizma da reagira na neod. 
ređen zvučni podražaj tipičnim reakcijama koje ga pripre- 
maju na bijeg ili borbu. Zvučne smetnje mogu biti različite 
prirode, ali dugotrajnije ometanje čovjeka može izazvati pa- 
togeničke poremetnje. 

Osjetljivost čovjeka na zvučne podražaje je razumljiva, jer 
on pomoću zvuka dobiva važna obavještenja o događajima 
u okolini, a zvukovi služe i za međuljudske komunikacije. 

Veoma intenzivni zvukovi od 120—130 decibela, iako kratko- 
trajni, mogu oštetiti sluh, a isto to mogu i nešto slabiji zvu- 
kovi od 80 decibela, ako potraju duže vremena. Zvukovi koji 
ne nose nikakvu poruku jesu ono što zovemo »bukom«, no za 
ponekog pojedinca i »buka« može imati neko značenje, ako 
je dio neke partiture moderne glazbe. 

Općenito je prihvaćeno da je buka štetna kad dostigne ja 
činu 85 decibela i traje dnevno pet sati, Učinci se buke mogu 
svrstati u četiri kategorije — ometanje, prekid djelatnosti, 


108 


gubitak sluha te fizičko i mentalno oštećivanje. Pojedinci raz- 
ličito reagiraju na zvukove. Najštetniji su visoki i ispreki- 
dani zvukovi. Već je Robert Koch, glasoviti bakteriolog, re- 
kao god. 1907.: »Doći će dan kad ćemo se boriti protiv nesmi- 
ljene buke kao protiv najgoreg neprijatelja našeg zdravlja.« 
Zvuk je glavna negativna posljedica uživanja u modernom 
gradskom životu. Pored buke automobila, avioni i helikopteri 
još su više pojačali buku, a uvođenje nadzvučnih aviona do« 
vest će je do kulminacije. 

Vršena su mjerenja o jačini buke u raznim uvjetima stano- 
vanja. Tako je u prigradskim naseljima buka od 20 do 30 de. 
cibela, u pariškoj peterokatnici na ne suviše prometnoj ulici 
je 40 decibela, u New Yorku na devetom katu hotela je 55 
decibela. Dvomotorni avion na udaljenosti od tisuću metara 
daje 70 decibela. U prosječnoj tvornici je 75 decibela, a u unu- 
trašnjosti automobila koji ide 100 kilometara na sat 80 de 
cibela. Kod četveromotornog aviona na udaljenosti od pola 
kilometra, 85 decibela. Kod automobila koji naglo koči na de- 
setak metara od nas, 98 decibela; motorni zabijač čavala na 
deset metara udaljenosti 110 decibela, bučna električna cen- 
trala 120 decibela, mlazni avion na dvadeset metara udalje- 
nosti 125 decibela, 


G. Bugliarello, s univerziteta u Pittsburghu, smatra da oko 
34 milijuna radnika u SAD radi u uvjetima gdje buka redovi- 
to premašuje 85 decibela, te da preko 14 milijuna od ovih 
radnika trpi od oštećenja sluha. No problem buke nije ogra- 
ničen samo na radnike po tvornicama, već je on zahvatio či- 
tavu komunalnu zajednicu, jer mnogi zvuci na ulici ne samo 
da dostižu nego i premašuju buku iz tvornice. 


Dr Knudsen izvještava da su istraživanja na više sveučili- 
šta u SAD pokazala da izlaganje buci od 90 decibela i više 
izaziva crvenilo kože, steže želučane mišiće i razdražuje. Neki 
Jiječnici smatraju da bi buka mogla biti prikriveni faktor kod 
srčanih i arterijalnih bolesti, kod nervoze i mentalnih obolje- 
nja. Jaki zvukovi izazivaju vazo-konstrikciju, stezanje krvnih 
sudova, povećavaju tjelesni tonus ili napetost, čime utječu na 
krvni pritisak, te na funkcije srca i živčanog sistema. Zvuk 
je doista uzrok razdraženosti, nervoznosti ili tjeskobnosti, jer 
sprečava normalno odmaranje organizina. 

Buci su naročito izloženi stanovnici naselja koja se nalaze 
u blizini aerodroma. Na primjer, O'Hare internacionalni aero- 
drom u Chicagu je vjerojatno najprometniji aerodrom u svi 
jetu. On obavlja dnevno 1200 letova. Od toga je dnevno oko 

1000 mlaznih aviona. U satovima najveće navale svakih 40 
sekundi uzlijeće ili slijeće po jedan mlažnjak. Godišnje se 
preveze 23 milijuna putnika, ali za stotine tisuća osoba po ku- 
ćama, bolnicama i uredima u radijusu od 20 kilometara od 
aerodroma to znači stalnu i nepodnošljivu buku," 


Buka izaziva prekid u radu, i Linton iznosi svjedočanstvo 
jednog učitelja koji kaže da u njegovoj školi, u blizini jednog 
aerodroma, ima dnevnih 40 do 60 prekida u radu. Međutim, 
neusporedivo intenzivniju buku, odnosno čitave zvučne eksplo- 
zije izazivaju nadzvučni avioni. Oni premašuju brzinu od 1300 
kilometara na sat. Godine 1962. francuska i engleska vlada 
odlučile su da će izgraditi nadzvučni avion »Concorde«, koji 
će služiti u trgovačke svrhe. 

Od Londona do New Yorka smanjit će se trajanje puto- 
vanja za oko 30 posto, od devet sati na nešto manje od se- 
dam sati. No, ova ušteda u vremenu putovanja povezana je 
s nizom drugih štetnih pojava o kojima konstruktori »Con- 
cordea« nisu mislili. Obično se misli da nadzvučni avioni pro- 
izvode zvučne eksplozije svaki put kad probijaju takozvanu 
»zvučnu barijeru« (kod 1300 km na sat brzine). Međutim, radi 
se o jednom udarnom valu (slično valu krme ili pramca kod 
broda) koji nadzvučni avion stalno proizvodi za vrijeme čita- 
vog nadzvučnog leta, dakle valu koji obuhvaća čitavu površinu 
leta. Ova zvučna eksplozija prati putanju aviona na visini od 
oko 20 kilometara kroz jedan zračni koridor koji je nekih 
80 kilometara širok, a dugačak je toliko koliko i sam let. 
Sama zvučna eksplozija je neobično snažna i nagla, a priti- 
sak zračnog vala može oštetiti zgrade, zastrašiti životinje, po- 
tresti nervozne ljude, povrijediti kako vrlo stare tako i sa- 
svim mlade ljude, poremetiti osjetljivije bolnice, narušiti ti- 
šinu mora i otoka, kao i čitavih kontinenata. 

Buka koja već postaje neizdržljiva kod stanovnika koji sta- 
nuju u blizini aerodroma, postat će sasvim neizdržljiva s uvo- 
đenjem nadzvučnih aviona. Ne postoje tehnološka sredstva 
koja bi uklonila ovu zvučnu eksploziju, jer je ona proizvod 
kretanja samog tijela kroz zračnu masu. Osim toga nadzvučni 
mlažnjaci su veoma žedne mašine, što nose i troše goleme 
količine goriva; oni mnogo brže iscrpljuju rezerve goriva, ali 
i ostavljaju mnogo veće otpatke u atmosferi. Naravno, ten- 
dencija je tehnike da stvara što veće avione, a što je avion 
veći, to je i eksplozija snažnija i nepodnošljivija. 


18 Ron M. Linton, Terraciđe, str. 115. 

Postoji bojazan da bi uvođenje nadzvučnih aviona moglo 
izazvati oskudicu goriva već potkraj 1980. godine, ako ovaj 
transport doista zamijeni dosadašnji. Ulaganje kapitala u je- 
dan nadzvučni avion je toliko da njegova rentabilnost traži 
od njega da je u pogonu 14 sati na 24 sata. »Concorde« troši, 
prema proračunima British Air Corporation, nekih 5300 galo- 
na goriva na sat (oko 30.000 litara). Za četrnaest sati to znači 
74.000 galona ili više od 300 tona po avionu dnevno — a teške 
mašine, kao što su »Tupoljev 144« ili kao što je bio zamišlje- 
ni »Boeing«, traže još dva puta više goriva! (Na sreću je ame: 
rička vlada zabranila konstrukciju nadzvučnih mlažnjaka za 
saobraćaj.) 

Prema proračunu proizvođača, u god. 1980. nadzvučna flota 
aviona trošit će najmanje 180 milijuna tona sirove nafte (dva 
puta više nego što je bila čitava potrošnja u Vel. Britaniji u 
1970. godini), a u god. 1985, pod pretpostavkom da će biti više 
od 300 »Concordea« te da će im se pridružiti »Tupoljevi« ili 
neki drugi, može sc računati da će potrošnja nafte biti nekih 
300 milijuna tona, što je deveti dio čitave svjetske potrošnje 
danas — i to samo za nadzvučne letove.“ 

No, pored iscrpljivanja Zemljinih rezervi nafte, posljedice 
za biosferu mogu biti još gore. Nepodnošljiva buka nije naj- 
veće zlo koje donose nadzvučni letovi. Poznati svjetski fizi- 
čar i stručnjak za atmosferu, V. J. Schaefer, izrazio je miš- 
ljenje da će nadzvučna flota nužno proizvesti »globalno za- 
Sjenjenje« time što će svakodnevno istovariti u gornji dio 
atmosfere proizvode sagorijevanja, goleme količine vodene 
pare, koja će lebdjeti gotovo nepokretno u zraku u obliku 
oblaka. Povećanje vlage u gornjem dijelu atmosfere uslijed 
nadzvučnog transporta izazvat će promjenu u ravnoteži zra. 
čenja i vjerojatno poremetiti opću cirkulaciju zračnih česti 
ca i sastojina. Teško je predvidjeti kakve sve mogu biti po- 
sljedice ovakvih poremetnji, ali svatko može imati o tome do- 
voljno jasnu predodžbu, ako je ikada udisao zrak i pokušao 
vidjeti Sunce u gradu teško zagađenom smogom, kako će iz. 
gledati svijet kad se ovaj smog preseli na čitavu atmosferu 
i onemogući slobodno zračenje Sunčevih zraka i topline koja 
je neophodna za život. 

Švedski stručnjak Paul J. Crutzen upozorava naročito na či- 
njenicu da supersonični letovi utječu na atmosferu tako da 
smanjuju količine ozona. Uloga je ozona da apsorbira smrto- 


#0 Barclay Inglis, Concorde — The Case against Supersonic Transport, u 
The Environmental Handbook, K. Allsop, Ballantine Baok, London, 1971. 

nosne Sunčeve ultraljubićaste zrake u valnoj dužini od 200 
do 310 nm (nanometara = jedna tisućumilijuntina metra). 
Masa ozona u atmosferi odgovara zračnoj masi čiji sloj je 
2 do 5 mm debeo, i on predstavlja nužni preduvjet za život na 
Zemlji. Najveći dio ozona nalazi se u stratosferi, naime na vi- 
sini od nekih 25 do 32 kilometra. Apsorbiranje ultraljubičastih 
zraka što ga vrši ozon je glavni izvor energije u stratosferi, 
tako da se on ugrijava do 10*C dnevno na visini od 50 km. 

Prema Chapmanovoj teoriji iz god. 1930. ozon se stvara fo- 
tokemijskim putem, tako da se molekule kisika raspadaju, pa 
se atomski kisik veže ponovo s kisikom i daje ozon (03). 
Neka izučavanja pokazuju da čestice vodika mogu kočiti stva- 
ranje ozona. I s drugim plinovima, kao što je dušik, kisik 
tvori veoma osjetljivu ravnotežu u razmjeni atomskog kisika. 
Tako se može utvrditi da dušikov oksid i dušični dioksid 
igraju veoma veliku ulogu u određivanju koncentracije ozona 
u atmosferi. Lako se može izračunati da bi flota od 300 
nadzvučnih aviona koja svakodnevno leti mogla povećati pro- 
sječne količine nitrogenskog oksida u atmosferi i na taj način 
smanjiti zaštitni štit ozona u atmosferi. P. J. Crutzen upo- 
zorava!: 

»Iako nije moguće u sadašnjoj fazi sagledati sve posljedice 
za okolinu budućih nadzvučnih letova, sadašnje znanje po- 
kazuje da postoji mogućnost ozbiljnog smanjenja atmosfer. 
skog ozonskog štita uslijed katalitičkog djelovanja dušič. 
nih oksida, koje ispuštaju nadzvučni avioni. Biološke po- 
sljedice opadanja ozonskog štita za biljke i animalni život na 
Zemlji jesu stvar ozbiljne zabrinutosti. Postotak mogućih obo- 
ljenja od kožnog raka je dva puta veći kod opadanja ukupnog 
ozona za sve slučajeve koje navodi ova studija. Važno je nu 
pomenuti da se štetne posljedice ovoga tipa mogu utvrditi 
tek nakon 10 do 15 godina. Dnevne varijacije u ukupnom ozo- 
nu mnogo su veće od onih koje se procjenjuju da će uslijediti 
kod nadzvučnih letova. Međutim, postoji učinak dugoročne 
integracije koji osigurava jedan prosjek, što je biološki važ- 
no... Ako se izbacivanje dušičnog oksida kod nadzvučnih ]e- 
tova ne može osjetljivo smanjiti, postaje nužno u buduć- 
nosti postići jedan međunarodni sporazum koji ograničava 
svjetsku nadzvučnu flotu.«?' 

Što je poduzeto do sada da se spriječe nadzvučni letovi? 
Američki Kongres je god. 1971. odbio da dade sredstva za raz- 


ži Paul J. Crutzen, SSTs — A Thrcat to the Earth's Ozone Shield, u 
časopisu Ambio, sv. 1, br. 2, 1972, Stockholm. 

voj supersoničnih prototipova. Francusko-britanski »Concor- 
de« i sovjetski »Tupoljev 144« izvršili su 1972. godine prve po- 
kusne letove. Na upit Organizacije za međunarodnu civilnu 
avijaciju (ICAO) UN, sedam zemalja je odgovorilo da pripre- 
maju zabrane što se tiče nadzvučnog transporta. To su Ka. 
nada, Danska, Irska, Holandija, Norveška, Švedska i Švicar- 
ska. Neke nisu odgovorile, a neke zemlje su odgovorile da raz- 
matraju problem ograničenja. Savjetodavna skupština Evrop- 
skog savjeta je odlučila da neće dozvoliti uvođenje nadzvuč- 
nih letova dok se ne utvrdi da zvučne eksplozije nisu štetne 
za zdravlje ljudi i okolinu. Međutim, u mnogim zemljama 
stvaraju se organizacije građana za borbu protiv nadzvučnih 
letova, pa valja očekivati da će daljnje ispitivanje posljedica 
za ekologiju i društvena akcija dovesti do pozitivnih rezul 
tata u tom pogledu. Nakon što će se više najrazvijenijih ze- 
malja izjasniti protiv nadzvučnog transporta, vjerojatno neće 
biti teško postići i međunarodnu zabranu ovoga »čuda suvre- 
mene tehnike«, 


15. Kemijska industrija — buldožer u biosferi 


Vidjeli smo da je život nastao kao izraz organizacije ma- 
terije, koja je išla protiv općeg zakona entropije, to jest pro- 
liv raspršavanja i izjednačavanja energije u kozmosu. Tako 
je život nastao kao izraz jedne suprotne tendencije, to jest 
kao negacija drugog zakona termodinamike, kao negacija en- 
tropije. Trebao je dugi rad kroz milijune i milijune godina 
da bi došlo do visoko organizirane materije, kakvu predstav- 
lja život, ali da bi se uspostavila i jedna globalna organiza- 
cija koju predstavlja naša biosfera i različiti vidovi ekosiste- 
ma. Ekosistem je otvoreni sistem u pogledu prisvajanja ener- 
gije, čiji je glavni izvor Sunce. Ali je on zatvoreni sistemi u 
pogledu materije koju sadrži, tako da je za njegovo održanje 
najvažnije da materija cirkulira, da iz jednog ciklusa prelazi 
u drugi, budući da upotrijebljeni materijal u jednom ciklusu 
služi kao osnovica za slijedeći ciklus. To je razlog zašto su 
pojedini oblici života u ekosistemu međusobno uvjetovani i 
zašto je potrebna stalna reciklaža upotrijebljenog materijala. 


Na primjer, organizirana materija u obliku fosilnih ulja 
trebala je stotine milijuna godina da bi se stvorila, a trebalo 

je tisuće milijuna godina da bi se stvorile biljožderne živo- 
tinje koje služe kao hrana mesožderima. Jasno je, prema to- 
me, da ih se ne smije trošiti brže nego što se stvaraju, ako 
želimo izbjeći sve veću entropiju, to jest definitivni gubitak 
materije koja uvjetuje život, Zato je poštovanje cikličke cir- 
kulacije materije neophodno u održavanju uvjeta života, a 
reciklaža materije je oblik kako se on održava. To možemo 
vidjeti i iz jednog drugog primjera. 

Ciklus ishrane u morskom ekosistemu je dobar primjer. 
Ribe ispuštaju organske otpatke koje bakterije u vodi pretva- 
raju u neorganske tvari. Potonje čine hranu za alge, koje se 
množe i koje opet jedu ribe, i tako je ciklus zatvoren. Na taj 
način otpaci su uklonjeni, voda ostaje čista i stvoren je ma- 
terijal koji služi za slijedeći ciklus. Unutar jednog ekosistema 
takvih je ciklusa mnogo, i oni se svi održavaju u određenoj 
ravnoteži, koja je uspostavljena prirodnom evolucijom kroz 
tisuće milijuna godina. 

Svaki ekosistem počiva na jednoj unutrašnjoj samoregula- 
ciji. Čovjek se tim samoregulativnim mehanizmima koristio 
za vlastito održavanje, i kao najbolji primjer za to je tradicio- 
nalna poljoprivreda koja poštuje u najvećoj mjeri prirodne 
cikluse, klimatske, biološke i druge. Tu se postavlja pitanje 
da li čovjek može te samoregulativne procese preudesiti pre- 
ma svojoj zamisli i potrebama, isto onako proizvoljno kao što 
se služi suvremenom tehnologijom, čije mogućnosti mu se 
čine bezegranične. 

Grupa engleskih učenjaka, biologa, genetičara, geografa, eko- 
nomista daje na ovo pitanje kategorički negativan odgovor: 

»Pretpostavka da mi sami možemo osigurati funkcioniranje 
ekosfere jedino uz pomoć tehnoloških sredstava bez oslanja. 
nja na razrađeni niz samoregulativnih mehanizama, što su 
stvoreni u toku tisuća milijuna godina, je apsurdan stav an- 
tropocentrične samouvjerenosti i pripada carstvu čiste ma- 
Šia.«? 

Osnovna pretpostavka tehnologije je da može nadomjestiti 
prirodne procese s mnogo djelotvornijim umjetnim procesi. 
ma. Ovo zamjenjivanje leži u prirodi industrijske civilizacije. 
!* »A_ Blueprint for Survival«, deklaracija grupe engleskih učenjaka upu: 
cena Stockholmskoj konferenciji o ljudskoj okolini i odštampana u časopisu 
The Ecologist, sv. 2, br, 1, 1972, London. Radi se o grupi vodećih engleskih 
biologa i ekologa, kao što su Julian Huxley, nobelovac Peter Medawar, C.F. 


Cornford, R. W. Edwards, J. P. Lester, Ivor Mills, W, A. Robson, J. Rose, 
A. Watson, M. Allaby i drugi. 

Međutim, osnovna pogreška tehnološkog pristupa je da nec 
vodi računa o sistemu kao cjelini, nego o samo nekim njego- 
vim vidovima, pojedinim procesima ili posebnim subsistemi- 
ma, Djelujući na njih i izazivajući učinke koji su prividno bolji 
i efikasniji (kao što je slučaj s masovnom upotrebom umjetnih 
gnojiva), on ne uviđa da narušava povezanost procesa u cije- 
lom sistemu. Jedan od već poznatih primjera jest da umjetna 
gnojiva kao i neki drugi otpaci tehnoloških procesa odlaze 
iz zemlje u vodu, da vode postaju preopterećene »gnojivom« 
koje izaziva množenje bakterija, a bakterije sa svoje strane 
troše rezerve kisika u vodi sve dok se on ne iscrpi, što izaziva 
masovno umiranje ne samo bakterija nego i drugih bića. Na 
taj je način samoregulativni sistem koji postoji između bilja- 
ka, tla i voda narušen, a postignut je suprotan učinak od 
željenog: umjesto porasta žive materije, njeno izumiranje. 
Većina tehnoloških sredstava sračunata je na kratkoročne 
učinke, koji mogu biti zapanjujući, ali ne vode računa o 
ekološkim faktorima, o sistemu kao cjelini, izazivaju prije 
ili kasnije opasno narušavanje ravnoteže u sistemu i konačni 
učinak je veća šteta nego korist od njihove upotrebe. To je je- 
dan od razloga zašto danas toliki učenjaci zastupaju »povratak 
organskoj poljoprivredi« protiv »industrijske poljoprivrede«! 

U već spomenutom dokumcntu engleskih učenjaka dolazi se 
do slijedećeg zaključka na račun industrijske civilizacije: 

»Industrijsko društvo, kad je dostiglo određeni stupanj raz- 
vitka, počinje utjecati na svoju okolinu na još jedan način; 
ono počinje proizvoditi sintetičke proizvode različite vrste da 
bi nadomjestilo sve oskudnije prirodne proizvode i postaje sve 
više zavisno od tih sintetičkih proizvoda. Tako su nastale pla- 
stične materije da bi zamijenile drvene proizvode; deterdženti 
da bi zamijenili sapun načinjen od prirodne masti; sintetička 
vlakna da zamijene prirodna vlakna; kemijska gnojiva da za 
mijene prirodna gnojiva. Istovremeno nuklearna energija se 
razvija da bi polako zamijenila energiju dobivenu iz fosilnih 
goriva, 

Vjerojatno je da naša ekosfera nije proizvela niti jednu je- 
dinu molekulu za koju ne postoji neki enzim sposoban da je 
rastvori kako bi obnovila bitni ciklus života, rasta, smrti i 
propadanja. To ne vrijedi za sintetičke proizvode. Njih se 
normalno ne može rastvoriti na taj način — osim u nekim 
slučajevima pomoću ljudskog rukovanja, što je moguće samo 
u malim razmjerima i u posebnim uvjetima. Zato nije više 
pitanje o pretovarivanju nekog sistema. Čak i najmanja količi- 

na ovih proizvoda, kad se uvede u ekosferu, predstavlja zagađi. 
vanje; budući da se oni po svojoj pravoj prirodi stalno mora. 
ju akumulirati, njihova sistematska proizvodnja znači siste- 
matsko zamjenjivanje ekosfere sa stranom neupotrebljivom 
materijom. 


Što je još gore, mnoge od tih supstancija pronalaze način 
kako će prodrijeti u životne procese s kojima dolaze u sukob. 
Tako stroncij 90 ulazi u kosti djece koja rastu i može izazvati 
rak kostiju; jodin 131 se skuplja u štitnoj žlijezdi i može iza. 
zvati rak štitnjače; DDT se skuplja u masnom tkivu i jetri i 
može također izazvati rak i druge jetrene bolesti; plastične 
materije i druge nečisli skupljaju se u jetri i bubrezima, itd. 

Nije čudno što se zajedno s industrijalizacijom razvijaju i 
razne degenerativne bolesti. Uzročnici raka mogu također 
izazvati i poremetnje u genima (mutageni faktori), pa nji: 
hovo širenje mora predstavljati postepeno opadanje prila: 
gođenosti naše vrste, proces koji očito ne može ići beskonač- 
no.« (Op. cit. 25—26.) 


Mnogi primjeri govore o tome da je čovjek narušio i da 
stalno dalje narušava ravnotežu i stabilnost ekosfere, što 
znači da je postepeno razara, a to je razaranje jedan irever- 
zibilni proces. Naime, ekosfera se razvila u veoma složeni si- 
stem kroz tisuće milijuna godina, s velikim brojem raznih 
životnih oblika koji su međusobno povezani, a svi su zajedno 
povezani sa čitavom životnom okolinom i kretanjem mate 
rije u njoj. Sada uslijed tehnologije čovjek ruši njenu unu: 
trašnju ravnotežu i ubacuje u nju sve više materije koja više 
ne ulazi u prirodni ciklus cirkulacije materije. Drugim riječi. 
ma, čovjek ubacuje u ekosferu sve više materije koja je njoj 
strana, koju ona ne može usvojiti i upotrijebiti za životni 
proces, koja ostaje kao slučajno razbacana tvar ili energija 
u dotada životno organiziranom prostoru. Na taj način čo- 
vjek sa svojom tehnologijom djeluje protiv organizacionih 
procesa same prirode, on unosi suprotne procese koji ruše 
organizaciju i povećavaju slučajnost i entropiju. Rasipanje 
energije je neusporedivo brže nego njeno ponovno organizi 
ranje u vidu žive tvari. Put prema entropiji, odnosno iščeza- 
vanju života, jest put kojim ide suvremena industrija. »Ako 
se ova djelatnost nastavi po eksponencijalnom rastu od 6,5 
posto godišnje, odnosno ako se bude udvostručavala svakih 
13 i po godina, neće trebati više od nekoliko desetljeća da naš 
planet postane nesposoban da podnosi složenije oblike ži- 
vota«, zaključuju engleski učenjaci, među kojima su i ljudi s 

iakvim ugledom kao Julian Huxley, nobelovac Peter Medawar, 
liječnik J. P. Lester, ekonomist W. A. Robson, i mnogi drugi 
koji služe na čast suvremenoj znanosti? 


Možda nigdje nije toliko ljudska ingenioznost u preobrazbi 
prirode došla do izražaja kao u kemijskoj industriji. Treba 
samo podsjetiti da se svake godine pronalazi oko 250.000 
novih kemijskih supstancija, što valja dodati već postojećima 
od nekih 2,000.000 registriranih. Od tih novih kemijskih sup- 
stancija nekih 500 se koristi komercijalno. Učinak svih tih 
supstancija koje se ispuštaju u zrak, vodu i zemlju, te even. 
tualno direktno u čovjeka, daleko je od toga da bi bio ispi. 
tan u svim njegovim mogućim toksičkim učincima na čo- 
vjeka i okolinu. Takva se izučavanja poduzimaju tek kad je 
neka kemikalija šire primijenjena i pojavi se bojazan od 
nekih nepredviđenih nepoželjnih posljedica. 

Negativno kemijsko djelovanje na živa bića može biti više- 
struko: toksičko, teratogeno (rađanje nakaznih bića), karcino- 
geno (proizvodeći rak) ili »nutagcno (izazivajući pogrešne ge- 
netičke promjene). Ne postoji pravilo da se nova sredstva 
ispituju, s obzirom na razne oblike štetnosti, prije nego će ući 
u upotrebu. Lako je utvrditi otrovno djelovanje koje je nepo- 
sredno, ali učinak na rađanje traži duže vremena, isto tako i 
izazivanje raka. Pored toga neke kemikalije ne moraju biti 
olrovne, a ipak imaju utjecaj na genetičke mutacije. Na pri- 
mjer, thalidomid ne izgleda otrovan niti u veoma velikim do- 
zama, jer i 200 mg/kg ne djeluje štetno na organizam, pa ipak 
i tako mala doza kao 0,5 mg/kg pokazala se teratogena izazi- 
vajući teško unakaženu novorođenčad, rođenu bez ruku (pho- 
comelia). 

Najveću pažnju redovito izazivaju one kemijske supstancije 
koje neposredno izazivaju toksičke reakcije, iako i u tom 
slučaju nije uvijek jasno koji je uzročnik. Tako je u Zapad. 
noj Njemačkoj izbilo trovanje margarinom u 1958. god., tako- 
zvana Planta-bolest. Samo u Zapadnom Berlinu je oboljelo 
20.000 do 50.000 ljudi. U Nizozemskoj od 600.000 tisuća ljudi 
koji su trošili margarin također je nekih 50.000 oboljelo. Sma- 
tralo se da je uzročnik ove epidemije neki virus, međutim, 
ispitivanja su pokazala da je stvarni uzrok bio jedan nepro- 
vjereni agens za stvaranje emulzije koji se dodavao margarr 
nu u veoma maloj količini od 0,1 posto. Uživaoci ovog mar- 


f% Vidi u vezi s time radove C. H. Waddington, The Strategy of the Genes, 


Georke Allen and Unwin, London, 1957. i Bryn Bridges, Environmental Ge- 
netic Hazards, u The Ecotogist, juni 1971. 

garina dobivali su jaki svrbež, a u manjem broju slučajeva 
bolest je završila smrću. 

»Zelena revolucija« dovela je do povećanih prinosa u po- 
ljoprivredi, i zahvaljujući masovnoj upotrebi raznih kemika. 
lija, pesticida, insekticida i umjetnih gnojiva smatralo se da 
je konačno i poljoprivredna proizvodnja došla pod kontrolu 
ljudske efikasnosti na sličan način kao i industrijska proiz. 
vodnja. No, tek sada postaje jasno da se ova povećana efi- 
kasnost plaća visokom cijenom u drugim gubicima, te se po- 
činje postavljati pitanje, je li se uopće isplatila. 

Bilancu »zelene revolucije« u SAD Steven H. Wodka opisu. 
je ovako: »Ako netko razmisli da je gotovo svaki plod, po 
vrće ili zrno koje jede bilo zalito, oprašeno ili izloženo pli- 
nu neke vrste otrova u toku svojeg života, čovjek se pita kad 
će se slomiti ovaj sistem. Prema podacima Administracije za 
hranu i droge najmanje 800 do 1000 ljudi godišnje umire od 
trovanja pesticidom, a još nekih 80.000 do 90.000 oštećeno je 
ovim kemikalijama. Dolazilo je do masovnog ubijanja riba, 
ptica i korisnih insekata. A još će gori biti spor ali povećan 
broj ljudskih žrtava uslijed karcinogenih, mutagenih i terato- 
genih učinaka kemikalija kao što su DDT ili 2,4,5-T nakon 
što su im ljudi za neko vrijeme bili izloženi.«* 


Već je god. 1962. Rachel Carson u svojoj knjizi »Bezglasno 
proljeće« upozorila na štetno djelovanje DDT-ja. Kasnije je 
potvrđeno da on izaziva hormonalne promjene koje spreča- 
vaju stvaranje vapnenog ovoja na jajima, te su ptičja jaja 
sasvim krhka, meka i izložena uništavanju. Isto tako je utvr. 
đeno da DDT sprečava fotosintezu u inorskim algama i, pre- 
ma tome, njihovo održanje, a time i stvaranje osnovne hrane 
za ribe. DDT se taloži u masnom tkivu i jetrima životinja. 
Dr Deichmann je konstatirao da su osobe koje su trpjele od 
jetrenog raka, leukemije, visokog krvnog tlaka i raka u času 
smrti imale tri puta više DDT-ja u organizmu nego normalni 
ljudi. DDT je supstancija koju organizam ne rastvara. Ruski 
učenjaci su upozorili da su radnici, izloženi DDT-ju i nekim 
drugim organsko-klornim pesticidima, trpjeli od poremctnji 
u želucu i jetrima i deset godina nakon dodira s njima. DDT 
je izazvao iščezavanje nekih vrsta ptica i masovno pogibanje 
riba. Američka vlada je u god. 1969. zabranila njegovu upotre- 
bu, Ali po proračunima još se nalazi neko pola milijarde 


24 Steven H. Wodka, Pesticides since Silent Spring, u knjizi The Environ- 


mental Handbook, ur. Garrett de Bell, Ballantine_ Books. New York, 1970. 
str. 16. 

kilograma DDT-ja u našoj biosferi, tako da njegovo pogubno 
djelovanje još nije izbrisano. 

Pesticidima su naročito izloženi seljaci i farmeri koji do- 
laze s njima u dodir. M. Meselsen s Harvardskog univerziteta 
je pokazao da jedan drugi pesticid — 2,4,5-T — izaziva poba- 
čaje kod farmerskih žena i deformacije kod novorođenčadi. 
U Kaliforniji je došlo do prvog štrajka među radnicima koji 
rade na plantažama vinove loze. Oni su tražili zabranu upo- 
trebe DDT-ja, aldrina, dieldrina i endrina. Štrajk je trajao go- 
tovo godinu dana, ali su radnici uspjeli da postignu zabranu 
tih pesticida, i da preko sindikata osiguraju kontrolu svih 
vrsta herbicida i pesticida koji se budu ubuduće upotreblja- 
vali u plantažnim vinogradima. 


Koraci protiv štetnosti raznih kemikalija nisu uvijek tako 
uspješni. Već je god. 1953. utvrđeno da je jedan drugi pe- 
sticid — lindan — štetan, jer izaziva aplastičku anemiju, ali 
je bilo potrebno gotovo 16 godina dok se postigla njegova 
zabrana. Ono što otežava efikasne korake u pogledu zabrane 
takvih štetnih kemikalija jest činjenica da su inspektorske 
službe često puta potplaćene od velikih kompanija. 

Jedan od pesticida koji su meksički radnici na američkim 
plantažama nazvali »E! muecrte andando« — šetajuća smrt — 
su organofosfati. Organofosfate su stvorili za vrijeme rata 
Nijemci kao oblik nervnog plina. To je jedan od najotrovnijih 
plinova. U SAD samo u toku god. 1968. proizvedeno je preko 
30 milijuna kilograma organofosfata da bi se njime tamanili 
neki moljci što napadaju voćke i vinograde. On se prodaje 
pod imenom paratlion, imethyl parathion, TEPP, azodrin i 
malathion. Simptomi trovanja su drhtanje, grčevi u mišićima, 
grčenje tijela i smrt. Smatra se da je smrtna doza za čovjeka 
jedna kap uzeta oralno i jedna kap na koži. Za parathion su 
potrebne nešto veće doze. Do trovanja sa smrtnim slučajevi- 
ma došlo je među radnicima na kalifornijskim plantažama. 
God. 1963. zabilježeno je 90 slučajeva lakšeg trovanja među 
beračima bresaka. Ispitivanja su pokazala da se kod svih 
berača voća nalaze lagani simptomi trovanja (smanjena koli 
čina cholinesteraze u krvi). Naročito su izloženi oni radnici 
koji rukuju strojevima za raspršivanje ovih pesticida. Među 
njima su zabilježeni i smrtni slučajevi. Kalifornijske vlasti su 
dugo vremena pokušavale kriti ove slučajeve, ali je pomoću 
štrajka i mobilizacije javnosti konačno uspjelo zabraniti nji 
hovu upotrebu bez odgovarajuće kontrole. 

Upotreba pesticida ima još jednu nezgodnu stranu, naime 
da se štetočinja koji se napada u mnogim slučajevima nakon 
izvjesnog vremena uspijeva prilagoditi otrovu i on postaje 
za njega bezopasan. Međulim, to nije slučaj sa čovjekom ili 
s nekim drugim živim bićima, koja su također obavljala po- 
sao istrebljivanja štetočinja. Na taj se način prekida ekološka 
ravnoteža, i čovjek ne postiže ono što priroda obavlja sama 
mnogo uspješnije. Dobar primjer za to je suzbijanje organo- 
fosfatima lIozovog skakavca u Kaliforniji. Skakavac je postao 
otporan na organofosfat, i počeo se množiti još više nego 
prije, jer se zaboravilo na njegove »prirodne neprijatelje«, 

»Jedna od prvih stvari koja je otkrivena jest da skakavca 
napada jedna tanka osa, Anagrus, u jednom dijelu sezone. Na 
nesreću, pomoć od ose nije došla dosta rano u proljeće da 
bi zaštitila mlado lišće na lozi od skakavaca koji je stvarao 
veću štetu. Razlog tome je doskora otkriven. Ose ne ostaju 
u vinogradu za vrijeme zime, nego traže kupinovu lozu na 
kojoj napadaju nekog drugog skakavca. U to vrijeme kupine 
su bile daleko od vinograda i vcoma rijetke. Osim toga su 
kupine smatrali korovom i istrebljivali pomoću običnih her- 
bicida. U proljeće kad je skakavac počco napadati mlado 
lišće, ose nisu imale dovoljno vremena da bi navrijeme došle 
do vinograda. Sada se vrši eksperimentalno sađenje kupina 
oko vinograda i to se pokazuje veoma dobsim jer velika 
množina osa ostaje na manjoj udaljenosti od loze, odnosno od 
skakavaca. Istovremeno se vrše ispitivanja s novim kemika- 
lijama koje bi uništavale zaraze na lozi, a ne bi dolazile u 
sukob s ovim mjerama.«? 

Taj primjer pokazuje kako valja kod suzbijanja štetočinaca 
voditi računa o samoregulaciji ekoloških sistema, i poštovati 
one prirodne činioce koji osiguravaju uspješno održavanje ra- 
sta neke biljke. Dok je skakavac postao rezistentan prema 
organofosfatu, on to očito nije bio prema osama koje ga uni- 
štavaju. Potrebno je stoga imati potpunu ili integriranu kou. 
trolu nad uvjetima rasta neke kulture, to jest kod upotrebe 
umjetnih sredstava voditi maksimalno računa o prirodnim 
regulativnim faktorima. Danas se već ovakav način integrirane 
kontrole vrši kod kultura pamuka, jabuka, krušaka, rajčica, 
jagoda, itd. Industrija pesticida i herbicida, koja je u SAD 
god. 1970. raspolagala kapitalom od tri milijarde dolara, i 
tako pripadala najkonjunkturnijim industrijama, nema namje- 


£5 »Diminishing Returs«, Environnicnt, sv. 11, br. 7, 1969, str. 40. 

ru da se obazire na ekološke probleme: ona će nakon jednog 
neuspješnog insekticida predložiti drugi, uspješniji, možda 
s još gorim posljedicama po prirodnu ravnotežu u okolini. 
Ona vjeruje u svemoć kemije! 


16. Minamata, [tai-Itai, Kanemi Jusho i druge bolesti 
»industrijskog čuda« u Japanu 


lako je Japan izgubio rat, on se slično kao i Njemačka stal- 
no nalazi na prvom mjestu u svijetu brzinom industrijskog 
rasta s prosječnom stopom oko 13 posto godišnje. Jugosla- 
venska privreda dugo se vremena hvalila da se nalazi odmah 
iza Japana (u periodu između 1955. i 1965. god.). Japanski eko- 
nomisti su istaknuli da brzi razvitak privredc Japan duguje 
niskim nadnicama i trgovinskom protekcionizmu. Ovom obi- 
lježju japanske kapitalističke privrede valja dodati i problem 
»Kogai« — zagađivanje okoline, dozvolu da privreda prlja 
ruho u kojemu hoda. Iako je Japan u gcografskom pogledu 
veoma dobro smješten protiv zagađivanja, jer je okružen 
velikim površinama vode, Tihim oceanom, i povoljnim occan- 
skim strujama, a također i čestim vjetrovima koji su sposob- 
ni rastjerati nečist u zraku, pitanje zagađivanja dobilo je u 
Japanu uslijed naglog i bezobzirnog industrijskog razvitka 
dramatične oblike. Japanski kapitalizam pokazuje sve one crte 
koje nosi mladi i ekspanzivni profiterski takmičarski duh. Dok 
se u razvijenim zemljama već troši nekih 10 do 20 posto inve- 
sticija radi uklanjanja i prerade otpadaka, japanska privreda 
ove investicije ulaže isključivo u proizvodnju. Ona na taj način 
uspijeva pomoću niskih cijena da uspješno konkurira na svjet- 
skom tržištu drugim industrijskim zemljama. Što to znači 
za japansko stanovništvo, pokazat će nam neki primjeri o 
posljedicama zagađivanja okoline, 


Minamata bolest. — Početkom maja 1956. više bolesnika u 
bolnici u gradiću Minamata pokazivalo je neurotičke simpto- 
me. Ovi bolesnici su podrhtavali, kašljali su kao psi kad laju 
i žestoko se trzali danju i noću, Klinička su ispitivanja po- 
kazala da trpe od suženosti vidnog polja, poremetnji u osjetlji- 
vosti, oslabljenog sluha i sposobnosti govora, kao i od pore- 
metnji u pokretima, naročito u rukama. Kod svih se moglo 
utvrditi da su se hranili ribom iz Minamata zaljeva. Lako 

je bilo zaključiti da epidemiološki uzrok mora ležati u zaga- 
đivanju vode iz velikih tvornica Chisso Minamata, koje svoje 
otpatke ispuštaju u zaljev. 

Tvornica Chisso Minamata je jedna od najvećih kemijskih 
tvornica u Japanu. Ona proizvodi brojna kemijska gnojiva, 
PVC smolu, plastične i razne organske kemijske materije. 

U to vrijeme otkriveno je pedesetak bolesnika od kojih je 
17 umrlo, a do godine 1970. broj oboljelih se popeo na 121 
od kojih je 46 umrlo. Slične simptome kao kod ljudi moglo 
se vidjeti i kod mačaka koje se hrane ribom. Oboljele mačke 
skakale su u vodu i utapale se, pa su to ribari nazvali »mač- 
jim samoubojstvorr«. 


Iako je trebalo šest godina od prve pojave bolesti do pro- 
nalaženja uzročnika, uzrok je bio veoma jednostavan. Tvor- 
nice su ispuštale u more, među ostalim, i metilnu živu koja 
je iz morske biomase odlazila u tijelo riba, a iz riba u ljude. 
Razlog da je uzrok pronađen tako kasno leži u opstrukciji 
tvorničke direkcije u organizaciji istraživanja. 

U međuvremenu došlo je i do genetički prenošenog obolje- 
nja, Rađale su se bebe s oštećenim mozgom, jer je metilna 
živa kroz maternicu majke prodirala u organizam fetusa. Ta 
su djeca bila teško duševno oštećena, za čitav život ostala su 
na intelektualnoj razini najtežih idiota, nesposobna za govor, 
kao nijemi svjedoci industrijskog barbarstva. 

Budući da je riba bila zaražena, nitko je više nije htio ku- 
povati i ribari su pali na prosjački štap. lako je kliničkim 
cksperimentima poivrđeno da otrovanje dolazi od metilne 
žive, kemijska kompanija nije htjela platiti odštetu ribarima 
i članovima porodice oštećenih. Tek nakon dugog natezanja 
kompanija je pristala da plati odštetu od 100.000 dolara ri- 
barima, ali bez ikakvih garancija za slučajeve oboljenja od 
Minamata bolesti. Tako se bolest širila i dalje. I jednog dana 
3000 ribara provalilo je u tvornicu i razorilo uredske prosto- 
rije u znak protesta. Ribare su tvornička direkcija i općinske 
vlasti predale sudu zbog upotrebe nasilja! Konačno je došlo 
uz intervenciju vlade do sporazuma prema kojemu je tvor. 
nica dužna platiti odštetu, i to 800 dolara za svaki smrini slu- 
čaj, a 280 dolara za svakog odraslog i 80 dolara za svako 
dijete godišnje, u slučaju trajnih oštećenja. Računa se da je 
oko 10.000 građana pretrpjelo štetu od industrijske proizvod- 
nje Chisso tvornice, ali je odštetu dobilo neusporedivo manje. 
Tako je pojava sličnih oboljenja izbila i na nekim drugim 
mjestima u Japanu, a sukobi se ponovili manje više na sličan 

način, te je ovo postalo izvor stalnih socijalnih sukoba. Stoga 
je i pokret protiv zagađivanja u Japanu primio veoma oštre 
i široke oblike.“ 

Itai.Itai bolest. — Itai-Itai bolest pojavila se uz rijeku Jin: 
zu. Nju izaziva kronično trovanje kadmijem, a poznato je već 
od 1920. Nakon raia više od stotinu ljudi je umrlo od trova: 
nja kadmijem. Ova bolest napada naročito zglobove i vezna 
tkiva izazivajući jake bolove. Dolazi do dekalcifikacije kostiju 
i njihovog skvrčavanja. Bolesnik hoda kao patka raširenim 
stopalima, gubi na težini i dolazi do čestih fraktura kostiju. 
Kod nekih bolesnika je ustanovljeno čak i preko 70 prijeloma 
kostiju. Kao posljedica opće slabosti i gubitka apetita nastupa 
smrt. 

Na rijeci Jinzu nalaze se eksploatacije rudnika Mitusi i 
Kamioka. One proizvode bakar, olovo i cink. U toku proiz 
vodnog procesa upotrebljavaju se velike količine vode koje 
se neočišćene vraćaju u rijeku. Također, s gomila nabacanih 
otpadaka oko tvornice kiše ispiru štetne supstancije i cijede 
ih kroz zemlju u rijeke i podzemne vode. Ta se voda koristi 
u okolini kako za poljoprivredne radove tako i za piće u 
bunarima. Vremenom se u vodi i zemlji nagomilalo raznih 
metala, od kojih je kadmij najštetniji za zdravlje. On je 
uzročnik Itai-Itai bolesti, a pogađa naročito trudne žene za 
koje je proces kalcifikacije fetusa naročito važan. Nekada se 
trovanje kadmijem svrstavalo u neuralgije i reumatizme, 
ali je sada ono spoznato kao posebna bolest. Nju je analizi- 
rao i ispitao potanko dr Hagino. Kad je Hagino sa Yoshio- 
kom objavio teoriju o kadmiju kao uzroku i imenovao kao 
zagađivača rudnike Kamioka, naišao je na negativni i čak 
neprijateljski prijem u službenoj javnosti. Potrebno je bilo 
7 godina, od 1961. do 1968, da vlasti priznaju da je kadmij iz 
rudnika Kamioka uzročnik oboljenja, te da žrtve bolesti na- 
kon niza individualnih i kolektivnih akcija kod vlade i su- 
dova dođu do opravdane odštete. U junu 1971. prva legalna 
akcija preko sudova završila je odlukom suda da Mitsui rud- 
nici i talionica u Kamioki moraju platiti svotu od 190.000 do- 
lara tridesetorici tužitelja. To je bilo prvi put u povijesti Ja- 
pana da je jedna grupa građana dobila proces protiv jedne 
korporacije u vezi s problemom zagađivanja! 

Kod bolesnika koji rade u talionicama rude koja sadrži 
kadmij nađene su velike količine kadmija u bubrezima. Kod 


£€ Vidi iscrpne izvještaje o tome u brošuri Polluted Japan, ur. Jun Ui, 
u suradnji sa članovima pokreta Jishu-Koza, Tokio, 1972. 

jedne umrle žene čak 20.000 ppm, što odgovara količini koja se 
nalazi u rudačama sa kadmijem. Kadmij nije samo opasan 
za one koji rade na flotaciji rudače, nego i u proizvodnji 
elektromaterijala, polivinilske plastike, te u galvanizaciji. Nje- 
ga se zajedno s tim materijalima baca u otpad, on prodire u 
zemlju i vode, pa u poljoprivredne proizvode i ribe. U stvari 
je nepoznato kolike su štete izazvane tim koncentracijama 
kadmija u biosferi i ljudskom tijelu. 

Kanemi Yusho bolest. — U ljetu 1968. pojavila se bolest 
nepoznatog porijekla u zapadnim dijelovima Japana, na oto: 
ku Kyushu. Bolesnici su imali kožne simptome koji su bili 
veoma nalik na klor-aknu, pa se posumnjalo da bi uzročnik 
mogao biti neka kemikalija u hrani. I, doista, utvrdilo se da 
oboljenje dolazi od rižinog ulja koje proizvodi tvornica Ka- 
nemi Soko Company. Ova tvornica proizvodila je u to vrijeme 
oko 550 tona rižinog ulja mjesečno i ono se prodavalo po či- 
tavom zapadnom dijelu Japana. Za pola mjeseca već se javilo 
blizu 10.000 osoba sa sličnim oboljenjem. Istraživanja su po- 
kazala da je uzročnik bolesti polychlorobipheny! (PCB) po- 
miješan sa Kanemi uljem. PCB se upotrebljavao u toku rafi- 
niranja jestivog ulja da bi se uklonili ncugodni mirisi. 

Istovremeno je došlo do pomora među pilićima, tako da je 
oboljelo oko 2 milijuna a izginulo 500 tisuća pilića, također 
u zapadnom dijelu Japana. U ovom slučaju utvrđeno je da 
su pilići hranjeni hranom koja je sadržavala tamno Kanemi 
ulje. Ovo tamno ulje je nusproizvod jestivog ulja koje pro- 
izvodi tvrtka Kanemi. Kanemi kompanija je odbila da bi tam- 
no ulje bilo uzrok pomora pilića, a državna administracija 
nije pokazala neki posebni interes za ovaj slučaj. Japan kao 
i druge zemlje ima sanitarnu inspekciju za kontrolu hrane, 
ali se ona pokazala neefikasna u ovom slučaju, a to nijedna 
administracija ne voli priznati. Zato je nekih tisuću bolesnika 
od Kanemi Yusho ostalo bez odgovarajuće odštete. Poznati 
japanski ekspert za ekološke probleme, Jun Ui, optužuje ja- 
pansku vladu da je usko povezana s interesima industrijalaca 
i da ih štiti kad njihove žrtve traže zaštitu i odštetu od po- 
sljedica zagađivanja okoline i trovanja. On kaže da je u ostva- 
rivanju ekonomskih ciljeva centralna vlada u krajnjim sluča. 
jevima počela i da laže kako bi otklonila nezadovoljstvo koje 
stvara zagađivanje okoline uslijed ekonomskog razvoja. Kao 
primjer toga navodi da je »jedna grupa žrtava Minamata bo- 
lesti iz Niigate došla u Tokio s peticijom, a šef sekcije za 
vode u Ministarstvu industrije i trgovine, koji ih je primio, 

upro je prstom kroz prozor i rekao: ,U onoj peterokatnici 
preko puta nalazi se više doktora s Tokijskog univerziteta, 
oni vrše istraživanje i kažu da su vaše žalbe u vezi s otpa 
dom iz tvornice neosnovane'. Međutim, tamo nije postojao 
nikakav istraživački institut ili organizacija, niti u nekoj pe- 
tero- ili deseterokatnici, niti u bilo kojoj obližnjoj zgradi mi- 
nistarstva. Kad je ovaj šef govorio, on je vjerojatno pokazao 
na Ministarstvo financija ili na neku drugu vladinu zgradu. 
Ali to pokazuje da su naši birokrati obični lažljivci, kada 
misle da žrtve ne poznaju istinu.« (Op. cit. str. 11.) 

Japan je zemlja gdje je samouprava na lokalnoj osnovi bila 
u ranijim stoljećima jako razvijena, pa su i pokreti građana 
u obrani njihovih interesa prilično živi. Pokret protiv zaga- 
đivanja okoline je tamo jače razvijen nego u drugim zem 
ljama. To se, možda, može povezati i sa činjenicom da su Ja. 
panci »najčistija nacija na svijetu«, da se nigdje ne posvećuje 
tolika pažnja čistoći tijela i neposredne okoline kao tamo. 
Zato možemo, konačno, utješiti naše administratore da ih 
slične glavobolje s protestima zbog zagađivanja okoline neće 
tako skoro snaći, jer su naši ljudi poznati kao mnogo tole- 
rantniji prema prljavštini, pa čak ne protestiraju pretjerano 
kad ih truju hranom po nehigijenskim gostionicama ili pro- 
davaonicama hrane. Kao što vidimo, »balkanski primitivi- 
zam« ima i svoje dobre strane, barem za administraciju. 


17. Industrijska proizvodnja »kruha našeg svagdašnjeg« 


Za one koji nose u sebi nostalgiju za svježe pečenom poga- 
čom iz seoske pećnice, onako još toplom i mirisavom od pše: 
ničnog brašna s obližnjeg polja i seoskog mlina, onako mekom 
i čvrstom, prozračnom i punom kao i tlo pod nogama, za one 
koji zubima sanjaju o zdravoj prirodnoj hrani, ispričat ćemo 
ovu priču riječima Rona Lintona, kako se industrijski pravi 
kruh: 

»U svojem prirodnom stanju brašno od svježe izmljevene 
pšenice ima blijedu žućkastu boju i ono će, ako mu se dozvoli 
da prirodno stari, polako postati bijelo i pretrpjeti proces 
starcnja koji poboljšava njegove pekarske kvalitete. Nestrp- 
ljivi procesom prirodnog starenja, industrijski su proizvođači 
kruha otkrili da mogu ubrzati taj proces ako dodaju pšenici 

kemijske oksidirajuće tvari. Da bi ubrzala liniju proizvodnje 
koja ide od mlina do peći, industrija dodaje sredstva za bije- 
ljenje brašna. Benzoyl peroksid pomaže da brašno bude ,bje. 
lje od bijeloga' a da ne pogodi kvalitete pečenja. Druga ujed. 
no bijele i stare brašno. Ako želi još više poboljšati izgled, ali 
ne i kvalitetu, pekarska industrija dodaje oksidirajuće sup- 
stancije. Ovi ,poboljšatelji' kruha sadrže neorganske soli, kao 
što su amonijev ili kalcijev fosfat, da bi poslužili kao kva. 
sac za hranu i tjesteninu. Mogu se dodati mineralne soli da bi 
se stabiliziralo plinsko vezanje i sačuvala ljepljivost brašna, 
a cijanid ili klorni organski sastojci mogu se upotrebljavati 
u sušenju ovako pohranjenog brašna. 

Prije nego što se sije pšenično sjeme, njime se slično pos- 
tupa radi zaštite od raznih biljnih bolesti; a također i zemlja 
u kojoj će rasti pšenica bit će nadojena umjetnim gnojivom i, 
nema sumnje, da ona sadrži tragove raznih topivih supstan- 
cija kao što su otrovni insekticidi, pesticidi, herbicidi i fun. 
gicidi koji su se upotrijebili na istome tlu u prethodnoj žetvi. 
Nakon žetve, a prije nego što će se pripremiti za mljevenje, 
zrna su izložena organskim otrovima da bi se izbjegle biljne 
bolesti ili rđa i šteta od insekata i glodavaca. Možemo se 
nadali da ove kemikalije ne putuju sa pšeničnim zrnima do 
brašna. 

U pekarskoj industriji upotrebljavaju se raznovrsni kemij- 
ski dodaci koji proizvode ugljični dioksid kako bi tijesto bilo 
lako i porozno. 

Voda što se dodaje brašnu može biti kemijski pročišćena 
pomoću stipse, serta pepela, bakrenog sulfata i klora. Mje- 
šavini se dodaje šećer ili dekstroza, sa dodacima kao što su 
sumporni dioksid, fosfati i drveni ugljen. So za kruh može sa. 
državati jodide i agense kao što su kalcijev i magnezijev kar. 
bonat da bi se ubrzalo dizanje tijesta i spriječila zapečenost. 
Kvascu su pridodate amonijeve soli. Za omekšanje tijesta upo- 
trebljava se jedan rafinirani, obijeljeni, deodorizirani proiz- 
vod koji može sadržavati tragove nikla, glicerin i antioksi- 
dante u kombinaciji s limunovom, askorbinskom i fosfornom 
kiselinom. 

Osnovni sastojak kruha je mljeveno pšenično brašno, čije 
zrno se sastoji od tri glavna dijela: vanjske ljuske ili ljušture, 
endosperma ili jezgre, i od klice od koje se zrno rasplođuje. 
Kad je zrno zasijano, ljuštura štiti sjeme dok klije, a endo- 
sperma — većinom sastavljena od ugljikohidrata — hrani klicu 
dok nije uhvatila tlo i počela crpsti hranu iz tla i zraka. Kad 

zrelo zrno ide u mcljavu da bi se preobrazilo u brašno, pro- 
ces mljevenja uklanja ljušturu i klicu ostavljajući endospcr- 
mu. Ono što preostaje je čisti škrob koji se pomiješan s vodom 
pretvara u podatno brašnato tijesto. 

Uklonjene ljušture, ili posije, prodaju se kao životinjska 
hrana; pšenična klica prodaje se, za ironiju, kao dodatak 
hrani za ljudska bića i životinje. Ovi uklonjeni dijelovi sadrže 
hranjive tvari od bitnog značenja za ljudsko zdravlje i život. 
Ljušture su sastavljene od minerala i vitamina uključujući tu 
i neophodni B vitamin. Pšenične klice zajedno sa svojim vi- 
sokim proteinskim i mineralnim sadržajem bogate su na vi- 
taminu E i na kompletnom kompleksu vitamina B. 

Nakon što su izvorne hranjive tvari uklonjene iz pšeničnog 
zrna, ostavljajući gotovo čiste ugljikohidrate, potrebno je po- 
novo uvesti neke dijelove originalnih vitamina i minerala, 
želimo li finalni proizvod, kruh, prodati potrošaču s pre 
hrambenom vrijednošću. Tako je nastao naziv obogaćeni 
kruh", u koji se dodaje izvjesni postotak potrebnih mineral- 
nih tvari za odrasloga kao što su thiamin, riboflavin, niacin i 
željezo. Proces mljevenja uklonio je B vitamine, više minera- 
la, vitamin E i protein iz pšeničnog zrna. ,Obogaćenje' je zah- 
tjev vlade da se nadomjesti postotak odstranjenih vitamina i 
minerala. 

Da bi se postigao mekan, spužvast, pjenušav izgled suvre- 
menog komercijalnog bijelog kruha, upotrebljava se velika 
količina kemijskih emulzionih agensa, kako bi se pretvorilo 
tijesto u jednu masu s jednolikim tankim zračnim mjehuri- 
ćima zajedno zalijepljenima pomoću drugih sastojina. Ovi 
emulzioni agensi, koji djeluju na površinu, olakšavaju pe 
karskoj industriji da miješa strojem tijesto, da poveća volu- 
men i težinu uvodeći više zraka u tijesto, te da uspori su- 
šenje odnosno ukrućivanje kruha. Nijedan od ovih emulzio- 
nih agensa ne dodaje ništa hranjivoj vrijednosti kruha, a u 
slučaju polyoxyethelenskih masnih estera omogućava pekar- 
skoj tvrtki da smanji količinu kvasca i mlijeka u prahu u 
jednom komadu kruha. 

Pored upotrebe kalcijevog propionata da bi se produžio ži- 
vot kore kruha i usporilo kvarenje, koriste se i natrijev dia- 
cetat, natrijev propionat, ociena kiselina, mliječna kiselina 
i monokalcijev fosfat da bi se spriječio rast bakterija ili 
plijesni. 

Omotač u koji se stavlja kruh kod prodaje ne nabraja veli- 
ki broj namjerno ili nenamjcrno dodanih kemijskih supstan- 

cija što ih sadrži svaka kriška kruha. Izrazi kao ,tjesteni 
dodaci', ,kvasne hranjive tvari' ili pobogaćen' ne kazuju ništa 
o kakvoj se vrsti, broju ili svrsi radi kod dodanih sastojina, 
Skriveni vitamini i minerali, emulzioni agensi, sve ove i još 
mnoge druge tvari, dijelovi su kemijske tvorevine jednog in- 
dustrijskog proizvoda koji se zove kruh. 

Većina se kemikalija koristi u ovoj proizvodnji i unosi s 
proizvodom u ljudsko tijelo iz isključivo industrijskih razlo- 
ga. Diktat da se proizvodnja jednog osnovnog prehrambenog 
artikla kao što je kruh prilagodi masovnom postupku na te- 
kućoj vrpci traži da mu se doda mnoštvo kemijskih agensa 
kako bi se kontrolirale pojedine faze proizvodnje, da bi se 
ubrzala jedna reakcija ovdje, usporila neka druga ondje, ili 
da bi se izmijenila fizička svojstva kako bi proizvodnja bila 
jednolika, kontinuirana i brza. Svi od ovih dodataka ne mo- 
raju biti loši, ali isto tako ne mogu biti nužni. 

Jedan od završnih rezultata ove industrijalizacije u proiz 
vodnji kruha jest da su vitalne hranjive tvari izgubljene u 
toku procesa i samo djelomično nadomještene, a jedna go- 
mila stranih kemikalija, inače tuđih ljudskom sistemu, ubriz- 
gava se svakom kriškom kruha u tijelo. Potrošač koji nije 
obaviješten o širini i prirodi ovih proizvodnih promjena i 
kemijskih dodataka, uzima kao kriterije samo okus, izgled i 
cijenu da bi sudio o proizvodu na trgovačkoj polici. Naljep- 
nica na omotaču kruha zaboravlja upozoriti potrošača da 
obogaćeni kruh', za razliku od ruže koja pod bilo kojim ime 
nom ostaje ista, nije kruh.« (Op. cit. str. 131—135.) 


Istu priču Inogli bismo čuti i o mesnini proizvodima, kao 
i o raznim drugim prehrambenim prerađevinama koje se da- 
nas prodaju kao industrijski proizvodi u konzervama. Na. 
ravno, kemijsko prepariranje ili preobražavanje hrane samo 
je jedan vid unošenja tuđih tvari u ljudski organizam. Preo- 
staje pored toga još i pitanje nehigijenskih uvjeta pod koji- 
ma se hrana priprema ili prodaje. I to nije mali problem, jer 
se slučajevi trovanja uslijed zagađivanja hrane u nehigijen- 
skim uvjetima, naročito pomoću bakterije Salmonella, broje 
na tisuće i tisuće. Između god. 1950. i 1960. američka higijen- 
ska služba je registrirala nekih 2300 epidemija i 100.000 stu- 
čajeva oboljenja uslijed pokvarene hrane, mlijeka ili vode. 
U tim cpidemijama 93 posto otpada na hranu. Prema nekim 
analizama oboljenja u SAD gotovo 10 posto otpada na trova- 
nje hranom, što bi značilo da je godišnje oko 200.000 slučajeva 
oboljelih od hrane pri čemu je glavni uzročnik Salmonella, 

Od toga svršava smrću oko 700. Ova bakterija, kao i neke 
još druge, izaziva dizenteriju, salmonelosis, tifoidnu groznicu 
i neke druge bolesti. 


18. Ovako pogibaju jezera i mora 


Što se čovječanstvo više množi, to stvara više nečisti i 
otpadaka oko sebe. Prije svega nečist koja dolazi od održa- 
vanja vlastitog organizma pomoću ishrane. Tu su otpaci na- 
stali probavom hrane (fekalije, urin, ugljični dioksid), kao i 
otpaci u toku pripreme hrane (kuhinjska nečist), a i razni 
drugi izvori. Najveci dio ove nečisti se u urbaniziranim src- 
dinama pomoću kanalizacije upućuje u rijeke i mora. Čovjek 
je dugo vremena živio u uvjerenju da je priroda beskonačna, 
te da ona može sve podnijeti, pa tako i sve količine njegovih 
organskih i neorganskih otpadaka. Već od antiknih vremena 
služimo se sistemom kanalizacije da odstranimo nečist iz na- 
ših nastamba i naselja. 

Računa se da suvremeni čovjek u SAD koristi i odbacuje 
kao otpatke godišnje pet tona mineralnih, prehrambenih i 
šumskih proizvoda. Ako se to ekstrapolira do razine svjetske 
upotrebe, tada je to tri milijarde tona ili jedan kubični kilo- 
metar otpadaka godišnje. Jedan posto od toga izbacuju bro- 
dovi u more. To se može usporediti s prirodnim tokom kru- 
tih i rastvorenih tvari u rijekama od nekih 10 milijardi tona 
godišnje. Ova prirodna količina se podvostručila u mnogim 
zemljama uslijed upotrebe umjetnih gnojiva u poljoprivredi, 

Problem kanalizacije je doista jedan od najvažnijih za ve- 
like gradove, jer nedovoljna čistoća u tom pogledu izaziva 
mnoge epidemije i smrtne slučajeve. Međutim, odvođenje tih 
otpadaka ne predstavlja manji problem. Tako je, na primjer, 
Ženevsko jezero bilo u vrijeme, kada ga je opjevao pjesnik 
Byron i još dugo vremena nakon njega, gorsko jezero s bi- 
strom i hladnom plavom vodom. Danas ono više nije bistro, a 
kupanje u njemu postalo je opasno za ljudsko zdravlje. Raz- 
log leži u velikim količinama otpadaka koje kanalizacijom 
dolaze iz Geneve, Lausanne i drugih velikih naselja oko je- 
zera. Naravno, ovaj problem nije teško riješiti. Potrebno bi 
bilo izgraditi posebne instalacije za tretiranje nečisti prije 
nego što dođu do tekuće vode. 

Što se događa s vodom u kojoj ima previše otpadnih ma- 
terija? Ako je voda pretovarena kanalizacijskim ispustom, 
deterdžentima i umjetnim gnojivom koji su korisni za vodeni 
biljni svijet, tada će bakterije što rastvaraju ove tvari tro- 
šiti tolike količine kisika da ga neće preostati za druge orga- 
nizme. Ako se to nastavlja do određene granice, tada količina 
kisika može pasti na nulu. Bez kisika i same će bakterije 
uginuti, i ciklus će biti prekinut, a time i normalna cirkulacija 
materije u vodi. Do slične situacije dolazi i u obratnom 
slučaju, naime ako je premalo hranjivih tvari u vodi. Tada 
alge ne mogu preživjeti, a bez njih ni ribe. Očito je da za 
stanje ravnoteže, odnosno normalnu cirkulaciju materije u 
vodi, mora poslojati jedan određeni optimum količina svih 
bitnih sastojina koje omogućavaju život u vodi. Drugim riječi- 
ma, ne smije se po volji povećavati ili smanjivati jedna kom. 
ponenta ili varijabla, a da to ne dovede u pitanje čitav sistem. 

Otpaci koji se iz urbanih sredina potiskuju najčešće u 
rijeke, sadrže razne taloge, otpadne vode i blato, poljopri- 
vredne i industrijske otpatke. Sveukupna količina otpadaka 
što se na taj način talože cijeni se da iznosi u svijetu između 
150 i 220 nulijuna metričkih tona godišnje a izgleda da raste 
za čeliri posto godišnje. Svjetska proizvodnja umjetnih gno- 
jiva se podvostručila ili potrostručila za svakih deset godina. 
U god. 1963—64. svjetska potrošnja prešla je 33 milijuna me- 
tričkih tona, od čega je samo 10 posto korišteno u zemljama 
u razvoju. Sadašnja svjetska proizvodnja pesticida je vjero- 
jatno oko jedan milijun metričkih tona godišnje. Ona se stal- 
no povećava uslijed modernizacije poljoprivrede. Od svih 
pesticida najviše se još uvijek upotrebljava DDT, iako neke 
razvijenije zemlje počinju upotrebljavati neke druge, koji se 
brže raspadaju, ali su zato otrovniji, kao što su phorat, di- 
miton, parathion, itd. SCEP prikazuje neke posljedice gomi- 
lanja DDT-ja u morima: 

»Oceani su posljednje mjesto taloženja DDT-ja i njegovih 
ostataka. Oko 25 posto DDT sastojina koje su do danas proiz- 
vedene nalazi se vjerojatno u moru. Njihova količina u mor- 
skoj flori i fauni računa se da bi mogla biti ne manje od 
0,1 posto od čitave proizvodnje, pa je već dosada proizvela 
očite posljedice na morsku okolinu. 

Populacije ptica koje se hrane ribama doživjele su ošteće- 
nja u rasplodnji i nalaze se u opadanju, a s daljnjim gomila 
njem DDT-ja i njegovih ostataka u morskom  ekosistemu 
i druge će vrste biti ugrožene. Opadanje u proizvodnji hra- 

njive morske ribe i gomilanje DDT-ja u njihovom tkivu može 
se samo ubrzati daljnjom upotrebom DDT-ja.« 

»Ako se većina preostalog DDT-ja nalazi sada u rezervoarima 
koji će vremenom svoj sadržaj preliti u more, možemo oče- 
kivati, bez obzira na to što će biti s proizvodnjom DDT-ja, po- 
većanu razinu tih supstancija u morskim organizmima.«" 

Pored pesticida u uništavanju morskog ekosistema valja ra- 
čunati i s raznim metalima koji preko kanalizacione mreže 
dolaze u mora. Mi smo već vidjeli što se događa s trovanjem 
pomoću žive ili kadmijuma u slučajevima Minamata i Itaiitai 
bolesti u Japanu. Pored žive postoji barem još nekih 12 me- 
tala koji su vrlo otrovni za bilje i životinje. Statistički podaci 
SCEP-a pokazuju da se oni stalno nalaze u porastu u sadrža- 
ju mora. 

Već smo govorili o zagađivanju mora naftom. Računa se da 
u more neposredno odlazi oko 0,1 posto od svjetske proiz- 
vodnje nafte. Čovjek godišnje unosi više od dva milijuna me- 
tričkih tona nafte, odnosno njenih derivata u svjetske vode. 
I to na različite načine, kako kod utovara i istovara tankera, 
odnosno kod njihova prosipanja, tako u toku rafiniranja pe- 
troleja ili pri samoj potrošnji za vrijeme vožnje. SCEP daje 
ocjene u slijedećoj tabeli o gubicima nofte koji godišnje odlaze 
u vode u čitavom svijetu: 


Tabela 5 — PROCJENE O NEPOSREDNIM GUBICIMA 
NAFTE KOJI IDU U SVJETSKE VODE, 1969. GOD. 
(u metričkim tonama godišnje) 


Postoci od 


Gubici ukupnog 
gubitka 
Tankeri (normalno rukovanje) 
Kontrolirano 30.000 1,4 
Nekontrolirano 500.000 24,0 
Drugi brodovi (šlepovi, itd.) 500.000 24,0 
Obalna proizvodnja 
(normalno rukovanje) 100.000 4,8 
Slučajno rasipanje 
Brodovi 100.000 4,8 
Ne-brodovi 100.000 48 
Rafinerije 300.000 + 144 
U rijekama s industrijskim 
otpacima (automobila) 450.000 21,6 
Ukupno 2,080.000 100,0 


21 SCEP, Man's Impact on the Global Environment, M. 1. T. Press, 1971. 

Veliku opasnost predstavlja izgradnja golemih tankera, kao 
što su već najavljeni i do 800.000 tona nosivosti. Jedan jedini 
brodolom bi prolio u more 20 posto od količine što ide svake 
godine u mora! Čišćenje deterdžentima nije Korisno, jer 
je raspršena nafta još daleko otrovnija za život u moru 
nego jedna mrlja na obali. Izlijevanje u plitkoj vodi je naro. 
čito štetno. Tako je, na primjer, izlijevanje nesretnim sluča- 
jem »240 do 280 tona goriva No.2 zbog jednog brodoloma u 
West Falmouthu, Massachusetts u 1969, odmah izazvalo ma- 
sovan pomor organizama svih vrsta — jastoga, riba, morskih 
crva i mekušaca«. 

Razlivena nafta kao i druge kemikalije opasne su naročito 
zato što se zadržavaju na površini, a mnoge ličinke i riblja 
mlađ imaju potrebu da se dižu prema površini da bi dobile 
više kisika. Tako su ta bića u većoj mjeri izložena trovanju. 

Katastrofalne posljedice zagađivanja mora dosada su se oči- 
tovale samo na nekim mjestima, a nisu poprimile oblike jed- 
ne opće neposredne opasnosti. Međutim, uz sadašnju stopu 
industrijskog rasta, ova opasnost postaje sve veća i bliža, 
pa ako se pravovremeno ne poduzmu mjere za očuvanje eko- 
loške ravnoteže, bit ćemo svjedoci umiranja velikih površina 
mora i oceana, za što već imamo pred našim očima žalosne 
svjedoke. Danas se najviše govori o jezeru Erie, ali ono nije 
usamljeno, jer se već iste pojave šire i na druga velika jezera 
u SAD (ona su daleko veća od Jadranskog mora), na zaljeve 
u Floridi ili Kaliforniji, u japanskim zaljevima, a vidjeli smo 
da je već načeto i Jadransko more, jer je kupanje u tršćan- 
skom zaljevu zabranjeno 1972. god. zbog opasnosti po ljudsko 
zdravlje. Francuski biolozi predviđaju da bi slična sudbina 
kao jezero Erie mogla zadesiti i Sredozemno more kroz dva- 
deset godina, ako se pravovremeno ne poduzmu mjere protiv 
sadašnjeg zagađivanja. 

Pogledajmo kako je umrlo jezero Erie. 


Nekada je jezero Erie bilo plavo-zeleno, sa svježom vodom, 
ugodnim mirisom, puno raznovrsnih riba, pa je boravak uz 
njega bio užitak. Osjećalo se uz njega da je nastalo otapa- 
njem ledenjaka i zadržalo njihovu čistoću. Ali to je bilo dav- 
no. Danas je ono sasvim drugačije. Od ušća rijeke Detroit i 
od luke Toledo, ne postoji ni jedan dio obale koji nije pre- 
radila ljudska ruka, urezala u nju lučke bazene i smanjila 
obalu, potiskujući vodenu površinu. Miris vode je sada kao u 
svim velikim lukama: svaki dio ima svoj specifični smrad. 
Voda je izgubila boju i izgleda kao veoma razrijeđeno blato. 

Tamnosmeđe sa zadahom otpadnih voda, crno sa smolastim 
dimorm, sivo, pljesnivo, s mirisom pokvarenih jaja. Obala iz- 
među Toleda i Clevelanda je usko naseljena, jer su ti gradovi 
u svojoj velikoj ekspanziji u ovome stoljeću širili svoje trgo- 
vačke centre tako da su gradili obale sve više prema unutraš- 
njosti jezera. S južne je strane jezero okruženo, nešto prema 
unutrašnjosti, novim megalopolisom koji će ići od Chicaga do 
Pittsburgha. Nekada je jezero Erie bilo dugačko 384, a široko 
80 kilometara. Ono je još toliko dugačko ali se o nekoj širini 
više ne može govoriti, jer od jednog kraja močvare do drugoga 
kraja ima samo 60 kilometara, a na nekim mjestima čak ne 
više od 15 kilometara. 

Jezero je oduvijek bilo plitko, ali sada je ono još plice i 
negdje već izbija blato do površine. Površina vode zarasla je 
močvarnim biljkama, pa dubina varira od metra do više 
metara, ali voda postaje sve gušća što se više ide prema 
dnu. Dno jezera postalo je groblje organskih tvari, kao što su 
mrtve alge, ostaci životinjske faune na nižem stupnju razvoja, 
komadi propadajuće vegetacije iz močvare. Sve ovo je pomije- 
šano s nečisti koja dolazi iz gradske kanalizacije. 

Agonija jezera započela je naglim rastom algi koje su vodi 
dale smeđu boju, a vegetacija s korijenjem u tlu počela se 
naglo širiti od obale prema sredini i pokrila doskora površine 
udaljene do 20 kilometara od nekadanje obale. Nakon što je 
močvara prešla u ofenzivu i osvojila velike površine vode, 
priključio se tom razornom djelu čovjek koji je od jezera 
načinio jamu za otpadne vode. Vodu nisu više mogla koristiti 
manja naselja oko juzera, ono više nije koristilo niti za ra 
zonodu, pecanje ili kupanje. Jezero je postalo odbojno za 
posjetioce. Voda koja iz jezera pada preko Niagara slapova 
puna je nečisti, a kod pada se isparuju plinovi koji ujedaju 
oči i pluća. Ptice i ljudi počinju izbjegavati ovu prirodnu 
ljepotu. Danas u podnožje Niagara slapova umjesto Indijanaca 
na konju valja staviti modernog čistača ulica u azbestnom 
oklopu i s plinskom maskom na obrazu. 

Godine 1910. živjelo je tri milijuna ljudi u bazenu jezera 
Erie, god. 1960. se taj broj popeo na deset milijuna. God. 
1910. ljudi još nisu pretpostavljali da bi jezero moglo umrije- 
ti, a već god. 1960. uvidjeli su da je smrt neminovna. 

Ron Linton opisuje agoniju Erie jezera ovako: 


Svaka stajaća voda na ovom planetu počinje stariti kad 
je jednom počela postojati. Svako jezero je u početku čisto, 
bistro i prozirno i sadrži malo kemijskih sastojina. Ali kad 

se počinju slijevati lokalni nanosi u njega, plodnost se po. 
većava i voda ima veću sposobnost da omogući rast živih 
tvari. Žive tvari koje imaju najveći učinak na starenje vodene 
mase su alge i, kasnije, bilje s korijenjem pokraj obala, 

Elementi uneseni u jezero, koji obično pospješuju količinu 
algi u vodi, jesu fosfor i dušik. Alge su biljke kao žito, grah 
i krumpir. Sve imaju iste osnovne potrebe za ishranu. Da bi 
se dobili veliki prinosi ovih biljaka u zemlji, često je puta 
potrebno dodavati zemlji dušik, fosfor i potašu. Osim za po- 
tašu, učinak u vodi je isti: da bismo dobili veće prinose algi, 
potrebno je dodati iste elemente vodi. Potaša je elemenat koji 
rijetko manjka u vodi, ali dušik i fosfor manjkaju i njih 
valja dodati ako se želi povećati rast algi. Ono obično bistro, 
prozirno jezero doskora postane svijetlozeleno jezero, obo- 
jeno živim algama. 

Ako se proizvodnja algi u toku procesa starenja i dalje na- 
stavlja, tada alge počinju umirati, kao i druge tvari u jezeru, 
i talože se na dnu gdje se raspadaju. Postepeno počinje opa 
dati sadržaj kisika u dubljoj vodi, jer se brže konzumira nego 
obnavlja. To je jedan od simptoma da je došlo do procesa 
starenja. Kao posljedica gubitka kisika, dolazi do gubitka 
nekih poželjnih vrsta ribe, zavisnih od kisika u dubokoj vodi, 
Sada voda na površini dobiva tamnozelenu nijansu koja je 
odraz veće količine algi u vodi. 

U jednom se času pojavljuju ljudi i oni dalje mijenjaju 
tok kojim su se stvari počele odvijati. Uglavnom ljudi to čine 
razvijajući sistem kanalizacije, čime dozvoljavaju da se u 
vodu istovare otpadne tvari, fekalije i druge. Čovjek pos: 
pješuje ovaj proces i upotrebom umjetnih gnojiva, jer se za. 
jedno s kišama slijevaju u jezero. Jedno od obilježja otpadnih 
voda je da sadrže dušik i fosfor; količina dušika je prosječno 
četiri do šest kilograma godišnje po osobi, a fosfora je pro- 
sječno jedan do dva kilograma po osobi godišnje. 

Čak i nakon uvedenog tretiranja otpadnih voda i blata, 
još uvijek ostaje dovoljno dušika i fosfora u kanalizaciji da 
bi se poremetila jezerska voda. U tom slučaju imamo situa. 
ciju koja se stručno naziva ubrzana eutrofikacija — što jed. 
nostavno znači ubrzanje procesa starenja — jer su ljudi po. 
većali hranjive tvari u jezeru. Kad se ne bi radilo o ljudima, 
tada ne bi bilo mnogo briga oko eutrofikacije u većini jezera. 
Prirodni proces starenja je veoma spor i trajao bi tisuće go- 
dina. Ali dolazak ljudskih bića mijenja učinak. Ocjenjuje se 
da je u vremenskom periodu od pedeset godina, od 1915. do 

1965, čovjek ubrzao prirodni proces starenja naseljenih jezera 
za stotine ili tisuće godina. 

Jedno od glavnih sredstava pomoću kojega fosfor ulazi u 
kanalizaciju su deterdženti. Ocjenjuje se da u nekim komu 
nama otprilike 50 do 70 posto fosfora dolazi u kanalizaciju 
na taj način. Mi mislimo o tome kako bi kontrolirali fosfor, 
ne zato što dušik nije važan, nego zato što dušik ulazi u je- 
zera na način koji ne možemo kontrolirati. Na primjer, u 
jezeru Michigan procijenjeni godišnji iznos dušika u jezeru, 
koji dolazi kišom i oborinama prašine, iznosi oko dva kilo- 
grama po akru. Postoji četrnaest vrsta zeleno-plavih algi za 
koje se moglo utvrditi da imaju sposobnost da vežu atmo- 
sferski dušik potreban za život bilja. (Na isti način izvjesne 
bakterije u korijenju leguminoza dovode dušik u tlo.) 

Sposobnost da se veže atmosferski dušik u vodenim sasto- 
jinama znači da ima veoma mnogo algi koje vežu dušik, te 
da je teško postići kontrolu nad dušikom i njegovim ograni- 
čavanjem u kanalizaciji. Stoga su se napori za kontrolu usre- 
dotočili na fosfor, jer je količina fosfora iz atmosfere četvrt 
kilograma po akru godišnje. On je ,konzervativan' elemenat 
i nijedna alga ga ne veže. Ipak je on bitan za održavanje algi. 
Bez fosfora alge ne mogu rasti, usprkos bogatom snabdije- 
vanju dušikom. Ako gradske tvornice za preradu otpadnih 
voda uspiju ukloniti 90 posto fosfora, što je moguće sa su- 
vremenom tehnologijom, tada ćemo biti na putu da kontro- 
liramo proizvodnju algi u većini jezera. 


Jezero Erie je najviše urbanizirano i induslirijalizirano u 
zemlji (SAD). Projekcije pučanstva pokazuju da će se pu 
čanstvo više nego podvostručiti u slijedećih pedeset godina. 
Vodene površine koje služe za odmor već su postale neupo- 
trebljive, naročito u velikim metropolitanskim oblastima. Jas- 
no je da će vodenih površina za odmor i razonodu biti sve 
manje, ukoliko se one ne razviju na umjetan način uz velike 
troškove.« 


»Jezero Erie se mnogo upotrebljavalo za pecanje i vožnju 
čamcima. U god. 1964. se je procjenjivalo da nekih 192.000 
vlasnika čamaca za razonodu koristi jezero. Međutim, ova 
vrsta razonode nalazi se u opadanju uslijed zagađenja i ne 
stanka riba za pecanje. Mrlje nafte i plivajuće smeće oštećuje 
brodove. Simrad raspadanja i pomanjkanje riba odvraća vlas- 
nike čamaca.« 

»Čovjekovo zagađivanje ima u osnovi tri izvora: talozi koji 
dolaze od poljoprivrednih i građevinskih djelatnosti, gradska 

kanalizacija i industrijski otpaci. Preko 70.000 kilograma [os 
fora i 400.000 kilograma dušika svakog se dana ulijeva u je- 
zero Erie. U jednoj godini čovjek dodaje preko 30 milijardi 
kilograma taloga jezeru. Uz to ljudska djelatnost dodaje ki- 
seline i alkalije, naftu i smolaste tvari, željezo, bakar, cink, 
amonijak, cijanid, fenol, klorid, složene organske kemikalije, 
pesticide, herbicidc, slare automobile, kutije konzervi, boce 
i kuhinjsko posuđe. Dvije trećine fosfora svakog dana jezero 
samo veže, taloži na dnu, ponovo se prerađuje i koristi od 
algi i drugih oblika života u vodi. Tako, kao posljedica ljudske 
djelatnosti, fosfor se nalazi u stalnom porastu u jezeru Erie, 
on se upotrebljava, ponovo se upotrebljava i povećava.« 

»U 1965. vlada SAD u jednom je izvještaju utvrdila veličinu 
i izvore gradskih i industrijskih otpada istovarenih u jezero 
Erie i njegove pritoke. Ovaj izvještaj pokazuje da 271 in- 
dusirijsko poduzeće istovaruje svoj oipad u jezero i pritoke. 
Pronađeno je da dvije trećine tih tvornica nema odgovarajuće 
instalacije za pročišćavanje. 

Tri godine kasnije identificirani izvori industrijskog otpada 
u jezero Erie popeli su se na 360 tvornica. Preko 50 posto 
ovih tvornica klasificirano je da imaju odgovarajuće uređaje 
za pročišćavanje.« 

»Jedna tisuća organizama na stotinu kubičnih milimetara 
je gornja granica koja se preporučuje kod korištenja vode za 
plivanje, a ovdje se nalazi stotinu puta i više od ove dozvo- 
ljene granice. Pored toga, estetska zagađenost uslijed smrada 
raspadnutih materija i plivajućih otpadaka odstranila je od 
ove obale svaku vrstu rekreacione aktivnosti.« 

»Danas se upotrebljava voda iz jezera za snabdijevanje 
gradskih naselja pomoću dvadeset sedam vodovodnih ure- 
đaja. Ovaj municipalni sistem snabdijeva 32 milijuna ljudi 
i izvjestan broj industrijskih postrojenja sa preko 25.000 mili- 
juna litara vode dnevno. Pored toga, industrija troši više od 
20 milijardi litara vode dnevno. Ova potražnja vode još će 
više porasti u budućnosti. 

Ubrzana eutrofikacija i zagađivanje naših nacionalnih voda 
nije ograničeno samo na jezero Erie. Svako od Velikih jezera 
teško je oštećeno uslijed bezobzirne ljudske djelatnosti, i sva 
vođa u zemlji osjetila je ovaj degradirajući dodir. U proljeće 
1969. Administracija za hranu i droge zaplijenila je gotovo 
15.000 kilograma »coho-lososa« uhvaćenih u jezeru Michigan, 
jer su u njima pronađeni talozi pesticida DDT. U isto vrijeme 

je Federalna administracija za kontrolu voda izvijestila da je 
Gornje jezero, najveće, najdublje i najčišće od Velikih jezera, 
ozbiljno zaraženo.«# 


ZAGAĐIVANJE SREDOZEMNOG MORA 


Ispitivanja su pokazala da je Sredozemno more nastalo 
razdvajanjem afričkog i evropskog kontinenta, te da se ove 
kontinentalne »ralje« u kojima je ono smješteno sada ponovno 
zatvaraju, doduše veoma sporo — jedan centimetar na godinu. 

Uski prolazi u Sredozemno more određuju kretanje vode u 
njemu. Površinske vode ulaze kroz uski Gibraltarski tjesnac, 
lako da su atlantske vode glavni izvor hranjivih tvari, vitalne 
regeneracije i uvjet održavanja fizikalno-kemijske ravnoteže. 
Drugi su glavni izvor obnavljanja velike rijeke; na zapadnoj 
strani, koja u odnosu na istočnu tvori zaseban bazen, to su rije- 
ke Ebro, Rona, Po, Arno, Tiber, a na istočnoj strani Vardar i 
Nil. Protivno mišljenju Leonarda da Vincija, Crno more nema 
nikakva utjecaja na hidrografsku ravnotežu Sredozemlja, a 
utjecaj Nila, usprkos njegovoj veličini, je minimalan, 

Slanost Sredozemlja vrlo je velika (nešto je manja od Crve- 
nog mora), a raste od Zapada na Istok, od 36,2% do 39,2%. 
Glavna vodena masa dolazi iz Atlantika i poput struje teče uz 
afričku obalu, prelama se kod Sicilije, tako da se jedan krak 
vraća natrag uz Italiju, a drugi se nastavlja uz afričku obalu. 
Ovo je kretanje struja važno za praćenje zagađenosti. Izraču- 
nato je da iz Atlantika kroz Gibraltar ulazi 31.000 kubičnih 
kilometara vode, a izlazi 30.000 kubičnih kilometara. 


Sredozemno more ima troja »pluća«: Provansalski zaljev, 
gornji Jadran i Egejsko more. Ovaj je dišni sistem neobično 
važan za čitavo Sredozemlje. On održava život u Jadranu, jer 
kisikom puni vodu u koju ulazi zajedno sa zrakom; pritom 
vjetrovi koji rashlađuju vodu imaju odlučujuću ulogu. Kisik 
fotosintezom sunčevih zraka održava bilje i organizme. Za- 
hvaljujući hladnom i svježem vjetru koji dolazi s Alpa i tur- 
skih planina ova pluća snabdijevaju Sredozemno morc, koje 
je inače izloženo velikom isparavanju uslijed vrućine, novim 
kisikom i tako održavaju život. Budući da je Sredozemno 
more zatvoreni sistem, sve ono što pogađa pluća pogađa i či- 
tavo Sredozemno more. 


28 Ron M. Linton, Terraciđe, str. 180—195. 


137 


Poznati oceanograf Arthur R. Miller smatra da se čitavo 
more obnavlja u osam godina. Iz sjevernog Atlantika voda 
ulazi u Sredozemno more i hrani površinske slojeve koji su 
siromašni hranjivim planktonom; u suprotnom smjeru izlazi 
s kisikom gušća, slanija voda poput jezika koji se pruža daleko 
u Atlantik. (Za vrijeme rata njemačke podmornice koristile 
su ove struje koje su ih bešumno nosile kroz Gibraltar.) 


Treba naglasiti da je čitav hidrografski sistem Sredozemnog 
mora vrlo krhak, siromašan hranjivim tvarima; slabo proiz- 
vodi primarne organizme koji hrane više organizme, prije sve- 
ga ribu kojom se hrani čovjek. Na dubini od preko 400 metara 
nema obnavljanja organskog života, malerija se raspada i vodi 
oduzima kisik. Situacija je lošija u istočnom nego u zapad. 
nom dijelu, jer istočni dio sadrži tek četvrtinu hranjivih tvari 
i mnogo manje kisika. Iako se Sredozemno more milijunima 
godina održavalo u ovoj krhkoj ravnoteži, u svakom je slučaju 
mnogo siromašnije životom od Baltičkog ili Crnog mora, koja 
su također zatvorena mora. Mcđulim, što se tiče zagađivanja, 
situacija je u Baltiku alarmanina, a u Crnom moru na dubini 
od 200 metara više nema života i prevladava vodikov sulfid, 
proizvod organskog raspada. Kao što kaže lord Rilshic-Calder 
Sredozemno more nalik je invalidu čija je dijagnoza: »Vama 
preostaje da živite samo toliko koliko...«. Ovo »koliko« odnosi 
se na smrtnu osudu ako se ne poduzmu određene mjere za 
spasavanje biološke ravnoteže, odnosno ukoliko se ne spriječi 
sadašnji porast zagađivanja. 


Za život u moru presudan je fito-plankton koji sadrži 90 
posto kisika na Zemlji. On predstavlja ispašu za mnogobrojne 
organizme koji žive u moru. Međutim, izlijevanje raznih otrov- 
nih supstancija u more uništava fito-plankton. Nestajanje Ki- 
sika uzrokuje »gušenje« živih bića u moru. Riba se može 
uništiti direktnim i indirektnim trovanjem. Primjer za prvi 
slučaj je izlijevanje 2001t endosulfana u Rajnu što je izazvalo 
pomor preko 100 1ona ribe. Primjer indirektnog trovanja je 
prolijevanje nafte. Pored toga što nafta direktno ubija ptice 
izaziva i množenje bakterija koje troše kisik u sve većim koli- 
činama. Jedna litra nafte oduzima kisik iz 400.000 litara mor- 
ske vode. Razni industrijski proizvodi, kao što smo već rekli, 
mogu prouzročiti eutrofikaciju, »cvjetanje mora« ili »crvene 
plime«, nagli porast fito-planktona na štetu drugih organizama 
i masovni pomor ribe. Takvih »cvjetanja« bilo je na sjevernom 
dijelu Jadrana već više puta, a u zadnje se vrijeme češće po- 
navljaju. Samo za nesavjesne »stručnjake« to je »normalna 

pojava«. Znamo da ie »cvjetanje« mora izazvano industrijskim 
otpacima koje donose Po i druge rijeke. 

FAO stručnjaci ustanovili su sve izvore zagađivanja Sredo- 
zemnog mora. To su metalurške, tekstilne, celulozne, kemijske, 
cemenine industrije, industrije deterdženata, aluminija, papira, 
pesticida, kože, gume, plastičnih materija i tako dalje, u Italiji, 
Francuskoj, španjolskoj, Jugoslaviji, Grčkoj, Alžiru, Turskoj, 
Izraelu. Jedan je od velikih zagađivača nafta, kako u tran- 
sportu, tako i kod istovara i utovara. 

Provansalski je bazen važan za disanje zapadnog Sredo- 
zemlja, a gornji Jadran za disanje istočnoga dijela. Profesor 
L.Majori, koji je ispilivav zagađenost gornjeg Jadrana i 
utvrdio ljestvicu stupnjeva zagađenosti: veoma čisto, malo za 
gađeno, umjereno zagađeno, zagađeno i veoma zagađeno, usta 
novio je da je obala od Monfalconea do Trsta potpuno zaga- 
đena, dakle skoro u najvišem stupnju. Još je veća zagađenost 
između Grada i Lignana, gdje je more poput »djelomice očiš- 
čenog otpadnog kanala«. Nešto je bolje do Venecije i niže. Na- 
ročito je teška situacija kod Ravenne. Sama luka Trst djelo- 
mice je »jako zagađena« i sadržava mnogo opasnih bakterija. 

Područje Marseja slično je području Trsta, pa se može reći 
da su »pluća« Jadrana bolesna. Dijagnoza je slijedeća: potreb- 
no je drastično liječenje i drakonske zakonske mjcre. Kratko- 
ročna je prognoza gora: stvari će se pogoršavati porastom 
industrijskih djelatnosti u čitavom bazenu bez odgovarajućih 
službi i uređaja za tretiranje otpadaka. Život u moru je 
ugrožen. Obale koje su služile za odmor pretvorit će se u 
smrdljive bare. Drveće na obali umirat će od zagađenih i za- 
trovanih morskih vjetrova. Kvaliteta života će znatno opasti. 


19. Ekocid u Vijetnamu 


(Izvještaj Arthura H. Westinga u Stockholmu, 1972)? 


Zemlja i narod Indokine (744.000 četvornih kilometara i 
45 milijuna stanovnika — oko polovine veličine Skandinavije, 


#8 Arthur H. Westing, biolog s Windham Collegea, Vermont, SAD, zajedno 
5 profesorima John Lewellenom i E. W. Pfeifferom, bio je član američke 
znanstvene komisije koja je posjetila Vijelnam i izvijestila pred Senatom 
SAD o unistavanju okoline od strane američke armije. U cjelini prenosimo 
njegov izvještaj koji je napisao za nezavisnu konferenciju Dai Dong u Stock- 
holmu 1972. god. o problemima ekologije. 

ali sa četiri puta više stanovnika) nalazi se pod stalnim na: 
padom širokih razmjera od god. 1965. Cesto se previđa i 
smatra samo slučajnim učinak drugog svjetskog rata na zem. 
lju i domorodačko stanovništvo ovog područja, iako je taj 
učinak imao izvanredno velike razmjere. Zato je nesreća da 
se utjecaj rata — s možda najdrastičnijim ekološkim poslje- 
dicama bilo koje ljudske djelatnosti — ne nalazi na dnevnom 
redu prve konferencije o utjecaju čovjeka na ljudsku okolinu 
koju organiziraju Ujedinjeni narodi u Stockholmu u junu ove 
godine (1972). 

Jedan od malobrojnih dostupnih rezimea o ovoj katastrofi 
pripremila je u SAD Biblivleka Kongresa, a objavio ga je 
senatski Komitet za vanjsku politiku SAD (pod naslovom 
»Značenje rata u Vijetnamu«). Možemo zaključiti iz predo 
čenih podataka da je, kao posljedica ovoga rata, jedan na 
svakih 35 stanovnika Indokine ubijen, jedan na 15 ranjen, a 
jedan na šest nalazi se u zbjegu. Neposrednu društvenu ka 
tastrofu koju sadrže ove brojke teško je shvatiti. Ja ću jedno- 
slavno naznačiti što bi to značilo u Sjedinjenim Državama s 
njenim stanovništvom od 200 milijuna: 5,700.000 ubijenih, 
13,300.000 ranjenih i 33 milijuna u zbjegu. 


RAT PROTIV OKOLINE 


Ipak, drugi indokineski rat je rat protiv zemlje kao i pro: 
tiv ljudi. Seoski i udaljeni krajevi Indokine izloženi su bru: 
talnom kažnjavanju godinama. U ovome svjetlu bliske pove- 
zanosti i neposredne zavisnosti od resursa zemlje jednog 
pretežno poljoprivrednog naroda i zatim u svjetlu naše svijesti 
o općoj zavisnosti čovječanstva od njegove prirodne okoline, 
sve veći broj učenjaka u čitavom svijetu bio je zapanjen 
dalekosežnim posljedicama takozvanog ograničenog rata pro- 
tiv pobunjenika. Također i zabrinut zbog obnovljene zavisno- 
sti Sjedinjenih Država od različitog kemijskog oružja u ovo- 
me nesretnome sukobu, Civilizirani svijet se nadao da je za- 
vršetkom prvog svjetskog rata došao kraj ovome oružju s 
ozbiljnim posljedicama po opće zdravlje i ekološkim poslje- 
dicama. 

Dr E.W.Pfeiffer sa sveučilišta u Montani (zoolog koji se 
bavi životom divljači) i ja (kao šumski botaničar) načinili 
smo višc kraćih inspekcijskih putovanja po Indokini u toku 
posljednje tri godine s namjerom da načinimo preliminarni 

nalaz o širini ekološkog uništavanja što ga vrše Sjedinjene 
Države pomoću raznih oružja i tehnika. U našem izučavanju 
bili smo ograničeni očitim poteškoćama koje prate rad na 
aktivnoj ratnoj sceni i zbog oskudnosti toćnih obavještenja 
koja smo dobili od vlade SAD. Ono što slijedi je rezime ono- 
ga što je poznato o širini ekološkog uništavanja prouzročenog 
(1) programom kemijskog oružja s biljnim otrovima (herbici- 
di), (2) programom čišćenja zemlje pomoću posebnih traktora 
i plugova, (3) programom masovnog bombardiranja i razara 
nja, i (4) bombama od 6800 kilograma za čišćenje terena. Ovaj 
prethodni sinopsis je zasnovan na ličnom promatranju, in: 
tervjuima i obavješstenjima od Departmenta za obranu SAD. 
Ja izvještavam o ekološkom uništavanju, iako sam svjestan 
da je ono uvjetovano ratom protiv naroda u Indokini, svjestan 
da će ova dva vida ostati povezana sve dok rat u Indokini 
neće konačno završiti. 


PROGRAM HERBICIDA 


Kemijski rat protiv bilja u najvećoj je mjeri ograničen na 
Južni Vijetnam, a počeo je u malim razmjerima u novembru 
1961, pretvorio sc u napor velikih razmjera u 1966, i uglavnom 
je završio u 1971. U programu uništavanja Zeniljinog pokri- 
vača Sjedinjene Države su potrošile avionskim raspršivanjem 
64 milijuna litara (49 milijuna kilograma) herbicida na povr- 
šini od 1,9 milijuna hektara pošumljene zemlje. U svojem 
programu za uništavanje prehrambenih resursa slično su po- 
trošile 8 milijuna litara (3 milijuna kilograma) herbicida na 
0,3 milijuna hektara plodne zemlje. Glavni herbicidi za uni- 
štavanje šuma bili su 24D (26 milijuna kilograma), 2,4,5-T 
(22 milijuna kilograma) i pikloram (1,5 milijuna kilograma); 
a protiv poljoprivrednih polja dimetilarsenična kiselina (3 mi- 
lijuna kilograma). Oko 15 posto južnovijetnamskih šuma bilo 
je poštrcano jedanput, a dodatnih 4 posto više puta; oko 8 
posto nacionalne žetvene površine (prvenstveno u Centralnoj 
visoravni) bilo je poštrcano. U svemu, posipalo sc jedan hektar 
na osam u Južnom Vijetnamu, što predstavlja površinu veću 
od polovine Svicarske. 

U oblastima posipanima herbicidima došlo je do promjene 
i pojednostavljenja u biljnim i životinjskim zajednicama, do 
gubitka mineralnih hranjivih tvari, do ubrzane erozije na 
brdovitim terenima i uz obalu, te do smanjenja proizvodnosti 


141 


u ekosistemu. Vrijeme potrebno za obnovu naštrcanih povr. 
šina smatra se da iznosi više od jednog decenija, a u područ. 
jima koja su više puta naštrcana i više decenija. Približno 
je potpuno uništeno pola milijuna hektara herbicidima (dvije 
trećine od toga su unutrašnje šume, a jedna trećina priobal 
ne šume koje je uzgojio čovjek.) Procjenjuje se da je na 
mjerno uništena ishrana za više godina koja bi bila dovoljna 
da godišnje prehrani 894.000 Vijetnamaca (većinom civila, 
prvenstveno gorštaka); dodatne količine su uništene posipa- 
njem šuma. Herbicidi su neposredno i posredno izazvali me- 
dicinske i veterinarske probleme. Računa se da gubici u gra- 
đevnom drvu iznose ukupno 47 milijuna kubičnih metara, 
dovoljno da pokriju južnovijetnamske potrebe kroz tri dece- 
nija. 

Čini se da je program s herbicidima završen, ali će se nje. 
gove posljedice još dugo osjećati, podjednako u odnosu na 
okolinu kao i na nedovoljnost međunarodne kontrole oružja. 


PROGRAM »RIMSKOG PLUGA« 


Krčenje zemlje traktorima, također program ograničen na 
Južni Vijetnam, započelo je u malim razmjerima u god. 1965, 
a postalo napor velikih razmjera u god. 1968, i očevidno se 
nastavlja do danas bez smanjenja. Ova malo poznata opera- 
cija, koja je prvobitno bila namijenjena krčenju putova i 
drugih linija komunikacija sa ciljem da onemogući napade iz 
busije, posljednjih godina počela se upotrebljavati u masov- 
nim razmjerima da bi se doslovno uništili šumoviti predjeli 
kako se njima ne bi koristila druga strana. Pokušaj da se 
uništi vegetacijski pokrivač i moguća skloništa, kao upotrijeb- 
ljena metoda ne može se usporediti ničim sličnim. Osnovno 
oruđe je 18 tona teški traktor koji je snabdjeven sa dva 
2-tonska »Rimska pluga« i 13 tisuća kilograma dodatnog opte- 
rećenja. Sada je uposleno bar pet tvrtki s trideset traktora 
svaka, koji su u stalnom djelovanju. Do konca zadnjeg au- 
gusta oko 304 tisuće hektara zemlje Južnog Vijetnama pot- 
puno je izrovano ovim sredstvima (oblast veća od Luksem- 
burga); a krčenje napreduje sa stopom većom od 405 hektara 
na dan. 


Raskrčivanje zemlje stvara teške štete u okolini, invaziju 
korova (veoma često tvrdokorna trava Imperata), potpuno 
uništenje divljači i velike erozije u brdovitim predjelima kao 

i poplave. Južnovijetnamska služba za zaštitu šuma procje- 
njuje da je do posljednjeg ljeta uništeno više od 147 tisuća 
kubičnih metara gotove drvene građe; a francuski stručnjaci 
za eksploataciju gume utvrdili su da je barem jedna tisuća 
hektara plantaža kaučuka (jedan posto do nacionalnog bogat- 
stva) palo žrtvom pluga. 

Ukratko, »pacifikacija« jednog područja »Rimskim plugom«, 
a ne herbicidima, izgleda vojnički ujedno mnogo efikasnija 
i mnogo razornija za okolinu. 


BOMBARDIRANJE I BARAŽNA VATRA 


Konvencionalno bombardiranje i baražna vatra, najprije 
u čitavoj Indokini a zatim najviše u Južnom Vijentamu, po- 
stali su glavna sredstva »gospodarenja krajolikom« u ovome 
ratu. Nakon što je čovjek nadletio zemlju, ostaje trajan uti- 
sak o beskonačnom broju kratera. Oprezna procjena o sa 
dašnjem broju ovih gigantskih ospica na krajoliku je preko 
26 milijuna — čemu valja dodati da stopa dnevnog porasta 
iznosi više tisuća. 

Utrošena municija za vrijeme sedam godina, od 1965. do 
1971, iznosila je 12 milijardi kilograma, dva puta više nego 
ona koju su SAD utrošile u toku drugog svjetskog rata na 
svim ratištima. U toku toga vremena SAD su utrošile mu 
nicije u Indokini s eksplozivnom energijom koja odgovara 
ekvivalentu do 450 Hiroshima atomskih bombi (tj. eksplo- 
zivni ekvivalent jedne Hiroshima bombe baćene svakih 5 i po 
dana). S obzirom na broj ljudi u čitavoj Indokini, sedmogo- 
dišnja ukupna količina predstavlja 265 kilograma po osobi; s 
obzirom na površinu zemlje, 159 kilograma po hektaru. U 
pogledu vremenskih intervala, ova količina znači 54 kilograma 
svake sekunde kroz čilav sedmogodišnji period. 

Ako procijenimo da je kratcr prosječno 9 metara širok i 
4 i po metra dubok, površina stvorena samo rupama izme- 
đu 1965. i 1971. iznosi gotovo 170 tisuća hektara, a zemlja koja 
je izbačena uslijed eksplozija blizu 2,6 milijardi kubičnih 
metara. Drugim riječima, zemlja je razbacana tempom koji 
bi ispunio Notre Dame svaka 4 i po sata u toku čitavog sed- 
mogodišnjeg perioda. 

Više od 90 posto svih bombardiranja i baražnih vatri u 
Indokini imalo je formalno za cilj rastjerivanje i onemogu- 
ćavanje kretanja, ali je u stvari bilo usmjereno protiv šuma 

i polja. Bombe i granate istrgnule su bezbrojno drveće; a 
šrapnele upućene na nekih 13 milijuna hektara pogađale su 
beskonačno drveće i na taj način izazvale su razne infekcije 
i drvenu rđu. Krateri su uništili, neposredno i posredno, pru: 
strana poljoprivredna područja. Uništen je također i sistem 
natapanja, a u blizini obale došlo je do provale slane vode. 
Ovi krateri izložili su lateriisku zemlju atmosferi, te će se 
ona skrutiti ili okameniti na nepovratan način. Stvoreno je 
milijun novih bara za razmnožavanje moskita i bolesti kao 
što su malarija, tropska groznica i hemoragijska groznica. 
U brdovitim krajevima ubrzana je erozija. Konačno, budući da 
jedan do jedan i po posto bombi ne eksplodira, to postoji 
sada četvrtina od milijun kratera koji su posvuda razbacani 
i koji mogu eksplodirati, ako ih se slučajno dirne u toku obra: 
đivanja zemlje. 

Sve u svemu, učinci zaista masovnog bombardiranja i ba 
ražnih vatri pojavljuju se kao posljednji i najšteiniji svjedoci 
ovoga rata. 


»COMMANDO VAULT« BOMBE 


Blu-82/B »Commando Vault« bombe od 6800 kilograma mogu 
se baciti u gustu, tri puta zasjenjenu džunglu, da bi odmah 
stvorile prostor za ateriranje helikoptera na površini od pro- 
sječno 1,3 hektara. Ovo bizarno ratovanje došlo je do upo- 
trebe u god. 1970, iako se već pokušavalo eksperimentalnim 
bacanjem u toku 1967, Gruba je procjena da je bačeno nekih 
200, a sada se baca više njih sedmično. »Commando Vault« 
bomba eksplodira kod dodira zemlje, a ispunjena je mješa 
vinom amonijum nitrata i aluminijskog praha; ona eksplodira 
odmah iznad zemlje i ne ostavlja kratere; glavna snaga njene 
eksplozije usmjerena je u horizontalnom smjeru. Vcoma snaž- 
ni udarac čupa iz zemlje veliko drveće i baca ga po 60 i više 
metara na sve strane od epicentra; ona djeluje nekih 400 
metara od točke eksplozije, ubija i ranjava sve živo, ljude i 
životinje, pomoću golemog pritiska. Prosječna zona oštećena 
bombom iznosi nekih 50 hektara, a možda još i više. »Com 
mando Vault« bomba je potpuno nediferencirano, širokozon- 
sko oružje i potpuno uništava okolinu što se nalazi u zoni 
udara. 

ZAKLJUČAK 


I tako postaje jasno da u svakom slučaju polja i šume 
Indokine nose glavni teret udara sjevernoameričkog rata pro- 
tiv Indokine. Je li ovo široko antiekološko uništavanje plansko 
ili slučajno, teško je utvrditi. Iako vlada SAD ne priznaje da 
svjesno planira strategiju sistematskog uništavanja prirodnih 
izvora u Indokini, ostaje činjenica da je to rezultat njene luk- 
suzne, na jakom kapitalu zasnovane metode ratovanja pro- 
tiv pobunjenika. Ovo je žalostan vid rata s obzirom na brzo 
uništavanje svjetske okoline. To je naročito žalosna činje 
nica s obzirom na neposrednu i usku vezanost inđokineskog 
seljaštva za resurse vlastite zemlje. 

20. Nuklearna energija — druga strana medalje 


Živimo u nuklearno doba. Znamo to po nuklearnim bomba- 
ma koje su eksplodirale nad Hirošimom, nad mnogobrojnim 
Pacifičkim otocima, u pustinjama Kine, Sibirije i Afrike, kao 
i po podzemnim eksplozijama koje se još uvijek nastavljaju. 
Tehnolozi i tehnokrati još uvijek pjevaju himne »atomskom 
dobu«, i kao što su nekad jaki ljudi na sajmovima trgali lance 
da bi zapanjili svojom snagom svjetinu, tako danas »jajoglav- 
ci«, kako Amerikanci nazivaju učenjake, prikazuju golemu kon- 
struktivnu i destruktivnu moć nuklearne energije, koju svje- 
tina teško Inože predočiti, jer je očito da ljudska mašta nije 
građena za predočavanje energija kojima danas raspolaže in- 
dustrija i posebno ratna industrija. 

lako su ljude dovoljno »zastrašili« totalnim uništenjem koje 
nosi u sebi nagomilana zaliha atomskih bombi — strah koji 
je pristupačniji onima koji ih proizvode nego onima kojima 
su namijenjene! — nedovoljno se piše o opasnostima i raza. 
ranjima što proizlaze iz mirnodopske upotrebe atomske ener- 
gije, posebno u posljednjoj modi atomskih centrala. 

Danas u mnogim razvijenim zemljama postoje programi za 
izgradnju nuklearnih centrala, a mnoge su već i izgrađene. 
Međutim, istini za volju treba reći da su one postale za mnoge 
vlade izvor raznih neprilika. Osnovni razlog za ove neprilike 
leži u tome, što se nije vodilo računa o posljedicama zrače 
nja po okolinu, ne samo onih do kojih može doći zbog raznih 
tehničkih kvarova, nego i zbog gomilanja nuklearnih otpadaka 
u zemlji i vodi. O tom problemu dosta govori američko 
iskustvo. 

Kakva je danas situacija s nuklearnim centralama u SAD? 
Jedan list o tome piše slijedeće: 

»Sveukupni program nuklearnih centrala u SAD je virtuel- 
no za neko vrijeme obustavljen zbog akcije koju je protiv 
AEC (Korporacija za izgradnju nuklearnih centrala u SAD) 
povela grupa organizacija koja se bori za očuvanje okoline. 
U cilju primjene odluke, koju je donio Apelacioni sud u SAD, 
AEC je objavio jedan novi pravilnik o kojem valja voditi 
računa kod izgradnje nuklearnih centrala. Ovaj pravilnik pri- 
jeti da će izazvati zatvaranje 5 nuklearnih centrala koje se 
sada nalaze u eksploataciji i zaustaviti izgradnju 45 drugih 
centrala. 


30 Peace News, 24. IX 1971. 

Radi se o tome da je u godini 1970. u SAD donesen zakonski 
akt o zaštiti okoline a koji, među drugim odredbama, sadrži 
i one o izgradnji nuklearnih centrala. Na osnovu ovog zako- 
nodavstva povedena je akcija da se spriječi izgradnja jednog 
reaktora u Chesapeale Bayu, pa je na osnovi procesa pred 
Apelacionim sudom zabranjena njegova izgradnja, jer je ugro- 
žavao okolinu. Razumije se da je AEC pokušala, kao što je to 
slučaj sa svim sličnim kompanijama u svijetu, da izigra od. 
redbe novog zakonodavstva. Mcđutim, novi predsjednik AEC, 
James Schlesinger, odlučio je da poštuje sve odredbe novog 
zakonodavstva, i to je dovelo do toga da je stavljena u pi: 
tanje izgradnja novih centrala. Ovi otpori protiv izgradnje 
nuklearnih centrala u SAD imaju solidne znanstvene temelje. 


Dvojica najpoznatijih radiobiologa u SAD, A. R. Tamnplin i 
J. W. Goffman, u toku dvadesetgodišnjih istraživanja (oni su 
otkrili i 4 radio-izotopa) u Livermoreu i Berkeleyu u Kalifor- 
niji, objavili su rezultate kojima su pobili sve argumente bra- 
nitelja nuklearnih centrala, onakvih kakve se u suvremenim 
uvjetima izgrađuju. 


Oni iznose posljedice »zatrovane energije« koja u sve većoj 
mjeri zagađuje ljudsku okolinu i ugrožava ljudsko zdravlje. 
Kroz jedan duži period genetičke posljedice ovog zagađiva. 
nja mogu imati kobne učinke za ljudski rod, ako se ne izmi: 
jene norme koje se danas smalraju dozvoljenim u pogledu 
zagađivanja radioaktivnim zračenjem. Ako bi se dozvolile sa- 
dašnje norme, tada bi u SAD svake godine bilo: 


32.000 dodatnih smrtnih slučajeva uslijed raka i leukemije; 
150.000 do 1,500.000 dodatnih smrtnih slučajeva, za nekoliko 
generacija, uslijed genetičkih poremećaja u jednom pučanstvu 
koje će u to vrijeme imati oko 300 milijuna stanovnika. 


Naročito valja imati u vidu deformacije kod rađanja, koje 
će se jako pojačati za nekoliko generacija ako zračenje ostaje 
samo 60% od sadašnjeg, kao što su potvrdila istraživanja ge- 
netičara Josć Lederberga, nosioca Nobelove nagrade. A to bi 
povećalo, po Lederbergovim istraživanjima, medicinske troš- 
kove za 11 milijardi dolara godišnje. Upravo činjenica da je 
u pitanju sistem »dozvoljenih maksimalnih doza«, koje sada 
vrijede, dovelo je do toga da se danas provodi temeljita »re- 
vizija« izgradnje nuklearnih centrala u SAD. Razlog je jedno- 
stavan: poštovanje onih normi, koje postavlja suvremena zna- 
nost u cilju očuvanja zdravlja ljudi i okoline, čini izgradnju 
takvih centrala suviše skupom, ekonomski nerentabilnom. 

Ovdje treba podsjetiti na zahtjev koji je u Mentonu potpisa. 
lo 2200 učenjaka, koji traže da se ne primjenjuju nove tehno- 
logije čije nam posljedice nisu poznate. Oni traže da se od 
godi primjena tehnoloških inovacija čije učinke nismo spo- 
sobni predvidjeti, a koje nisu neophodne za održanje ljudske 
vrste i posebno upozoravaju »na izgradnju velikih kompleksa 
atomske energije«. 

Jedna od takvih posljedica čiji se učinak, naprotiv, može 
lako izračunati jest uklanjanje radioaktivnih otpadaka, stva- 
ranje takozvanih »nuklearnih groblja«. Ova groblja za 100 go- 
dina predstavljat će takvu opasnost da se ni po čemu neće 
razlikovati od nuklearnog rata. Dr Franck Barnaby je izra 
čunao da se ukupna radioaktivnost nuklearnih otpadaka za 
budući period penje na 43 milijuna curia za snagu od 1000 
MW. Međutim, samo za Francusku se predviđa da bi u 1985. 
godini iznosila 645 milijuna curia! Jasno je da bi oslobađanje 
veće količine ove stokirane energije značilo smrt za čo. 
vječanstvo! A pri tome valja imati u vidu da i najotpornije 
materije tokom vremena pod djelovanjem radioaktivnosti 
postaju porozne! Stokiranje ovih nuklearnih otpadaka pred- 
stavlja u tehnološkom pogledu nerješiv problem, i postavlja 
se sasvim prirodno pitanje: »Nije li izraz zločinačke neod- 
govornosti, ako se teret ove opasnosti jednostavno prebacuje 
na leđa budućih generacija ?«! 

Bilo kakav kvar i »nuklearna katastrofa«, kakvu valja una. 
prijed izračunati kao »tehnološki rizik«_ kod svakog postav- 
ljanja nuklearnih instalacija, izazvali bi prema proračunima 
iz poznatog »Izvještaja Brookhaven« (tim specijalista daje 
podatke za nesreću kod reaktora od 1500 MW; dok. Washing- 
ton 740/57): 


— 3.400 mrtvih 

— 43.000 ranjenih, 

-— 460.000 evakuiranih osoba (kamo ih evakuirati?), 
— 3,400.000 osoba stavljenih pod medicinsku pasku, 
— materijalna šteta: 7 milijardi dolara. 


Prema snazi vjetra zaražena površina može varirati od 
26.500 km! do 400.000 km? (maksimum). 

Reaktori koji se sada projektiraju imaju 6 puta veću snagu 
od onoga iz »Brookhavenovog izvještaja«. U slučaju da dođe 
do oslobađanja samo 10% radioaktivnosti, umjesto 50% kako 
je pretpostavljeno, posljedice će biti iste kao u spomenutom 
izvješiaju. 

Naravno, što je broj nuklearnih centrala veći, to je i rizik 
kvara iz bilo kakvih tehnoloških razloga na njima bliži, pa 
nije teško zamisliti kakvu to opasnost predstavlja za pučan- 
stvo u jednome kraju. Kako se ne radi o »malom kraju«, to 
praktički nikakve mjere evakuacije ili hospitalizacije ne mogu 
pomoći mnoštvu sprženih, ranjenih i zaraženih osoba. 


Štete i ljudske žrtve bile bi prema novijim procjenama još 
mnogo veće nego prema Brookhavenovom izvještaju. Radi se, 
naravno, o konstrukciji sve jačih reaktora. Postoji, međutim, 
i suprotno mišljenje da je vjerojatnost takvih nesreća vrlo 
mala ako se poduzmu sve tehnološke mjere osiguranja protiv 
mogućih akcidđenata. Poznat je Rasmussenov izvještaj sa MIT-a. 
On je izračunao da je vjerojatnost izbijanja radioaktivnosti iz 
reaktora zbog topljenja kod velikih vrućina koje on sam pro: 
izvodi tako mala da bi do izbijanja moglo doći samo na jednu 
od pet milijardi osoba u jednoj godini, što je s obzirom na 
druge vrste nesreća na Zemlji manje za 166.666 puta. Tako je 
vjerojatnost da će netko poginuti od radioaktivnosti neupore- 
divo manja od pogibeljnosti automobila, aviona ili željeznice. 
Razumije se, problem kod izračunavanja je određivanje samog 
tehnološkog rizika mogućih nesreća, jer je fizičar Lovens od- 
govorio Rasmussenu, da se samo u SAD do 1975. godine dogo- 
dilo već petnaest takvih nesreća. Logika zaključivanja po za- 
konu vjerojatnosti otprilike je ovakva: sigurno je da će u mi- 
lijun godina poginuti oko pola milijuna ljudi, samo nije si. 
gurno da li će se to dogoditi 999.999. godine ili možda sutra, 


Glavni je prigovor Rasmussenovim proračunima da se bave 
samo tehnološkim zaštitnim mjerama, a ne uzimaju u obzir 
cjelokupan ciklus tretiranja radioaktivnih materija, od vađe- 
nja, transporta, do otpadaka. Upravo je problem otpadaka je- 
dan od najtežih, jer radioaktivni otpaci traju tisuće godina, 
gomilaju se na mjestima deponiranja i jednoga dana takva 
količina može postati fatalnom za život na tom dijelu planete. 
Sjećamo se kako su japanski ribari stradali od radioaktivne 
ribe na Pacifiku, a riba i radioaktivnost mogu se lako širiti 
svim morima. Američka organizacija »Environmental Protec- 
tion Agency« proračunala je da bi 2000. godine moglo biti 
200 milijuna galona visokoaktivnih otpadaka, 400 milijuna 
kubičnih stopa niskoaktivnih i 95 milijuna kubičnih stopa alfa 
otpadaka. Nikakvo zadovoljavajuće rješenje nije još pronađe- 
no za deponiranje. Zato je konferencija Pugwash 1973. godine 
zaključila: »Što se tiče spremanja dugo živućih radioaktivnih 
otpadaka, postoje još velike nesigurnosti. Glavna je poteškoća 

da materijal ostaje vrlo otrovan u vremenskom razdoblju koje 
se mjeri tisućama godina; čak i u kraćim razmacima su pred- 
viđanja o stabilnosti i kontinuitetu ljudskoga društva nemo- 
guća, a u dužim periodima, pod određenim okolnostima, mo- 
guće su značajne geološke promjene...« 


Krajem 1975. godine bilo je ukupno 158 komercijalnih reak- 
iora (ne računajući one koji rade za vojsku) kapaciteta 66.995 
megavata elektriciteta. Prema planiranim, novim postrojenji- 
ma njih će doskora biti osam puta toliko, to jest ukupno 660 
reaktora, snage 526.822 megavata. Računa se da će do konca 
stoljeća preko 40 zemalja imati reaktore i da će njihov kapa. 
citet biti veći od dva milijuna megavata, 

lako postoji tendencija širenja nuklearnih centrala, mnoge 
analize potvrđuju da se one ekonomski ne isplate, jer cijene si- 
rovina, uran, plutonij, naglo rastu, a i tehnološki je proces 
veoma skup. Naravno, ako se standardi sigurnosnih mjera po- 
stave onako kako ih traže stručnjaci, tada je on daleko skuplji 
od svih ostalih energetskih izvora. To je razlog zašto je kon: 
strukcija nuklearnih centrala u SAD obustavljena i zašto se 
kompanije vraćaju napuštenim rudnicima ugljena. Naravno, da 
se u izgradnji nuklearnih centrala pojavljuju moćne grupe 
koje zastupaju vlastite interese, a među njima generali i multi- 
nacionalne kompanije igraju glavnu ulogu. 


John Berger o rentabilnosti nuklearnih centrala na osnovu 
mnogobrojnih ekspertiza kaže: »Danas se nacija nalazi u 
apsurdnoj i ranjivoj situaciji; ogromne svote novaca troše se 
za istraživanja i investira kapital u gotovo bezvrijednu eko- 
nomiju uranove fisije. U usporedbi s golemim rizikom i troš- 
kovima, količine energije koje se mogu dobiti su vrlo male. 
Ako nastavimo ovu besmislenu politiku, čitava će zemlja po- 
stati talac onih koji su spekulirali rezervama urana i reakto- 
rima. Dalje trošenje za uranovu fisiju jednostavno pomaže da 
se obogate velike energetske firme koje nisu nesretne što se 
razbacuju milijarde za besperspektivnu energetsku tehnologiju 
umjesto da se investiraju u čiste, produktivne, alternativne 
izvore energije.« 

J. Berger dokumentirano pokazuje mrežu američkih kompa- 


nija zainteresiranih za nuklearne elektrane, s golemom kon- 
centracijom kapitala, jer je traženje energetskih izvora posta- 


1 Vidi podatke, Denis Hayes, Nuclear Power: The Fifth Horseman, World: 
watch Paper, No. 6, 1976, Worldwatch Institute. Te kod John J. Berger, 
Nuclear Power, The Unviable Option, Ramparts Press, Pala Alto, 1976. 

lo problem broj jedan svake industrijski razvijene zemlje. kao 
i organizirani »lobby« kod vlade i na svim mjestima gdje se 
može utjecati na donošenje odluka koje idu u prilog njihovim 
profitima. Ogromna sredstva korumpiranja političara, struc. 
njaka i propagatora nuklearne energije, i militarizma, svugdje 
su na djelu. 


TREĆI DIO 


Društvene posljedice i moguće mjere 


21. Prenapučenost i agresivnost 


Prenapučenost je pojava koju priroda ne podnosi, jer je 
»predvidjela« uravnotežene ekološke odnose, drugim riječima 
stvorila je određenu ekološku ravnotežu u toku tisuća mili- 
juna godina. Covjek je sada ozbiljno poremetio tu ravnotežu. 
Njega ta činjenica mnogo ne zabrinjava, jer tvrdi da stvara 
novu »tehničku sredinu«, čije mogućnosti su neograničene i 
koja će mnogo bolje odgovarati čovjekovim potrebama od 
one »prirodne sredine«. Nekoliko sekundi u povijesti ovoga 
planeta, koliko traje industrijska revolucija, suprotstavljaju 
se onoj mudrosti na kojoj počiva vjekovni. spori i gotovo ne- 
vidljivi rad prirode. 

Jedna od pojava koju čovjek također nastoji riješiti jest 
i prenapučenost. Ekspanzija ljudske vrste na ovom planetu 
već je imala za posljedicu potiskivanje drugih životinjskih 
vrsta od kojih su neke već izumrle, a neke se mogu vidjeti još 
samo po zoološkim vrtovima. One koje nisu izložene izumi 
ranju imaju privilegij da tvore neophodni dio ljudskog jelov- 
nika, te su postale predmet naročite industrijske paske oko 
svojeg rasplođivanja — također umjetnog — i uzrasta (tako- 
đer s pomoću umjetnih supstancija). No, vidjeli smo da 
mesna ishrana predstavlja još uvijek oblik luksuznih proteina, 
te da se preporučuje u cilju rješavanja gladi i bolje ekono- 
mije s prehrambenim tvarima, da se prijeđe isključivo na 
biljne proteine ili proteine koje proizvode najniže životinje 
(bakterije), što bi praktično značilo i likvidaciju životinjskog 
člana u ciklusu ljudske ishrane. 

No, pustimo zasada ove kulinarske brige po strani, i pogle: 
dajmo je li čovjek biće kojem život u uvjetima prenapuče- 
nosti prirodno odgovara. Da li prenapučenost ne ostavlja neke 
negativne psihološke posljedice na njegovo ponašanje? Znamo 
da je moderna biologija pokazala da živa bića, naročito ona 

razvijenija, pokazuju određeni odnos kako prema svojem »ži- 
votnom prostoru« tako i prema broju članova svoje vrste što 
ih jedan određeni prostor može podnijeti. 


Neke životinjske vrste stvorile su samoregulativne meha- 
nizme u slučaju prenapučenosti. Tako je Hudson Hoagland 
god. 1964, izučavajući jednu vrstu cvjetnih insekata (»Flower 
beetles«), vidio da oni u slučaju prenapučenosti prelaze na 
kanibalizam. Kod nekih od tih vrsta ženke probadaju jaja i 
na taj način smanjuju razmnožavanje. Kod jedne druge vrste 
dolazi do stvaranja plina u žlijezdama što istovremeno sma- 
njuje seksualnu aktivnost i ubija ličinke. 

Jedna vrsta zeca, koji živi u Minnesoti (SAD), pokazuje ci- 
kličke varijacije u populaciji bez obzira na promjene u okol- 
nim uvjetima života, kao što su hrana, bolesti, klima ili pri- 
rodni neprijatelji. Kad je došlo do prenapučenosti, dolazi do 
suprotnog ciklusa u kojem zečevi pokazuju simptome stresa 
i hiperaktivnosti žlijezda. Oni ugibaju u grčevima, a simptomi 
smrti javljaju se kao srčane i jetrene bolesti, hipertenzije i 
oštećenja adrenalnih žlijezda. Izgleda da neke spontane glan- 
dularne poremetnje uvjetuju umiranje i smanjenje popula- 
cije. 

Slično je ponašanje utvrđeno kod jedne vrste jelena, nase- 
ljenih na jednom otoku u Chesapeake Bayu. Kad je popula- 
cija jelena dosegla gustoću od jedne životinje po akru, došlo 
je do intenzivne aktivnosti zlijezda, i, usprkos povoljnim uvje- 
tima za ishranu, pojavili su se simptomi stresa, a nakon toga 
slijedilo je pogibanje jelena. Veoma je poznata pojava s nor- 
veškim lemingima, jednom vrstom glodavaca, koji se bave 
kolektivnim samoubojstvom. Svake tri do četiri godine, kad 
se namnože na planinama Norveške, započinje njihovo puto- 
vanje u dolinu, prema fjordovima, i tada se kolektivno bacaju 
u ocean i pogibaju, a legenda kaže da traže svoj »izgubljeni 
kontinent«. U tom su periodu također utvrđeni simptomi 
fizioloških i psihičkih promjena u ponašanju životinja, tako 
da promjene u mozgu govore o jednoj vrsti »masovne psihoze«. 
Samoubojstvo je samo jedna vrsta introvertirane agresivnosti, 
koja se umjesto prema drugim vrstama okreće prema vlastitoj 
vrsti, odnosno vlastitom životu. 

Veoma su zanimljiva izučavanja koja je vršio Jolhin B. Cal 
hou na norveškim štakorima. Njega je zanimalo kako će se 
oni ponašati u slučaju prenapučenosti, kad gustoća jedinki 
na određenoj površini postane pretjerana. Nakon 27 mjeseci 
eksperimentiranja populacija se štakora stabilizirala na broju 

od 150 odraslih. On je primijetio da je smrinost odraslih je- 
dinki tako niska, da bi valjalo očekivati populaciju od ba- 
rem 5000 jedinki, a ne samo od 150. Uzrok 1oj stabilizaciji bio 
je u velikom mortalitetu novorođenčadi, što je upućivalo 
na to da su se neki oblici ponašanja u tom periodu kod ženki 
poremetili. Kasnije je doista utvrdio da kod prenapučenosti 
dolazi do patoloških promjena u materinskom nagonu. 

Mnoge ženke nisu mogle izleći mlade, druge nisu preživjele 
izlijeganje mladih. Ženke su vršile svoje malerinje funkcije 
neprilagođeno. Među mužjacima su se poremetnje u ponaša- 
nju izražavale od kanibalizma do seksualne devijacije, od pre- 
\jerane aktivnosti do potpune pasivnosti. Patološko povlače. 
nje kod nekih se očitovalo tako da su prilazili jelu, piću i kre- 
tali se uokolo samo onda kad su drugi mužjaci pozaspali. 

Grupna organizacija štakora pokazivala je također patološ- 
ke promjene. Odnos se među spolovima drastično izmijenio. 
Jedna grupa je imala šest do sedam mužjaka i samo jednu 
ženku, dok je druga grupa imala i do dvadeset ženki na deset 
mužjaka. Prehrana i druge funkcije dobile su izrazito soci 
jalno obilježje; neki štakori jeli bi samo u društvu s dru- 
gima. Ova potreba za zajednišivom štetila je drugim polre- 
bama, kao što je spolno takmičenje, izgradnja gnijezda te 
briga i hranjenje mladunčadi. Mortalitet mladunčadi u nekim 
izrazito dezorijentiranim grupama dosezao je i 96 posto, U 
drugima je bio i do 80 posto. 

Calhoun je neke fizičke navike štakora uzeo kao indeks 
učinka prenapučenosti. On je mogao utvrditi da ima više ti- 
pova patoloških ponašanja. Normalno je ponašanje da se od- 
rasli štakor bori za svoj status u grupi. Međutim, više od po- 
lovine mužjaka u prenapučenim grupama nije pokazivalo ni- 
kakve znakove agresivnosti, a u najnapučenijim grupama ni- 
jedan mužjak nije zauzimao vrhovni položaj na stalni način. 
Agresivni, dominirajući mužjaci bili su jo$ najnormalniji u 
čitavoj populaciji. Oni nisu dodijavali ženkama i mladima. Ali 
i kod njih su se povremeno mogli vidjeti znakovi zlovolje, 
napadanje ženki i mladih, kao i manje aktivnih mužjaka, 

Odmah iza dominantnih mužjaka dolaze nešto manje aktivni, 
koji su panseksualni. Ove životinje očevidno nisu sposobne da 
razlikuju između odgovarajućeg i neodgovarajućeg seksualnog 


si Calhoun John, »Population Density and Social Pathology«, u časopisu 
Scientific American, februar, 1962. Prikazujemo ove ekspcrimcnte prema R. 
Lintonu. 

partnera; one se udvaraju mužjacima, mladima i ženkama 
koje sc ne nalaze u oestrusu. 

Dva ostala tipa predstavljali su pasivni mužjaci, koji su se 
odrekli borbe za dominacijom i nalazili se na krajnjem dijelu 
aktivnosti. Prvi od tih pasivnih tipova kretao se kroz grupu 
Kao somnambul, ne vodeći računa o drugim jedinkama, niti 
mužjacima niti ženkama, a i ovi su ga ignorirali. Čak ni žen- 
kama u oestrusu oni se nisu udvarali. Veoma rijetko su im 
se drugi mužjaci približavali da bi ih napali makar i radi igre. 
Oni su, međutim, po svojem izgledu bili najzdraviji, debeli i 
sjajne kože, bez ogrebotina od borbe. No, ostali su socijalno 
dezorijentirani. 

Drugi tip od onih štakora koji nisu težili dominaciji bio 
je hiperaktivan, i ponašao se kao stalna »njuškala«. Živjeli 
su stalno u sredini kaveza, nisu učestvovali u borbi za sta- 
tus, ali su bili stalno u pokretu, i onda kad bi ih dominirajući 
napadali. Bili su hiperseksualni i homoseksualni, stalno u 
potrazi za hranom. U mnogim slučajevima postajali su ka- 
nibali. Stalno su tražili ženke u oestrusu i seksualno se po- 
našali na nenormalni način. 

Calhoun iz svojih izučavanja štakora izvlači neke zaključke 
kojima daje općenitije značenje. Prije svega, da prenapučenost 
dovodi do suviše čestih interakcija mcđu pojedincima i da 
ova pretjerana učestalost rađa frustraciju, trajnu nelagodu. 
Kad ova frustracija raste, tada jedinka ili mijenja svoj način 
ponašanja, koji postaje neuobičajen, ili se nastoji povući iz 
grupe. Kod čovjeka povlačenje može dobiti oblik psihološkog 
blokiranja utisaka koji dolaze izvana, otpor prema vanjskim 
komunikacijama. 

Naravno, nije moguće eksperimente sa životinjama preno- 
siti neposredno na ponašanje čovjeka, jer je čovjekovo pona- 
šanje u većoj mjeri uvjetovano stečenim navikama, dakle 
socijalnim i kulturnim faktorima. Čovjek posjeduje očito veće 
sposobnosti od bilo koje životinje da se prilagodi na nove 
uvjete života, ali čovjek može i brže reagirati protiv uvjeta 
koje ne smatra »dostojnim svojeg života«. Ove reakcije mogu 
dobiti različite oblike, pa onda kad izučavamo takve reakcije 
neprilagođenosti na okolinu, možemo lako doći i do analogija 
sa životinjama kao što su Calhounovi štakori. U svakom sluča- 
ju kod čovjeka je motivacija mnogo složenija. 

Naravno, mogli bismo navoditi gradske slumove gdje sta- 
nuje veliki broj ljudi po malim i stisnutim prostorijama, gdje 
sc može govoriti o relativnoj prenapučenosti u odnosu prema 

drugim dijelovima grada. Dakako, u ovim siromašnim četvr- 
tima i oblici nasilja su najčešći, pa bi to govorilo u prilog teze 
da prenapučenost vodi do povećane agresivnosti kod ljudi. 
Međutim, mogu se navoditi i suprotni slučajevi. Na primjer, 
u Indiji, gdje prenapučenost ne izaziva agresivnost nego prije 
apatiju. Ponašanje ljudi zavisi od mnogih kulturnih faktora, 
iako su mnogobrojna sociološka istraživanja pokazala da urba- 
nizacija vodi do raspadanja osnovnijih oblika ljudske zajed- 
nice, da iščezava ona solidarnost među ljudima koja postoji 
na selu, u malim naseljima, u susjedstvima. Čak je i poveza- 
nost obitelji izložena izvjesnom raspadanju u suvremenom 
industrijskom društvu, gdje je mjesto rada redovito za poje- 
dine članove obitelji veoma udaljeno od mjesta života. 

Međutim, u prilog veoma čestim primjerima gradske prena- 
pučenosti govore neki drugi autori, kao Renć Dubos, Koji 
upozorava da je čovjek grupna životinja i da ga gomila pri- 
vlači, pa je život u gradskim gomilama, iako u njima ostaju 
anonimni, daleko privlačniji nego na selu, gdje postoji rela- 
tivno rijetka naseljenost. Međutim, nije potrebno primijetiti 
koliko su »gradske gužve« po tramvajima, autobusima, me- 
tro-stanicama, centralnim ulicama izraz raznih žalbi i nego- 
dovanja. 


Thomas A. C. Rennie je u toku god. 1950, ispitivao građane 
u jednom dijelu jako napučenog Manhattana u New Yorku, 
i prema njegovom izvještaju on je pronašao da 80 posto in- 
tervjuiranih ljudi posjeduje simptome psihičkih poremećaja a 
oko 25 posto ima neuroze koje mogu poremetiti njihov svag- 
danji život. I u ovoj studiji siromašni su više izloženi raznim 
psihičkim poteškoćama nego bogati, jer je najveći postotak 
našao među onima čiji je prihod ispod 2800 dolara godišnje, 
dok je postotak takvih jako opao kod onih čiji je prihod bio 
iznad 6000 dolara. 

Poznati francuski urbani sociolog, Chombard de Lauwe pri- 
kupio je u toku god. 1959. velik broj podataka o posljedica- 
ma života u prenapučenim stambenim blokovima. On je tra- 
žio korelaciju između ponašanja i površine stana u kojem 
čovjek stanuje. Kad je raspoloživi prostor ispod osam do 
deset kvadratnih metara po osobi, tada dolazi do podvostru- 
čenja raznih socijalnih i fizičkih patoloških pojava. Postoji 
određena veza s bolešću i zločinom. Vidjelo se da patološke 
pojave rastu i onda ako je prostor veći od 14 kvadratnih me- 
tara. Ali kod tih osoba se mogla utvrditi naročita ambicija 
da povećaju svoj životni standard. Dakle, nivo aspiracija je 

također jedan faktor koji utječe na psihičku neravnotežu u 
određenim uvjetima. 

Nema sumnje da osnovni uzrok raznih socijalnih patološ- 
kih pojava, koje nalazimo u velikim gradovima mnogo češće 
nego u malim naseljima, leži u nedovoljnoj socijalizaciji po- 
jedinaca koji se teže probijaju do lične zrelosti i više su iz- 
loženi raznovrsnim negativnim utjecajima. Suvremena indu- 
strijska civilizacija sa svojom visokom pokretljivošću i mo- 
gućnošću da se relativno brzo dođe do bogatstva, kao i sa 
svojim takmičarskim duhom, pogoduje više izazivanju agre- 
sivnih reakcija na razne frustrativne situacije nego povlačenju 
pojedinaca u rezignaciju i pasivnost, što je više obilježje 
orijentalnog fatalizma. Zato nalazimo u modernim velikim 
gradovima najviše stope kriminala, prostitucije, alkoholizma. 
psihičkih i karakternih poremetnji. 

U Sjedinjenim Američkim Državama, prema izvještaju 
Johna Mitchella, ministra unutrašnjih poslova, kriminal u 
gradovima s više od 250.000 stanovnika je dva i po puta veći 
nego u prigradskim četvrtima, a u ovima je dva puta veći 
nego na selu. Kriminal je u stalnom porastu, zajedno sa ži- 
votnim standardom, a u posljednjih deset godina se u SAD 
udvostručio. U 1969. god. bilo je 2,47 zločina na 100.000 stanov- 
nika. Bilo je 655.000 zločina s nasiljem i 4,334,000 zločina protiv 
imovine, 14.590 umorstva, 36.470 silovanja i 306.420 težih fi- 
zičkih napada. To je porast od 12 posto u odnosu na prošlu 
godinu. U Vel. Britaniji kriminal raste sa sličnom stopom. 
U god. 1970, prema anketi Newsighta, bilo je jedan i po milijun 
raznih zločina, od toga samo u Londonu 300.000. 

Naročito su u porastu siledžijski zločini te provale i tučnja- 
ve, i to s porastom od 15 posto godišnje. 

Profesor Michael Banton izjavio je pred Britanskim udru- 
ženjem za unapređenje znanosti, da je ta vrsta »povećanog 
nereda dio cijene koju plaćamo da bismo prilagodili naše 
drušiveno uređenje jednom ekonomskom sistemu koji nam 
inače donosi velike materijalne profite«. 

»Zločin je dio cijene blagostanja, ili, točnije, socijalne dez- 
integracije kojemu blagostanje pogoduje«, konstatira grupa 
engleskih učenjaka u navedenoj »Deklaraciji o nadživljava- 
nju«. 

Više nego komentari učenjaka govore sami statistički po- 
daci o odnosu veličine gradova u stopi kriminala. 

Tabela 6 pokazuje da veliki gradovi pogoduju naročito 
onim oblicima kriminala gdje nasilje dolazi više do izražaja. 

Pribjegavanje nasilju je u velikim gradovima za pojedinca lak- 
še, jer ostaje kao pojedinac anoniman u sredini u kojoj živi, 
i jer pučanstvo grada pokazuje veću ravnodušnost prema na- 
silju na svojim susjedima nego što je to slučaj na selu ili u 
manjim mjestima. Jezovita su svjedočanstva o tome kako je 
u nekim gradskim četvrtima žrtva nekog nasilja mogla i sate 
da jauče i zapomaže za pomoć, a da se nitko od stotine svje- 
doka iza zastrtih prozora ne pomakne da joj pritekne u po- 
moć! Ova vrsta ravnodušnosti je tipična posljedica gubitka 
zajedničarstva među ljudima i prepuštanja da svačije pro- 
bleme rješavaju »nadležne vlasti« — policija i drugi faktori. 


Tabela 6 — PORAST KRIMINALA S PORASTOM VELIČINE 
GRADA U SAD (GRADSKA STOPA KRIMINALA NA 100.000 
STANOVNIKA, 1957) 


Veličina grada 
preko 50,000 do ispod 


250.000 100.000 10.000 

Kriminalno umorstvo 
Namjerno umorstvo 5,5 4,2 2,7 
Nenamjerno umorstvo 44 3,1 1,3 
Silovanje 23,1 9,3 7,0 
Pljačka 108,0 36,9 164 
Teži fizički napadi 130,8 78,5 34,0 


Ovdje se ljestvica 


mijenja 
Provale 574,9 474,6 313,3 
Razne vrste krađa 1,256,0 1.442,44 992,1 
Krađa automobila 337,0 226,9 1129 


(Tabela je objavljena u djelu »Population versus Liberty«, od 
Jacka Parsonsa.) 


Istraživanje o kriminalitetu u Bavarskoj pokazalo je da je 
omladinski kriminalitet u općinama s više od 10.000 stanovnika 
dvadeset puta viši nego u selima s manje od 1000 stanovnika. 
Primjećuje se pravilni porast kriminala ovisno o veličini na- 
selja. Tako je u najmanjim mjestima kriminal gotovo bezna- 
čajan — 0,17 slučajeva u prosjeku, u općinama do 5.000 stanov- 
nika raste na 1,81 prosječno, u mjestima do 10.000 stanovnika 
na 2,44 a kod mjesta sa preko 10.000 stanovnika na 3,09 na 1000 
stanovnika. (Franz Zillbauer, 1977) 

Zillbaucr ističe da su uzroci povećanog kriminaliteta u većim 
mjestima loši materijalni uvjeti najnižih društvenih slojeva, 
nepovoljne porodične prilike, tako da je kriminalitet »očajnićki 
i destruktivni način ponašanja, uzrokovanog odbacivanjem 
društva, koji se pretvara u neprijateljski stav prema društvu«, 
Pogodno tlo za omladinski kriminal nalazi se prije svega u 
perifernim četvrtima i velegradskirm slumovima, 

Valja dodati da se u američkim gradovima, za razliku od 
evropskih, najzapostavljeniji i najsiromašniji dijelovi često 
nalaze u starim središtima grada. Jedna je od novijih pojava 
da raste kriminal među omladinom srednjih slojeva, što se ne 
može pripisati materijalnoj bijedi, već više lošoj socijalnoj 
integraciji omladine u suvremenim gradovima. 

Gradski slumovi nisu samo izraz gomilanja sirotinje po gra- 
dovima. Oni su rezultat nemogućnosti uprava velikih gradova 
da organiziraju komunalne službe, kanalizaciju, čistoću, tran- 
sport smeća, održavanje stambenog fonda i slično, Preoptcre- 
ćene gradske službe zakazuju kako u Calcutti tako i u New 
Yorku. Ne mogu slijediti brz tempo urbanizacije i sve veći 
broj stanovnika, Tako po svim velikim gradovima, naročito u 
kapitalističkim zemljama, nalazimo četvrti posebnih naziva: 
favelas, barriadas, bustees, jutments, gecekondu, ranchos, sa- 
rifas, bidonvilles, colonias proletarias i slično. Ove četvrti pre- 
napučene nezaposlenim ili besposličarskim žiteljima, koji žive 
u nezdravim stanovima, sa slabim komunikacijama, izloženi 
inflaciji, nesigurnosti, gladi, neobrazovanosti, dezintegraciji 
tradicionalnih vrijednosti, anonimnosti velikih gradova, naro- 
čito su rasadište kriminala i raznih patoloških socijalnih poja- 
va, prostitucije, alkoholizma, narkomanije. 

Poznato je da se alkoholizam, samoubojstva i razne vrste 
neuroza mogu objašnjavati kao izraz raznih frustracija, a pre- 
ma nekim autorima i kao oblici agresije koje čovjek upućuje 
sam na sebe. No, bez obzira na ova tumačenja, sa sigurnošću 
se može smatrati da su te pojave izraz izvjesne anomije u 
društvenoj organizaciji. Simptomi ove anomije su izrazitiji 
u kapitalističkom društvu, ali ni socijalistička nisu od njih 
pošteđena, U pitanju nije samo određeni oblik društvene orga- 
nizacije, nego i sam sistem vrednota na kojem počiva određena 
Civilizacija, Zato su u pravu engleski učenjaci koji u svojem 
apelu upozoravaju: 

»Postoje sigurni razlozi da vjerujemo kako društvena zla 
koja pogađaju danas naše društvo — povećani kriminal, de- 

linkvencija, vandalizam, alkoholizam kao i uživanje droga — 
stoje u uskoj vezi i simptomi su sloma našeg kulturnog si- 
stema, a koji je sa svoje strane samo vid raspadanja našeg 
društva. Ove tenđencije mogu biti samo pojačane s daljnjim 
demografskim i ekonomskim rastom. Iluzorno je mišljenje 
da je moguće ove tendencije kontrolirati ili liječiti, ako ih 
uzmemo pojedinačno, tj. nezavisno od društvene bolesti, koje 
su one samo simptomi. 

Potrebno je liječiti sam uzrok kao takav, nekontrolirani eko- 
nomski i demografski rast. Sve do onog vremena dok se neće 
poduzeti radikalne mjere u tom viđu, ove tendencije če se i 
nadalje pojačavati — sve dok njihova cijena ne postane tako 
visoka da daljnji rast neće više biti moguć.«" 


22. Vodi li prenapučenost u opću katastrofu? 


Prenapučenost znači narušavanje prirodne ravnoleže u jed- 
nom ekosistemu. Priroda je protiv. takvog narušavanja stvo- 
rila drastična sredstva smanjenja jedne populacije: glad, epi- 
demije koje haraju zahvaljujući fizičkoj oslabljenosli, istreb- 
ljivanje što ga vrše druge vrste. Ako gledamo položaj čovjeka 
u povijesti kroz prošle milenije, vidimo da je on bio izložen 
istim mehanizmima regulacije prirodnog prirasta. Povremena 
glad i epidemije (kuga i kolera) znale su desetkovati ljudsko 
stanovništvo i dovesti negdje gotovo do potpunog uništenja. 
Tome su se znale pridružiti i prirodne katastrofe, potresi, vul- 
kanske provale, poplave. Međutim, čovjek nikad nije primje- 
njivao kao norveški lemminzi masovno samoubojstvo. On se 
od drugih životinjskih vrsta odlikuje svojim izumom — me 
đusobnim istrebljivanjem pomoću ratova. Povijest koja se 
uči u nižim školama mnogima je ostala u uspomeni kao stalni 
niz ratova, koji prekidaju kratkotrajni periodi mira, što služe 
da bi se ljudi pripremili za druge ratove. Čini se da su ljudi 
navikli da ratove promatraju kao dio svoje istinski »ljudske 
povijesti«, nešto na što mogu biti ponosni, i što ne uzimaju 
kao »prirodnu katastrofu« od koje se nisu mogli obraniti. 


s >A Blueprint for Survival«, u časopisu The Ecologist, sv. 2, br. 1, 1972, 
str. 38. 

lako kroz vjekove humanisti raznih vrsta nastoje odvratiti 
čovjeka od rata, valja priznati da su u tome imali veoma 
malo uspjeha. Pa, s kakvim mehanizmom »samoregulacije« 
valja računati kad je u pitanju ljudska prenapučenost, kad 
oskudica u ishrani poprimi svjetske razmjere i stavi u pitanje 
egzistenciju velike mase ljudi? 


O tom pitanju pokušao je spekulirati u svojoj knjizi Paul 
Ehrlich. On smatra da bi mogla doći do izražaja sva ona kla- 
sična sredstva smanjenja prenapučenosti na koja se poziva 
maltuzijanizam. Smatra se da se od tri jahača Apokalipse 
Inože računati samo na dva — glad i rat — dok je kuga po- 
stala bezopasna zahvaljujući napretku medicine. Budući da 
su sredstva ratnog uništavanja dosegla razmjere totalnog uni- 
štenja čovječanstva, to se u slučaju njihove upotrebe najviše 
govori o ovom izvoru katastrofe. Međutim, statistički podaci 
pokazuju da moramo računati i s glađu kao stalnim faktorom 
smanjenja prirasta ljudi. Nema sumnje da je medicina uspjela 
suzbiti klasične epidemije, kao što su kuga, kolera, boginje ili 
malarija, koje su najviše pustošile među ljudima, i uspjela 
istrijebiti neke prenosnike tih bolesti, štakore ili komarce. 
Međutim, ako se glad i siromaštvo počinju širiti uslijed pre- 
napučenosti, države će biti prisiljene da ona sredstva što da- 
nas troše za higijenske preventivne medicinske mjere, upotri- 
jebe za ishranu i suzbijanje siromaštva. Tada stari neprijatelji 
čovjeka mogu ponovo oživjeti, a uši, komarci, štakori i drugi 
ponovo započeti uspješno da šire razne zaraze. 


Slično se može dogoditi i s virusnim oboljenjima. Virusi se 
ionako brzo prilagođavaju na razne antibiotike. Ali oslabljeni 
ljudski organizam i prenapučenost mogu učiniti da se pojavi 
neka nova virusna zaraza s istom i još većom uspješnošću 
nego što je bila nakon prvog svjetskog rata »azijska gripa«, 
koja je ostavila 25 milijuna žrtava za sobom. Jedna nova pan- 
demija s još većim učinkom nije isključena u jednom glad- 
nom, iscrpljenom, oslabljenom stanovništvu, gusto naseljenom 
po velikim urbanim naseljima. Moderna prijevozna sredstva 
osigurat će takvoj zarazi da se pojavi i na najudaljenijim 
mjestima Zemlje. U posljednjem svjetskom ratu poginuo je 
jedan čovjek na dvije stotine koji su se nalazili u borbi. Nije 
isključeno da glad i bijeda mogu izazvati smrt od nekih 500 
milijuna, misli Ehrlich, što bi značilo da bi umro svaki sedmi 
čovjek. Međutim, pretpostavka da ljudi neće pod uvjetima 
prijetnje gladi i krajnje bijede posegnuti za ratom, za pokuša- 
jem da na aktivan način otmu bogatijim i privilegiranim na- 

rodima ono što njima manjka, nije pouzdana. Ili, naprotiv, 
nije sigurno da neće bogatije i privilegirane nacije iz pre- 
ventivnih razloga odlučiti se da primijene uz pomoć atom- 
skog oružja ili biološkog virusnog rata metodu »čišćenja zem- 
lje od ljudskog pokrivača«, kao što su sličnu metodu već upo- 
trijebile u Vijetnamu prema vegetaciji i džungli. Uostalom, 
imasovna bombardiranja u toku drugog svjetskog rata odgo- 
varaju doktrini »totalnog rata«, čija je svrha da oslabi »bio- 
loški potencijal« jedne nacije. 

Sam Ehrlich smatra da su mogućnosti neograničene i raz- 
matra niz hipoteza o tome kako će se ljudi ponašati u bu- 
dućoj situaciji. Jedan od njegovih »scenarija«, to jest viziju 
hipotetičkih događaja u mogućoj budućnosti, kako bi lakše 
sagledali neke posljedice, iznijet ćemo ovdje. On prikazuje 
dva scenarija koja završavaju općom katastrofom, jedan mi- 
roljubivom likvidacijom velikog dijela ljudi, putem gladi i 
mjera protiv razmnožavanja, čime bi se populacija smanjila 
na jednu milijardu i po u bliskoj budućnosti. 


PAUL EHRLICH: 2. SCENARIJ 


»1979. posljednja je nekomunistička vlada u Latinskoj Ame- 
rici, meksikanska, uz pomoć Kine zbačena, i vlast zauzela 
vojna hunta. Promjena se odigrala potkraj jednog decenija 
koji je za Sjedinjene Države značio niz razočaranja i neus- 
pjeha. U više mahova je masovna glad posjetila Afriku, Aziju 
i Južnu Ameriku. To je izazvalo nemire i antiameričke demon- 
stracije, jer su naši neprijatelji tvrdili da odbijamo da dade- 
mo životne namirnice onima koji gladuju. U jugoistočnoj Aziji 
doveo je rat u Vijetnamu, Tajlandu i Laosu do velikih gubi 
taka, ekonomskih kriza i do povlačenja na MacDougalovu 
liniju. Iza te linije odolijevale su australijske, malajske i ame- 
ričke trupe sve većem pritisku Crvene Kine i njenih savez- 
nika. Kad su velike nevolje gladi zahvatile Latinsku Ameriku, 
uzaludno su SAD pokušale u nekoliko mahova vojnom in- 
tervencijom da zaustave revolucionarnu plimu. Za vrijeme 
krize u Sredozemnom moru u godini 1978. povučene su 1 po- 
sljednje trupe meksikansko-američkog ekspedicionog korpusa 
iz Costa Rike i posljednji američki »dobrovoljci« iz Čilea. 
Jedino zbog izbijanja jedne vrste kuge u Egiptu, koja je od- 
nijela 65% gladujućeg stanovništva, nije došlo do sovjetsko- 
-američkog sukoba na Sredozemnom moru. 

God. 1977. su obje supersile prekinule sa svakom pomoci i 
utjecajem na indijskom potkontinentu, budući da se Indija 
raspala u brojne, izgladnjele državice koje su međusobno 
ratovale. U čitavoj svojoj povijesti Sjedinjene Države nikad 
nisu bile suočene s tako neprijateljski raspoloženim inozem- 
stvom kao sada u godini 1979. Zapadnoevropske zemlje, čiji 
se položaj stalno pogoršava, postavile su se na stranu Sovjet- 
skog Saveza i optužile su SAD zbog biološkog rata protiv 
Egipta. Papa Pio XIII. pridružio se ovim optužbama i pred- 
bacio je Sjedinjenim Državama da »jedu ieso, dok gladni u 
ovome svijetu nemaju kruha«. U stvari, u SAD je bilo manje 
mesa za jelo nego ikada u njihovoj povijesti. Na dnevnom 
redu nalazi se kontrola plaća i cijena kao i devalvacija dola- 
ra; racioniranje životnih namirnica i vode postalo je pravilo. 
Mnogi gradovi žive u nemirima, u ugroženom miru s progla- 
šenim izvanrednim stanjem. Između grupa krajnje ljevice, 
koje traže potpuno povlačenje Amerike sa svjetske pozornice, 
i krajnje desnice, koja zastupa proširenje vojnih intervencija, 
došlo je do potpune polarizacije mišljenja. Vlada, koja prak- 
tički predstavlja koaliciju ljevice i desnice, stoji pod stalnim 
pritiskom s obje strane, pa je samo uvjetno sposobna za 
akciju. 

Meksički puč pogodio je predsjednika Monigommecryja u 
času ozbiljne unutarnje krize. Treća smrtonosna katastrofa 
uslijed smoga u zadnje dvije godine odnijela je u Los Ange 
lesu 90.000 ljudskih života. U gradu vlada izvanredno stanje 
i trupe se nalaze u stalnom sukobu s pobunjenicima. Pred. 
sjednikov Komitet za ekologiju je objavio mjerljivo povećanje 
površine mora, što valja objasniti topljenjem polarnog leda. 
Pored toga je komitet objavio da se odumiranje ribljeg mla- 
đa u Tihom oceanu i Atlantiku i dalje nastavlja zbog zaga- 
đenja mora, i preporučuje da se smjesta obvezatno ograniči 
rađanje na jedno dijete po bračnom paru i prisilno sterili- 
ziraju svi ljudi s kvocijentom inteligencije ispod 90. Komi- 
tet je također utvrdio da će i u Sjedinjenim Državama sta- 
novništvo do kraja 2000. godine biti izloženo teškoj gladi, ako 
se stanovništvo ne uspije naglo smanjiti. Komitet za poljo- 
privredu je objavio izvještaj o krizi iz kojeg se vidi da do- 
datni, očajni pokušaji da se povećaju poljoprivredni prinosi 
mogu izazvati samo još veće smanjenje proizvodnje. On pri 
vremeno preporučuje zabranu ubistvenih sintetičkih biocida; 
ovo je neophodno ako se želi sačuvati makar najmanji izgled 

da se u opustošenim krajevima Kalifornije i Srednjeg Zapada 
ponovo uspostavi plodnost zemlje, te da bi se nove otporne 
štetočinje suzbijale biološkim sredstvima. Umjesto kardio- 
vaskularnih oboljenja, zagađenje okoline i trovanje biocidima 
najčešći su uzrok smrtnosti. 


Početkom god. 1980. započeli su Kinezi i Rusi svagdje u La- 
tinskoj Amcrici graditi raketne baze i druga vojna postro- 
jenja. Oni su objavili jednu novu politiku radi suzbijanja ame- 
ričke agrcsije. U Sjedinjenim Državama postoji jak pritisak 
desnog krila koje se zalaže za preventivni nuklearni napad 
na Kinu i Rusiju. Rusko-kineska obrana računa da će Pred- 
sjednik popustiti pred ovim pritiskom 1 savjetuje da komu- 
nističke snage izvrše prvi udar. Taj je savjet poslušan i po- 
sljedica je opći termonuklearni rat. Naročito pustoše zapa- 
ljive bombe koje eksplodiraju u velikim visinama, koje su 
tako konstruirane da u golemim područjima zapaljuju sve go- 
rive materijale. Momentano gori ovakvih petnaest gigantskih 
požara na sjevernoj polutki. Svaki se prostire na području u 
promjeru od više tisuća kilometara. Gdje god postoje za io 
uvjeti nastaju unutar i izvan ovoga područja golemi vatreni 
tornjevi. Posljedica su povećano zračenje i klimatske kata- 
strofe izazvane dovodom golemih količina paljevine i ugljič- 
nog dioksida u atmosferu. Ovo i opće uništenje tla (povezano 
5 golemom erozijom) načinili su dvije trećine sjevernog dijela 
Zemlje nesposobnim za obitavanje. Zagađenje mora još je 
više u porastu. Neko vrijeme održavaju se male grupe homo 
sapiensa na južnoj polutki, ali i one polako odumiru, buduci 
da su sc slomili društveni sistemi, djelovanje zraka se poja- 
čalo, klimatske promjene uništile su žetve, stoka ugiba i šire 
se različite zaraze. Najinteligentnija živa bića koja su preži- 
vjela konačno ovu fazu bili su žohari.« (Op. cit. str. 59—62.) 

lako se može prigovoriti da je to »projekcija budućnosti« 
iz perspektive jednog »prosječnog Amerikanca«, ne može sc 
poreći da su pojedini elementi u njoj takve bipoteze koje se 
odnose na stvarne mogućnosti, koje leže u prirodi raznih ten- 
dencija. Ono što može nekome izgledati »nemoguce« ili kao 
vizija »sudnjeg dana«, izazvana psihozom drugog milenija koji 
se približava, jest sama kombinacija tih elemenata čiji re- 
zultat je opća katastrofa. Ako pojedini procesi ili mogućnosti 
nisu nercalni, tada preostaje jedino pitanje na koji se način 
ili u kakvoj kombinaciji oni mogu odigrati. Sve mogućnosti, 
naime, u tom sklopu događanja nisu podjednako »moguće«, 
jer neke izgledaju gotovo nezaustavljive, kao što je iscrplji- 

vanje Zemljinih resursa, dok druge izgledaju da se dadu lako 
spriječiti, kao što je nuklearni rat. Pokušajmo još jednom 
kritički razmotriti s kojim razvojnim tendencijama i situaci- 
jama valja računati kao s najvjerojatnijima. 


23. Najvjerojatnije kritične situacije i mjere za njihovo 
rješavanje 


Ono što izaziva zle slutnje i daje sadašnjem razvitku obi- 
lježje puta u katastrofu, nije nemogućnost da se pronađu 
sredstva kako bi se ona spriječila. Takva sredstva postoje i 
ona su poznata. Ono što ispunjava siručnjake skepticizmom 
jest izvjesna neefikasnost u njihovoj primjeni. Ljudski ratio 
je razvio prirodne znanosti i njihovu primjenu, te na taj na- 
čin upravo izazvao ovaj razvoj koji sada upućuje na kata. 
strofu, ali se sada pokazuje nesposoban, kao onaj »čarob- 
njakov učenik«, da vlastitim sredstvima, to jest upotrebom 
racionalnih sredstava, spriječi razvoj koji je podložan izvjes- 
noj stihiji same ljudske prirode, koja na racionalne savjete 
ne reagira ili reagira suviše sporo. Ne može se reći da čovjek 
nije sposoban odlučiti se za onu alternativu koja mu osigu- 
rava postojanje i nadživljavanje. Nevolja je u tome što se on 
odlučuje za one koje su kratkoročne i koje na duži rok dje- 
luju u suprotnom smjeru. On iznad svega drži do vlastitog 
blagostanja, ali se ponaša kao da je usvojio parolu Bourbo- 
naca »Aprčs moi, le dćluge!« 

Osnovna pretpostavka maltuzijanstva jest da se množenje 
čovječanstva vršilo isključivo po biološkoj logici, to jest s 
poboljšanjem uvjeta za prehranu. Tako je prošlo nekih 100.000 
generacija u periodu kad su ljudi živjeli uglavnom od sabi- 
ranja plodova, pa su uvjeti održanja bili veoma nepovoljni. 
S agrarnom revolucijom se uvjeti mijenjaju u prilog povolj- 
nije reprodukcije ljudi, pa je prošlo od tog doba nekih 200 
do 300 generacija da bi došlo do osjetljivog povećanja ljudi 
koje nalazimo do u 19. stoljeće. Osnovni regulator je u toj 
fazi bolest. Međutim, s napretkom medicine u posljednjih 
stotinu godina (naročito s uspješnim suzbijanjem zaraza od 
Pasteura dalje) dolazi do sadašnje eksplozije pučanstva. 

»No, postoji danas dokazana spoznaja«, kaže se u »Nacrtu 
za nadživljavanje«, »da su mnoga društva koja su živjela prije 

agrarne revolucije (i nešto kasnije) bila stabilna društva u 
strogom značenju te riječi: to jest njihova regulacija nije se 
sastojala od gladi, bolesti i rata, nego od kulturne kontrole 
koju tek sada počinjemo razumijevati. Ne znamo zašto je ova 
kontrola nestala. Zasada možemo jedino naslućivati da su se 
kulturne promjene dogodila s velikim promjenama u eko. 
loškim uvjetima života uslijed pomicanja ledenih površina u 
pleistocenu.« (Op. cit. str. 38.) 


U stvari, valja reći da je određena kulturna regulacija u 
vezi s množenjem postojala u svim društvima. Ona je bila 
uvjetovana prije svega ekonomskim faktorima (kao i proble- 
mom naslijeđa). Ona je vjerojatno slabila jedino u slučaju 
velikih bioloških gubitaka, iznenadno povećane smrtnosti usli- 
jed zaraza ili ratova, što možemo promatrati i u suvremenom 
društvu. (Kad bubnjevi navijeste da muževi odlaze u rat, naj- 
veća je želja svake žene da joj ostavi potomka u utrobi!) 
Ono što je u posljednjim decenijima pridonijelo naglom po- 
većanju pučanstva jest, prije svega, određeni »ekspanzioni- 
stički mentalitet« na koji su utjecali podjednako otkriće novih 
kontinenata i zemalja, kapitalistička glad za radnom snagom, 
ideologija neograničenih mogućnosti života koju nosi u sebi 
kapitalistička tehnologija, militaristička politika suvremenog 
imperijalizma koji se oslanja na masovne a ne na profesio- 
nalne vojske. Najviše su ovoj politici bili izloženi najdonji 
slojevi društva, pa tako nije čudo da se u seljačkim porodi. 
cama pojavio stav da »čaša i djece nikada nije dovoljno u 
kući«, seljak naime nije znao tko će mu sve tu radnu snagu 
izvući iz kuće! Tek kad se uzmu u obzir svi ovi faktori, valja 
im još pridodati napredak moderne medicine, dakle jednu 
posve biološku intervenciju u reproduktivni ciklus čovjeka. 
No, kako bilo da bilo, danas je stvorena ncravnoteža između 
kulturne i biološke regulacije, i ona je jedan od glavnih uzroka 
demografske ekspanzije. 


Sada smo suočeni s izrazitom neravnotežom između demo- 
grafske ekspanzije i prehrane čitave postojeće mase ljudi, 
koja će se kroz nekih trideset godina podvostručiti, a kroz 
šezdeset početverostručiti. Ono što daje ovoj neravnoteži iz- 
razito maltuzijansko obilježje, jest da se ljudska masa mno- 
ži u sadašnjim uvjetima dva puta brže od proizvodnje hrane, 
a pored toga apsolutna mogućnost proizvodnje hrane pribli- 
žava se svojim granicama. Što, dakle, preostaje kao sredstvo 
regulacije ovog prirasta: Kulturna kontrola? Bolesti? Glad? 
Rat? 

Prvo, što se tiče kulturne kontrole, odnosno kontrole ra- 
đanja, svi podaci pokazuju da ona u sadašnjim uvjetima nije 
dovoljno efikasna, naročito u zemljama s najvećim prirodnim 
prirastom pučanstva, pa demografsku ekspanziju valja uzeti 
za slijedeće decenije kao »nužnu pojavu«, kao faktor s kojim 
valja bezuvjetno računati. Drugo, što se tiče bolesti, odnosno 
povećanja stope smrtnosti novorođenčadi i odraslih, također 
valja otkloniti veći učinak ovog »prirodnog regulatora«, i po- 
1ed toga što će pothranjenost i sve gori uvjeti života u veli- 
kim aglomeracijama pogodovati porastu raznih oboljenja. Iz 
čisto humanih razloga će se suzbijanje bolesti nastaviti kao 
i dosada, a proizvodnja lijekova i medicinskog kadra sc neće 
smanjiti nego vjerojatno povećati. Prema tome, valja također 
računati kao s »nužnom pojavom« da će stopa rađanja znatno 
premašiti stopu umiranja, te će se porast pučanstva nastaviti. 
Neefikasnost kontrole rađanja i efikasnost medicine još će 
kroz duži niz godina determinirati povećanje prirasta pu- 
čanstva. 

Preostaju još dva poznata jahača Apokalipse — glad i rat. 
Kako će to biti s njima? 

Borba protiv gladi je uvjetovana mogućnostima u poljo- 
privrednoj proizvodnji. Sva »dobra zemlja« za obradu danas 
je već u obradi. Preostaje nekih 40 posto marginalnih povr- 
šina, čija je agrarna vrijednost mala i gdje bi obrađivanje 
tražilo velika novčana i industrijska ulaganja. U razvijenim 
zemljama obrađivanje je već došlo do gornjih granica. Inten- 
zivnija eksploatacija znači i veće iscrpljenje zemlje. Tako 
Wayne Davis smatra da Amerikanac ima 25 puta veći utjecaj 
na okolinu nego Indijac, da u pogledu korištenja prirodnih 
resursa pučanstvo SAD predstavlja jedan ekvivalent od 5000 
milijuna Indijaca. Naravno da to predstavlja napad na eko- 
loške uvjete života, i stoga je problem odnosa pučanstva pre- 
ma okolini i prirodnim uvjetima života mnogo akutniji u 
razvijenim nego u nerazvijenim zemljama," 

Ako uzmemo u obzir prognoze FAO i Rimskog kluba, po- 
trebno je računati s porastom gladi u toku slijedećeg dece- 
nija. Oskudica i glad će nesumnjivo pridonijeti naporima vla- 
da pogođenih nacija da ovaj problem riješe. Ovaj napor će 
ići, dakako, podjednako u smjeru povećanja kontrole rađa- 
nja, kao što danas već čine Indija ili Kina, ali također i u 
smislu povećanja industrijske proizvodnje, koja je preduvjet 


33 Wayne Davis, »Four Billion Americansa, The Ecologist, juli, 1970. 

»zelene revolucije«, to jest znatnog povećanja poljoprivrednih 
prinosa. Pod pretpostavkom da bi nerazvijene zemlje riješile 
problem investicija za industrijalizaciju (što nije nipošto lako, 
jer investicija ne znači drugo nego raspolaganje industrij- 
skim viškovima u opremi i sirovinama koje bi iz razvijenijih 
zemalja morale pritjecati u nerazvijene), sam tempo indu- 
strijske izgradnje i preobrazbe mentaliteta ljudi u industrij- 
ske proizvođače očito je mnogo sporiji proces nego biološko 
množenje ljudi. Tako je skepticizam u pogledu rješenja pro- 
blema gladi opravdan, ostaje ncsumnjiva činjenica da će pri- 
tisak oskudice i gladi izazvati čitav niz društvenih mjera u 
zemljama koje će im najviše biti izložene. S kojim mjerama 
valja realno računati? 

Vjerovanje da industrijalizacija rješava sve probieme, da 
podiže životni standard, uklanja bijedu i glad, poboljsava kul- 
turne uvjete života još je uvijek najjači motiv koji rukovodi 
suvremenim čovječanstvom. Istina je, u razvijenim zemlju- 
ma raste sve više svijest o ograničenosti prirodnih resursa 
i o neumoljivom približavanju onom danu kad će oni biti 
iscrpljeni u svojim prirodnim ležištima. Dobiti kontrolu nad 
prirodnim resursima bila je oduvijek najvažnija briga indus- 
trijske i kapitalističke ekspanzije. Ona nije oslabila. Samo 
što je danas vjeru u beskonačne mogućnosti eksploatacije pri- 
rode zamijenila svijest o njenoj ograničenosti, i s time nužno 
tendencija da se koči industrijalizacija u svjetskim razmjeri 
ma, odnosno sačuva monopol tamo gdje je već došla do viso- 
kog nivoa. Ova svijest, naravno, dolazi u sukob s interesima 
u vezi s izvozom industrijske opreme, ali će taj oblik »stihij- 
skog kapitalizma« vjerojatno morati ustupiti pred oblikom 
»organiziranog kapitalizma« koji je svjesian ove dileme, pa će 
u kočenju procesa svjetske industrijalizacije vidjeti zdraviju 
osnovu za svoju sigurnost. Naravno, industrijski interesi veli- 
kih socijalističkih zemalja podliježu istoj dilemi. U svakom 
slučaju valja računati s pojačanom borbom za kontrolu pri 
rodnih resursa, kako na području fosilnih goriva tako i mine- 
rala. Tko će biti jači u toj borbi? U mirnodopskim uvjetima, 
dakako, onaj tko će moći ucjenjivati gladne viškovima hrane. 
Danas u tom pogledu imaju dominantnu ulogu SAD. Nema 
mnogo izgleda da će im SSSR ili Kina moći uskoro konkuri- 
rati. Stoga će biti prisiljeni da upotrijebe druga sredstva kon- 
kurencije na svjetskom tržištu: izvoz indusirijske opreme bez 
posebnih uvjeta, pritisak međunarodne organizacije, vojni 
pritisak ili neko drugo sredstvo. 

Valja, prema tome, računati da će doći do zaoštravanja 
međunarodnih odnosa, usprkos tome što će velike sile kao i 
Treći svijet podjednako vršiti napore da donose razne mjere 
preko Organizacije Ujedinjenih naroda i njenih organizacija 
da se ublaže nevolje prenapučenosti, gladi, bolesti, zagađiva- 
nja okoline i slično. Povećanje međunarodne napetosti ići će 
usporedo s međunarodnim naporima da se riješe postojeći 
problemi. Ali će slabost tih rješenja biti u tome što velike 
sile neće prihvaćati ništa što bi znatnije oslabilo njihovu 
vojnu moć i životni standard. 

Ekonomske analize pokazuju da raste jaz između razvije- 
nih i nerazvijenih zemalja u pogledu stupnja i tempa indu- 
strijalizacije. Sada se tom jazu pridružuje i jaz u pogledu 
mogućnosti prehrane prirodnog priraštaja stanovništva. Eko- 
nomskom zaostajanju pridružit će se i stvarna bijeda, i to 
bijeda kakva nije ranije postojala, tako da će industrijaliza- 
cija u tim zemljama značiti suprotno od onoga što se propo- 
vijeda: osiromašenje a ne obogaćenje. Ona će biti izraz razo- 
čaranja, koje možemo vidjeti danas u Indiji koja je još po- 
četkom ovoga stoljeća slovila kao bogata zemlja, a nekada u 
snovima evropskih pisaca bila simbol neograničenog bogat- 
stva, a danas je postala simbol bijede i gladi, i, što je gore, 
još veće bijede i još veće gladi u budućim godinama. 

Nerazvijene zemlje sve će se više služiti izjavom Leopolda 
Senghora da su »razlike među bogatim i siromašnim nacija- 
ma zamijenile razlike među siromašnim i bogatim klasama«. 
Ovaj stav može izazvati sve veću polarizaciju između indu- 
strijski razvijenih i nerazvijenih zemalja, Do zaoštravanja 
između jednih i drugih će doći naročito ako unutrašnje po- 
teškoće prisile razvijene zemlje — uslijed povećanja stanovni- 
štva, iscrpljivanja prirodnih resursa i zagađivanja — da sma- 
nje izvoz ne samo industrijske opreme nego prije svega pre- 
hrambenih viškova. Pojava krize u tim zemljama može imati 
za posljedicu i zatvaranje granice za doseljavanje suvišnog 
stanovništva ili radne snage. Lako je zamisliti što bi izazvalo 
u Porto Riku, čije se pučanstvo podvostručava za 19 godina, 
zatvaranje granice sa strane SAD. Već danas postoje različite 
mjere koje provode vlade u cilju ograničavanja priliva stranog 
stanovništva. Takve mjere će se u bliskoj buducnosti najvje- 
rojatnije pojačati. Izgovor će biti, dakako, da nerazvijene 
zemlje ne poštuju međunarodne ugovore i da ne pokazuju 
uspješnost u usporavanju prirasta pučanstva. Smanjenje me- 
đunarodne pomoći i zatvaranje granice, štoviše, stvaranje neke 

vrste »cordon sanitairea« sa strane zemalja s visokim standar- 
dom i razvijenom industrijom odmah će zaoštriti odnose među 
razvijenim i nerazvijenim zemljama. Tako će sukob dobiti ne 
samo oblik sukoba između »bogatih« i »siromašnih nacija«, 
nego i društvenih klasa, koje čuvaju svoj privilegirani položaj. 
Naravno, da su do sada u razvijenim zemljama vladajuće 
klase u ime »nacionalnog egoizma«, kad je bio u pitanju njihov 
položaj prema drugim manje razvijenim zemljama, uspijevale 
sprečavati revolucionarne pokrete. (Odnos dobrog dijela ame- 
ričke radničke klase prema ratu u Vijetnamu je dobar primjer 
za tu tezu !) Međutim, u zemljama, koje se ekonomski nalaze 
u neprivilegiranom položaju, redovito je klasna borba povezana 
s nacionalnim razlozima, što pogoduje izbijanju revolucionar- 
nih pokreta i socijalnih revolucija. Zato valja računati da ce 
se kolo socijalnih revolucija nastaviti u svim onim zemljama 
koje će biti izložene u najvećoj mjeri razvojnim poteškoćama. 
Radi se u prvom redu o zemljama Trećeg svijeta. 

Razumije se, velike će sile biti podijeljene u tom pogledu. 
SAD će nastojati na svaki način onemogućiti ove revolucije, 
bilo oružjem (kao u Vijetnamu) bilo ekonomskom korupcijom. 
A tamo gdje će se one dogoditi, nastojat će ih korumpirati i 
predobiti za sebe u ime ekonomskih prednosti, prije svega u 
ime prehrambenih viškova koje im mogu pružiti. Ukoliko jedna 
revolucija nije sposobna riješiti osnovna pitanja prehrane sta- 
novništva, tada ona veoma brzo dolazi u pitanje i može očeki- 
vati s »kontrarevolucijom« ili vlastitom degeneracijom prema 
jednom kompromisnom obliku međunarodne egzistencije. U 
svakom slučaju u ove procese će se uplesti politička igra su- 
persila, pored Sjedinjenih Država, Kine i Sovjetskog Saveza, 
Ne ulazeći sada u probleme njihove političke i vojne strategije, 
može se smatrati vjerojatnim da će opće ekonomske i socijalne 
poteškoće, izazvane oskudicom kako u prehrani tako i u siro- 
vinama, pogodovati prije porastu međusobnih antagonizama 
nego traženju jednog općeg rješenja. Do takvog bi došlo naj- 
vjerojatnije tek onda kad bi došle do zaključka da postoje neki 
razlozi koji bi ih stavili u položaj koalicije protiv Trećeg svije- 
ta. No, zasada se takvi razlozi ne primjećuju. 

Zatvaranje granica prema nerazvijenim zemljama ili, toč- 
nije, prema zemljama s prenapučenošću i oskudicom u ishra- 
ni, značilo bi prepuštanje tih zemalja da »se kuhaju u vlasti- 
tom sosu«. Izolacionističke tendencije su u SAD danas jake, 
i one se mogu u toku godina i pojačati. Nije samo jasno, za 
što Ehrlich pretpostavlja da su lijeve snage više sklone izo- 

lacionizmu nego desne? (Može biti da on izolacionizam povezu- 
je sa zahtjevom da se američke trupe povuku iz Vijetnama?) 
Izolacionističke tendencije u jednoj velikoj sili, ili grupi veli- 
kih sila pogodovat će uvijek drugoj velikoj sili, ili grupi ve- 
likih sila, da se postave u zaštitu trećih zemalja. Ova jedno- 
stavna strategija pogoduje da se međunarodne napetosti po- 
jačaju, a da se ne može pružiti odmah neko rješenje za posto- 
jeća goruća pitanja koja su u osnovi takvih napetosti i su- 
koba. Ovakvo stanje izaziva oprez i povećane mjere obrane, 
ali isto tako stvara onu psihološku napetost u kojoj može ili 
zbog »tehničke pogreške« ili zbog »nesmotrenosti vojnog apa- 
rata« ili zbog »žurenja s prvim udarom« prasnuti prva iskra 
atoiskog rata, što bi brzo dovelo do totalnog uništenja. Može 
se postaviti i pitanje da li bi sile s nuklearnim oružjem ostale 
pasivni promatrači, ako bi jedna od njih smatrala da je naj- 
efikasnije prići »atomskom pročišćavanju prenapučenih ze- 
malja«! 

Ako se održi ravnoteža među atomskim silama i strah od 
upotrebe nuklearnog oružja, tada je najvjerojatnije da će ja- 
čati ideje izolacionizma, naročito u pogledu stvaranja socija!- 
nog i ekonomskog baraža prema zemljama koje će se naći 
izložene oskudici i revolucionarnim nemirima. Nekadanju po- 
djelu zemalja na kolonizatore i kolonijalno potlačene zamije- 
nila bi jedna nova vrsta »kolonijalizma« na »zemlje blagosta- 
nja« 1 »zemlje oskudice«, s tom razlikom što bi se u poto- 
njem slučaju »zemlje blagostanja« trudile da budu odsutne, 
a ne prisutne, u »zemljama oskudice«. Što je potrebno ura- 
diti da do takvog razvitka ne dođe? 


Potrebno bi bilo izaći iz začaranog kruga u koji nas je 
doveo lanac povijesnih procesa: industrijalizacija — porast ži- 
votnih sredstava — opadanje bolesti — prenapučenost — za 
gađivanje prirode — iscrpljivanje životnih sredstava — osku- 
dica i glad — ratovi — umiranje. Koja je u ovom uzročnom 
kobnom lancu ona »slaba karika« za koju bi se morali naj- 
cnergičnije uhvatiti da iz njega izađemo? Upozoravaju nas da 
je ovaj lanac, zapravo, elipsa koja nas sve više steže oko 
vrata, pa ako ne uspijemo izaći iz njega mi, neće imati za to 
priliku niti buduće generacije, bilo da upropastimo sebe atom- 
skim ratom ili prirodu rušenjem čitavog ekosistema. 

Dosada nemamo niti jednu zadovoljavajuću teoriju koja bi 
pokušala riješiti sav kompleks pitanja, ali postoji niz pre- 
poruka i prijedloga koji izgledaju doista zadovoljavajući. 
Tako, na primjer, kad bi se uspjelo u kontroli rađanja i za- 

ustavljanju prirasta stanovništva, pa čak eventualnom nje- 
govom smanjenju, mnoga druga pitanja bi otpala. Naravno, 
i u takvom rješenju ostaje problem zagađivanja i iscrpljivanja 
prirodnih resursa čitav, jer je on vezan uz industrijsku civili. 
zaciju kao takvu. 


24. Populaciona politika, kontrola rađanja i smanjenje 
prenapučenosti 


lako je demografija moderna znanost koja se počela razvi- 
jati zajedno s poreznom politikom prosvijećenih monarha u 
17. stoljeću, ljudsko se društvo oduvijek rukovodilo nekim 
načelima populacione politike. Tako je biblijska zapovijed 
»Ženite se i množite«, odgovarala jednom stanju plemenske i 
nomadske organizacije društva, gdje su ratovi načinili čo- 
vjeka najdragocjenijim društvenim kapitalom. Antikna de- 
mokracija nastojala je stvoriti ravnotežu u demografskom 
pogledu, pa su Platon i Aristotel zastupali ideje da jedna ide- 
alna država, kao što je trebalo da_.bude polis, ne smije biti 
suviše brojna. Kao uzor im je služila Sparta koja je provo- 
dila infanticid da bi uklonila slabašnu novorođenčad, prepo- 
ručivala abortus, napuštanje djece i pomicanje braka u dobu 
od trideset godina, kao i zaustavljanje množenja nakon iz- 
vjesnog broja godina provedenih u braku. Ona je te mjere 
provodila, usprkos tome što je Grčka u to vrijeme trpjela od 
postepene depopulacije. 

Čitav srednji vijek, pa sve do naših dana, populaciona po- 
litika određena je stavovima koje zastupa Crkva. Već u 4. 
stoljeću ona je uvela ekskomunikaciju za one žene koje pri- 
bjegnu abortusu. Isto je tako osudila postupke koji su vodili 
do sterilnosti muškarca ili žene. Kad muškarac i žena odluče 
da se ožene, osnovni cilj bračne veze je stvaranje potomstva, 
i stoga Crkva osuđuje antikoncepcijske postupke. Ipak, u 
svojim vlastitim redovima ona uvodi celibat svećenika, a Albert 
Veliki preporučuje ženama koje ne želc zatrudniti da za vri. 
jeme spolnog akta ostanu potpuno pasivne! Crkva će se ru- 
kovoditi načelno poštivanjem prirođe i života, u kojemu iza 
nesvjesnog nagona množenja vidi na djelu »božju voljue«. 

Zapovijedi Crkve će sc veoma dobro složiti s praktičkom 
filozofijom merkantilizma, čiji je osnovni stav bio da bogat- 

stvo zavisi prvenstveno od brojnosti pučanstva, od radnih 
ruku. Jean Bodin je u 16. stoljeću pisao: »Ne postoji pravo 
bogatstvo osim ljudi« Merkantiliste nije brinulo što ljudi 
žive u bijedi, već ih je zanimalo jedino gomilanje bogatstva 
vladajuće klase, pomoću trgovine, eksploatacije vlastitog na- 
roda i drugih zemalja, za koje svrhe su im bile potrebne na- 
jamničke vojske. Tržište je tražilo što jeftiniju radnu snagu, 
dakle što više ruku koje se nude; bitke su tražile što broj- 
niju vojsku; trgovina je tražila što jeftinije cijene, pa su se 
cijenili oni izumi što su ovom početnom periodu manufak- 
ture dozvoljavali da se zapošljavaju i mala djeca. 


Međutim, već od 17. stoljeća dalje, najprije u redovima 
aristokracije, a zatim buržoazije i konačno imućnijeg selja- 
štva, počinje pokret za smanjenjem broja djece, naročito u 
Francuskoj i Engleskoj. Razlog je bio očuvanje stečenog bo- 
gatstva koje se počelo gomilati s počecima kapitalizma. Tako 
porodice u toku 17 i 18. stoljeća prelaze od prosječno šestero 
djece na dvoje djece.“ Jedino najsiromašniji slojevi nisu bili 
obuhvaćeni ovim shvaćanjem. Međutim, već prije francuske 
revolucije u Francuskoj su i najširi slojevi počeli ograniča- 
vati porod, tako da je došlo do opadanja nataliteta. Usprkos 
smanjivanju nataliteta, vidimo kroz čitavo 18. i 19. stoljeće 
stalni porast stanovništva, što je u industrijskim zemljama 
uvjetovano prije svega smanjenjem stope smrtnosti novo- 
rođenčadi i odraslih osoba. Tako je pučanstvo Evrope u pe- 
riodu industrijalizacije od god. 1800. do 1900. naraslo od 112 
milijuna na 218 milijuna. Iznimka je jedino Francuska. 


U današnje vrijeme vidimo kako se tradicionalna shvaća- 
nja protivna svakoj kontroli rađanja sukobljuju s moderni- 
jim shvaćanjima, koja nisu rukovođena samo liberalnijim 
poimanjem bračne veze i veće slobode za ženu, nego i sve 
većom brigom oko ishrane sve brojnijeg stanovništva. Naro. 
čito problemi Trećeg svijeta i situacija u tim zemljama pri- 
siljavaju i tradicionaliste, a među njima i religiju, da se pri- 
lagode novoj situaciji. 

Jedna je od najvećih zapreka za populacionu politiku kon- 
trole rađanja kulturna zaostalost većeg dijela stanovništva u 
svijetu. Godine 1950. bilo je 700 milijuna nepismenih među 
odraslim pučanstvom, što je otprilike 44% ukupnog broja. 
Četvrt vijeka kasnije, 1975. godine, ovaj se broj povećao na 800 
milijuna, iako je postotak opao na 34%, jer je apsolutni broj 


š Citirano po Alfred Sauvy, Malthus et les deux Marx (Denoel, Paris, 1963). 


176 


pučanstva za to vrijeme porastao. Naravno, najveći je broj 
nepismenih upravo u zemljama s najvećim priraštajem; u 
arrićkim i arapskim zemliama iznosi i nreko 80% odraslog 
pučanstva (naročito žena koje su i najvažniji faktor u popu- 
lacionoj politici). 

Katolička, islamska i hindu religija protive se abortusu i 
smatraju ga homicidom. Međutim, abortus se prakticirao 
oduvijek, a danas je dozvoljen zakonski u Japanu, Tunisu, 
srednjoevropskim zemljama, Švedskoj, Sovjetskom Savezu i 
Vel. Britaniji. Suvremena Kina nastoji ga popularizirati. U 
Francuskoj je zabranjen, ali to ne sprečava da ima nekih 
300.000 abortusa godišnje. U Italiji je broj isti, a u Sjedinje- 
nim Državama blizu milijun. Mnoge zemlje, inače protivne 
legalizaciji abortusa, sklone su da prihvate i populariziraju 
kontraceptivna sredstva. 


Postoje različita kontraceptivna sredstva, ali danas je naj- 
veći odjek našla »pilula«, kemijsko koniraceptivno sredstvo, 
dok su se prije više upotrebljavala razna mehanička sredstva. 
Kemijska sredstva smatraju se lagodnijima, manje nezgodni 
ma i ometajućima kod upotrebe. Ona mogu zatajiti samo 
u jedan posto slučajeva. Postoje još izvjesne rezerve kod li- 
ječnika u pogledu trajnije upotrebe »pilule«, jer kao svako 
hormonalno sredstvo tako i ona može imati neko štetno djelo- 
vanje na organizam. Na usavršavanju pilule se još uvijek radi. 
Jedno od kontraceptivnih sredstava koje je bilo poznato još 
u antiknim vremenima, a ušlo u upotrebu u novije vrijeme, 
je »stćrilet« (intrauterino kontraceptivno sredstvo IUCD). 
Sterilet se upotrebljava danas u nekih pedeset zemalja Ame- 
rike, Azije, Afrike i Evrope. Ocjenjuje se da ga je preko mili- 
jun žena usvojilo. U zemljama koje su izložene prenapuče- 
nosti on se ranogo propagira, pa je tako Koreja predvidjela 
u petogodišnjem planu jedan milijun sterileta, Formoza 600.000, 
a Tunis 120.000 u dvije godine. U Pakistanu država misli da 
će uspjeti u toku pet godina primijeniti 1,850.000 sterileta. On 
može zatajiti samo u jedan posto slučajeva, a veoma je jeftin. 


Danas sve više prodire ideja o »planiranju porodice«, »pla- 
niranju porođaja«, »demografskim programima«, iako se još 
sukobljuje s raznim predrasudama. Postoje otpori prema 
stavu da se na stvaranje potomstva gleda kao na bilo kakvu 
drugu proizvodnju, s nekim čisto praktičkim društvenim kri- 
terijima. Neki smatraju da se ne smije dirati u ljudske osje- 
ćaje koji se odnose na materinstvo ili očinstvo. Neki zaziru 
od samog pojma »planiranja« koja su u nacističkoj eugenič- 

koj praksi dobila neljudsko obilježje. Zato neki predlažu da 
je bolje govoriti naprosto o »kontroli« ili »regulaciji« a ne o 
»planiranju«! No, jasno je da ono što s gledišta pojedinca iz. 
gleda kao »suzdržljivost« ili »samokontrola«, a što se vjeko. 
vima savjetovalo bračnim drugovima, može dobiti s gledišta 
društva i njegovih institucija izvjestan oblik »planiranja«, 
iako je nemoguće i besmisleno na biološke procese primije- 
niti racionalne postupke koji važe za materijalnu proizvod- 
nju. Radi se uvijek o djelovanju na ljudsku svijest u smislu 
nekih općih načela životnog ponašanja. 

Katolička crkva, iako još nije oficijelno napustila svoju tra- 
dicionalnu zabranu da se dira u sam proces stvaranja po- 
tomstva umjetnim sredstvima, nastoji ipak pronaći povoljniji 
stav prema planiranju porodice. Pod pritiskom biskupa iz 
Trećega svijeta papa Pavao VI. za vrijeme posljednjeg kon- 
cila imenovao je komisiju koja mora ispitati taj problem. 
Prema američkom listu »National Catholic Reporter« (april 
1967) ta je komisija izradila izvještaj, prema kojemu »većina 
članova Komisije preporučuje Crkvi da izmijeni svoj stav o 
zabrani kontraceptivnih sredstava, jer su društvene promje- 
ne do kojih je došlo u braku, obitelji, položaju žene, sma- 
njenju dječjeg mortaliteta, napretku u poznavanju fizioloških, 
psiholoških i seksoloških procesa, izmijenjeno vrednovanje 
seksualiteta i bračnih veza pridonijele tome da se rodi jedna 
dublja i ispravnija perspektiva u odnosu na život i bračne 
odnose.« (Bonnefous, op. cit. str. 202.) 

Protestantizam, koji je također dugo vremena neprijatelj- 
ski bio raspoložen prema kontraceptivnim sredstvima, danas 
je zauzeo više nijansirano gledište. Kao što je istaknuo pas 
lor. Dirunas, prihvaćanje kontracepcije ne smije značiti »mo- 
gućnost seksualne slobode, već mogućnost odgovornog rodi 
teljskog odnosa, koji je nužan s obzirom na psihološke i de- 
mografske razloge u vezi s današnjim stanjem čovječanstva«. 
Sličnu evoluciju možemo primijetiti i kod židovstva i u dru- 
gim religijama. 

Zemlje koje su najviše izložene prenapučenosti, a to su 
upravo neke industrijski najrazvijenije kao i zemlje Trećeg 
svijeta, prve su prišle određenoj populacionoj politici u cilju 
ograničavanja prirasta pučanstva. Tako je japanski parla- 
ment izglasao 1948. godine dozvolu abortusa i sterilizacije (iz 
eugeničkih razloga). Posljednjih godina se vidi u Japanu da 
smanjenje nataliteta sve više zavisi od kontracepcijskih sred- 

stava, a ne toliko od abortusa (odnos je 40:60 u prilog 
kontracepcijskih sredstava). 

U Koreji je vlada odlučila da će prirodni prirast pučanstva 
od 3 posto, koliko je sada, smanjiti na 2 posto. Vlada je po- 
duzela opsežne mjere u prilog kontraceptivnih sredstava. 
Bilo je predviđeno da će samo do kraja god. 1971. biti pri- 
mijenjeno jedan milijun intrauterinih kontracepcijskih sred- 
stava. Formoza je također započela kampanjom da žene pri- 
hvate sterilet, kako bi se prirast smanjio od 3 posto na 1,8 
posto u 1970. god. Slične mjere su poduzele vlade u Ceylonu, 
Maleziji, Tajlandu i Pakistanu, gdje je cilj bio da se natalitet 
smanji od 5 posto na 4 posto. Najimprcsivnije rezultate po- 
stigao je Hong Koug koji posjeduje najgušću naseljenost na 
svijetu (10.000 na kvadratni kilometar). U Hong Kongu se ne 
radi o službenoj akciji, nego akciju vodi Pokret za planiranje 
porodice. Sva inoguća sredstva propagande su stavljena u 
pokret. Rezultat je bio da je stopa nataliteta od 3,9 posto u 
1956. god. spala na 2,7 posto u 1965. godini. 

U Latinskoj se Americi također počinje misliti na mjere za 
ograničenje prirasta pučanstva. Tamo postoje i jaki otpori 
religije i tradicionalnih shvaćanja. Dosada je u tom pravcu - 
najviše uradio Čile. Među afričkim zemljama naročito akutnu 
krizu u vezi s prenapučenošću ima Egipat. U taj zemlji broj 
rađanja svake godine premašuje za 850.000 broj smrtnih slu- 
čajeva. Postojao je jaki oilpor protiv kontraceptivnih sred- 
stava, jer se islam protivi kontroli rađanja, ali od god. 1962. 
vlada je provela jaku propagandu i nekih 750.000 žena prihva- 
tilo je sterilet ili pilulu. 

U Crnoj Africi ne postoji problem prenapučenosti. Kao osta 
tak kolonijalnog režima u mnogim zemljama postoji još za- 
brana abortusa i kontracepcije, ali se i tamo u novije vrijeme 
počinje govoriti o planiranju porodice u vezi s razvojnim 
problemima. 


Posljednjih su godina razvijene zemlje nastojale da finan- 
cijski i stručno pomognu Treći svijet u rješavanju problema 
prenapučenosti. Tako je Švedska počela 1958. u Ceylonu fi- 
nancirati istraživanje i akciju na demografskom području. 
Svedska vlada je trošila godišnje oko tri milijuna dolara za 
ic svrhe. Njoj su se pridružile kasnije i Velika Britanija, 
Danska, Norveška, a od 1964. i SAD. Ova akcija je naslav- 
ljena u Tunisu, Crnoj Africi i Srednjem Istoku. Komisija za 
populaciju UN od 1965. izjasnila se za politiku borbe protiv 
prenapučenosti, a UNICEF se od god. 1966. posvetio proble- 

mu planiranja porodicc. Dosad nisu postignuti veći uspjesi, 
i to kako iz financijskih razloga, tako i radi nekoordinira- 
nosti ili nesuglasnosti na internacionalnom i nacionalnom pla- 
nu o primjenjivosti pojedinih metoda kontrole rađanja. 


POPULACIONA POLITIKA 
U SOCIJALISTICKIM ZEMLJAMA 


Marksizam se kritizirajući Malthusove teorije u početku 
protivio kontroli rađanja i smatrao je da je industrijalizacija 
dovoljno sredstvo da se riješe problemi rasta pučanstva. Me- 
đutim, marksizam je oduvijek težio tome da emancipira ženu 
i da je oslobodi tradicionalne uloge »tvornice za rađanje dje- 
ce«. Djeca su morala biti željena od oba roditelja, a ne na- 
metnuta nekim državnim razlozima. 


Stoga su prve mjere nakon oktobarske revolucije imale 
smisao ograničavanja nataliteta, iako nisu bile uvjetovane 
problemima prenapučenosti. Uspostavljeno je pravo na ra 
stavu, po želji jednoga od supruga. Isto tako je god. 1920. 
dozvoljen abortus bez ikakvih ograničenja. Liječnici su imali 
pravo da ga vrše po želji pacijenta u državnim bolnicama. 
Tako je još god. 1934. u Moskvi zabilježeno 154.000 abortusa 
na 57.000 poroda. U svim velikim gradovima došlo je do opu- 
danja nataliteta i porasta abortusa. 


U 1935. došlo je do promjene u tom stavu kad je Staljin, 
rukovođen potrebama intenzivnije industrijalizacije i pribli- 
žavanjem ratne opasnosti nakon dolaska Hitlera na vlast, 
održao poznati govor o »čovjeku kao najdragocjenijem kapi- 
talu«. Tako su god. 1936. uvedena razna ograničenja na raz- 
vod braka, abortus je zabranjen i poboljšani su razni uvjeti 
za brojnije obitelji i materinstvo. Razumljivo je da su veliki 
gubici u ratu još povećali ovu pomoć, pa je uvedeno i »od- 
likovanje za materinstvo« za žene s imnogobrojnim porodom. 

Nakon rata dolazi ponovo do liberalizacije, pa su najprije 
smanjeni obiteljski dodaci na djecu, a god. 1957. ponovo je 
legalizirano pravo abortusa. Također je povećana i proizvod- 
nja kontraceptivnih sredstava. U istom periodu ovakva libe. 
ralizacija abortusa je uvedena i u drugim socijalističkim zem- 
ljama, Mađarskoj, Rumunjskoj, Čehoslovačkoj, pa je jedina 
iznimka ostala Demokratska Republika Njemačka, gdje je 
abortus ostao zabranjen zbog iznimnog starenja pučanstva 

i velike migracije mlađih u Zapadnu Njemačku. U Albaniji 
je abortus zabranjen. 

Slične promjene u pogledu populacione politike postojale 
su i u Kini. Međutim, u toku posljednjih godina sve je više 
dolazila do izražaja težnja za planiranjem porodice. Ranijih 
je godina Mao zastupao tczu: »Čak ako se umnoži i nekoliko 
puta, Kina je potpuno sposobna da nađe rješenje, a to rje- 
šenje je proizvodnja.« Taj stav je izmijenjen kasnije. Ču En 
Laj je izjavio god. 1964. da Kina namjerava smanjiti stopu 
prirasta na ispod dva posto, a da će kasnije ona vjerojatno 
pasti i na ispod jedan posto. Ipak se smatra da je prirast u 
Kini još uvijek dosta visok i da iznosi oko 2,5 posto. Fran- 
cuski novinar Robert Guillain je god. 1966. posjetio Kinu i 
izvijestio da se u njoj vodi snažna kampanja za planiranje 
porodice. U toj kampanji sudjeluju sindikati, stvoreni su na- 
rodni odbori, a mobilizirani su i liječnici. Svaka oblast po- 
sjeduje jedan centar za planiranje porodice. U svim apote- 
kama mogu se dobiti sredstva za kontracepciju. Abortus je 
dozvoljen, ali se oprezno primjenjuje. Isto tako i sterilizacija 
žena. Preporučuje se kasno sklapanje braka, a Partija smalra 
da se »dobar građanin« ne ženi prije 30. godine a žena prije 
25. godine. Uostalom, poznato je da u narodnim komunama 
postoji prisilno spolno suzdržavanje, pa mladići i djevojke 
stanuju i rade odvojeno. Ovu segregaciju Partija ne oprav- 
dava demografskim nego moralnim i političkim razlozima. 
Iako Kina ne objavljuje službene statističke podatke o demo- 
grafskim kretanjima, ipak postoji uvjerenje među stručnja. 
cima da se u njoj različite mjere primjenjuju, za razliku od 
Indije, s velikom efikasnošću u cilju smanjenja prenapuče- 
nosti. 


ŠTO DA SE RADI? 


Nema sumnje da danas sve više rastu svijest i odgovara- 
jući napori da čovječanstvo u pojedinim zemljama dođe do 
jednog stabiliziranog pučanstva, tako da bi broj stanovnika 
optimalno odgovarao privrednoj snazi i prirodnim resursima 
određene zemlje. No, sam pojam optimalnog pučanstva nije 
sasvim jasan, jer on zavisi od konkretne politike i vizije bu- 
dućnosti vladajućih slojeva u jednoj zemlji. Jedno od veoma 
raširenih shvaćanja jest da optimalni prirast predstavlja 

obična ieprodukcija obitelji, 1akozvani »Zweikindersystem«. 
Međutim, jednostavni proračuni pokazuju da i ovakvo, inače 
»umjereno gledište« u svjetskim razmjerima vodi do prena- 
pučenosti. 


Tako, na primjer, Population Council UN, u svojem izvje- 
štaju iz god. 1970. kaže da »...ako se ostvari jednostavno re- 
producirana obitelj za svijet u cjelini, tada ćemo imati pot- 
kraj ovoga stoljeća — što samo po sebi nije vjerojatno — 
svjetsko pučanstvo veće za 60 posto ili oko 5,8 milijardi, i s 
obzirom na dobnu strukturu ono neće prestati da raste sve 
do kraja slijedećeg stoljeća, tako da će tada iznositi nekih 
85,2 milijardi ili oko 225 posto od sadašnje veličine. Ako je 
obična reprodukcija ostvarena u razvijenim zemljama u god. 
2000. a u zemljama u razvoju u godini 2040, tada će se svjet. 
sko pučanstvo stabilizirati na nekih 15,5 milijardi za jedno 
stoljeće od danas, a što znači na veličini koja je četiri pula 
veća od sadašnje.« Razumije se da se i s ovom »umjerenom 
hipotezom« i stavom koji prevladava već u mnogim razvije- 
nim zemljama ne rješava problem prenapučenosti, jer će broj 
ljudi za jedno stoljeće biti daleko prevelik za uravnoteženje 
ekoloških uvjeta života. 

Grupa engleskih učenjaka u već spomenutoj »Deklaraciji o 
nadživljavanju« preporučuje da već sada vlade moraju pri- 
znati ovaj problem i izjaviti spremnost da zaustave daljnji po- 
rast pučanstva. U tom cilju one bi morale službama koje sc 
bave demografskim problemima dati slijedeće zadatke: 


»l. Da objavljuju, što je šire i jasnije moguće, podatke o 
vezi između pučanstva, snabdijevanja hranom, kvalitetom ži- 
volta, opadanjem prirodnih resursa, itd., i potrebe da bračni 
parovi nemaju više od dvoje djece. Najbolje talente valja 
upotrijebiti u ovoj propagandi, a osnovni cilj mora biti da 
se ucijepi veća odgovornost u društvu za odgoj djece. Na 
primjer, shvaćanje (koje često šire časopisi za žene) da valja 
Žaliti bračne parove koji nemaju djece, a ne cijeniti, valja 
oštro suzbijati; a također i slična shvaćanja u vezi s ovim 
problemorn. 


2. Da se na lokalnom i nacionalnom planu uvede besplatna 
služba za Kontraceptivno obavještavanje i savjetovanje, po- 
red drugih službi za abortuse i sterilizaciju. 

3. Da se uvede obuhvatni kućni servis, oslobode oporezivanja 
kontraceptivna sredstva, te besplatna sterilizacija i abortusi 
na zahtjev. 

4. Da se poradi na financiranju i istraživanju ne samo de- 
mografskih tehnika i kontraceptivne tehnologije nego i na fi- 
nijim kulturnim kontrolama koje su neophodne za harmonič- 
no održavanje stabilnosti. Mi znamo tako malo o dinamici 
ljudskog pučanstva, da ne možemo reći da će prve tri mjere 
biti uspješne. Očito je da, ukoliko bračni parovi budu ipak 
željeli veće obitelji od obične reprodukcije, besplatna kontra- 
ceptivna sredstva ne bi služila ničemu.« 

Paul Ehrlich gleda veoma skeptično na kontrolu demograf. 
ske ekspanzije pomoću planiranja porodice. On kaže da ne 
pozna niti jednu zemlju gdje je uslijed planiranja porodice 
došlo do smanjenja pučanstva. Za Koreju i Formozu kaže da 
se nalaze u prelaznoj demografskoj fazi kad programi za pla- 
niranje porodice nemaju neko veće značenje (radi se o opa- 
danju nataliteta uslijed prelaska na nuklearnu obitelj u im 
dustrijskim zemljama). Za Japan kaže da je u početku imao 
izvjestan uspjeh, i to prvenstveno dozvoljavanjem abortusa, 
što smatra najefikasnijom metodom za kontrolu pučanstva, 
ali je i Japan kasnije ovo sredstvo napustio, jer se uplašio 
konkurencije s jeftinom radnom snagom u azijskim i južno- 
američkim zemljama. Prirmjer Japana dobro pokazuje zavis- 
nost populacione politike od kapitalističke potrebe za jefti 
nom radnom snagom, odnosno za stvaranjem ekonomske 
prenapučenosti, to jest povećanju ponude na tržištu radne 
snage. 

Jednu od najvećih poieškoća suvremene populacione poli- 
tike s obzirom na kontrolu prirasta predstavljaju nedovoljna 
financijska sredstva. Tako je već 1965. god. predsjednik SAD 
L. Johnson istaknuo svjetski značaj demografske politike, sred. 
stva koja je američka administracija davala za te svrhe iznosi- 
la su samo 1/4 postotka budžeta sekretarijata za zdravstvo ili 
toliko koliko je potrebno da armija nabavi nekoliko mlaznih 
lovaca. To je otprilike ista suma koju SAD troše za suzbijanje 
štakora! 

L. Bonnefous smatra da bi »bilo dovoljno polrošiti 25 fran- 
cuskih centima po stanovniku, oko 100 milijuna dolara go- 
dišnje, da bi se financirale mjere koje bi zaustavile demo- 
grafsku eksploziju u Trećem svijetu. Kad bi se ostvarile ove 
investicije, one bi predstavljale 1,7 posto od 6 milijarda do- 
lara koje zemlje članice OCDE troše kao pomoć Trećem svi- 
jetu.« (Op. cit. str. 230.) 


Uglavnom su ocjene o uspješnosti dosadašnje populacione 
politike ili napora na planiranju porodice skeptične s obzirom 

na rezultate, tako da izgleda realističnije gledati na sadašnju 
ekspanziju pučanstva pesimistički nego optimistički, 

No nije teško predvidjeti da uspješno rješavanje demograf- 
ske ekspanzije pretpostavlja jednu »globalnu strategiju«, to 
jest da se neće moći riješiti djelomičnim ili sektorskim mje- 
rama samo na području planiranja porodice, nego će biti po- 
trebno uzeti u obzir sve razvojne faktore u jednom društvu, 
kao što su industrijalizacija, izjednačavanje životnog standar- 
da u svjetskim razmjerima, promjene kulturnih i vrijednos- 
nih shvaćanja u odnosu na život i reprodukciju. Sve to uzeto 
zajedno pretpostavlja jedan poduži historijski proces. Narav- 
no, da stihijnost sadašnje demografske ekspanzije nosi u sebi 
mnoge opasnosti. Prije svega porast napetosti i antagonizama 
među zemljama i narodima. Zato valja uzeti ozbiljno opomenu 
Bonnefousa: 


»Pretjerana i nesređena prenapučenost može sama po sebi 
dovesti do nasilja. ,Pustite da radi Venus', govorio je Berg- 
son, ,i vi ćete imati Marsa.' Primjer Italije, Njemačke, Japa- 
na nakon krize od 1929. morao bi nas navesti na neka raz- 
mišljanja. (,Jedan vojnik stoji manje nego jedan besposleni', 
govorio je Hitler.) Ove pouke povijesti i sociologije ne dozvo- 
ljavaju nam da razlučimo probleme razvoja od problema 
prenapučenosti.« (Op. cit. str. 241.) 


25. Tragedija zajedničkog pašnjaka — Organička ili 
industrijska poljoprivreda? 


Kemijska industrija postala je danas sastavni dio moder 
ne poljoprivrede. Ona je također pridonijela »zelenoj revolu- 
Ciji«. Samo je proizvodnja pesticida dosegla u SAD god. 1970. 
tri milijarde dolara. Nije danas toliko poljoprivreda ta koja 
treba kemiju, već je kemijska industrija ona koja treba po- 
ljoprivređu. Industrija nastoji nametnuti svoje kriterije pro- 
izvodnje poljoprivredi, načiniti od nje samo objekt industrij- 
ske proizvodnje. Tako industrija dokida konačno onaj vje- 
kovni antagonizam koji je postojao između industrije i poljo- 
privrede, ali tako da poljoprivreda preuzima pamet i pona- 
šanje industrije. Seljaci i farmeri postali su industrijalci: 
njih zanima jedino povećanje proizvodnje sa smanjenjem pro- 
izvodnih troškova, to jest »logika tržišta«, a veoma malo ili 

nikako »logika prirode«. Iako industrija najviše iskorišćuje 
sirovine koje se u prirodi ne obnavljaju, a poljoprivreda je 
uvijek vodila najviše računa o obnavljanju prirode i života 
u njoj, u obliku žetve ili stoke, danas kao da je i poljopriv- 
reda zaboravila, pod utjecajem industrije, da priroda počiva 
na stalnom obnavljanju svojih izvora, te 'da njeno bezobzirno 
eksploatiranje vodi i njenom uništavanju, na žalost nepo- 
vratnom. Seljak je kroz vjekove intuitivno osjećao da »pri- 
rodu valja poštovati« u njenom vlastitom kretanju, a moder- 
ni industrijalac uči sada poljoprivrednika da postoji prije 
svega kretanje proizvodnih troškova i kapitala. 

Garrett Hardin u »Tragediji zajedničkog pašnjaka« upozo- 
rio je kakve katastrofalne posljedice za prirodu ima uvođenje 
ovog poljoprivrednog industrijalizma“ G. Hardin kaže da je 
ideju preuzeo od jednog malo poznatog starijeg engleskog 
matematičara, W. Forstera Lloyda, koji je 1833. upotrijebio 
ovaj primjer da bi prikazao kamo vodi princip utiliteta 
kad se individualno primjenjuje. Pojam tragedije ovdje ima 
značenje koje joj pridaje Whitehead, naime da »bivstvo tra- 
gedije nije nesreća. Ona počiva u svečanom obilježju stvari 
koje se odvijaju bez grižnje savjesti«. 

»Tragedija zajedničkog pašnjaka odvija se na slijedeći na- 
čin. Zamislite pašnjak koji je otvoren svima. Valja očekivati 
da će svaki pastir nastojati da drži toliko stoke koliko je to 
moguće na zajedničkom pašnjaku. Takav poredak može ira- 
jati razumski i zadovoljavajući kroz vjekove, budući da ple- 
menski ratovi, pogibija i bolest održavaju oboje, ljude i sto- 
ku, znatno ispod nosivosti zemlje. Konačno, ipak dolazi do 
dana kad se pravi računica, to jest do onoga dana kad je 
dugo željeni cilj društvene stabilnosti postao stvarnost. U 
tom času, logika koja je inherentna zajedničkom pašnjaku 
rađa bez grižnje savjesti tragediju. 

Kao racionalno biće svaki stočar nastoji povećati svoj do- 
bitak. Eksplicitno ili implicitno, više ili manje svjesno, on se 
pita: ,Kakva je korist za mene, ako dodam jednu životinju 
više svojem stadu? Ova korist ima jednu pozitivnu i jednu 
negativnu komponentu, 


1. Pozitivna komponenta je funkcija povećanja za jednu ži- 
votinju. Budući da stočar dobiva gotovo sve od prodaje pri- 
dodane životinje, to je pozitivna korist gotovo +1. 


25 Garrett Hardin, »The Tragedy of Commons«, u časopisu Science, cit. 
po Garett de Bell, The Environmental Handbook, str. 31. 

2. Negativna komponenta je funkcija od pridodane ispaše 
koju čini jedna životinja više. No, budući da su učinci ispaše 
podijeljeni među sve stočare, to je negativna korist za svakog 
pojedinog stočara koji donosi odluku samo jedan dio od —l1. 

Ako zbroji ove dodatne djelomične koristi, racionalni sto- 
čar zaključuje da je za njega jedino pametno da tako nastavi 
i doda još jednu životinju svojem stadu. I još jednu, i još 
jednu... Ali do ovog zaključka dolaze i drugi, pa svaki ra- 
zumni stočar postupa kao da ne dijeli zajednički pašnjak. 
U tome je tragedija. Svaki čovjek je uvučen u jedan sistem 
koji ga poziva da bezgranično povećava svoje stado — u svi 
jetu koji je ograničen. Propast je sudbina prema kojoj svi 
jure, svatko slijedeći svoj najbolji interes u jednome društvu 
koje vjeruje u slobodu zajedničkog pašnjaka. Sloboda u za- 
jedničkom pašnjaku donosi svima propast.« (Op. cit. str. 
30—37.) 

Lako je vidjeti da ova priča predstavlja izvrnuti slučaj od 
klasične »nevidljive ruke« Adama Smitha, gdje pojedinci ru- 
kovodeći se svojim sebičnim interesima stvaraju opće bogat. 
stvo! Ponašanje pojedinaca kod Adama Smitha i Forstera 
Lloyda je istovjetno, ali su posljedice različite! Zašto? Razlog 
je veoma jednostavan: Smithova »nevidljiva ruka« djeluje u 
svijetu koji je teorijski bezgraničan, a Lloydova »nevidljiva 
ruka« djeluje u svijetu koji je ograničen. A. Smith je svoje 
tumačenje  »laissez-faire« stavio u jedan idealni zajednički 
pašnjak koji ne poznaje granice — optimistički kapitalizam 
još uvijek vjeruje u takav pašnjak! — dok ga je Lloyd smje- 
stio u realni ovozemaljski pašnjak, koji na žalost poznaje 
granice, u sirovinama, nosivosti i moći obnavljanja. 

Za potvrdu ove teorije o »tragediji zajedničkog pašnjaka« 
G. Hardin navodi onaj doista zajednički pašnjak suvremenog 
čovječanstva — ocean i postepeno iščezavanje riba uslijed 
sve masovnijeg i znanstveno organiziranijeg ulova riba. Go- 
tovo potpuno istrebljenje kitova i praktički prestanak ove 
nekada bogate industrije tome je najbolja ilustracija. 

Istina je da je suvremeni čovjek postao mnogo uviđavniji 
prema mogućnostima korištenja prirodnih proizvoda, pa je 
danas nemoguće da bi lovac na Divljem Zapadu ubio bizona, 
pojeo njegov jezik, a sve ostalo bacio. Nemoguće već i zbog 
toga što je pohlepnost bijelog čovjeka istrijebila i bizone i 
američke Indijance. 

Ako je naša Zemlja još uvijek onaj legendarni bik koji 
nosi Evropu, tada moramo priznati da se ponašanje lovca sa 

Divljeg Zapada izmijenilo tek toliko, što danas tome biku 
proizvođač ne vadi samo jezik nego s kožom i mesom otima 
joj i čitavu utrobu, uništava njene mogućnosti reprodukcije, 
množenja, truje je i osiromašuje u njenim vitalnim sastojcima. 
Intenzivna poljoprivredna proizvodnja ne samo da masovnom 
upotrebom  herbicida, pesticida, umjetnih gnojiva uništava 
ekološki sistem prirode, nego ona iscrpljuje zemlju u tol 
koj mjeri da slično, kao i u eksploataciji fosilnih ulja, uni- 
štava njezin prirodni potencijal obnavljanja organske priro- 
de, bilja i životinja. 

Grupa engleskih učenjaka daje nam jasno do znanja da 
je ravnoteža ekosistema na kojem počiva većina poljopriv- 
rednih djelatnosti ugrožena: 


»Danas se upotrebljava nekih pola milijuna kemikalija što 
ih je proizveo čovjek, ali mi nismo sposobni da predskažemo 
ponašanje ili svojstva većine od njih (uzetih pojedinačno ili 
u kombinaciji) nakon što smo ih unijeli u okolinu. Međutim, 
mi znamo da kombinirani učinci zagađivanja i uništavanja 
stanovanja ugrožavaju nadživljavanje ne manje nego 200 si- 
savaca, 350 ptica i 20.000 biljnih vrsta. Za one koji žale ove 
gubitke, ali se slažu da je važnije nadživljavanje homo sa- 
picnsa od nekog orla ili ljubičice, ističemo da homo sapicns 
i sam zavisi od stalne povezanosti one ekološke mreže čiji 
su orlovi i ljubičice sastavni dijelovi. Nije potrebno da mi 
potpuno uništimo ekosferu da bi izazvali nasu vlastitu kata- 
strofu: dovoljno je da se ponašamo kao sto cinimo, da ras- 
krčujemo šume, da ,tražimo' obradivu zemlju i upotreblja- 
vamo dovoljnu količinu pesticida, radioaktivnih tvari, plastić- 
nih materija, širimo mrežu otpadnih voda, te industrijskih 
otpadaka u našem sistemu zraka, vode i zemlje, kako bismo 
Zemlju načinili negostoljubivom za sve one vrste kojima je 
potrebna stabilnost i cjelovitost tih uvjeta. Industrijski ćo- 
vjek ponaša se danas kao slon u staklarskoj radnji, s tom 
razlikom da bi slon, kad bi imao polovinu obavještenja o 
svojstvima porculana koju imamo mi o ckosistemu, pokušao 
da prilagodi svoje ponašanje na okolinu, a ne obratno. Na- 
suprot tome homo sapiens industrialis odlučio je da se sta- 
klarska radnja ima prilagoditi njemu, i zato je sebi postavio 
cilj da je sveđe na ruševinu u što kraćem vremenu.« (»The 
Blueprint for Survival«) 

Protiv industrijalizacije poljoprivrede sa svim njenim štet- 
nim i nepromišljenim posljedicama za ckosferu razvio se 
pokret za »organičku« ili »biološku poljoprivredi«, koji naila- 

zi na sve više pristalica u svijetu. On je nastao naročito na 
osnovu radova €. Pfeiffera i njegove biodinamičke škole u 
Njemačkoj. Radove ove škole je primijenio u Indiji i popula- 
rizirao engleski agronom Albert Howard. Njima su se pridru- 
žali mnogi drugi biolozi i agronomi, istraživači i praktičari u 
mnogim zemaljama Evrope i Amerike.“ 

Organička sc poljoprivreda suprotstavlja industrijaliziranoj 
ili modernoj, a poznati francuski časopis »Nature et Progres« 
ovako je definira: 

»Sto je, u stvari, moderna poljoprivreda? To je u osnovi 
industrijsko poduzeće za uzgoj biljaka (ili stoke) koje na 
stoji dobiti maksimalne prinose u što kraćem vremenu; to 
znači, što veći mogući volumen proizvoda za šio manje pro- 
izvodne troškove. Bitno je kratkoročno rasuđivanje, jer se 
produktivnost mjeri neposredno, u vrijeme žetve; i nikad se 
ne promaira kao nešto što valja upravljati tako da se pro- 
duktivna sposobnost zemlje održi beskonačno. Faktor koš 
tanja je odlucan, budući da on redovito znači cijenu koja se 
plaća za ulaganja kao što su rad, zemlja i kapitalna dobra, 
ali se nikada ili rijetko kad uzimaju u obzir socijalni troškovi 
uslijed oštećivanja zemlje pomoću pogrešne ili štetočinske 
upotrebe. Moderna poljoprivreda je ,kolonizirana' od indu- 
strije, uslijed njenog proizvodnog postupka, njenih metoda, 
njenog mentaliteta, iako se bavi čitavo vrijeme živim tvarima 
a ne — kao industrija — masovnom proizvodnjom predmeta.« 
(Tekst umnožen za konferenciju u Stockholmu, 1972.) 

Industrijska poljoprivreda nije više posebni društveni sek- 
tor s posebnim društvenim slojem — seljaštvom, nego je ona 
neposredno zavisna i integrirana u industrijsku proizvodnju 
uopće i moderni način života uopće. Ona zahtijeva veoma do- 
bru mrežu putova i komunikacija, skupa ulaganja u ljudima 
(poljoprivrednim stručnjacima ili »agro-tehničarima«) i ma 
ierijalu, veliki park strojeva koji rade bez kvarova (i zato 
ih moraju održavati i nadgledati mehaničari), primjenu ke- 
mijskih i mehaničkih sredstava kod uzgoja, stalno nadgle- 
danje dozrijevanja žetve, razvijenu meteorološku i zaštitnu 
službu od nevremena, razvijenu mrežu distribucije, itd. Jasno 
je da se ne može prijeći preko noći od tradicionalne na inđu. 
strijsku poljoprivredu, već je to dugačak proces s veoma ve- 


5 Vidi E. Pfeiffer i E. Riese, Der erfreuliche Pflanzgarten, Rudolph Ge- 
ring V., Dornach 1954. A. Howard, An Agricultural Testament, Oxford Univ. 
Press, London, 1940., C. Aubert, L'agriculture biologique, Le Courrier du 
Livre, Paris, 1970. A. Voisin, Prođuctivitć de V'herbe, Flammarion, Paris, 1970, 

likim ulaganjima u kapitalu i u ljudstvu. Postaje jasno zašto 
stručnjacima izgleda naivno vjerovanje da se prehrambena 
situacija u Trećem svijetu može brzo riješiti prelaskom na 
industrijsku poljoprivredu. Ali, nisu u pitanju samo ekonom. 
ski razlozi. Ono što je sada u pitanju je eksploatatorski ka. 
rakter industrijske poljoprivrede u odnosu na zemlju uopće! 

Naravno, Treći svijet ne može čekati dok se razvije indu- 
strijska proizvodnja poljoprivrednih procesa. Ali, pitanje je 
da li uopće valja poći putem industrijske poljoprivrede. Ne 
predstavlja li ona troškove koji se isplate u uvjetima opce 
industrijalizacije (koja također dolazi pod pitanje u podužem 
roku), ali koji se na duži rok pokazuju kao pogrešna i štetna 
investicija? Već sada, čini se, da industrijska poljoprivredna 
proizvodnja nije najrentabilnija. U pogledu energetičke po- 
trošnje, to je očito. Tako američki ekspert organizacije FAO, 
Lester R. Brown, dopušta da je »... u visoko mehaniziranoj 
poljoprivredi danas potrošnja energije iz fosilnih goriva po 
akru često puta stvarno veća nego energija koju sadrži pro- 
izvedena hrana«. Ovakva konstatacija vodi do zaključka da je 
sintetički proizvedena hrana vjerojatno jeftinija od prirodne 
hrane. Ali pogledajmo da li uopće vrijedi plaćati ovakvu cijenu 
za proizvodnju hrane. 

Pod pritiskom svjetske gladi čovječanstvo će biti spremno 
da plati svaku cijenu za proizvodnju hrane, pa prema tome 
da prihvati svaki oblik industrijske proizvodnje. Međutim, sla- 
bost takve »produktivnosti« leži u tomc da ona nije trajna, 
nego sračunata na kratak rok, i da dosljedno ne rješava pio- 
blem za buduće generacije. Nema sumnje da trajno rješenje 
može predstavljati samo ona vrsta eksploatacije prirode koja 
dozvoljava trajno obnavljanje prirodnih resursa, to jest ob- 
navljanje organskih bića u optimalnim uvjetima stabilizirane 
ckologije. 

To je ono što predlaže organička poljoprivreda, ali i više 
-—— ona naime stoji na gledištu da je njena proizvodnja eko- 
nomičnija, to jest da može »hraniti veće mase ljudi boljim, 
ukusnijim i kompletnijim proizvodima, a da sačuva tlo kao 
baštinu za generacije koje dolaze«. 

U obradi zemlje ona se oslanja na površinsko oranje i pro- 
zračivanje tla, a odbacuje dubinsko oranje, da ne bi poreme- 
tila mikrobiološku djelatnost; dosljedno vrši promjenu usje- 
va tako da poslije žitarica dolaze biljke koje više vežu dušik 
i druga »zelena gnojiva«; koristi isključivo organska i mine- 
ralna, netopiva umjetna gnojiva u obliku »komposta« (u či- 

jem sadržaju se nalaze kulture s korisnim mikroorganizmima, 
alge, hranjive biljke i animalni ostaci); vrši selekciju onih vrsta 
biljaka koje su otporne na bolesti i dobro uravnotežene, a od- 
bacuje one vrste koje samo pogoduju trgovcima (zbog veličine 
boje, mirisa, itd.). Ona potpuno odbacuje pesticide, her- 
bicide i druge sintetičke supstancije, kao i sva ona umjetna 
gnojiva koja ne odgovaraju cjelovitoj ishrani biljaka u održa- 
vanju zdravoga humusa. 

Potpuno je pogrešno shvaćanje da umjetna gnojiva mogu 
potpuno zamijeniti prirodne procese koji pomoću mikroorga- 
nizama stvaraju hranjive tvari. Tako britanski ekolog Michael 
Allaby kaže: 


»Dugo vremena se mislilo da se hranjive tvari koje oduzi- 
mamo zemlji kod uzgoja kultura mogu nadoknaditi umjet. 
nim gnojivom: topivim biljnim hranjivim tvarima koje hra- 
ne biljku neposredno mimoilazeći prirodne mehanizme u zem- 
lji koji ove hranjive tvari pripremaju. Danas je poznato da 
je to samo djelomično točno. Koncentrirane doze supstanci. 
ja kad ulaze u biološki ciklus mijenjaju ravnotežu s mikro- 
populacijama što smanjuje sposobnost ila da oslobađa sup- 
stancije koje su primijenjene. Istovremeno promjene u mi- 
kropopulaciji mijenjaju strukturu tla i smanjuju sposobnost 
tla da veže vodu i zrak. Stoga umjetna gnojiva imaju još 
jedan dodatni učinak: upotrijebljena količina mora se stal- 
no povećavati da bi se održali iznosi žetve. Ovaj gubitak u 
strukturi izazvan je i upotrebom teških strojeva, koji pritištu 
zemlju, te uklanjanjem živica i drveća, što utječe na drenažu. 
Postoje područja gdje voda radije teče horizontalno nego verti- 
kalno zbog krutog, nepropusnog sloja stiješnjene zemlje ispod 
površine. Stoga zemlja trpi od naizmjeničnih suša i bujica.«" 

Sami su seljaci upozorili na osiromašivanje zemlje, a istra- 
živanja u Velikoj Britaniji su pokazala da je trajnija upo- 
treba umjetnih gnojiva organske sastojke tla od 8 posto sma- 
njila najprije na 5 posto i zatim na 3 posto. Postoje tla gdje 
je organski sastav ispod 3 posto. 

Cilj je organičke poljoprivrede ne samo da održi zdrave 
uvjete za uzgoj biljaka i životinja, nego i zdrav sastav samih 
pioizvoda sprečavajući razne kemikalije da uđu u njihov sa- 
stav. Zdravi uvjeti uzgoja onemogućavaju ne samo kronično 
trovanje živih organizama nego i izbijanje raznih cpidemija 


3" Michacl Allaby, »British Farming: Revolution or Suicide?«, u The En. 
virommental Handbook, ur. John Barr, London, 1971, 

i oboljenja izazvanih pretjeranom primjenom kemijskih sup- 
stancija, čije djelovanje u velikom broju slučajeva nije još 
zdravstveno ni provjereno. Zato je cilj da se sačuvaju pri- 
rodna vitalna svojstva biljaka i životinja. Ovaj »organski 
kvalitet« ili »vitalitet« možemo vidjeti po slijedećim svojstvi- 
ma: 


a) kod biljaka: 
— moć klijanja; 
— otpornost prema parazitima i klimatskim uvjetima; 
— iznosi i razina proizvodnje; 
— dužina perioda konzerviranja; 


b) kod životinja: 

— plodnost; 

— izdržljivost i dobro zdravlje; 

— otpornost prema oboljenjima i prema oštrim klimatskim 
uvjetima; 

— iznosi i razina stalne proizvodnje, 


Organička poljoprivreda nastoji također poboljšati poljo- 
privrednu proizvodnju i povećati žetvene i druge prinose, ali 
u tom nastojanju teži maksimalnom poštovanju prirodnih 
uvjeta plodnosti, s jedne strane, i održavanju jedne trajne 
ekološke ravnoteže, s druge strane. Preduvjet za ovakvu traj- 
nu ekološku ravnotežu je, naravno, da i zahtjevi čovjeka na 
prirodu i »opterećenje prirode čovjekom« ostanu također u 
stalnoj ravnoteži. Vidjeli smo da suvremena prenapučenost 
čovječanstva na raznolike načine uništava ovu ravnotežu. 


26. Ekonomija i ekologija 


»Mi Amerikanci iskoristili smo više svjetskih resursa u 
prošlih 40 godina nego svi narodi svijeta u 4000 godina od 
početka historije do 1914... Čovjek postaje svjestan granica 
ove Zemlje«, izjavio je Fairficid Osborn. 

Prosječna američka obitelj baca u olpatke godišnje 750 
kutija od konzervi, navodi Vance Packard koji je jednu svoju 
knjigu posvetio »Praviteljuna otpadaka«* To je, dakako, sa 


38 Vance Packard, The Waste Makers, Pelican Book, Penguin Book, 1963. 


191 


mo jedan mali dio ljudskih otpadaka. Otpadak se razlikuje 
od sirovine po tome što se sirovina može upotrijebiti, a otpa- 
dak se ne može upotrijebiti. Međutim, kriterij za jedno i 
drugo nije tehnološki, jer ne postoji otpadak koji se ne bi 
mogao korisno upotrijebiti (sakupljanje raznih otpadaka u to- 
ku rata, naročito metalnih, to potvrđuje!), nego je kriterij pri- 
je ekonomske prirode. Otpatkom se smatra ono što se »ne is- 
plati« koristiti kao sirovinu. A da li se nešto isplati ili ne, to 
zavisi od karaktera same ekonomije. Ekonomija koja počiva 
na masovnoj proizvodnji s masovnom poirošnjom ima ten- 
denciju da sve što proizvodi pretvara u otpatke, i to po mo- 
gućnosti što prije, što brže. Ona stoji na gledištu da neku 
stvar valja što prije istrošiti kako bi se kupovala neka druga. 
Naravno, da takva ekonomija, čiji je cilj gomilanje profita a 
ne racionalna upotreba prirodnih resursa, gomila u nedogled 
otpatke, pa Garrett de Bell kaže da je »Amerika opisana kao 
zemlja koja stojeći do koljena u smeću ispaljuje rakete na 
Mjesec«! 

Gomilanje otpadaka, raznovrsnog smeća, napuštenih auto- 
mobila, konzervi, papira i drugih stvari pretvara i najljepše 
gradove u slumove. Odvoz smeća postaje sve veći ckonomski 
problem za gradove i građane, ali pravi ekonomski problem 
koji se sastoji u ekonomskoj upotrebi prirodnih resursa uop- 
će se ne uzima u obzir. S gledišta ekologije, to jest uravnote- 
žene cirkulacije materije u biosferi i ograničenih količina 
pojedinih tvari u prirodi, jedini ekonomski opravdan postu- 
pak je onaj koji jednom upotrijebljenu ili prerađenu stvar 
ponovo vraća u prirodni tok tvari. Drugim riječima, koji je 
nakon upotrebe za jednu svrhu, i nakon što je »potrošena« u 
određenu svrhu stavlja, na raspolaganje za upotrebu u neku 
drugu svrhu. U ekologiji se govori o »reciklaži« (recycling) 
tvari. Smisao je ove riječi da bi čovjek morao postupati sa 
sirovinama tako da ih koristi uvijek nanovo, da one ulaze 
kao sirovina u ljudski proizvodni proces, da se koriste kao 
proizvodi, te da se ponovo vraćaju u obliku sirovina za raspo- 
laganje novom ciklusu proizvodnje. Proces je analogan onome 
koji važi u prirodnom ekosistemu, kad se radi o kretanju 
raznih elemenata, kao što su dušik, ugljik, fosfor, itd. Ovaj 
je princip suprotan uobičajenom stavu inoderne proizvodnje, 
jer ona polazi od toga da je sirovina dio jedne beskonačne 
prirode iz koje može svatko crpsti po volji (zato je priroda 
»besplatna«, nema cijene, budući da stoji na raspolaganju 
svima, a svima znači beskonačnom nizu onih koji je cksplo- 

atiraju). Sirovina dobiva vrijednost tek na osnovi uloženog 
rada da bi je čovjek mogao upotrijebiti u proizvodnom pro- 
cesu, za nju je najvažniji onaj dio cijenc koju stvara pro- 
metna vrijednost, a ne upotrebna vrijednost, jer se s upo- 
trebnom vrijednošću ona vraća kao otpadak stanju bezvrijed- 
nosti. Kao otpadak ima cijenu samo zato jer je netko mora 
ukloniti da ne smeta drugima koji se kreću ulicama ili pu- 
tovima. 


Ako promatramo proizvodni proces ne s gledišta obrta ka- 
pitala nego obrta materije, tada je jasno da sva ona količina 
materije koja ulazi u proizvodni proces, izlazi iz njega pre- 
rađena, da bi se na ližišlu pojavila kao potrošna roba. Mc- 
đutim, sudbina proizvoda, nakon što je prodan, samog pro- 
izvođača više ne zanima, jer je on za njega već dobio onaj 
dio vrijednosti koji mu je pomoću cijene odredio. Svu količi- 
nu prodane materije on prepušta brizi potrošača i društva, 
a i ta se briga, kao što smo vidjeli, sastoji uglavnom u tome 
da bi se proizvod što prije pretvorio u otpadak, to jest da bi 
potrošač imao potrebu za novim proizvodom. 


Jedna od bitnih karakteristika suvremenog industrijskog 
društva jest da njega priroda zanima samo kao izvor sirovi- 
na, to jest materije koja može ući u proizvodni proces, a 
prestaje ga zanimati kad biva utrošena i pretvara se u otpa- 
dak. Iako u »prirodi ništa ne iščezava«, dakle važi načelo 
o održanju materije ili energije, sam industrijalac se ponaša 
kao da u prirodi važi načelo vječnog nastajanja ni od čega 
i vraćanja u ništa. Priroda postoji za industrijalca samo uto- 
liko ukoliko kao prerađevina ulazi u proizvodni proces. Za- 
nimljivo je da se i suvremena tehnologija prilagodila ovom 
duhu kapitalističke proizvodnje. 

Garrett Hardin upozorava da je industrija, koja počiva na 
privatnom vlasništvu, nastojala uvijek razne oblike proizvod. 
nih troškova prebaciti na »vanjske troškove«, to jest na takve 
koji otpadaju na društvo ili stoje izvan proizvodnog procesa, 
Ako uzmemo s ekološkog gledišta u obzir različite troškove, 
vidjet ćemo da neke od njih industrijalac nikada nije želio 
snositi: 
sirovine, 

. ljudski rad, 
. troškove odgoja i obrazovanja radne snage, 
. troškove za nesreće na radu, 


0 = un 


. troškove za industrijske bolesti, 

6. troskove čišćenja okolinc od zagađivanja, 
7. troškove da se spriječi zagađivanje okoline. 


Iako valja normalno uzeti da svi ovi troškovi padaju na 
proizvodni proces, ipak su industrijalci nastojali da sve od 
reda prebace na društvo. Nekad su u historijsko vrijeme uzi 
mali industrijalci sve sirovine iz javnog dobra — kopanjem 
rudnika, sječom šume, itd. Prerađivač nije placao ništa za 
njih, jer su smatrane općim dobrom. Uvođenje vlasništva nad 
sirovinama (vladđarevog, općinskog, privatnog) prekinulo je 
tu praksu. Ona se danas zadržala još jedino u odnosu na 
more za ribolov u vodama koje su tri milje udaljene od 
obale ncke zenilje. 


Znamo da je slicno bilo i s radnom snagom — robovskom, 
ali su kapitalisti uvidjeli da je najamni radnik bolja i jefti- 
nija radna snaga od roba. Odgoj i obrazovanje radne snage 
industrija je sve do najnovijeg vremena prebacivala na dru 
štvenu zajednicu. Kapitalistički liberalizam je oduvijek sma- 
trao da je njegova obaveza samo da radniku plati minimalnu 
nadnicu, a da ga se ne tiče reprodukcija radne snage u vidu 
školovanja, bolesti, starosti, odmora, itd. 


Tek nakon dugog vijeka klasne borbe kapitalisti su pristali 
da plaćaju troškove za zdravlje i održanje radne snage pu- 
tem obaveznog socijalnog osiguranja. Na taj su način i ovi 
troskovi povezani, kao i troškovi za sirovine i golu radnu 
snagu, za proizvodne troškove. No, za troškove koji su veza 
ni uz zagađivanje okoline još se vodi borba i industrijalci 
pružaju najžešći otpor plaćanju takvih troškova. Ti se troš- 
kovi ne obračunavaju zasada ne samo u kapitalističkim nego 
ni u socijalističkim zemljama. Vidjeli smo kako su upornu 
borbu vodili japanski ribari oboljeli od Minamata-bolesti da 
bi im bilo zakonski priznato pravo na odštetu. 


Jon Breslaw predlaže više metoda da se »vanjski troškovi« 
sa zagađivanjem prirode i uništavanjem organskog svijeta 
nacine »unutrasnjim troškovima« proizvođača. Jedna od me- 
toda bi bila da jedan proizvođač preuzme sve troškove u vezi 
s vanjskim gubicima. Na primjer, da ima pod svojom kon- 
trolom ribarsku industriju, a ne samo jednu granu ribarenja, 
cime bi bio zainteresiran da nema gubitaka u uništavanju ki. 
tova. Druga metoda je ona koju danas najviše provode vlade 
pomocu zakona, a to je da podvrgnu raznim ograničenjima 
korištenje prirode, regulaciju prometa, broj noćnih letova, itd. 
On još spominje metode koje su u vezi s raznim načinima 

opurezivanja svih onih proizvođača što nanose bilo koji oblik 
štete okolini. 


Breslaw uviđa da sve te mjere, međutim, ne rješavaju pro- 
blem, jer u »jednoj decentraliziranoj konkurencijskoj tržiš- 
noj privredi resursi se ne koriste optimalno«." A što bi zna 
čila optimalna upotreba? On smatra da pored zakona ponude 
i potražnje u oblikovanju cijena, valja uzeti u obzir socijalno 
koštanje i vrijednost za buduće generacije. Na primjer, vla- 
da SAD je zainteresirana da proizvodnja nafte što brže raste, 
i zato socijalni troškovi u vezi sa zagađivanjem mora, krče- 
njem zemljišta na Aljaski, zagađivanjem zraka u gradovima 
ne padaju na proizvođače, Naprotiv, njih se kreditira da bi 
pokrili gubitke do kojih dolazi uslijed iscrpljivanja prirodnih 
resursa. Kapital, koji je oslobođen od poreza, mogu ulagati 
za istraživanja novih nalazišta i novih proizvodnih postupaka. 

»Ako bi se uklonili ili oštro snizili krediti koji se dobivaju 
zbog iscrpljivanja resursa, industrija nafte ne bi mogla na- 
staviti s funkcioniranjem na uobičajenoj razini proizvodnje 
i zadržati istu strukturu cijena. Slično rasuđivanje važi i za 
rudače (krediti za iscrpljivanje ruda). Ali to je samo jedan 
korak. Druga metoda, koja bi izazvala isti željeni učinak, bila 
bi da eksploatator plaća za količinu rudače ili metala koji 
kopa, onako kao što bi morao platiti za pravo da baca svoje 
otpatke. To rješava niz problema — tako da početna matc- 
rija postaje skuplja, potražnja se smanjuje, bilo da se radi o 
strojevima za pranje posuđa, za automobile koji gutaju ben- 
zin, ili za privrede kojc traže resurse. Štoviše, ovi proizvodi, 
budući da bi bili skuplji, ne bi se odbacivali u otpatke, nego 
bi se reciklirali, čime bi se djelomično riješio problem zaga- 
đivanja i gomilanja smeća (ukoliko se oni mogu odvojiti). 
Reciklažom dolazilo bi do smanjenja potražnje za mineralima 
ili metalima od rudarskih kompanija, jer bi to bio novi izvor 
tih materijala.« (Op. cit. str. 110.) 


J. Breslaw vjeruje da bi se takvim ekonomskim mjerama 
moglo postići ekonomično postupanje sa sirovinama, odnosno 
iznuditi primjenu »reciklaže«, i tako Zemljine zalihe spasiti 
od naglog iscrpljivanja kao i od kvarenja ekosistema uslijed 
gomilanja raznih otpadaka. Međutim, i on uviđa da to, u stvari, 
traži da se izmijeni postojeći socio-ekonomski sistem, jer »ako 
socio-ekonomski sistem ne uspije da se brzo promijeni kako 


39 Jon Breslaw, »Economics and Ecosystem«, u The Environmental Hand- 
book, izd. Garrett de Bell. 

bi zadovoljio promijenjenim uvjetima, tada pada na narod 
da olakša ovakvu promjenu«. 

Radikalnu promjenu ekonomije s ekološkog gledišta traži 
Kenneth E. Boulding, koji u osnovu čitave privrede stavlja 
odnos prema konačnim količinama sirovina s kojima Zemlja 
raspolaže. 

»Zatvorena Zemlja budućnosti, kaže on, traži ekonomske 
principe koji su nešto drugačiji od onih otvorene Zemlje pro- 
šlosti. Za volju slikovitosti sklon sam zvati otvorenu ekono- 
miju ,kaubojskom ekonomijom', budući da je kauboj simbol 
bezgraničnih ravnica a ujedno je povezan sa bezbrižnim, eksplo- 
atatorskim, romantičnim i silovitim ponašanjem, što je svoj- 
stveno otvorenim društvima. Zatvorena ekonomija budućnosti 
mogla bi se, naprotiv, nazvati ,kozmonautskom' ekonomijom, 
u kojoj je Zemlja postala jedinstven zračni brod, bez neogra- 
ničenih rezervoara u bilo čemu, niti za iskopavanje niti za 
zagađivanje, i u kojemu stoga čovjek mora naći svoje mjesto 
u jednom cikličkom ekološkom sistemu, koji je sposoban 
za stalnu reprodukciju materijala, iako ne može izbjeći uvo- 
đenje energije izvana.«“ 


U prvom se tipu ekonomije proizvodnja i potrošnja smatra 
dobrom stvari i čitav volumen proizvodnje mjeri se nacio- 
nalnim bruto proizvodom (NBP). 


»Nasuprot tome, u kozmonautskoj ekonomiji ukupna proiz- 
vodnja nije ni na kakav način poželjna, i na nju se gleda 
kao na nešto što je bolje smanjiti nego povećati. Bitna mjera 
uspješnosti ekonomije nije nipošto proizvodnja i potrošnja, 
već priroda, širina, kvalitet i složenost čitave zalihe kapitala, 
uključujući ovdje i stanje ljudskih tijela i duhova unutar 
sistema. U kozmonautskoj nas ekonomiji prvenstveno zanima 
kako ćemo održati zalihe, i svaka tehnološka promjena, koja 
pogoduje održavanju čitave date zalihe sa smanjenom ukup- 
nom preradbom (što znači manje proizvodnje i manje potroš- 
nje), očito je dobitak. Ova ideja da su obje, proizvodnja i 
potrošnja, loše stvari čini se veoma čudna ekonomistima, koji 
su opsjednuti pojmovima stalnog toka prihoda sa gotovo is- 
ključenim pojmovima zaliha kapitala.« (Str. 96—97.) 

Pojam zaliha čini se Bouldingu mnogo važniji od pojma 
obrta, kao što je pojam »biti ishranjen« važniji od pojma 
»jesti«. S gledišta održanja zaliha, što je manje potrošnje uz 


40 Kenneth E. Boulding, »The Economics of the Coming Spaceship Eartha, 
u The Environmental Handbook, izd. G. de Bell. 

mogućnost da se jedno povoljno stanje održi, to je uspjeh 
ekonomije veći. Pojam »stalnog stanja« ili pojam »nultog ra- 
sta« u privredi ne mora značiti ujedno i smanjivanje varija- 
bilnosti. Zahtjev za različnošću ne mora nužno mnogo stajati, 
ako se ima u vidu da se zalihe ne iscrpljuju, to jest da po- 
stoji laka reciklaža utrošene materije. 

U ovako shvaćenoj ekonomiji je odnos prema budućim ge- 
neracijama od odlučnog značenja. Teško je u to uvjeriti onog 
filistra koji govori: »Šio je potomstvo ikada učinilo za me- 
ne?« Ili za one koji stoje na gledištu »Aprčs nous, le dćluge«. 
Boulding apelira na solidarnost ne samo s drugim ljudima, 
koji sada postoje zajedno s nama na istom planetu, nego i 
za solidarnost prema svim budućim generacijama. 

»Jedini odgovor na ovo, kaže Boulding, koliko ja mogu da 
vidim, jest da se istakne da blagostanje pojedinca zavisi od 
širine s kojom se on može identificirati s drugima, te da je 
najviše zadovoljavajuća identifikacija pojedinca ona gdje se 
on ne identificira samo sa zajednicom u prostoru nego i sa 
zajednicom koja se proteže kroz vrijeme, od prošlosti do 
budućnosti... Čitav problem je povezan s mnogo većim pro- 
blemom onoga što uvjetuje moral, legitimnost i ,nerve' dru- 
štva, i postoji dobar dio povijesne očitosti koja govori da 
društvo, kad izgubi svoju identifikaciju s potomstvom i svo- 
ju pozitivnu sliku o budućnosti, gubi i sposobnost da rješava 
suvremene probleme, te se doskora i raspada.« (Op. cit. str. 
99—100.) 


Grupa cngleskih učenjaka iakođer preporučuje da se pri 
jeđe od ekonomije obrta kapitala na »ekonomiju zalihe«. U 
tom cilju preporučuju da se utanači upravljanje resursima i 
društveno knjigovodstvo o potrošenim resursima. Da bi se spri- 
ječilo razbacivanje odnosno luksuzno rasipanje proizvodima, 
preporučuju da se uvede taksa na amortizaciju jednog pro- 
izvoda, gdje se amortizacija računa prema dužini trajanju 
proizvoda, što bi potaknulo proizvodnju da stvara što trajnija 
dobra. 

Oni naročito traže da se oporezuje sva ona potrošnja siro- 
vina koje predstavljaju neobnovljive zalihe u zemlji, kao što 
su, na primjer, fosilna ulja. Poznato je, naime, da je suvre- 
mena kemijska industrija sve više potiskivala obnovljive ma- 
terije i zamjenjivala ih ncobnovljivima, čime je Zemljinim 
rezervama načinjena nepopravljiva šteta. Za ilustraciju ovoga 
cvo nekoliko podataka iz SAD: 

a) U SAD je potrošnja per capita sintetičkih deterdženata 
porasla za 300 posto između god. 1962. i 1968. Oni su u velikoj 
mjeri zamijenili potrošnju sapuna, čija je per capita potroš- 
nja opala za 71 posto između god. 1944. i 1964. 


b) Sintetička vlakna su brzo zamijenila pamuk, vunu, svilu 
i druga prirodna vlakna. U SAD je per capita potrošnja pa- 
muka opala za 33 posto između god. 1950. i 1968. 


€) Proizvodnja plastičnih materija i sintetičke gume u SAD 
je porasla za 300 posto između god. 1958. i 1968. Oni su u veli. 
koj mjeri zamijenili drvne i papirne proizvode. 


Svi ovi proizvodni procesi troše fosilna goriva i velike ko- 
lične energije koji sc u prirodi, za razliku od drveta, ne 
obnavljaju. 

Očito je da bi ekonomiju valjalo organizirati tako da ne 
dolazi u sukob s ekologijom, odnosno s perspektivom čovje- 
čanstva u pogledu vlastite reprodukcije. 

Ekonomija zaliha stoji u radikalnoj suproinosti s ekono- 
mijom obrta kapitala ili, kako je bolje valja nazvati, s eko- 
nomijom akumulacije kapitala (pomoću proizvodnje viška 
vrijednosti). Dok sam Boulding misli da se radi o jednom 
radikalnom drugačijem pristupu ekonomiji, on vjeruje da se 
ulvrđivanjem određenih stopa amortizacije za sve utrošene 
sirovine, koje se ne obnavljaju, može ova ekonomija integri- 
rati u sada postojeći kapitalistički sistem. On jednostavno ne 
postavlja pitanje da li ckonomija zaliha ne znači dokidanje 
kapitalističkog sistema privređivanja. On se obračunava samo 
s negativnim posljedicama ove ekonomije, prije svega s nje- 
nim duhom sve intenzivnije i bezobzirnije eksploatacije pri- 
rode, njenih izvora i njenog uništavanja zagađivanjem, ali on 
vidi da prevladavanje ovakvog ponašanja znači, u stvari, pre- 
vladavanje onog sistema privređivanja čiji je osnovni pokrc- 
tač profit. Profita nema bez akumulacije viška vrijednosti, 
bez stalnog rasta proizvodnje i potrošnje tako da se proizvodi 
pretvaraju u prometne vrijednosti, koje se ubacuju na tržište 
s namjerom da donesu višak vrijednosti ili profit. On napada 
tržišnu privredu, ali ne vidi da se ekonomija zasnovana na 
akumulaciji viška vrijednosti može dalje provoditi i u uvje- 
tima gdje je tržište ograničeno, gdje država određuje slope 
akumulacije kapitala ili stope rasta privredne proizvodnje. 

Prema tome, ako se želi ekonomija doista dovesti u sklad 
sa zahtjevima ekologa, to jest pažljivog postupanja s prirod- 

nim resursima, u interesu budućih generacija, tada valja uki- 
nuti ekonomiju koja počiva na profitu ili akumulaciji viška 
vrijednosti. Već je Marx predvidio, iz drugih razloga, da će u 
komunističkom društvu doći do iščezavanja viška vrijednosti, 
to jest do jedne vrste ekonomije koja neće gramzivo težiti 
stalnoj akumulaciji bogatstva koje se slvara prisvajanjem 
viška vrijednosti. Ekonomija zaliha znači, u osnovi, da se 
dosadašnja dominacija prometnih vrijednosti (novca, kapi- 
tala) mora dokinuti i zasnovati na mehanizmu upotrebnih 
vrijednosti. Ekonomija zaliha i ne znači drugo nego uzima- 
nje za osnovni kriterij proizvodnje ljudske potrebe, dakle 
upotrebne vrijednosti i distribuciju tih vrijednosti na opti- 
imalan način. 

Ekonomija zaliha prelazeći na dominaciju upotrebnih vri- 
jednosti mora rijcšiti problem distribucije u skladu s ljud- 
skim potrebama, naime pitanje što doista ireba proizvoditi, 
a što ne, kao 1 pitanje kako valja proizvoditi ono što je po- 
trebno da bi se u najvećoj mjeri poštovali interesi svih ljudi, 
sudašnjih i budućih. Radi se, dakle, o ekonomiji koja u sre- 
dište stavlja upotrebne vrijednosti, ali sa stanovišta njihove 
ograničene raspodjele, kao i problem tehnologije koja umje- 
sto da služi »potrošačkom društvu« s njegovim nevjerojatnim 
rasipništvom, stoji u službi čovječanstva, koja se ne odriče 
kvaliteta i raznovrsnosti života, ali traži maksimalnu ekono- 
mičnost u korištenju prirodnih resursa, naročito onih koji nisu 
obnovljivi, 

Onoga časa kad se polazi od upotrebnih vrijednosti i ogra- 
nićene proizvodnje upotrebnih vrijednosti ne može se izbjeći 
pitanje pravedne raspodjele tih dobara, u nacionalnim i in- 
ternacionalnim razmjerima. Dok se za čovjeka kao proizvo- 
đača, a isto tako i za nacije kao proizvođače, može reći da 
nemaju iste proizvodne sposobnosti (radne i organizacione), 
pa da njihovo blagostanje zavisi od »vlastitih sposobnosti«, 
dotle se za čovjeka kao potrošača to ne može reći: svi ljudi 
kao potrošači imaju pravo na iste upotrebne vrijednosti, na- 
ročito one osnovne ili primarne (ishrana, stanovanje, obrazo- 
vanje), dok će se u sekundarnima uvijek razlikovati. Ekono- 
mija zaliha, hoćeš-nećeš, dolazi do načela koje je Marx po- 
stulirao za komunističko društvo: »svakome prema potreba- 
ma«, dok je industrijsko društvo stajalo na principu »svako- 
me prema radu«! 

Bez obzira na činjenicu da li su svi oni koji se zalažu da 
se problemi ekologije stave u središte društvene brige suvre- 

menog čovječanstva svjesni ili nisu revolucionarnih poslje- 
dica dosljednog rješavanja ckoloških problema, nema sumnje 
da ona otvara pred nama pitanja čiji dosljedni odgovori mogu 
biti samo revolucionarni, i to ne u uvjetima jedne zemlje ili 
nekoliko zemalja, već čitavog čovječanstva. 


27. Decentralizacija — put k »stabilnom društvu« 


Ma koliko da se problemi u vezi s demografskom ekspan- 
zijom, iscrpljivanjem Zemljinih resursa, zagađivanjem zraka, 
itd. iznose često u veoma dramatičnom obliku i ukazuju na 
najcrnju perspektivu, valja reći da u pogledu konkretnih dru- 
štvenih mjera, koje bi trebalo poduzeti za njihovo konačno 
rješenje, ne postoje kod većine stručnjaka razrađeni prijed- 
lozi. Tako se ističe da se radi o problemima koji zadiru u srž 
industrijskog društva i čitav sistem vrednota naše suvremene 
civilizacije, nc govori se o radikalnijim društvenim promjena- 
ma koje bi morale ovo stanje stvari izmijeniti. Razlog je 
vjerojatno i u tome što su stručnjaci koji se najviše bave 
iom problematikom po pravilu prirodoslovci — biolozi, eko- 
lozi, demografi, fizičari, tehnolozi i po koji ekonomist — koji 
nisu navikli da misle u okviru društveno-organizacionih pro- 
blema i predlažu mjere što smjeraju na radikalniju reformu 
društva. Kako se radi o kadrovima koji su i dosad redovilo 
stajali u službi društvenih organizacija i bavili se poboljša- 
njem samih uvjeta prehrane ili analizom postojećih resursa, 
to su skloni da vide rješenje u donošenju raznih zakonskih 
mjera da se spriječe barem neki vidovi negativnih učinaka 
postojećih procesa. Težište stavljaju na prosvjetiteljsku akci- 
ju, jer vjeruju da se sistem vrednota na kojemu jedno dru- 
štvo počiva može izmijeniti samo prosvjetiteljskom i propa- 
gandnom akcijom. Zato se i ne moramo čuditi da otvorena 
kritika kapitalizma ili na kapitalu zasnovanog industrijskog 
društva nije prisutna u napisima i prijedlozima većine cko- 
loga, iako se ona može veoma lako uociti kao implicitna i 
neizražena. 

Ako, na primjer, uzmemo jedan od priručnika koji je na- 
pisan u SAD za pokretanje akcije na području zagađivanja 
društvene okoline, tada možemo vidjeti da se ona najviše us- 
mjeruje na pokretanje raznih društava za zaštitu prirode i za 

pokretanje građanskih inicijativa u okviru općina i poslojećeg 
zakonodavsiva u cilju da se neki problemi riješe. Možemo 
reći da ekologija još nije uspostavila čvrstu vezu s ekonomi- 
jom, a preko ekonomije s društvenim sistemom. Tako u SAD, 
y»dje su problemi zagađivanja postali najakutniji, ovi pokreti 
imaju više »naturistički« nego politički karakter. Iako su 
Amerikanci skloni tome da dadu jedan praktički vid svakom 
društvenom problemu, pa tako i pokreianju ekoloških i de- 
mografskih problema, sve te inicijative ostaju još uvijek na 
jednom »kulturalističkom nivou«, stavljajući u pitanje dru- 
šivenu kulturu i sistem vrednota, ali ne i sam društveni po- 
redak, 

Tako u priručniku za probleme okoline, gdje se govori o 
»eko-taktici«, o načelima akcije koja se mora voditi, pored 
radikalnih izjava o postojećem stanju daju se vrlo umjerene 
izjave o prirodi akcije koju treba voditi. Na primjer, pod 
naslovom »Akcija« možemo pročitati: 

»Neprestano valja dokazivati da jedna stalno ,rastuća eko- 
nomija' nije izraz zdravlja nego da je to rak. I da valja za- 
ustaviti kriminalno rasipanje, koje se dozvoljava u ime kon 
kurencije — posebno ovaj zadnji oblik beskorisnc i rasipničke 
konkurencije, kao što su hladni i topli rat s ,komunizmom 
(ili ,kapitalizmom'), s divljom energijom i odlučnošću. Eko- 
nomiju valja promatrati kao podgranu ekologije, a kompanije 
i sindikati moraju postupati s proizvodnjom (raspodjelom) 
i potrošnjom s istom elegancijom i štedljivošću kakvu vidimo 
u prirodi. Široke oranice; otvoreni prostor; iskrčivanje nas- 
tambi u većini područja. ,Prozračni domovi i strukture poput 
pčelinjeg saća u skladu s principima prirode'. ,Nećemo upo- 
trebljavati drvo za izgradnju kuća jer je drvo suviše važno. 
Zaštita za sve divlje zvijeri i glodavce. ,Koristite vaše pravo 
da naoružate medvjede'. Prokunite Internacionalnu komisiju 
za kitove koja vrši rasprodaju naših posljednjih dragocjenih 
bijelih kitova! Apsolutno nikakav daljnji razvitak putova i 
davanje koncesija u nacionalnim parkovima i divljim pod- 
ručjima; izgrađujte auto-kampove u najmanje poželjnim pre: 
djelima. Planirajte bojkot potrošača kao odgovor za nepo- 
štene i suvišne proizvode. Radikalne pokrete otpora. Politič- 
ki, odbacite kako ,komunističke' tako i ,kapitalističke' mito- 
ve o progresu, i sve sirove pojmove o vladanju i kontroli nad 
prirodom.«“" 


41 Citirano prema The Environmental Handbook, izd G. de Bell, str. 
328—339. 

S obzirom na to da je težište stavljeno na vrijednosnu sfe- 
ru društva, to ovakvi pokreti dobivaju nužno više nekonfor- 
mistički, osporavajući ili sektaški karakter, što nužno slabi 
njihovo društveno-političko značenje. Radikalizam takvih po- 
kreta ostaje više stvar mladih nekonformističkih pokreta, koji 
osjećaju veliko nezadovoljstvo ne samo s »potrošačkim dru 
štvom« nego i s raznim drugim vidovima jednog malogra- 
đanski sitog i imperijalistički raspoloženog društva, ali tom 
svojem nezadovoljstvu ne znaju dati odgovarajući oblik smi- 
šljene političke akcije, pa su osuđeni da kao mnogi anarhični 
pokreti ostanu marginalna društvena pojava, No, očito je da 
sami problemi o kojima sce radi to ne inogu ostati i da oni 
neminovno dolaze sve više u središte društvenog interesa. 

Valja reći da jedna od ideja koju najčešće susrećemo i koja 
najviše krči put među ljudima obuzetim ekološkim proble- 
mima, jest ideja decentralizacije društvenog sistema. Sudje- 
lujući na alternativnoj konferenciji u Stockholmu, koju je 
organizirao Dai Dong, mogao sam se uvjeriti da je ova ideja 
najbliža stručnjacima, bez obzira iz koje zemlje dolaze i na 
kojoj znanstvenoj disciplini su posebno aktivni. Razlozi za 
sklonost ideji decentralizacije su višestruki. 

Prvo, postoji uvjerenje da sama složenost kontrole nad 
okolinom i ponašanjem ljudi može biti uspješna, ako se vrši 
od strane samih ljudskih zajednica a ne pomoću nekog 
državnog administrativnog aparata. Tome u prilog govori i 
činjenica da su se dosada pokreti u borbi protiv zagađivanja i 
raznih velikih kompanija oblikovali na lokalnoj osnovi. 

Drugo, budući da je glavni uzrok iskrslih problema onaj 
oblik bezobzirne industrijalizacije koju zastupaju vekike kor. 
poracije 1 s njima povezane iehnokratske ideje o »stalnom 
napredovanju«, to ekolozi vide glavnog neprijatelja u izvjes- 
noj sprezi velikih korporacija i tehnokracije, odnosno veli- 
kog kapitala 1 države, koje danas u najvećoj mjeri provode 
privredu »stalnog ekonomskog rasta«. Decentralizacija mora 
oslabiti moć ovih društvenih faktora i na taj način zaustaviti 
sadašnju tendenciju ekspanzionističkog razvoja privrede. 

Treće, briga da se zaustavi sadašnja ekspanzija populacije 
1 time povezana eksploatacija resursa, da se ovom »otvore- 
nom industrijskom sistemu« suprotstavi jedan drugi, suprot- 
ni sistem, dovela je do rehabilitacije ideje ljudskih zajednica 
tii komuna kao malih i relativno zatvorenih društvenih orga 
nizacija. U okviru takvih manjih zajednica, gdje postoje raz- 
novrsne društvene kontrole u ponašanju pojedinaca, lakše će 

biti ostvariti ideal jednog »stabilnog društva« nego u jednom 
masovnom društvu, gdje je pojedinac anoniman i gdje s njime 
manipuliraju više socijalne sile. 

Ove idejne preokupacije utjecale su u velikoj mjeri i na 
grupu engleskih učenjaka, te je ona stavila težište na jedno 
decentralizirano »stabilno društvo«. Za razliku od američkih 
ekoloških pokreta, ovdje je naglasak na samoj reformi dru- 
štva. U njihovom »Blueprint for Survival« možemo citati 
slijedeće stavove: 


»110. Glavni nedostatak industrijskog načina života s nje 
govim etosom ekspanzije jest da sc ne može održati. Njegovo 
dokončanje u toku života čovjeka, koji je rođen danas, ne- 
izbježno je — ukoliko ga neće nešto duže podržavati jedna 
ušančena manjina na račun velikih patnji nametnutih osta- 
lom čovječanstvu. Mi smo, međutim, sigurni da će prije 11 
kasnije on završiti (samo su u pitanju točno vrijeme i okol- 
nosti) i da će se to dogoditi na jedan od dva moguća nacina: 
ili protiv naše volje, nakon niza opce gladi, epidemija, soci 
jalnih kriza i ratova; ili zato što mi to želimo — jer želimo 
stvoriti jedno društvo koje neće nametnuti tegobe 1 okrut- 
nost našoj djeci — pomoću niza smišljenih, humanih i od- 
mjerenih promjena« (str. 2). 


»210. Glavni su uvjeti za stabilno društvo — oni koji se mogu 
beskrajno podržavati bez obzira na namjere i ciljeve drugih, 
jer daju optimum zadovoljenja svojim članovima -— ovi. 1) 
minimalno narušavanje ekološkog sistema; 2) maksimum oču- 
vanja materije i energije — ili radije ekonomija zaliha negoli 
ekonomija proizvodnje; 3) takvo pučanstvo gdje je prinova 
podjednaka gubicima; i 4) takav socijalni sistem u kojemu 
pojedinac može uživati a ne osjećati se pritegnut od prva 
tri uvjeta. 


211. Ostvarenje ovih četiriju uvjeta tražit će kontrolirane i 
dobro usklađene promjene na brojnim frontovima i ove pro- 
mjene odigrat će se vjerojatno pomoću sedam postupaka: 
1) postupak kontrole kojim bi se narušavanje okoline svelo 
na najmanje koliko je moguće pomoću tehničkih sredsta- 
va; 2) postupak zamrzavanja kojim bi se zaustavile sadas- 
nje razvojne tendencije; 3) asistematska zamjena kojom bi 
se najopasnije komponente sadašnjih tendencija zamijenile 
tehnološkim supstitutima, čiji učinak je manje štetan na krace 
vrijeme a u dužem roku postaje sve više neefikasan; 4) sr 

stematska zamjena kojom su ovi tehnološki nadomjesci za- 
mijenjeni »prirodnim« ili samoregulativnim, to jest takvim 
koji ponavljaju ili ne remete normalne procese u ekosferi, i 
koji se zato mogu primjenjivati u dugim vremenskim perio- 
dima, 5) izum, propagiranje i primjena alternativnih tehno- 
logija koje štede materijal i encrgiju, a koje su planirane za 
relativno »zatvorene« ckonomske zajednice i samo su malo 
podobne da poremete ekološke procese (na primjer, prelazna 
ichnologija); 6) decentralizacija političkog i ckonomskog si 
stema na svim razinama, i formiranje dovoljno malih zajed- 
nica da mogu biti samoregulativne i same se održavati; i 7) 
odgoj za takve zajednice.« (Str 8.) 

U pogledu socijalnih promjena autori ovog teksta kažu da 
je »decentralizacija vjerojatno najradikalnija promjena koju 
oni predlažu za novi socijalni sistem«. Oni se odmah ograđuju 
da nemaju namjeru da se vrate srednjovjekovnoj Engleskoj 
sastavljenoj od malih autonomnih i autarhičnih komuna, niti 
žele oživjeti romanltičke ideje o vraćanju na ruralnu i zanat- 
lijsku Englesku. U prilog decentralizacije društvenog sistema 
oni navode ćetiri razloga: 


a) Budući da ce prelazni period k stabilnom društvu ira- 
Žžiti stroge mjere i prilična odricanja od strane građana, to 
će ih biti lakše provoditi u malim nego u većim zajednicama. 
Samo pomoću zakonodavnih mjera i policije neće se doći 
do brzih i trajnijih promjena u ponašanju ljudi. »Stoga bi 
bilo razumno da se uvedu socijalni uvjeti u kojima javno 
minijenje i puno javno sudjelovanje u donošenju odluka po 
staje koliko je moguće sredstvo za uređivanje komuna. Što 
je veća zajednica, to je teže to ostvariti: u jednom heteroge- 
nom centraliziranom društvu kao što je naše, prinude sta- 
bilnog društva, ako se počinju provoditi, izgledat će kao vanj- 
ska prinuda...« (14) 


b) U poljoprivredi manja će dobra lakše primjenjivati raz. 
ne mjere u skladu s »organičkom poljoprivredom«. U indu- 
striji također »bit će važno da se održi snažni povratni uči- 
nak između ponude i potražnje da bi se izbjeglo rasipanje, 
hiperprodukcija ili proizvodnja dobara koja zajednica stvar- 
no ne želi, a da se pri tome ukloni nepolrebno trošenje vre 
mena, energije i novaca, da bi se je uvjerilo o potrebi toga. 
U jednoj induslriji koja je integralni dio zajednice, mnogo 
je vjerojatnije da će se dati poticaj za inovacije u proiz 
vodima, jer ljudi očito žele kvalitativna poboljšanja na da 

tom polju... Danas su ljudi, žene i djeca samo tržište potro: 
šača, a industrije kad se centraliziraju postaju prije nacio- 
nalne nego lokalne i supranacionalne nego nacionalne, pa 
dok čitave zajednice mogu postati zavisne od njih radi za 
pošljavanja ljudi, onc same nisu više ni u kakvom smislu 
sastavni dio tih zajednica.« (15) 


c) »Mala zajednica nije samo organizacijska struktura u 
kojoj se najefikasnije može provoditi unutrašnja ili sistem. 
ska kontrola, već je ona po svojoj dinamici bitni izvor poti- 
caja i zadovoljstva za pojedinca. Doista, vjerojatno je da 
samo u maloj zajednici čovjek ili žena može biti individuum.« 
(15) Velike stambene ili urbane aglomeracije dovele su do 
usamljivanja pojedinca i do gubitka autonomije u odlučivanju 
uslijed sve veće centralizacije. One su rodile jedan individuali- 
zam koji je izraz pritisnutosti i zastrašenosti autoritetom 
velikih državnih birokracija. Ono što će pojedinac izgubiti na 
konzumaciji, bit će obilno nadoknađeno »intenzivnošću ličnih 
veza« u maloj zajednici. 


d) Male zajednice manje ugrožavaju okolinu od velikih. 
Troškovi izgradnje velikih kućerina veći su nego malih kuća. 
U manjim naseljima otpast će troškovi za tretiranje otpad 
nih voda i smeća, koji su veoma visoki. Mnoge urbane insta- 
lacije otpadaju u manjim naseljima. 


lako se autori zalažu za male zajednice kao osnovne ćelije 
društva, koje bi bile »koliko je god moguće samodostatne 
i samoregulativne«, oni shvaćaju da u suvremenom društvu 
mora postojati organizacija koja ide na više nivoe do global. 
nog društva. Oni predlažu, u pogledu veličina, da susjedstva 
sadrže 500 ljudi, zajednice 5000 ljudi, a regije 500.000 ljudi, 
koje su predstavljene u globalnoj organizaciji društva. »Mi 
podvlačimo da naš cilj mora biti stvaranje zajedničarskog 
osjećanja i globalne svijesti, prije nego opasni i sterilni kom- 
promis koji predstavlja nacionalizam.« (15—16) 


Auilori smatraju da će »industrija odigrati vodeću ulogu u 
programu decentralizacije privrede i društva«. (16) Pogotovu 
što će Engleska zavisiti od industrijskog izvoza barem još 
150 godina radi svoga snabdijevanja životnim namirnicama. 
Industrija se, kao što je već rečeno, mora u budućnosti ori- 
jentirati na proizvodnju koja znači štednju u zalihama, ali 
koja istovremeno znači stavljanje kvaliteta ispred kvantiteta. 
Takva industrija će pogodovati razvitku zanatlijskog duha i 
stvaranju po zahtjevima za lijepim. Njena raznovrsnost ce 

manje biti usmjerena na luksuzno rasipanje a više na estetsku 
i duhovnu kvalitetu. 

Engleski autori stoje vjerojatno više pod utjecajem guild. 
-socijalizma nego tradicionalističke kritike industrijskog dru- 
štiva, ali ne idu suviše daleko u razradi decentraliziranog 
društva. Oni ističu koji je smisao decentralizacije s obzirom 
na socijalizaciju pojedinca i stvaranje odgovornih građana. 


»312. Vidjeli smo da je u našem sadašnjem društvu čovjek 
lišen zadovoljavajuće društvene okoline. Društvo koje je iz- 
građeno na decentraliziranim, samodostatnim zajednicama, 
u kojima ljudi rađe blizu svojih domova, imaju odgovornost 
da upravljaju sami sobom, da rukovode svojim školama, 
bolnicama i socijalnim osiguranjem, koje je u stvari sastav- 
ljeno od pravih zajednica, takvo će društvo, osjećamo, biti 
mnogo sretnije mjesto.« (20) 

Naravno, u tekstu se ništa ne govori o tome kako doći do 
iakvog decentraliziranog društva i na koji način načiniti in- 
dustriju zavisnom od ljudskih zajednica. Očito je, da se tu 
susrećemo s nizom problema koji su nama poznati iz izgrad. 
nje samoupravnog sistema u socijalizmu. No, bez obzira na 
ove probleme, odmah možemo dodati da je decentralizacija 
suvremenog društva nezamisliva bez socijalizma. Suvremeni 
»organizirani kapitalizam« je neodvojiv od centraliziranog 
etatističkog i birokratskog društva. Zahtjev da se bude 
»svjestan« na »globalnom društvenom nivou«, znači prije sve- 
ga sistem decentraliziranih društvenih zajednica dovesti u 
vezu sa socijalističkim uređenjem društva. To je jedini način 
da se iz sfere utopijskog mišljenja, vezanog uz lijepe dru- 
štvene programe, prijeđe u sferu realne politike, to jest da se 
rješavanje ekološke problematike poveže s onim društvenim 
snagama koje su doista spremne da idu do kraja. No, kako 
se nalazimo pred novim pitanjima, to će očito tek neposredni 
politički razvitak pokazati kakve su to društvene sile koje će 
se prihvatiti rješavanja ove problematike. Na nama je da po- 
kažemo u čijem interesu stoje optimalna rješenja. 


ČETVRTI DIO 


Kriza okoline i svjetski socijalizam 


28. Je li ekologija subverzivna znanost? 


Ekologija je grana biologije koja se bavi izučavanjem od- 
nosa organizma prema okolini. Tako dugo dok su ti organizmi 
biljke ili životinje, ekolog može mirno obavljati svoj posav. 
Situacija se počinje mijenjati kad je u pitanju čovjek i nje- 
gova okolina, prije svega zbog toga što, za razliku od drugih 
životinja, čovjek osjetljivo mijenja svoju okolinu i, što je go- 
re, kao što pokazuje suvremena ekologija, počinje je mije- 
njati na svoju vlastitu štetu, pa stavlja u pitanje i opstanak 
budućih generacija. Kad je, međutim, u pitanju čovjekov op- 
stanak i načini kako se on održava i kako gleda na svoju bu- 
dućnost, ekolog ne može a da se ne sukobi sa socijalnim i 
ideološkim shvaćanjima. Na to ga prisiljava i sama njegova 
znanost, jer je čovjekova okolina toliko složena da mu je po- 
trebna pomoć i drugih znanosti da bi je ispravno tumačio, a 
podjednako je i samo čovjekovo panašanje u odnosu na oko- 
linu ne manje složeno. Ono što je ekologa najviše uznemirilo, 
jest način ljudske proizvodnje, korištenje prirode za nje 
gove potrebe i postupanje s proizvedenim ili upotrijebljenim 
predmetima. Čovjek jako narušava neke zakone ravnoteže u 
prirodi koji su nastali kao posljedica mnogih milijuna godina 
evolucije. Čovjek počinje rušiti djelo i rad prirode koji je omo- 
gućio da se on pojavi na ovom planetu. 

Ta sasvim jednostavna činjenica daje ekologu odmah ulo- 
gu kritičara, i to nužno radikalnog kritičara, jer se radi o 
pitanjima čovjekove egzistencije kao takve, njegovog načina 
života, njegove kulture i društvene organizacije. Iako se, kao 
u svim egzistencijalnim pitanjima, u ekološka razmatranja 
upleću različiti ideološki pogledi i društveni interesi, ipak se 
ne može izbjeći opća konstatacija koja je Paula Sheparda na- 
vela da ekologiju nazove »subverzivnom znanošću«. (Uosta- 
lom, jedan je drugi autor, P. B. Sears, upotrijebio za ekolo- 

giju izraz »subverzivni predmet«). P. Shepard ovako objaš- 
njava zašto je ekologija stekla položaj subverzivne znanosti: 

»Ideološki status ekologije je onaj jednog pokreta otpora. 
Njeni Rachel Carson i Aldo Leopoldi su subverzivni (kao 
što je Sears nedavno nazvao ekologiju samu). Oni napadaju 
Javno ili privatno pravo da se zagađuje okolina, da se siste- 
matski uništava divljač, da se bezobzirno posipavaju kemij- 
ski pesticidi, kvari kemikalijama hrana i voda, prisvaja bez 
oklijevanja prostor i površine za tehnološke i vojne svrhe; 
oni se suprotstavljaju nesuzdrživom porastu ljudskog pučan- 
stva, nekim oblicima ,pomoći' merazvijenim' narodima, suviš- 
nom dodavanju radioaktivnosti krajoliku, uništavanju raznih 
vrsta životinja i biljaka, domestikaciji divljih krajeva, ma- 
nipulaciji velikih razmjera atmosferom i morem, i većini dru- 
gih čisto inženjerskih rješenja za probleme ili narušavanje 
organskog svijeta.«? 

Ono što čini ekologiju »subverzivnom« leži već u samom 
njenom pristupu čovjekovim problemima. Njezin pristup je 
nužno holistički, što znači da nastoji na cjelovit način shva- 
titi čovjekov položaj u svijetu, u prirodi, a ne samo pojedi- 
ne vidove njegove egzistencije. Ovakav pristup ne samo da je 
suprotan onoj pozitivističkoj strogoj podjeli na pojedine dis- 
cipline sa »stručnjačkom ravnodušnošću« za sve vidove koji 
nisu neposredno u vezi s predmetom i metodom za koju je 
on ekspert, već se ona istovremeno pita što čovjek radi i 
čemu to služi, jer je njezin stav nužno evolucionistički i fi. 
nalistički. Kako su u suvremenoj »društvenoj podjeli rada« 
političari i ideolozi navikli da učenjaci ne postavljaju pita- 
nja o ciljevima, nego se poslušno bave samo istraživanjem 
sredstava za postizavanje nekog cilja, to već sama navika 
ekologa da sredstva ljudskog ponašanja — proizvodnju, po- 
trošnju, koristenje energije — dovede u vezu sa ciljevima tih 
sredstava — prilagodba na okolinu, održanje života, znači na- 
pustanje uobičajene idcološke ravnodušnosti i »vrijednosne 
neutralnosti« učenjaka, koju inače toliko cijene upravljači 
suvremenog društva, gdje se eksploatacija prirode proširuje 
i na eksploataciju čovjeka. 

Nevolja je ekologije u tome što jedno pitanje povlači za 
sobom drugo, pa kad je čovjek povjerovao da je našao rje- 
šenje za jedno, drugo mu vdmah pokazuje da je ono samo 

'* Paul Shepard, Daniel Mc Kinley, ur., The Subversive Science:  Essavs 
toward an Ecologv of Man, Houshton Miflflin Co., Boston, 1969. 

djelomično, i da zavisi, u stvari, od rješenja drugoga, i tako 
dalje; pa se od nevine preporuke da se stave filteri na tvor- 
ničke dimnjake vrlo brzo dolazi do pitanja, što zapravo ovi 
dimnjaci proizvode, čemu proizvodi u tvornicama služe i kakvi 
bi proizvodi bolje odgovarali ljudima. U ekologiji, kao i u 
mnogim drugim naučnim oblastima, »ideološki utjecaj« se 
prvenstveno očituje u spremnosti i sposobnosti učenjaka da 
s jednog pitanja prijeđe na drugo, da idući od jednog rješc- 
nja, djelomičnog i samo relativno zadovoljavajućeg, ide na 
rješavanja drugog pitanja, cjelovitijeg i radikalnijeg. Ekolog 
je danas vjerojatno pred perspektivom iscrpljivanja Zemlji- 
nih resursa ili mogućnošću svjetske gladi u dogledno vrijeme 
prisiljen više nego drugi učenjaci da ide do radikalnije po- 
stavljenih pitanja i cjelovitijih rješenja za njih. 

Razumije se, među stručnjacima možemo naći one koji gle- 
daju skeptičnije, kao i one koji su optimističkije raspoloženi; 
one koji predlažu samo umjerene reforme, kao i one koji ima- 
ju u vidu radikalne društvene promjene; one koji računaju 
s marginalnim i bezazlenim društvenim pokretima i one koji 
pozivaju u pomoć revolucije. 

Na pojavu Shepardove knjige o »Ekologiji kao subverziv- 
noj znanosti« reagirala je grupa američkih ucenjaka knjigom 
»Prevladavanje svjetske gladi«." 

Aulori toga djela nalaze se na liniji američkog establish. 
menta. (Autori posljednjih triju poglavlja su bivši americki 
sekretar za poljoprivredu, predsjednik Rockefellerove funda- 
cije i jedan administrator američke Agencije za međunarodni 
razvoj.) Njihova ideološka orijentacija je drugačija, ali oni 
s pozicija svoje ideološke orijentacije gledaju mnogo opti- 
mističkije na rješenje ekoloških pitanja. Prije svega njih 
pojava gladi toliko ne zabrinjava. Nije li Paarlberg pokazao 
da je u toku 2019 godine bilo u Kini 1828 pojava masovnu 
gladi? (u spomenutoj knjizi). Oni imaju i više povjerenja u 
»zelenu revoluciju«. U tome ih učvršćuje i sekretar SAD za 
poljoprivredu, Orville L. Freeman, koji na osnovu istraživanja 
žita sa strane Rockefellerove fundacije i visokorodnih vrsta 
riže International Rice Research Instituta kaže. 


»Značenje ovih novih zrna — koja podvostručuju, utrostru- 
čuju i čak početverostručuju urod — daleko je iznad samih 
žetvenih prinosa. Ona mijenjaju u temeljima nacin obrade 


is The American Assembly, Overconiing World Hunger, Englewood Clilfs 
N.J., Prentice Hall, Inc., 1969. 

tla; ona povećavaju potrošnju umjetnih gnojiva, pesticida, po- 
trošnju strojeva za obradu, pumpi, mašina, pa čak i takvih 
stvari kao što su radio-tranzistori i motorbicikli, kod seljaka 
koji su prvi put sposobni da ih kupe s profitom od povećane 
proizvodnje. Oni mogu postati snažne poluge promjene u na- 
cionalnim ekonomijama u manje razvijenim zemljama.« 

Ovome valja samo dodati da se podrazumijeva da će indu- 
strijalizacija poljoprivrede obvezati nacionalnu privredu ovih 
manje razvijenih zemalja da strojne parkove, kemikalije i 
druge stvari nabavljaju iz industrijski razvijene američke priv- 
rede, te da će njihov napredak u proizvodnji značiti i veću 
zavisnost od stranog kapitala. Uostalom, neki drugi autori u 
ovoj zbirci to otvoreno i naglašavaju. Tako Bell, Hardin i Hill 
izražavaju nadu da će razvoj u tim zemljama ići u smjeru 
američkog modela života: 

»Konačno -— i ne s manje sigurnosti — vjerojatno je da će 
pomoć SAD u predloženom tipu i razmjeru znatno pridonijeti 
razvitku pluralističkih privreda i društava, sklonih sistemu 
vrednota i političkim ustanovama koje će biti najviše srodne 
nasim vlastitima.« 

Kanađanin Henry A. Regnier u jednom prilogu na konferen- 
ciji Dai Dong u Stockholmu upozorava na ove imperijalistič- 
ke snove nekih američkih tchnokrata koji vjeruju da će teh- 
ničkom i drugom pomoći (a ne treba podsjetiti što će zna 
čiti žitni viškovi u uvjetima sve veće oskudice!) uspjeti da 
nametnu Trećem svijetu svoj model društvenog uređenja. 
Rješavanje vitalnih pitanja pojedinih zemalja ovdje ulazi ne. 
sumnjivo u koncept Pax Americana. Oblici kolonijalizma se 
mijenjaju, pa su tako, nakon liječnika i misionara, došli struč- 
njaci za poljoprivredu, društveni razvoj i vladini savjetnici. 

Postoji tendencija kod konzervativnih krugova da se pitanja 
čovjekove okoline svedu na čisto tehnološka pitanja, da se 
uvjeri svijet kako će znanost već pravovremeno pronaći lijek 
za demografsku ekspanziju, iscrpljivanje minerala i slično. 
Ovaj tehnološki optimizam nišani, u stvari, na to da se izbjeg- 
nu socijalni i politički problemi koji se nameću u dosljednom 
i pravovremenom rješavanju postavljenih problema. Time se 
dakako neizvjesnost i sudbina pojedinaca i naroda prepušta 
sve više vjerovanju da će jedna društvena elita pravovremeno 
pronaći lijek za ljudska strahovanja. Američki ekolog Barry 
Weissberg upozorava na ovu vrstu lIakovjernosti: 

»Nadaleko su i naširoko sredstva masovnog saopćavanja 
namjerno zamaglila politički i društveni sadržaj ekološke kri- 

ze ograničavajući probleme kao i rješenja isključivo na ob- 
last znanosti i tehnologije. Posljedica je da slijepa vjera u 
svemoć siručnjaštva i tehnokracije potpuno vlada suvreme: 
nim mišljenjem o ekološkim pitanjima. Tehnološke inovacije 
i više racionalne metode o alokaciji resursa ne mogu preo- 
krenuti sadašnju logiku o okolini, ukoliko se radikalno ne 
izmijene i prevladaju politički, socijalni i ekonomski okviri 
koji rađaju ovu razvojnu tendenciju.«“ 


Iako je ekologija izvor briga za same stručnjake Koji se 
bave očuvanjem okoline, prate procese razmjene tvari između 
prirode i ljudskih djelatnosti, vrše napore da stvore hranu za 
sve veći broj ljudi, interes za nju sve je veći i u redovima 
lijevo orijentirane inteligencije a naročito omladine. To je 
sve izrazitije u zapadnim zemljama, jer u njima najviše do- 
laze do izražaja negativne strane industrijske civilizacije u 
pogledu prirodnih ambijenata, a također i nesmiljeno rasipa- 
nje prirodnih resursa u ime »potrošačkog društva«. Nova lje- 
vica je shvatila da nije u pitanju samo bezobzirna eksploata- 
cija prirode nego i čovjeka, budući da je priroda »dio ljud- 
skog tijela«. 

Lijevo orijentiranu inteligenciju u visoko razvijenim zem- 
ljama u najvećoj mjeri zaokuplja pitanje »autentičnih ljud- 
skih potreba«, kao reakcija na manipuliranje ljudskim potre- 
bama, materijalnim i intelektualnim, u potrošačkom društvu. 
U kompleks autentičnih ljudskih potreba spada svakako i pro- 
blem ljudske zajednice, ali s time u vezi i prostorna projek- 
cija ljudske zajednice, to jest svi problemi koji su vezani 
danas s prostornim vidovima ljudskog života — sa stanova- 
njem, prijevozom, društvenim aktivnostima. Zato možemo vi- 
djeti kako pitanjima ekologije posvećuju sve veću pažnju ne 
samo historičari i teoretičari urbanizma, kao Lewis Muumnford, 
nego i marksistički orijentirana ljevica koja želi stvoriti is- 
tinski humane uvjete ljudskog života. Naročito su zanimljivi 
u tom pogledu radovi Henry Lefebvrea i marksista oko njega. 

Kao kontrast onim autorima koji nastoje probleme ekolo- 
gije rješavati s gledišta američkog imperijalizma, navest ćemo 
ovdje lijevo orijentiranu mladu američku inteligenciju. U nju- 
jorškom underground listu »Rat« (»Štakor«) grupa koja sebe 
naziva »Ecology Action East« upozorava da je moć razaranja su- 
vremenog društva dosegla dosada neviđene razmjere u histori- 


«4 Barry Weissberg, »The Politics of Ecology«, u knjizi The Ecotogical 
Conscience, Prentice Hall, 1970. 

ji. Ta moć se zasniva na iskorištavanju prirode koje znači do- 
slovno poništavanje »djela organske evolucije«. Za razliku od 
usko orijentiranih stručnjaka koji problem populacije nasto- 
je riješiti isključivo sa stanovišta populacione politike, oni 
upozoravaju da je populaciona politika sastavni dio jedne 
kolonijalističke politike, naime da je kolonijalizam najprije 
sve poduzimao da bi povećao broj stanovnika u kolonijalnim 
zemljama, jer mu je trebala prije svega jeftina radna snaga, 
a sada, kad je stupanj automatizacije visok i radna snaga nije 
više toliko važna za prosperitet kapitalizma, nastoji se suge- 
rirati smanjivanje pučanstva. 

»Moramo pažljivije pogledati u problem populacije — kaže 
se u tom tekstu — kojim toliko operira bijela rasa u Sjever- 
noj Americi i Evropi — rasa koja je nezakonito eksploatirala 
narode Azije, Afrike, Latinske Amerike i Južnog Pacifika. Eks- 
ploatirani su pristojno obavijestili svoje eksploatatore da 
ono što im treba nisu kontraceptivna sredstva, oboružani »li- 
beratori« i prof. Paul E. Ehrlich, da bi riješili svoje popula- 
cione probleme; prvenstveno, ono što njima treba jest pošte- 
no vraćanje onih golemih resursa koje su u njihovim zemlja- 
ma opljačkale Sjeverna Amerika i Evropa. Uravnotežiti ove 
račune danas je mnogo potrebnije nego uravnoležiti stope ra- 
đanja i smrti.«* 


Potreba za radnom snagom dovela je do prenapučenosli u 
zavisnim zemljama i u redovima proletarijata. Potonjemu i 
nije ostalo drugo nego da se množi, jer su mu seks i jeftini 
gin preostali kao jedino zadovoljstvo. 

»Danas buržoazija ,vidi' stvari drugačije. Ružičaste godine 
,slobodnog poduzeća' i ,slobodnog rada' iščezavaju pred erom 
monopola, kartela, pred privredom pod državnom kontrolom, 
institucionaliziranim oblicima mobilizacije radne snage (sin- 
dikati), te automatizirane i kibernetičke mašinerije. Velike 
rezerve radne snage nisu više poirebne da bi se zadovoljilo 
potrebi ckspanzije kapitala, a nadnice su postale stvar pre- 
govora a ne slobodne igre na tržištu radne snage. Prije vpo- 
trebne, sada neupotrijebljene radne rezerve predstavljaju 
opasnost za stabilnost organizirane buržoaske privrede. Lo- 
gika ove nove ,perspektive' našla je svoj najstrašniji primjer 
u njemačkom fašizmu. Nacisti su tridesetih godina također 
smatrali da je Evropa ,prenapučena' pa su ,problem popula- 


iš »The_ Power to Destroy, the Power to Createa, iz »Rate, januar, 1970, 
citirano po knjizi The Ecological Conscience, Prentice Hall, Inc. Englewood 
Cliffs, J. S., 1970. 


214 


cije' ,riješil' pomuću plinskih komora u Auschwiizu. Ista 1lo- 
gika je prisulna u mnogim neo-maltuzijanskim argumentima 
koji su se danas zamaskirali iza ekologije. Da ne bude nikak- 
vog nesporazuma o ovome zaključku. 

Prije ili kasnije besmisleno množenje ljudskih bića morat 
će se zaustaviti, ali će kontrola pučanstva biti uvedena ili 
pomoću socijalne kontrole' (autoritarne ili rasističke i even- 
tualno genocidom) ili pomoću slobodnjačkog, ekološki usmje- 
renog društva (jednog društva koje razvija jednu novu rav- 
notežu s prirodom na osnovu poštovanja života). Moderno 
društvo stoji pred tim alternativama koje se međusobno is- 
ključuju i valja načiniti izbor bez ikakvog hinjenja. Fkološka 
akcija je u osnovi društvena akcija. Ili ćemo mi ići ravno k 
socijalnim korijenima današnje ekološke krize ili ćemo biti 
razočarani jednom epohom totalitarizma.« (Op. cit. str. 164.) 

Ova američka ljevica ne smatra da je ekološka kriza »iz- 
mišljena« ili da je ekologija samo sredstvo da se prikriju 
stvarni društveni problemi. Ona smatra da, uzimajući sa svom 
ozbiljnošću te probleme, valja ići do njihovih socijalnih kori- 
jena. A to znači tražiti jedno radikalno rješenje, takvo koje 
nužno pretpostavlja istovremeno i jedno planetarno rješenje, 
rješenje za razvijene i nerazvijene zemlje. 

»Osnovno shvaćanje da čovječanstvo mora vladati i eksplo- 
atirati prirođu dolazi od vladanja i izrabljivanja čovjeka po 
čovjeku.« (164) Polazeći od ove Marxove misli, grupa ovako 
formulira svoje osnovne ciljeve za akciju: 


»Ecology Action East ima dva glavna cilja: prvi je, da raz 
vije u našem revolucionarnom pokretu svijest da je najra- 
zornija i tjeskobna posljedica našeg otuđenog i izrabljivač- 
kog društva kriza okoline i da svako istinsko revolucionarno 
društvo mora biti izgrađeno prema ekološkim propisima; dru- 
gi je, da stvorimo u glavama milijuna Amerikanaca svijest 
da načela ekologije, ako se ona provedu do logičkog završet- 
ka, traže radikalne promjene u našem društvu i našem po- 
gledu na svijet.« 

»Američko društvo, kako je danas zasnovano, izbrazdano je 
rasizmom i zajahalo je na čitav svijet, ne samo kao potro- 
šač njegova bogatstva, nego i kao zapreka za sve pokušaje 
samoodredenja kod kuće i u svijetu. Njegov bitni cilj je pro- 
izvodnja radi proizvodnje, očuvanje hijerarhije i najamnog 
rada u svjetskim razmjerima, manipulacija masama i kontrola 
sa strane centraliziranih, etatističkih institucija. Ova vrsta 
društva je nepopravljivo suprotna životu orijentiranom  svi- 

jetu. Ako ekološki pokret nije sposoban da izvuče ove za- 
ključke iz napora da sačuva okolinu, tada očuvanje postaje 
samo opskurantizam. Ako ekološki pokret ne usmjeri svoje 
glavne napore prema revoluciji u svim oblastima života — 
socijalnim kao i prirodnim, političkim kao i ličnim, ekonom- 
skim kao i kulturnim — tada će pokret postati polako zaštitni 
ventil za postojeći poredak.« 

»Veliki razdor koji dijeli čovjeka od čovjeka, čovječanstvo 
od prirode, pojedinca od društva, grad od sela, duhovno od 
tjelesnoga, razum od čuvstva, i generaciju od generacije mora 
biti savladan. Ispunjenje pradavnog zahtjeva za nadživljava- 
njem i materijalnom sigurnošću u svijetu oskudice nekada je 
bilo smatrano preduvjetom za slobodu i puni ljudski život. 
Da bismo živjeli, moramo preživjeti. Kao što je rekao Brecht: 
Najprije nahrani čeljade, tada mu daj moral'.« 

»Situacija se sada počinje mijenjati. Ekološka kriza našeg 
vremena sve je više izvrnula ovu tradicionalnu maksimu. Da- 
nas, ako želimo preživjeti, moramo početi živjeti. Naša rje- 
šenja moraju biti na visini postavljenih problema, ili će se 
priroda strašno osvetiti čovjeku.« (Str. 167—168.) 


29. Marxov naturalizam 


Postoji veoma rašireno mišljenje da je Marx prije svega 
mislilac proizvodnje i čak tehnike (K. Axelos), budući da je 
težište u objašnjenju povijesti stavio na razvitak proizvodnih 
snaga koji uvjetuje i društvene promjene. Mnogi su skloni 
tome da u temelj Marxove misli stave tehnološki ili ekonom. 
ski determinizam. Međutim, s ne manje argumenata mogla 
bi se braniti i teza da je Marx mislilac razotuđene prirode, 
uključivši tu i čovjekovu prirodu, te da je u dosadašnjem 
razvitku proizvodnih snaga mnogo više vidio sredstvo otuđi- 
vanja čovjeka nego njegova oslobođenja! Uostalom, za Marxa 
je razvoj proizvodnih snaga nerazdvojiv od klasne borbe, a 
čitav ovaj vid povijesti činio mu se nekom vrstom »prethi- 
storije«, samo uvodom u eru stvarne ljudske slobode. Ako raz- 
voj proizvodnih snaga i klasne borbe vežemo uz »prethisto- 
riju«, gdje oni imaju nesumnjivo ulogu da pripreme i omo- 
guće oslobođenje čovjeka i društva, nije sigurno da je Marx 

istu ulogu razvitka proizvodnih snaga i društvenim promje- 
nama (makar besklasnima) dodijelio i u eri »istinske povi- 
jesti«, to jest u eri komunizma. No, u vezi s ovako postavlje- 
nim pitanjem nismo prisiljeni samo da spekuliramo, jer ima- 
mo dovoljno Marxovih tekstova koji nam dozvoljavaju da 
stvorimo jasniju sliku o odnosu čovjeka prema prirodi, a to 
znači i prema preobrazbi prirode pomoću proizvodnje, kako 
ih Marx zamišlja u jednom »razotuđenom stanju«, 

Nije potrebno da sada uklanjamo one nesporazume koji 
Marxu pripisuju vulgarno-ekonomski determinizam, a s ko- 
jim su se već mnogi obračunali od Langcove »Historije mate- 
rijalizma« do danas, a niti da ga branimo od shvaćanja da je 
on prvenstveno filozof tehnike ili rađa, a da to ne pokušamu 
najprije pomoću tekstova dokazati. Samo radi ilustracije na- 
vest ćemo jedno mišljenje koje ponavlja istu predrasudu a 
izriče ga jedan ekolog. A takva mišljenja u tom krugu nisu 
usamljena. Krivnju za to snosi u velikoj mjeri ona vrsta 
marksističkog dogmatizma koja odbija »filozofsko-antropološ- 
ke osnove« u djelu Marxa, kao »mladenačku zabludu«, a to je 
slučaj s oficijelnim sovjetskim marksizmom. Kad se usvoji 
ovo gledište koje, kao što znamo, odbacuje čitavu teoriju otu- 
đenja iz Marxova djela, tada doista nije teško pretvoriti 
Marxa prvensiveno u filozofa tehnike i apologeta industrija- 
lizacije! 

Paul Shepard, kojega smo već spominjali, u jednom do. 
brom eseju gdje prikazuje antinaturalističke tendencije u 
evropskoj filozofiji, kaže na jednom mjestu, da je »filozo- 
fija anti-prirode i čovjekova sveznanja« postala dominantna, 
pa je »sv. Toma Akvinski pomirio Aristotelov homocentrizam 
sa židovsko-kršćanskom dogmom. Puritanski kapitalizam i 
urbani etos u jednoj kasnijoj verziji mašinske tehnologije za- 
crtali su svoje vlaslito tumačenje stvarnosti u krajolik ona- 
ko kao što dječak urezuje svoje inicijale u drvo. Za takvu fi- 
lozofiju ništa u prirodi ne posjeduje svoje vlastito značenje. 
Kao što je nedavno rekao jedan profesor: Jedini razlog da 
je nešto urađeno na Zemlji je u tome da je to za ljude. Da 
li su rijeke, vjetrovi, životinje, stijene ili prašina ikada misli- 
li o mojim željama ili potrebama? Dakako, mi svi vršimo 
naša djela u zemaljskoj okolini, ali nikad nisam čuo da su 
mi neko drvo, neka dolina, planina ili cvijet izrekli svoju 
zahvalnost zato što sam ih sačuvao". (Clare A. Gunn). Ovo 
gledište je nadahnuto velikom snagom, a istaknuto je u po- 

vijesti od Bacona, Descartesa, Hegela, Hobbesa i Marxa.« 
(Op. cit. str. 61.) 


Uvrstiti Marxa jednostrano u liniju subjektivističkoga ra- 
cionalizma ili utilitarizma znači veoma slabo poznavati nje- 
govo djelo, i zanemariti onaj naturalizam kojim su ga inspi- 
rirali Spinoza, J. J. Rousseau i L. Feuerbach! Kao što Marxo- 
va dijalektika isključuje subjektivni racionalizam kartezijan- 
skog tipa, tako njegova teorija otuđenja ruši svaki oblik 
utilitarizma i pragmatizma u odnosu na prirodu. 

Dok se u Marxovoj filozofiji čovjeku kao proizvođaču po- 
svecivala velika pažnja, što je i razumljivo, budući da je nije- 
gova proizvodnja vezana uz kapitalističko društvo i kritiku 
toga društva, dotle se veoma malo pažnje posvetilo čovjeku 
kao prirodnom biću, mada čitava Marxova dijalektika otiu- 
denja pociva na određenom shvaćanju ljudskih potreba, koje 
je upravo način proizvodnje i oblik proizvodnih odnosa izo- 
blicio, pa se radi o tome da se one dovedu u sklad s islin- 
skim potrebama čovjeka. Očito je da čitava problematika 
otuđenja čovjeka sadrži u sebi pitanje čovjekovog odnosa 
prema prirodi, ali je ova problematika, kao što znamo, pot. 
puno izbačena iz one dogmatske koncepcije marksizma, kak- 
va je poznata kao službena verzija u Sovjetskom Savezu, pa 
onda nije čudo da su neupućeni pojedinci došli do zaključka 
da se marksizam nalazi na liniji evropskog racionalizma i 
utilitarizma, iako je, u stvari, njegova pozicija direktno su- 
protna svim ovim shvaćanjima. 

Postoji jedna formulacija komunizma koja baca pravo 
svjetlo na Marxov stav prema prirodi, a to je ona poznata 
tormulacija iz »Filozofsko-ekonoimskih rukopisa« (1844), gdje 
govori o »pozitivnom« ukidanju privatnog vlasništva (za raz- 
liku od »negativnog« na kojem počiva »nivelizatorski komu- 
nizam«) kao ukidanju »ljudskog samootuđenja«. Formulacija 
je sažeta, gotovo enigmatska, i možemo reći bez pretjerivanja 
da nikad nije dobila svoju potpunu i zadovoljavajuću inter- 
pretaciju, i to iz jednog sasvim jednostavnog razloga, što se 
pitanje ljudskih potreba nikad nije postavilo kao pitanje jed- 
ne sasvim nove civilizacije koja se uzdiže na kraju »povijes- 
nog kretanja čovjeka«. Ona glasi ovako: 

»Ovaj komunizam je kao dovršeni naturalizam = humani 
zam, kao dovršeni humanizam = naturalizam; on je zstinsko 
razrješenje spora čovjeka s prirodom, i sa čovjekom, istinsko 
razrješenje spora između nastanka i suštine, između slobode 

i nužde, između individuuma i vrste. Tek razriješena zago- 
netka povijesti ukazuje sc kao ovo rješenje.«“ 

Ako pokušamo objasniti što znači Marxov naturalizam koji 
se kao »dovršeni naturalizam« izjednačuje s humanizmom, 
odnosno »dovršenim humanizmom«, tada nailazimo na tri 
kompleksna pitanja: 

Prvo, budući da je za Marxa čovjek prvenstveno prirodno 
biće, što znači da je biće s potrebama čiji se predmeti za- 
dovoljavanja nalaze izvan njega, u njegovoj prirodnoj i dru- 
štvenoj okolini, to se postavlja pitanje, kad možemo smatrali 
da je zadovoljavanje ljudskih potreba »prirodno«, odnosno 
ljudsko, ili »neprirodno«, odnosno neljudsko? 

Drugo, budući da je za Marxa proizvodno-stvaralačka spo- 
sobnost isto tako jedno »prirodno svojstvo« čovjeka, pa se 
razvitak njegove proizvodnje kroz povijest mora promalrati 
kao razvitak bitnih čovjekovih sposobnosti, to se postavlja 
pitanje, ima li ova proizvodna sposobnost isto znacenje kao 
i suvremeni industrijski duh beskonačnog akumuliranja do: 
bara, ili ima neke svoje granice? 

Treće, budući da je za Marxa čitava povijest proizvodnih i 
klasnih odnosa samo jedan oblik »prethistorije čovjeka«, to 
se postavlja pitanje, da li s ulaskom u pravu historiju, u 
»carstvo slobode«, u komunističko društvo, počinju za čovje- 
ka vrijediti neki zakoni proizvodnje ili stvaranja i po »zako- 
nima ljepote«, a ne po zakonima neposredne koristi? 

Ad 1) — Na prvo od postavljenih pitanja relativno nam je 
lako odgovoriti, jer je Marx razradio problem ljudskih po- 
treba i načina njihova zadovoljavanja u vezi sa svojom teo- 
rijom otuđenja, i često na nju navraća, kako u vezi s ljud- 
skom proizvodnjom tako i potrošnjom. Ovdje cemo se ogra- 
ničiti da upozorimo samo na bitne stavove koji nas upozna- 
vaju s prirodom Marxova naturalizma. 

Rekli smo da Marx definira čovjeka kao predmetno biće, 
koje predmete svojeg zadovoljavanja ima izvan sebe, u pri- 
rodi, u drugim ljudima. Tu njegovu zavisnost Marx ne smatra 
izvorom čovjekove podložnosti i patnje, iako se takvima po 
javljuju u oblicima otuđenja, već izvorom čovjekova samo- 
potvrđivanja i radosnog, hedonističkog odnosa prema prirodi 
kao takvoj. Romantičko prožimanje čovjeka i prirode dobiva 
u Marxovoj filozofiji jedan više racionalni oblik, ali ono znaci 


4 Citirano po Kronerovu izdanju, Der Nistorische  Materialismus, sv. 1, 
str. 294—295. 

u svakom pogledu prekid sa židovsko-kršćanskom pudvoje- 
nošću između prirode i čovjeka, između ljudskih nagona i 
duha, između čulnosti i vrednota. 

»Čovjek je neposredno prirodno biće« — keže Marx. »Kao 
prirodno biće i kao živo prirodno biće, oboružan djelomice 
prirodnim silama, životnim silama, on je djelatno prirodno 
biće; ove sile postoje u njemu kao dispozicije i sposobnosti, 
kao uagoni: djelomice kao prirodno, tjelesno, osjetilno, pred- 
metno biće on je trpeće, uvjetovano i ograničeno biće, kao 
sto su to i životinja i biljka, to jest predmeti njegovih nagona 
postoje izvan njega, kao od njega nezavisni predineti, ali su 
to predmeti njegovih potreba, za djelovanje i zadovoljenje 
njegovih bitnih sila neophodni, bitni predmeti... Glad je 
prirodna potreba: on treba zato jednu prirodu izvan sebe, 
jedan predmet izvan sebe, da bi se zadovoljio, da bi se sti- 
šao... Jedno biće koje nema svoju prirodu izvan sebe, nije 
prirodno biće, ne učestvuje na biću prirode. Biće koje nema 
predmet izvan sebe nije predmetno biće.«  (Filozofsko-eko- 
noniski rukopisi«, Kronerovo izdanje, sv. 1, str. 333.) 

Čovjek može svoju prirodu očitovati samo djelujući na 
vanjske predmete, na prirodu, kako na osnovu svojih potre. 
ba tako i pomoću svojih urođenih sposobnosti. Međutim, dje- 
lujući na vanjske predmete i prirodu, čovjek preobražava svo- 
ju okolinu, ali istovremeno preobražava i svoju vlastitu pri- 
10du, jer razvija svoje sposobnosti, osjetila i umne moći. 
Zato je ljudsko djelovanje ili proizvodnja usko povezana s 
razvitkom ljudskih sposobnosti. Međutim, tu leži i izvor ljud. 
ske zavisnosti i otuđenja. Moguće je da drugi čovjek prisvoji 
vanjski predmet kao meni potreban predmet, a isto tako mo- 
že podrediti moje sposobnosti, moje djelovanje na vanjski 
predmet, kao rad koji služi njegovom stjecanju predmeta i 
njegovom užitku. Time dolazi do otuđenja ljudskih potreba. 
Marx im daje jedan opći nazivnik: privatno vlasništvo, kao 
osnov na kojemu se diže čitava kapitalistička proizvodnja. 
Uspostavljanjem privatnog vlasništva i njegovim razvitkom 
sve do kapitalističke akumulacije vrijednosti u obliku novca, 
čovjek je izgubio moć da neposredno, prirodno uživa u jed. 
nom predmetu kao predmetu, jer je smisao za posjedovanjem 
potisnuo sva ostala osjetila. 


»Privatno vlasništvo nas je načinilo tako glupima i ncdje- 
Jatnima, da jedan predmet postaje tek onda naš kad ga ima- 
mo, dakle kad postoji za nas kao kapital, ili je od nas nepo- 
sredno posjedovan, pojedcn, popijen, nošen na našem tijelu, 

od nas nastanjen, itd., ukratko upotrijebljen. Privatno vlas- 
ništvo sva ova neposredna ostvarenja posjedovanja shvaća 
samo kao životna sredstva, a život kojemu kao sredstva slu- 
že je život privatnog vlasništva, rad i kapitaliziranje. 

Na mjesto svili tjelesnih i duhovnih osjetila došlo je stoga 
jednostavno osuđenje svih ovih osjetila, osjetilo Imanja. Na 
ovo apsolutno siromaštvo trebalo je svesti ljudsko biće, da bi 
rodilo iz sebe svoje unutrašnje bogatstvo.« (Ibid. str. 299—300.) 


Da bi se čovjek oslobodio ovog osiromašenja i otuđenja, 
potrebno je da njegovo prisvajanje vanjskih predmeta bude 
čovječno, a to znači prisvajanje u ime zajednice, a ne protiv 
zajednice, prisvajanje zajedno s drugim čovjekom, a ne pro 
tiv drugog čovjeka, i, konačno, da odgovara izvjesnom str 
nju kultiviranosti, to jest da primarne potrebe budu uskla- 
đene s višim sekudarnim potrebama. 


Marx smatra da su osjetila nedruštvenog čovjeka drugačija 
osjetila od društvenoga čovjeka upravo stoga što sekundarne 
potrebe, to jest duhovna osjetila djeluju i na uživanje pri- 
marnih osjetila. Nedruštvenost i velika oskudica djeluju tako 
da se sekundarne potrebe gube ili postaju sasvim proste, 
neljudske. 

»Osjetilo koje se nalazi zahvaćeno grubim, praktičkim po 
trebama ima također samo jedan ograničeni smisao. Za iz- 
gladnjelog čovjeka ne postoji ljudski oblik hrane nego samo 
njezino apstraktno postojanje kao hrana; ona može da se 
pruža u svom sirovom obliku i ne možemo reći po čemu se 
u hranjenju razlikuje od životinjskog hranjenja. Zabrinuti, po- 
trebiti čovjek nema osjetila ni za najljepšu kazališnu pred- 
stavu; trgovac mineralima vidi samo trgovačku vrijednost, 
ali ne ljepotu i pravu prirodu minerala; on nema nikakvo 
mincraloško osjetilo; dakle tome pripada opredmećenje čo- 
vječjeg bića, kako u teorijskom tako i u praktičkom vidu; 
podjednako da bi se osjetila čovjeka načinila čovječnim, kao 
i da bi se stvorilo odgovarajuće čovječno osjetilo za čitavo 
bogatstvo ljudskoga i prirodnoga bića.« (Ibid. str. 302.) 

Kao što vidimo, otuđenje ljudskih potreba leži podjednako 
u oskudici, koja čovjeka srozava na čisto životinjsko zado 
voljavanje najprimitivnijih potrcba, kao i u interesu koji je 
stran prirodi samog predmeta, a time i prirodi ljudske pri- 
rode, kao što je interes za posjedovanjem ili interes za sasvim 
jednostranom upotrebom. Čovjek je bogat nec onda kad ima 
mnogo novaca, nego kad ima mnogo smisla ili razvijena osje- 
iila za uživanje u prirodnim predmetima, a prije svega u 


221 


drugom čovjeku, jer je za Marxa najprirodniji odnos između 
muškarca i žene, jer iz »karaktera toga odnosa može se vi- 
djeti koliko je čovjek kao rodovsko biće, koliko je postao 
čovjek i sebe shvatio kao takvoga; odnos muškarca prema 
ženi je najprirodniji odnos čovjeka prema čovjeku«. (Ibid. 
str. 294, potcrtao Marx.) 


Ad 2) — Covjek kao prirodno biće postoji za Marxa samo 
kao društveno biće, jer je ljudska zajednica prirodna tvorevi- 
na a ne posljedica nekog »društvenog ugovora« među ljudi- 
ma. Zajednica nije nastala djelovanjem posebnih interesa po- 
jedinih članova društva. Marx je uvijek encrgično odbacivao 
Benthamov utilitarizam, za kojega je društvo zasnovano na 
sebičnim interesima pojedinaca, jer je Benthamova teorija 
o prirodi ljudskoga društva samo odraz sebične i individuali- 
stičke prirode građanskog društva, dakle jedne posebne po- 
vijesne situacije. 

Ljudsko društvo isto tako nije posljedica proizvodne dje- 
latnosti homo sapiensa, jer je ljudska zajednica preduvjet za 
proizvodnu djelatnost ljudi. Društvo kao prirodna tvorevina 
prethodi društvu kao povijesnoj tvorevini. Ono je preipostav- 
ka proizvodnje, pa stoga i samog povijesnog kretanja. Ovaj 
prioritet prirodnog obilježja društva Marx sasvim jasno ističe. 
U jednom od svojih zrelijih ili kasnijih rukopisa Marx kaže: 

»Prvobitna (naturwiichsig) plemenska zajednica, ili ako ho- 
ćemo horda, prva je pretpostavka — zajedničarstvo po krvi, 
govoru, običajima, itd. — prisvajanja objektivnih uvjeta nji- 
hova života, i njihove djelatnosti koja se obnavlja i opred- 
mećuje (djelatnosti kao pastiri, lovci, zemljoradnici, itd.)«" 
Covjek se ne pojavljuje nasuprot prirodi kao apstraktni 
subjekt nego kao organizirana društvena grupa, koja vuče 
svoje porijeklo iz životinjskog društvenog života, budući da 
i Životinjske grupe pokazuju neku unutrašnju organizaciju u 
svojim grupnim odnosima. Ljudske grupe su se reproduci- 
rale, kao što se reproduciraju i životinjske grupe, najprije 
pomoću obične spolne rasplodnje. I ta je reprodukcija, koja 
ima čisto biološki karakter, koja je još lišena povijesnih obi- 
lježja, nužni preduvjet da bi se došlo do povijesne reproduk- 
cije, koja pretpostavlja proizvodnju u pravom smislu riječi. 

»Prvobitni uvjeti proizvodnje«, kaže Marx, »(ili, što je isto, 
reprodukcija sve većeg broja ljudi uslijed prirodnog procesa 


41 K. Marx, Die _ Grundrisse zur Kritik der politischen_ Oekonomie, Divtz 
Verlag, Berlin, 1953, str. 376. 

oba spola...) ne mogu biti prvobitno i sami proizvedeni — 
biti rezultat proizvodnje. Jedinstvo živih i djelatnih ljudi s 
prirodnim, anorganskim uvjetima njihove razmjene tvari s 
prirodom, i stoga njihovog prisvajanja prirode — ne traži 
objašnjenje i nije rezultat historijskog procesa, već odvajanje 
među ovim anorganskim uvjetima ljudskog postojanja i ovim 
djelatnim postojanjem, odvajanje koje je potpuno uspostav- 
ljeno tek u odnosu kapitala i najamnog rada.« (Ibid. str. 
289.) Vidimo da je Marx veoma kategoričan, jer je sam pod- 
vlačio u ovom iskazu da »prvobitni uvjeti proizvodnje ne 
mogu biti i sami proizvedeni«, to jest biti rezultat proizvod- 
nje kao dijela historijskog procesa. 

Marx razlikuje ovdje između organske razmjene tvari s 
prirodom, ili organskog prisvajanja prirode, i anorganske raz 
mjene ili anorganskog prisvajanja. Po prvome se čovjek ne 
razlikuje od životinje, jer on može kao i majmun da ubere 
bananu i da je pojede, i to je obična organska razmjena 
(spolni akt također). Međutim, čovjek može da posiječe ili 
da polomi drveće, da ga zapali trljanjem i da se grije na 
njemu, što predstavlja »anorgansku razmjenu«, jer razmjeni 
prethodi jedan čin, koji zovemo ljudskim radom ili ljudskom 
proizvodnjom, koja se bitno razlikuje od životinjske razmje- 
ne tvari s prirodom. Vidimo da Marx smatra da i ovaj oblik 
anorganske razmjene tvari s prirodom još ne traži objašnje- 
nje pomoću nekog historijskog procesa, a što onda znači da 
je rezultat prirodnog ili biološkog procesa nastajanja čo- 
vjeka. 

Valja reći da Marx u ovoj tvrdnji stoji na gledištu rezul- 
tata moderne antropologije, koja je već za pračovjeka, Zlomo 
pekinensisa, 500.000 godina prije nas, utvrdila da se služio ne 
samo toljagom, kamenim dlijetom i sličnim oruđem nego i 
vatrom. Naravno, bilo bi apsurdno započeti ljudsku povijest 
kao ljudsku od pojave prvih oblika »anorganske razmjene 
tvari s prirodom=«, što su ga vršili naši majmunski preci ili 
sam Homo sapiens. Očito je da povijest, kao bitna osebina 
čovjeka, započinje na jednom višem stupnju anorganske raz- 
mjene čovjeka s prirodom. 


Međutim, nama je danas poznato da se čovjek u svojoj 
prethistoriji služio veoma nerazvijenim oblicima proizvodnje, 
i bio uglavnom sabirač hrane kao i majmuni, ali je već imao 
razvijenu sposobnost komuniciranja pomoću simbola, imao 
je govor, razne običaje i društvenu organizaciju. Taj je pe- 
riod prethistorije i za samog Homo sapiensa mnogo duži od 

njegovog »historijskog perioda«, od perioda gdje se on po- 
javljuje kao prvenstveno proizvodno biće, i gdje proizvod. 
nja počinje u sve većoj mjeri uvjetovati njegove društvene 
odnose, jer u stvari započinje u pravom smjslu riječi s agrar- 
nom revolucijom, dakle prije nekih 8 do 10 tisuća godina. 


Međutim, ovdje Marx stavlja težište na »jedinstvo ljudi, 
živih i djelatnih, s prirodnim i anorganskim uvjetima njiho- 
ve razmjene s prirodom«. I tu podvlači da to jedinstvo nije 
rezultat nekog historijskog procesa. Prema tome, kao prirodan 
oblik prvobitne ljudske egzistencije nalazimo čovjeka kao čla- 
na ljudske zajednice, već prilično diferencirane, i kao »člana 
prirode«, kao čovjeka koji je naročito povezan s prirodom. 
I za Marxa nije povijesni problem ovo jedinstvo čovjeka s 
drugim ljudima, a, niti jedinstvo čovjeka s prirodom, već, 
naprotiv, odvajanje čovjeka od prirode i od društva u isti 
mah! Za Marxa je povijest u pravom smislu riječi — čitav 
onaj period od agrarne revolucije do danas — u stvari pro- 
ces odvajanja čovjeka od prirođe i od drugog čovjeka, dakle 
proces otuđivanja. To je bitni povijesni proces i u vidu njega 
valja tražiti smisao čovjekovog odnosa prema njegovoj pri- 
rodnoj okolini. 

Prvobitna organizacija je pokretna horda, a vezanjem uz 
zemlju ona se pretvara u plemensku zajednicu. Čak i ovaj 
viši oblik društvene organizacije nije proizvod posebnog ko- 
zištenja zemlje, jer »plemenska zajednica, prirodno zajednič. 
ko biće, ne pojavljuje se kao rezultat već kao pretpostavka 
zajedničkog prisvajanja (privremenog) i korištenja zemlje«. 
(376, podvukao Marx.) Značajno je da ljudska zajednica ne 
nastaje kao mehanički rezultat vanjskih uvjeta — ekonom- 
skih, klimatskih, geografskih, nego se kao ljudska tvorevina 
od početka suprotstavlja okolini s kojom je inače povezana. 
Ovaj dinamički samoorganizirajući karakter prvobitne ljudske 
zajednice, sasvim je u skladu sa shvaćanjima moderne soci- 
jalne antropologije, naročito sa strukturalizmom Cl. Levi- 
Straussa. Da Marx naglašava ovakav organizirani vid »pri- 
rodnog zajedničkog bica« ljudi, sasvim je razumljivo ako 
shvatimo da je društveni karakter čovjeka za njega iskonska 
tvorevina od koje započinje historijska diferencijacija, ali ne 
na takav način da podliježe na pasivan način čisto vanjskim 
utjecajima, već je ona u jednom aktivnom odnosu prema 
okolini. Ona svojom prirodom utječe na okolinu, ali i okolina 
utječe na njenu organizaciju. To je naročito važno kad se 
radi o aktivnom proizvodnom odnosu čovjeka prema okolini. 

»Jedan izolirani pojedinac mogao bi isto tako malo posje- 
dovati tlo i grudu kao i govoriti. On bi ih mogao jedino tro: 
šiti kao tvar, kao što rade životinje... Njegov odnos prema 
objektivnim uvjetima rada posredovan je njegovim postoja- 
njem kao člana zajednice« (str. 385). 

lako ljudska zajednica, kao prirodna ivorevina, ima samo- 
stalan i nezavisan karakter u odnosu na okolinu, ona istovre- 
meno zavisi od nje i počinje se diferencirati pod njenim utje- 
cajem, čim čovjek počinje u većoj mjeri proizvoditi sredstva 
za Život samom preobrazbom prirode. Ovaj proces počinje 
naročito poslije agrarne revolucije, obrađivanjem zemlje kao 
glavnog izvora prehrane. Zato organizacija društva, kad je po- 
čela obrada zemlje, zavisi »djelomično od prirodnih dispozi- 
cija plemena, a djelomično od ekonomskih uvjeta u kojima 
se stvarno odnosi prema tlu i grudi kao vlasnik, tj. kako pri- 
svaja plodove svojeg rada, a to će zavisiti od klime, (izič- 
kih osobina tla i grude, fizički uvjetovanog načina eksploata- 
cije, odnosa prema neprijateljskim ili susjednim plemenima, 
kao i od promjena, selidba, historijskih doživljaja, itd.« (386). 

Početak proizvodnje u smislu stalnog rasta proizvodnih sna- 
ga, uslijed društvene podjele rada i razvitka proizvodnih sred. 
stava, počinje rušiti primitivno jedinstvo ljudske zajednice s 
prirodom. Zato Marx dolazi do zaključka da razvitak proiz: 
vodnje istovremeno znači rastvaranje jedinsiva same zajed. 
nice i njene veze s prirodom, ali i samo to rastvaranje »je 
također i razvijanje ljudskih proizvodnih snaga«. Prema tome, 
rastvaranje prvobitnog jedinstva je istovremeno posljedica ali 
i preduvjet za razvitak proizvodnih snaga. 

Razbijanje početnog jedinstva, stvaranje klasnih razlika, 
upotreba proizvodnje kao sredstva za gomilanje bogatsiva, 
prevlast prometnih vrijednosti nad upotrebnima — sve to ra- 
đa odnos prema čovjeku-radniku kao predmetu (nosiocu gole 
»radne snage«) i prirodi kao predmetu obrade, Dok je još u 
ranijim društvenim uređenjima prevladavao odnos prema pri- 
rodi kao nečem prisnom i povezanom sa čovjekom, naročito 
u obliku magije i animizma, sada odnos prema njoj postaje 
sve utilitarniji i racionalniji, sve ravnodušniji. Marx smatra 
da je još u svim ranijim društvima vladala izvjesna »idolat- 
rija prirode«, ali s kapitalizmom se taj odnos radikalno mi 
jenja. »Priroda postaje samo čisti predmet za čovjeka, čista 
stvar koristi; prestaje da bude priznata kao sila po sebi: 1 


4 Vidi moj članak »Humanizam i naturalizam«e, u zborniku  Hronanizam 
i socijalizam, I, Naprijed, Zagreb, 1963. 

teorijska spoznaja njenih samostalnih zakona čini se kao lu. 
kavstvo (!), kako bi (spoznaja) sebi podredila ljudske potre. 
be, ill kao predmet potrošnje ili kao predmet proizvodnie. 
Kapital je vođen tom svojom tendencijom preko svih nacin. 
nalnih granica i predrasuda, kao i preko obožavanja prirode 
i premašio je u određenim granicama samodostatno, zakočenon 
zadovoljavanje postojećih potreba i obnavljanje starog nači. 
na života. On je prema svemu tome destruktivan i stalno re. 
volucionaran, obarajući sve zapreke koje bi kočile razvitak 
proizvodnih snaga, proširenje potreba, raznolikost proizvod. 
nje kao i eksploataciju i razmjenu prirodnih i duhovnih sna- 
ga« (313). 

Kapital ili duh kapitalizma je onaj koji je oduzeo prirodi 
njezin čar, njezinu emocionalnu prisnost sa čovjekom — to 
je prepustio poetskim uzdasima! — i načinio od nje podruič- 
je stalne ekspanzije u spoznaji, vladanju (»znanje je moć«) 
i korištenju. U cilju te nezajažljive ekspanzije u eksploataciii 
prirode, on je morao stalno proširivati ljudske potrebe, na- 
činiti ih što raznolikijima i zavisnijima od proizvodnje do- 
bara. Istina je da Marx u kapitalu vidi islovremeno jednu po- 
zitivnu ulogu one civilizacije koja ide u smjeru što razvije- 
nije ljudske razmjene, a s razmjenom što razvijenijih ljudskih 
sposobnosti i potreba, ali istovremeno on rađa otuđenje i pu- 
stošenje u ljudskoj nutrini. Kapital se rukovodi jedino sna- 
gom profita ili proširene reprodukcije kapitala, za što mu je 
potrebno stalno proširenje proizvodnje. 


»Vrijednost stare industrije odražava se tako da se stvara 
osnova za novu, gdje se odnos između kapitala i rada postav- 
lja u novi oblik. Dakle, istraživanje prirodc da bi se našle 
nove korisne osobine stvari; univerzalna razmjena proizvoda 
sa svim tuđim klimama i zemljama; novo (umjetno) prera- 
đivanje prirodnih predmeta čime im se daju nove upotrebne 
vrijednosti; istraživanje zemlje na sve strane, podjednako 
da bi se otkrili novi upotrebni predmeti i nove osobine starih 
(predmeta) kao sirovina, itd. Otuda razvitak prirodne zna- 
nosti do njene najviše točke; isto tako otkrivanje, stvaranje 
i zadovoljavanje novih potreba koje proizlaze iz samog dru- 
štva; kultiviranje svih osobina društvenog čovjeka i proiz- 
vodnja istih (ljudi) po mogućnosti što bogatijih po potreba- 
ma, jer bogatstvo u potrebama i odnosima — po mogućno- 
sti njihova proizvodnja kao sve totalnijih i univerzalnijih 
društvenih proizvoda (jer ako želi uživati na mnogo strana, 
mora biti sposoban za uživanje, dakle do visokog stupnja 

kultiviran) — i to je tako jedan od preduvjeta na kapitalu 
zasnovane proizvodnje« (312—313). 

Umnožavajući različite poslove i rasparčavajući stalno samu 
podjelu rada, kapital čini ljudske sposobnosti raznolikijima, 
a umnožavajući raznovrsne proizvode čini i načine potrošnje 
sve raznovrsnijima, čime uči čovjeka kao potrošača da uživa 
na različite načine u različitim stvarima. Kapital razvija, do- 
duše, svestranost u sposobnostima i uživanjima, ali to čini 
samo radi potrošnje kao takve, a ne radi dubljeg zadovolje- 
nja ljudske ličnosti. Potrošnja stoji u znaku posjedovanja i 
isticanja posjeda, a ne stvarnog obogaćenja čovjeka, zato 
Marx kaže da je kategorija »imati« neusporedivo važnija u 
kapitalizmu od kategorije »biti«. Zato potrošnja u kapitaliz- 
mu, odnosno pod vlašću novčane privrede, gdje je novac sim- 
bol bogatstva, ma koliko djelovala u smjeru raznovrsnosti, 
služi osiromašenju ili ispražnjenju pojedinca. »U građanskoj 
ekonomiji — i epohi proizvodnje koja joj odgovara — ovo pot- 
puno razrađivanje (Herausarbeitung) ljudske unutrašnjosti 
pojavljuje se kao potpuno ispražnjenje, ovo univerzalno opred- 
mećenje kao totalno otuđenje, i obaranje svih jednostranih 
ciljeva kao žrtvovanje samosvrhe (Selbstzweck) u jednu posve 
izvanjsku svrhu« (387). 

Očito je, da Marx ima veoma duboke ograde prema ekspan 
ziji proizvodnih snaga kao svestranom istraživanju i eksploa- 
taciji prirode, kao jednoj od bitnih crta kapitalizma. Koliko 
god je kapitalizam pridonio stvaranju jedne civilizacije koja 
počiva na univerzalnoj razmjeni dobara, na proširenju spo- 
sobnosti proizvodnje i potrošnje čovjeka, dakle na obogaće- 
nju nekih njegovih sposobnosti, on ga optužuje i za duboko 
osiromašenje ljudske ličnosti. Za to ima više razloga! 

Marx pledira za to da čovjek »racionalno uredi svoj pro- 
met s prirodom«: »Kao što god divljak mora da se bori s 
prirodom da bi zadovoljio svoje potrcbe, da bi održao i re- 
producirao svoj život, tako to mora činiti i civilizirani čo- 
vjek, i on to mora u svim društvenim oblicima i pod svim 
mogućim načinima proizvodnje. S njegovim razvitkom pro- 
širuje se ovo carstvo prirodne nužnosti, jer se uvećavaju 
potrebe; ali se u isto vrijeme uvećavaju proizvodne snage 
koje te potrebe zadovoljavaju. Sloboda sc u ovoj oblasti može 
sastojati samo u tome da udruženi čovjek, udruženi proizvo- 
đači, racionalno urede (!) ovaj svoj promet s prirodom, da 
ga dovedu pod zajedničku kontrolu (!), umjesto da on njime 
gospodari kao neka slijepa sila; da ga vrše s najmanjim utroš- 

kom snage i pod uslovima koji su najdostojniji i najadek- 
vatniji njihovoj ljudskoj prirodi. Ali to uvijek ostaje car- 
stvom nužnosti. S onu stranu njega počinje razvitak ljudske 
snage, koja je svrha samoj sebi, pravo carstvo slobode, ali 
koje može da procvjeta samo na onom carstvu nužnosti kao 
svojoj osnovi. Skraćenje radnog dana jest osnovni uslov.« 
(Kapital, sv.3., str. 756) 


Iz ovoga stava u »Kapitalu«, više nego iz bilo kojeg drugog, 
sasvim jasno proizlazi da Marx ne shvaća »proizvodnju radi 
proizvodnje« bitnom crtom čovjeka niti izrazom njegove su- 
štine. Proizvodnja kao oblik razmjene tvari s prirodom je 
nužna borba za opstanak, i osnovni je cilj čovjeka da tu 
razmjenu stavi pod svoju racionalnu kontrolu, ali kontrolu 
kojom ne vlada individualni nego zajednički interes čovjeka. 
Ova zajednička kontrola je to opravdanija, jer je on vrši u 
ime slobodne zajednice proizvođača, koja je izraz njegove 
osnovne prirode, pa se s ovom svojom društvenom prirodom 
kao životnim oblikom postojanja odnosi prema vanjskoj pri- 
rodi kao vanjskoj nužnosti. Kontrola i ograničenje ovdje je 
prirodna nužnost i nužno znači ograničenje njegove slobode. 
Kad bi čovjek svoju pravu slobodu izražavao kroz proizvod- 
nju, kroz neprekidni lanac opredmećivanja svojeg stvarala- 
štva u industrijskom procesu, tada bi ova kontrola i ograni- 
čenje značila i sputavanje lične slobode. Međutim, Marx pro- 
blem ljudske slobode ne vidi u takvoj vrsti stvaranja ili pro 
izvodnje. Carstvo slobode počinje iznad ove sfere nužnosti. 
Biološki ili prirodni uvjeti ljudske egzistencije u obliku ljud- 
ske zajednice i ograničenja u proizvodnji dio su »carstva nuž- 
nosti« iznad kojega tek počinje »pravo carstvo slobode«, pod- 
ručje gdje će čovjek moći »razviti ljudske snage«. Čovjek nije 
po svojoj biti, kao što neki misle, Homo sapiens industrialis 
ili prije svega »radno ili tehničko biće«. Vezanost čovjeka uz 
tehniku može se prihvatiti bez rezervi samo ako se u osnovu 
ljudske prirode stavi da je on i Homo ludens, ako se shvati 
da je njegova tehnička era započela s automatima-igračkama, 
pa da će vjerojatno i tako završiti! 


Industrijska proizvodnja vezana je nužno za određeni dru- 
štveni sistem, i to kapitalistički. Kao takva ona ima pozitiv- 
ne i negativne crte. Pozitivne su u tome da razvija svjetsku 
razmjenu, raznolikost ljudskih sposobnosti i svestranost ljud- 
skog uživanja. Negativne su da je izvor otuđenja, jer stvara 
dobra koja su zasnovana na privatnom vlasništvu, na gomi- 
lanju apstraktne vrijednosti kao što je novac, te da jednu 

apstraktnu kategoriju »imanja« suprotstavlja neposrednim 
konkretnim oblicima ljudskog prisvajanja prirode, odnosno 
uživanja u potrošnim dobrima. Industrija otkriva otuđeni od- 
nos čovjeka prema prirodi, i ona je sama oblik otuđene 
prirode. 

»Industrija je stvarni povijesni odnos prirode i otuda pri- 
rodne znanosti prema čovjeku: stoga je ona shvaćena kao 
egzoteričko otkrivenje ljudskih bitnih snaga, zato i ljudska 
suština prirode ili prirodna suština čovjeka biva shvaćena, jer 
prirodna znanost gubi svoj apstraktno-materijalni ili prije 
idcalistički smjer i postaje osnova ljudske znanosti, kao što 
je već postala sada — iako u otuđenom obliku — osnova zbilj- 
skog ljudskog živola, a jedna baza za život, a druga za zna- 
nost je od početka laž. Ona koja se nalazi u ljudskoj povi- 
jesti — mjestu rođenja prirode koja postaje ljudskim dru- 
štvom — prava je priroda čovjeka, stoga je priroda, kakva 
je pomoću industrije — iako u otuđenoni obliku, prava antro- 
pološka priroda.« (»Filozofsko-ekonomski rukopisi, Kroncr, 
str. 304.) 

Stvaralačka i proizvodna djelatnost čovjeka koja dolazi do 
izražaja u industriji otkriva u antropološkom smislu pravu 
prirodu čovjeka, i zato je — to valja imati na pameti u vri- 
jeme kad je on polemizirao s romantičarskim shvaćanjima 
da je industrija kao takva otuđenje čovjeka od njegove prave 
prirode — neosnovano industrijsku djelatnost suprotstavljati 
čovjekovoj prirodi, kao razlog povratka u neko predindustrij- 
sko stanje, kao neka vrsta J. J. Rousseuovog »povratka pri- 
rodi«, gdje sc proizvodnja održava na nivou pojednostavnje- 
ne * zemljoradnje. Razvitak je industrije izraz pravih prirod- 
nih sposobnosti čovjeka. Međutim, u induslriji se te sposob- 
nosti očituju u otuđenom obliku. Pa gdje je, u stvari, izvor 
ovoga otuđenja, ako on vije u industrijskoj proizvodnji kao 
takvoj? Marx jasno odgovara na ovo pitanje: 

»Naglasak nije stavljen na opredmećenje, već na otuđenje 
(potcrtao Marx), izvlaštenje, ospoljenje, na ne-radniku-pri- 
padajuće (Das Entfremdet-Entaiissert-Veraiissert-sein, Nicht- 
-dem-Arbeiter-Zugehorigen) što pripada personificiranim pro- 
izvodnim uvjetima, tj. kapitalu-pripadajuće, na golemu dru- 
štvenu moć koja je društveni rad suprotstavila samom 
scbi kao jednom svojem momentu.« (Nacrti, str. 715.) Sada 
je očito da se otuđenje ne moze tražiti u proizvodnji kao tak- 
voj nego u načinu kako ljudi kao ljudi, odnosno kao društve- 
na zajednica, posreduju između sebe i prirode u procesu pro- 

izvodnje. To posredovanje nije uvjetovano nekim objektivnim, 
znanstvenim, tehnološkim procesom, nego »personificiranim 
proizvodnim uvjetima«, to jest odnosima među samim lju- 
dima, odnosima između kapitala i najamnog rada, odnosima 
na kojima počiva proizvodnja viška vrijednosti i kapitala. 
Zato što je čovjek došao u sukob sa svojim društvenim 
odnosima, sa svojom vlastitom društvenom prirodom u ok- 
viru kapitalističkih odnosa, i sama je proizvodnja dobila je- 
dan otuđeni, neprirodni oblik. Razumije se da primjena pri- 
rodnih znanosti, a time i industrije u ovakvim otuđenim, ka- 
pitalističkim uvjetima nije nešto ravnodušno prema čovjeku 
i drušivu, i da se čovjek kao prirodoznanstvenjak ili kao in- 
dustrijski organizator ne može odnositi ravnodušno prema 
izvorima otuđenja, prema eksploatatorskom karakteru pro- 
izvodnje. To je razlog da Marx odbacuje ideju, koja se danas 
u pozitivističkim krugovima veoma često zastupa, o »nauci 
lišenoj vrijednosti«, jer po njemu ne može postojati »jedna 
baza za život a druga za znanost«! 


Ako je iskrivljeni odnos čovjeka prema prirodi i, dosljedno, 
prema vlastitoj prirodi, uvjetovan otuđenjem koje leži u ka- 
pitalističkom karakteru proizvodnje, postavlja se pitanje, na 
koji sc način ponovo uspostavlja jedan neotuđeni odnos? Na 
koji se način uklanja otuđenje i ostvaruje jedan autentičan 
odnos? Čini se da se Marx i u ovom pitanju vraća na svoju 
antropološku koncepciju — rješenje treba tražiti u uspostav- 
ljanju prave ljudske zajednice. 


»Dokidanje samootuđenja ide istim putem kao i samootu- 
đenje«, upozorava nas Marx. To znači da u tom procesu mo- 
ramo započeti s ukidanjem privatnog vlasništva. Ali ne tako 
da se ovo privatno vlasništvo najprije generalizira, načini 
vlasništvom svih ljudi, dakle ne kao etatizacija privatnog vlas- 
ništva, nego da se dokine svaki oblik najamnog rada, koji se 
etatizacijom i dalje zadržava, a koji nameće čovjeku jedan ni- 
velizirajući ideal, jednu »određenu ograničenu mjeru«. Doki- 
danje privatnog vlasništva mora sačuvati nezavisnost i bo- 
gatstvo pojedinca. Dakle, dokidanje klasnih razlika, ali oču- 
vanje individualnih razlika. Također i dokidanje razlika iz- 
među tjelesnog i duhovnog rada, što je moguće samo u tak- 
voj radnoj zajednici gdje pojedinci mogu sukcesivno vršiti 
sve funkcije u vezi s proizvodnjom i potrošnjom, dakle jedan 
tip samoupravne proizvodne zajednice. Ono što Marx uvijek 
veoma dosljedno uzima kao rezultat ili normu, odnosno kao 
bitni faktor posredovanja u procesu razotuđenja, jest ljudska 

zajednica, ali autonomna i slobodna zajednica, s jedne stra- 
ne, i ostvarenje istinskih ljudskih potreba nasuprot izopače- 
nim ili umjetnim potrebama koje stvara kapitalističko tržište 
ili masovna proizvodnja. 

Ovo su dva ključna pojma u Marxovoj antropologiji i ne- 
ophodna za razumijevanje procesa otuđenja i razotuđenja. 
Međutim, odmah je vidljivo da su oni također bitni momenti 
u kritici onog proizvodnog duha jli industrijalizma koji po- 
čiva na »proizvodnji radi proizvodnje«, dakle da uvode sasvim 
određene granice u ponašanje čovjeka kao proizvođača, čo- 
vjeka koji prerađuje prirodu i stavlja je sebi u službu. Pro- 
metejski karakter Marxovog humanizma leži u tome da oslo- 
bađa čovjeka kao proizvodno i sivaralačko biće, ali samu 
proizvodnju i stvaranje stavlja u službu ostvarenja ljudske 
zajednice i čovjeka s »ljudskim potrebama«. Tu možemo na- 
vesti onaj poznati stav iz »Filozofsko-ekonomskili rukopisa« 
o smislu komunizma. 


»Komunizam kao pozitivino ukidanje privatnog vlasništva, 
kao ljudskog samootuđenja i stoga kao zbiljsko prisvajanje 
ljudske suštine pomoću i za čovjeka; stoga kao dovršeno, 
svjesno i čitavog bogatstva dosadašnjeg razvitka nastali po- 
vratak čovjeka za sebe kao društvenog, to jest ljudskog čo- 
vjeka, Ovaj komunizam je kao dovršeni naturalizam = huma- 
nizam, kao dovršeni humanizam = naturalizam on je istij- 
sko razrješenje spora čovjeka s prirodom i s čovjekom, istin- 
sko razrješenje spora između nastanka i suštine, između slo- 
bode i nužde, između individue i vrsie. Tek razriješena za- 
gonetka povijesti ukazuje se kao ovo rješenje. U ovom pri- 
rodnom odnosu vrste odnos je čovjeka prema prirodi njegov 
neposredni odnos prema drugom čovjeku, kao što je i odnos 
prema čovjeku njegov odnos prema početku njegova vlastita 
prirodna određenja. U ovom odnosu pojavljuje se na osjetilni 
način, reducirano na očiti faktum, koliko je čovjeku ljudska 
suština postala prirodom ili koliko je priroda postala čovjeku 
ljudskom suštinom. Iz tog odnosa možemo dakle prosuditi 
sve stupnjeve oblikovanja čovjeka.« (Ibid. str. 294—295.) 


Doista, mogli bismo navesti niz Marxovih stavova iz »Nje- 
mačke ideologije«, »Kritike Hegelove filozofije prava«, »Kapi- 
tala«, »Teorija o višku vrijednosti« gdje Marx za različite ob- 
like otuđenja čovjeka preporučuje uvijek povratak na jednu 
istinsku ljudsku zajednicu, gdje čovjek na neposredni način 
zadovoljava kao društveno biće svoje potrebe i gdje ih može 
zadovoljiti samo kao društveno biće (tako, na primjer, polre- 

bu da bude proizvođač potrošnih dobara da bi preživio!). Mi- 
»limo da su ti stavovi dovoljno poznati, a i jasni nakon već 
ovdje izloženoga, pa je suvišno ovdje navoditi ih. 


Ad 3) — Ovdje dolazimo do pitanja, koje još jače upućuje 
na Marxovo shvaćanje ne samo o podređenosti industrije ljud- 
shoj zajednici, nego industrijskoj djelatnosti kao vidu stalnog 
progresa, kao oblika »otvorenog sistema« koji ne poznaje gra- 
nice i ograničenja, koji isključuje stav o »nultom rastu« pro- 
izvodnje, koji zastupaju danas autori koji imaju u vidu ko- 
načnost proizvodnih resursa i teže jednom stabilnom ljud- 
skom društvu. Mogli bismo u prvi mah pomisliti da je Marxu, 
koji je u velikoj mjeri stajao pod utjecajem romantičkog pro- 
metejskog optimizma u pogledu stalnog rasta ljudskih pro- 
izvodnih snaga, takva vizija društva koje se zaustavlja u svo- 
jem industrijskom rastu morala biti potpuno strana. Međutim, 
postoje izjave Marxa koje govore u prilog suprotne teze. Po- 
gotovu, ako shvatimo da je Marx u svojim estetskim shvaća- 
njima bio pod jakim utjecajem neoklasicizma, naročito Win- 
ckelmanna, i da je u pitanju estetski ideal koji čovjeka tretira 
kao »mikrokozmos«, kao zatvorenu, u sebi smirenu i harmo- 
ničnu cjelinu. Nije potrebno isticati da već sama ideja zajed- 
nice kod Marxa nosi jake crte zatvorenosti, bilo da se radi o 
»prvobitnoj zajednici« ili o grčkom polisu, čiji ideal se provlači 
dosljedno sve do Pariške komune, a u pitanju je uvijek jedno 
prostorno zatvoreno društvo, čija unutrašnja diferencijacija 
nije uvjetovana društvenim koliko personalnim ili individual- 
nim procesima, to jest nije ideal toga društva stalno materi- 
jalno bogaćenje nego »bogate ličnosti« po svojim prvenstveno 
osjetilnim i duhovnim potrebama, dakle jedna vrsta hedo- 
nizma na načelima antikne harmonije a ne industrijskog luk- 
suza i rasipanja! 

Govoreći o antiknom nazoru o svijetu i odnosu prema bo- 
gatstvu, Marx kaže da bogatstvo putem obrade zemlje nije 
nikad bila glavna briga starih autora, iako Katon piše kako se 
najbolje obrađuje zemlja, a Brutus kako će najbrže utjerati 
kamate. Njihova glavna briga je »koji način vlasništva stvara 
najbolje građanc«. Briga za građanske vrline dolazi uvijek 
ispred brige o bogaćenju. »Tako izgleda stari nazor o svijetu, 
u kojem se usprkos ograničenim nacionalnim, religioznim, po- 
litičkim određenjima čovjek pojavljuje kao cilj proizvodnje, 
vrlo uzvišen uspoređen s modernim svijetom, gdje se proiz. 
vodnja pojavljuje kao svrha čovjeka a bogatstvo kao cilj pro- 

izvodnje. Ali, u stvari, ako zanemarimo ograničeni buržoaski 
oblik, što je bogatstvo drugo ako ne u univerzalnoj razmjeni 
rođena univerzalnost potreba, sposobnosti, užitka, proizvod- 
nih snaga, itd. pojedinaca? Puni razvitak ljudske vlasti nad 
prirodom, nad takozvanom prirodom, kao i nad vlastitom 
prirodom?(!)« I podvlači da se radi o razrađivanju »vlastitih 
stvaralačkih dispozicija«, što je očito nešto drugo nego in- 
dustrijska proizvodnja, i zaključuje ovo razmatranje o pra- 
vom bogatstvu ovako: »U građanskoj ekonomiji — i epohi ko- 
ja njoj odgovara — izgleda ovo puno razrađivanje (Heraus- 
arbeitung) ljudske unutrašnjosti kao potpuno ispražnjenje, 
ovo univerzalno opredmećenje kao totalno otuđenje, a raza- 
ranje svih određenih jednostranih ciljeva kao žrtvovanje sa- 
mosvrhe za jednu čisto izvanjsku svrhu. Stoga izgleda, s jed- 
ne strane, stari djetinji svijet kao nešto više. S druge strane, 
on je to u svemu onome gdje se traži zatvoreni lik, oblik i 
dato ograničenje(!). On je zadovoljenje na jednom ograniče- 
nom stajalištu; dok moderni svijet ostaje nezadovoljan, ili 
tamo gdje izgleda zadovoljan, u sebi je prost.«« (Nacrti, str. 
387.—388.) 


Marx nije dalje razradio ovu misao, da bi nam pokazao koje 
su to situacije gdje se traži »zatvoreni lik i oblik te dalo 
ograničenje«, ali je očito da nema u vidu samo estetsko obi 
kovanje nego zivotno oblikovanje kao takvo, i zato mu se 
stari svijet, usprkos njegovoj nediferenciranosti, čini visim od 
modernoga svijeta. Marx nije imao prilike da razmislja o 
graničnim situacijama“ ,;,;iske egzistencije, jer se u niegovo 
vrijeme ove situacije +4 / još pojavljivale, ali je nosio u sebi 
ideal jedne harmonične ljudske egzistencije, gdje stvaralački 
nemir i napredovanje pada na unutrašnje, duhovne ljudske 
snage, a ne na jednu beskonačnu »vanjsku svrhu«, kao što je 
eksploatacija prirode i gomilanje materijalnog bogatsiva. Za- 
dovoljavanje na ovaj način čini mu se »prosto«, nedostojno 
čovjeka. Uostalom, Marx podvlači na jednom mjestu misao 
da je »istinski bogata jedna nacija onda kad sc umjesto 12 
sati radi 6 sati. Wealth nije zapovijedanje nad viškom radnog 
vremena (realno bogatstvo), već raspolozivo wiijeme izvan 
potrebnoga u neposrednoj proizvodnji, za svakog pojedinca i 
za čitavo društvo.« (Ibid. str. 594.) Smisao ljudskog bogatstva 
nije da učestvuje u proizvodnoj aktivnosti, nego da razvijena 
proizvodna moć industrije stvori slobodno vrijeme, vrijeme 
za dokolicu. Slobodno vrijeme kao čista suprotnost »nužnome 
vremenu« rada, kako bi se održao u životu. 

Nakon svega rečenoga postaje nam jasnije što znači u 
Marxovom djelu izjednačavanje humanizma i naturalizma, 
bezgraničnog ljudskog stremljenja k savršenstvu i ograničenje 
ljudske egzistencije u konačnoj prirodi. »Razrješenje suprot- 
nosti između povijesti i prirode.« 


30. »Stabilno društvo« kao revolucionarna suprotnost 
»potrošučkom društvu« 


Strucnjaci koji su se zamislili nad suvremenim problemima 
ljudskog nadzivljavanja predlažu da se izmijeni radikalno sa- 
dasnji razvojni trend društva, da se tendenciji stalnog rasta 
s proizvodnom i populacionom ekspanzijom suprotstavi »sta- 
bilno društvo« koje će zaustaviti sadašnju industrijsku i po- 
pulacionu ekspanziju i uspostaviti ravnotežu između čovje- 
canstva i prirodnih uvjeta postojanja. Nasuprot tendenciji 
rasta valja istaknuti zaustavljanje rasta ili »nulti rast« dru- 
stva. Vidjet ćemo da to ne znači zaustavljanje evolucije, od- 
nosno daljnje tehnološke i društvene evolucije i diferencija- 
cije društva, nego samo zaustavljanje volumena sadašnjeg čo- 
vječanstva na određene granice, možda nešto više od današ- 
njih; jer se rast ne može zaustaviti preko noći, ili nešto niže, 
jer bi najiđealnije stanje predstavljalo ono koje bi išlo za 
smanjenjem sadašnje gustoće starvranja po velegradovima. 

No, da li je za nas uopće prihvaiš/ja ideja »stabilnog dru- 
Stva«, bez obzira na nužnost da se ono zbog samoodržanja 
ljudske vrste nametne? Nisu li konzervativci oduvijek govorili 
O »stabilnom društvu«, koje je za njih značilo prije svega 
»društvo reda« (od A. Comtea na dalje), nešto suprotno sva- 
koj revolucionarnoj koncepciji društva? Međutim, ne nazire 
li se u svim utopijskim teorijama o budućem društvu, u za- 
mišljanju jednog idealnog komunističkog društva vizija jed. 
nog »stabilnoga« ili »harmoničnog« društva? 

Uklonimo, dakle, najprije neke nesporazume! Pod pojmom 
»stabilnog društva« ne radi se o društvu kakvo priželjkuju 
čuvatelji »društvenog rcda«, nego se radi prije svega o drit 
štvu koje je uspostavilo ravnotežu s prirodom 1 vlastitini raz- 
vojnini mogućnostima, ukoliko se te mogućnosti shvate kao 
cisto izvanjski ili materijalni odnos sa životnom okolinom. 

Ideju stabilnog društva nalazimo već kod antiknih filozofa, 
pa je Aristotel smatrao da je veličina jedne države veoma važ- 
na za njenu stabilnost i savršenost, jer »države imaju svoje 
granice kao što ih imaju i druge stvari, biljke, životinje, gra- 
đevine«, a znamo da je J. J. Rousseau smatrao da se najbolji 
i najdemokratskiji poredak postiže ako država nije niti pre- 
velika niti premala, jer veličina izaziva ambicije za osvaja- 
njem, a malenost rađa osjećaje manje vrijednosti. 

No, ovdje sada imamo posla sa suvremenim industrijskim 
društvom i problem stabilnog društva ne postavlja se u od- 
ređenc geografske granice nego se on odnosi na čitavo čovje- 
čanstvo, to jest na planetarnu organizaciju ljudi.  Stabilno 
društvo može biti samo svjetsko stabilno društvo. Bitni pro- 
blemi biološke egzistencije suvremenog čovječanstva mogu se 
riješiti samo u svjetskim razmjerima, u prirodnim granicama 
ljudskog ekosistema. 

Autori iz Rimskog kluba smatraju da stabilno društvo znaci 
ravnotežu između dvije suprotne sile. »... Suprotne sine su 
one od kojih jedne izazivaju porast pučanstva 1 zaliha kapi 
lala (želja za većim obimom obitelji, niska kontrola rađanja, 
visoka stopa ulaganja kapitala), a druge su one što izazivaju 
opadanje pučanstva i zaliha kapitala (pomanjkanje hrane. 
zagađivanje, visoka stopa pada cijena ili zastarjevanja). Rijeć 
kapital valja shvatiti zajedno kao kombinirane usluge, in- 
dustrijski i poljoprivredni kapital. Stoga je za definiciju glo- 
balne ravnoteže osnovno da su pučanstvo i kapital bivstveno 
stabilni, da postoji kontrolirana ravnoteža sa silama koje žele 
da ih povećaju ili smanje.« (Op. cit. str. 171.) 

Ova definicija stabilnog slanja pretpostavlja konstaninost 
pučanstva i kapitala (u smislu svih društvenih ulaganja), ali 
ona još ništa ne kaže na kojem je nivou ova ravnoteza uspo- 
stavljena. Utvrđivanje ovoga nivoa zavisi od niza faktora, kao 
što su ograničenost prirodnih resursa, optimalna raspodjela 
ljudi u prostoru, kvalitet samog života, socijalno i političko 
izjednačavanje životnog standarda među raznim narodima. 
Znamo da danas najveći otpor protiv ograničavanja privred- 
nog rasta dolazi iz industrijski nerazvijenih zemalja, koje zele 
dostići životni standard najrazvijenijih zemalja. Naravno da 
će i oni biti spremni prihvatiti određeni nivo razvoja, ali pod 
uvjetima pravedne raspodjele resursa, odnosno izjednacava- 
nja životnog standarda u svjetskim razmjerima, problem na 
koji ćemo se još vratiti. 

Međutim, onoga časa kad smo prihvatili ideju »stabilnog 
drustva«, prekinuli smo gledanjem na rast proizvodnih snaga 
kao na stalni 1 neograničeni proces, prihvatili smo ideju da 
stvaranje viška vrijednosti ne može biti više osnovni pokre- 
tac ljudskoga društva. Mi smo tada prihvatili načelo konstant- 
nosti pucanstva 1 društvenog kapitala (materijalnog nivoa bla- 
sostanja) i prekinuli s jednim od bitnih načela industrijskog 
društva! Potrebno je da budemo svjesni što to znači za dru- 
»tvenu organizaciju budućeg čovječanstva. 

Valja odmah dodati da marksistima ova ideja o jednom 
stanju gdje stvaranje viška vrijednosti neće više biti osnovni 
pokretac drustvenog razvoja nije strana. Naprotiv, oni su je 
uvijek uzimali kao jedan od kriterija komunističkog društva. 
Podsjetimo samo na izjavu Marxa u »Nacrtima« gdje kaže 
da je u visoko razvijenoj proizvodnji »rad prestao biti u ne- 
posrednom obliku izvor bogatstva, te prestaje i mora presta- 
li rad da bude njegova mjera (bogatstva) i stoga prometna 
viljednost mjera upotrebne vrijednosti. Višak radne mase 
prestao je biti uvjet za razvitak općeg bogatstva, kao što 
je preslao biti i nerad nekolicine za razvitak općih moći ljud- 
ske glave.« (Str. 593, potcrtao Marx.) Ono što od rada preo- 
staje u razvijenom društvu je »nužni rad« koji je neophodan 
za odrzavanje i reprodukciju ljudske zajednice. Za ovaj vid 
rada ostaje velika vjerojatnost da neće nikada iščeznuti, a 
isto tako da će dobiti isto toliko intelektualni kao i manuelni 
vid, te da će ga vršiti svi ljudi, to jest da će počivati na jed- 
nakosti manuelnog i intelektualnog rada. Intelektualni rad 
ili »razvitak općih moci ljudske glave« neće više biti privilegij, 
kao što podvlači Marx, nerada nekolicine, 

Ostvarivanje jednog »stabilnog društva« s konstantnošću ži- 
votne reprodukcije ljudi i njihove okoline ne znači nikako ko- 
nac tehnološkog razvitka, koji pretpostavlja već po samoj 
svojoj prirodi razmjenu čovjeka s prirodom, i autori iz Rim- 
skog kluba navode da će se on sastojati u slijedećim zadaci- 
ma: 


— stvaranje novih metoda u prikupljanju otpadaka, da bi 
se smanjilo zagađivanje te iskorišteni materijal osposobio 
za reciklažu; 

— stvaranije efikasnijih metoda za reciklažn kako bi se sma- 
njile stope iscrpljivanja resursa; 

— bolji nacrt proizvoda da se produži njihovo trajanje i 
omoguci laki popravak, tako da se smanji stopa obescjenji- 
vanja kapitala (odnosno produži amortizacioni rok, R. S); 

—- bolje korištenje Sunčeve energije, izvora energije koji 
najmanje zapađuje okoliš; 

— usavršavanje metoda prirodne kontrole zaraza, zasnova- 
nih na boljem shvaćanju ekološke povezanosti životnih pro- 
Cesa; 

— napredak u medicini koji će smanjiti stopu smrtnosti, 


— napredak u kontraceptivnim sredstvima koji će olakšati 
izjednačavanje stope rađanja s opadajućoni stopom smrt- 
nosti (str. 177). 


Koliko god ovi prijedlozi izgledali razumni i skromni, oni 
u stvari pogađaju logiku društva zasnovanog na neprestanoj 
akumulaciji viška vrijednosti, a 10 znači na jednom neobuz- 
danom rastu proizvodnje. Ono na što se najčešće danas pozi- 
va industrijsko društvo, kako u kapitalizmu iako i u socija- 
lizmu, jest da je stalni rast proizvodnje osnovni uvjet da se 
dođe do društvene jednakosti. Autori koji predlažu »stabilno 
društvo« znaju da je to upravo ona »ideološka zamka« koja 
uvjetuje ne samo stalni rast neuravnoteženosti čovjeka s pri- 
rodom nego i nejednakosti među ljudima. Da se jaz između 
»bogatih« i »siromašnih nacija« danas sve više produbljuje, 
notorna je činjenica! Stoga sasvim opravdano ovi autori upo- 
zoravaju: 

»Jedan od najčešće prihvaćenih mitova jest da nase sadas- 
nje društvo pruža obećanje da će nastavljanje sadašnjeg ob: 
lika rasta dovesti do ljudske jednakosti. Mi smo pokazali u 
raznim dijelovima ove knjige da sadašnji oblici rasta pucan- 
stva i kapitala danas povećavaju jaz između bogatasa 1 siro- 
maha u svjetskim razmjerima, te da će konačni rezultat sial- 
nog napora da rastemo prema sadašnjem uzorku biti kata- 
strofalni slom.« (Op. cit. str. 178.) 

Ispitivanja FAO su potvrdila jednu činjenicu, koja je inače 
poznata iz ponašanja ljudi u teškim situacijama, naime da 
onda kad količina hrane opada, da se i raspodjela vrši na sve 
nejednolikiji način, to jest na štetu onih siromašnijih 1 vecih 
porodica. Ljudi se ponašaju u većini postojecih drustava po 
logici nadživljavanja, pri čemu siromašniji slojevi uvijek gore 
prolaze. A darvinističku logiku ponašanja, koja tvrdi da je 
to »prirodni zakon«, možemo ukloniti onoga časa kad posla- 
vimo kao normu ljudskog ponašanja ne slihijnost razvitka 
nego racionalnu ravnotežu u reprodukciji svih pojedinaca. 
Upravo postavljanje granica rasta namece tada i stav: »Kad 
smo došli do određene granice i nema izgleda da ce netko 

ili svi, u ime sposobnosti, sutra imati više, tada moramo rav- 
nomjerno raspodijeliti ono čime raspolažemo« Ova logika 
pravedne raspodjele uvijek se je čovječanstvu nametala u 
graničnim ili kritičnim situacijama — u slučaju rata, gladi, 
zatvorenog prostora, ograničenih rezervi, itd. — i odnos prc- 
ma takvoj graničnoj situaciji postaje osnovni moral stabilnog 
društva. Herman E. Dale ističe: 


»Iz više razloga u stacionarnom stanju bit će važan pro- 
blem raspodjela, a ne proizvodnja. Problem relativnog udjela 
ne može se više izbjeći pozivajući se na rast. Argument da će 
svatko biti sretan dok njegov apsolutni udio u bogatstvu ra- 
ste, bez obzira na njegov relativni udio, neće više biti valjan... 
Stacionarno stanje će postavljati manje zahtjeve na resurse 
u našoj okolini, ali mnogo veće zahtjeve na naše moralne 
resurse.«* 

Dok će ograničavanje rasta u pogledu eksploatacije prirode 
biti nametnuto samom »prirodnom nužnošću«, bez obzira da 
li će to čovjek željeti ili ne, dotle je pitanje jednakosti u ras- 
podjeli postojećih resursa doista prije svega socijalno pita- 
nje. Mobilizacija »moralnih snaga« kao takvih ne bi nas mo- 
gla ispuniti suviše velikim optimizmom, jer smo vidjeli da 
svi apeli da se zabrani proizvodnja atomskih bombi i ograniči 
naoružanje, iako su ljudi u tom pitanju sigurno suglasni, nisu 
doveli ni do kakvih praktičkih rezultata, Da li će pitanje rav- 
nopravne raspodjele u nacionalnim i međunarodnim razmje- 
rima dovesti do povoljnijih rezultata, zavisi od mnogobrojnih 
faktora, koje valja ozbiljno ispitati. Dosad se ovaj problem 
pokazao kao odlučujući u svim socijalnim revolucijama — 
kad su ljudi vidjeli da neravnopravna raspodjela znači nepo- 
srednu eksploataciju čovjeka i ugrožavanje njegovih mini- 
malnih životnih uvjeta. Međutim, ono što sprečava danas tak- 
vu pobunu jest upravo činjenica da u većini bogatih nacija 
ljudi nisu svjesni da im prijeti neka veća nevolja u pogledu 
njihova životnog standarda, već su naprotiv stalno uspavlji- 
vani od ideologa »potrošačkog društva« kako postoji perspek- 
tiva stalnog obogaćivanja ili porasta životnog standarda, ie 
da za takav razvitak ne postoje nikakve ozbiljne zapreke. 

Liberalni kapitalizam je smatrao da je nejednakost prirodna 
posljedica borbe za opstanak, u kojoj sposobniji napreduju 
i obogaćuju se, a nesposobni osiromašuju i propadaju, a što 

40 Herman E. Dale, »Toward a Stationary-State Economy, u The Patient 


Earth, ur. John Harte i Robert Socolow, New York, Holt, Rinehart and 
Winston, 1971. 

kao takvo može poboljšanju vrste samo koristiti. Suvremeni 
kapitalizam ne pokušava više da brani nejednakost socijalno- 
-darvinističkim razlozima, ali nastoji stvoriti uvjerenje kako 
je ova pojava u iščezavanju zahvaljujući stalnom napretku 
proizvodnje i podizanju životnog standarda. Rast proizvodnje 
postao je univerzalna utjeha i lijek za sve bolesti koje rađa 
kapitalizam. 

»Ekonomski credo američkog liberalizma — kaže J. Gal 
braitli — jest podizanje proizvodnje. To se odnosi, zapamti- 
mo, na globalnu proizvodnju, Raspodjela proizvoda koja se 
dobiva na taj način — pitanje da se zna kome su namijenjeni 
— potpuno je sekundarna stvar, Otvoreno ga postavljati, čini 
se gotovo nazadnjačka stvar.«*" 


Zato se podizanje proizvodnje još uvijek smailra prvom dru- 
štvenom i moralnom obvezom svakog poduzetnika, iako inače 
u privatnoj sferi života duh potrošnje i hedonistički odnos 
prema životu slabi sve više onu puritansku predanost akumu- 
laciji materijalnih dobara. Još se uvijek i u vrijeme »društva 
obilja« mogu čuti prigovori kao što je ovaj: »Imamo resurse 
i strojeve, znanosti i tehnike koje dozvoljavaju proširenje 
proizvodnje i potrošnje s ubrzanim ritmom, što odgovara 
brzom porastu našeg pučanstva. Ali mi se ne koristimo do- 
voljno smjelo ovom povijesnom prilikom." 


Visoka stopa ekonomskog rasta opravdava se kako pobolj- 
šanjem života za široke mase tako i teorijom »punog zaposle- 
nja« (Keynes), iako je ono praćeno kontinuiranom  inflaci- 
jom, koja osiromašuje široke slojeve u prvom redu, i stvar- 
nim prikrivanjem golemih razlika u prihodima privilegiranih 
slojeva društva i ostalih. Međutim, stalni porast proizvodnje 
traži i odgovarajuću potrošnju, pa se ljudi pretvaraju sve više 
u potrošače. Već je Marx rekao da je radnik radna snaga pri- 
je svega za kapitalista koji ga zapošljava, dok je za druge 
kapitaliste prvenstveno potrošač. Otuda interes kapitalizma 
da poveća moć potrošnje, kako se proizvodna mašina ne bi 
zaustavila. Stalno ubrzavanje ove mašine opravdava se stal- 
nim porastom ljudskih potreba. Pokušava se sugerirati dru- 
štvu da stvarno rastu stalno potraživanje ili potrebe ljudi, a 
industrija se trudi samo da ih zadovolji, dok je, u stvari, si 
tuacija suprotna: proizvodnja diktira stvaranje potreba. Ka- 


so John K. Galbraith, »L'Ere de l'opulence«, francuski prijevod u The 
Affluent Society, izd. Calmann-Levy, Paris, 1961, str. 180. 

Hi Uvod u »Consumption — Key to Full Prosperity«, za konferenciju o 
ekonomskom progresu, 1957, objavljeno u ADA World, maj 1957. 

pitalisti govore: »Ljudi traže sve više potrošnih dobara, a mi 
se trudimo da ih što masovnijom proizvodnjom zadovoljimo. 
Koncentracija kapitala je samo jedna od neizbježnih poslje- 
dica ovog procesa.« A, u stvari, proces se odvija tako da po- 
stoji stalna neutoljiva težnja za što većom koncentracijom 
kapitala, što uvjetuje masovnu proizvodnju, i da takva pro- 
izvodnja nameće ljudima potrebu za kupovanjem proizvede- 
nih stvari. Galbraith razotkriva da suvremena teorija potraž- 
nje, kakvu zastupaju ekonomisti u službi masovne proizvod- 
nje, stoji na gledištu da se, kad je čovjek jednom zadovoljio 
»fizičke potrebe«, pojavljuju »psihološke potrebe« koje nikad 
ne možemo zadovoljiti ili, barem, ne postoje nikakvi znaci da 
bi te potrebe proizvodnji rekle »dosta«. Te je potrebe »ne- 
moguće« zadovoljiti već i zbog toga što ih sami proizvedeni 
proizvodi izazivaju. Potrebno je samo na bio kakav način 
svratiti pažnju potrošača na takav proizvod i u njemu će se 
odmah roditi potreba! Ideolozi masovne potrošnje smatraju 
da leži u ljudskoj prirodi da stalno želi »više i novo«, pa od- 
bijaju mišljenje da se radi o stvaranju »umjetnih potreba«. 

»Narod je u Sjedinjenim Državama — Kaže Vance Packard 
— postao u izvjesnom smislu nacija na tigru. Njega uče da 
troši sve više i više ili ga opominju da se njegova krasna eko- 
nomska mašina može okrenuti protiv njega i prožderati ga. 
Njega treba malo-pomalo uvjeriti da lična potrošnja mora 
biti sve viša, bez obzira da li ima potrebu za nekim proizvo- 
dom ili ne. Od njega to traži njegova stalno ekspandirajuća 
privreda.«? 

»Danas, prosječni građanin u Sjedinjenim Državama — na- 
stavlja V. Packard — troši dva puta više dobara nego što ih 
je trošio prosječni građanin upravo prije početka drugog 
svjetskog rata. Gotovo dvije petine stvari koje posjeduje nisu 
bitne za njegovo tjelesno blagostanje. To su prigodno kuplje- 
ne ili luksuzne stvari. I postoje znakovi da je fizičko posjedo- 
vanje postalo preobilno da bi mu se čovjek prijatno prilago- 
dio. Stranci koji nas posjećuju primjećuju da obilje u Ame- 
rici izgleda kao da se prelijeva policama velikih trgovina, ras- 
prostire se uz auto-ceste i izbija iz prozora, vrata i trijemova 
kuća. Postoji očito preobilje materijalnog bogatstva, iako se 
može vidjeti da je jedan zbiljski ostatak od milijun obitelji 
i dalje vidljivo loše ishranjen, loše obučen, smješten u loše 
stanove. A televizorski aparat može zamijeniti u obiteljskom 
budžetu adekvatnu ishranu.« (Ibid. str. 21.) 


#2 Vance Packard, Tic Waste Makers, Penguin Books, England, 1963, str. 18. 

Stručnjaci za tržište tvrde da potrošnja mora još porasti, 
i to za otprilike pedeset posto u slijedećih desetak godina. Je- 
dan od stručnjaka za marketing upozorava: »Div masovne 
proizvodnje može se održati na vrhu svoje moći ako se njegov 
proždrljivi apetit potpuno i stalno zadovoljava... Apsolutno 
je nužno da se proizvodi koji teku s tekuće vrpce masovne 
proizvodnje potroše istom brzinom i da se ne gomilaju u 
skladištima.« (Paul Mazur, cit. V. Packard, str. 32.) 


A jedan drugi stručnjak za iržište govori o polrebi za »pri- 
silnom potrošnjom«: »Naša nevjerojatno produktivna privre- 
da... traži da od potrošnje načinimo naš stil života, da pre- 
tvorimo kupovanje i upotrebu stvari u ritual, da potražimo 
naše duhovno zadovoljstvo, naše cgo-zadovoljavanje u potroš- 
nji... Nama su potrebne stvari da budu potrošene, ispržene, 
iznošene, zamijenjene i odbačene sve bržom stopom.« (Victor 
Lebow, cit. V. Packard, str. 33.) 

Ovo nisu usamljena mišljenja stručnjaka za tržište moder- 
nog potrošačkog društva, nego se ona pojavljuju u koru. I 
sada doći njima s idejom ograničavanja potrošnje u ime »sta- 
bilnog društva«, vjerojatno znači izazvati onaj užas kad pri- 
mijetimo da nekog luđaka prisutni počinju shvaćati ozbiljno! 

Da bi se mogao održati sve brži ritam potrošnje, potrebno 
je da se stvari što brže habaju ili zastarijevaju. U tom cilju 
je moderna industrija stvorila nekoliko strategija: zastarije- 
vanje funkcije, to jest zamjena »savršenijim proizvodom«; 
zastarijevanje kvaliteta, to jest upotreba lošeg materijala, koji 
se brzo troši; i zastarijevanje po poželjnosti, što se postiže 
magijom imode, uvjeravanjem kako je jedan oblik nakon go- 
dinu ili dvije zastario, kako je postao »ružan« i kako je sramo- 
ta ne kupiti najnoviji model! 

Masovna proizvodnja traži promjenu tradicionalnih vrijed- 
nosti i ljudske psihologije. Ona mora suzbiti starinski odnos 
prema stvarima da budu »solidne i trajne«, prema štedljivo- 
sti koja više nije vrlina, prema jednostavnosti i skromnosti 
koje počinju ugrožavati samo postojanje industrijskog dru- 
štva, odnosno akumulaciju kapitala. Zato publicitet, na koji 
se troše sve veće svote novaca, mora razviti jednu novu he- 
donističku kulturu, kulturu stalnog i nezasitnog trošenja. Lju- 
de valja uvjeriti da ih posjedovanje stvari čini uglednima 
pred njihovim bližnjima, da njihova moć trošenja stvara za- 
vist kod drugih. Publicitet se trudi da dokaže ljudima kako 
je »imati« sve, a »biti« ništa! 

Pierre Martineau, direktor marketinga u »Chicago Tribune«, 
izvještava: »Tradicija nam danas dosađuje. Umjesto da bude 
blagodat, ona je po svoj prilici porok za jedan narod koji gle- 
da stalno za najnovijim -— najnovijim! -— stalno najnovijini!« 
Amerikanci počinju mijenjati svoja kola samo zato da ih pro- 
mijene, iz potrebe za promjenom, pa su i oglasi primijenili 
ovaj način ponašanja: »Nema ništa slično jednim novim ko- 
lima da usrećite svoju obitelj!« 

Da se radi o stvaranju umjetnih potreba, a ne o spontanim 
potrebama ljudi, najbolje govori činjenica o golemoj ulozi pu- 
bliciteta koji preko masovnih sredstava saopćavanja, uz koje 
je moderni čovjek sve vise vezan, uporno i vješto manipulira 
ljudskim potrebama. Samo u 1965. je na publicitet utrošeno 
25 milijardi dolara, neusporedivo više nego što SAD daju u 
obliku »tehničke pomoći« raznim zemljama Trećeg svijeta. 
Svaki član obitelji izložen je svaki dan, po podacima ankete, 
uljecaju 117 reklamnih oglasa preko televizije i radija. Trgo- 
\ačke reklame zauzimaju oko jedan sat vremena u dnevnom 
slušanju ili gledanju prosječnog Amerikanca. Na javnim mje- 
stima reklame nisu ništa manje agresivne. Jedan Amerikanac 
upozorava da će se njihovih 41.000 milja federalnih auto-cesta 
pretvoriti u »rcklamni slum«, toliko su načičkane oglasnim 
pločama. U stručnom časopisu za publicitet, »Printers' Ink«, 
smatra se da psihologija publiciteta ima slijedeći zadatak: 
»Možda je najvažnije od svega da se istraživači približe ko- 
načnom problemu oglašavanja: Kako naučiti potrošača, slično 
kao Pavlovljevog psa, da kupuje određenu marku konjaka?« 

Da li ovo podsticanje na potrošnju, kojom diktira masov- 
na proizvodnja, utječe na promjenu ljudskog karaktera? Da 
Hi publicitet, stvarajući umjetne potrebe, daje ljudskim crta- 
ma neka posebna obilježja i kakva? Kako se odražava u ljud- 
skom karakteru pobuđivanje iz dana u dan jednog potrošač- 
kog, hedonističkog ponašanja? 

Zaključimo ova razmatranja o naravi potrošačkog društva 
ovim opisom V. Packarda o mogućim promjenama ljudskog 
karaktera pod utjecajem potrošačkog društva, koje je na svoju 
zastavu ispisalo: Posudi. Potroši. Kupi. Odbaci. želi. 

»Nerealno je pretpostaviti da svi ovi pritisci nc izazivaju 
promjene na dubljoj razini od običnih potrošačkih navika. 
Na primjer, jedna osoba koja je navedena da potroši iznad 
svojeg prihoda obično neće htjeti da se osjeća krivom zbog 
svojih ekscesa i odnosi se dobrohotno prema jednom sistemu 
morala koji potpomaže takve navike. Mnogo je od potrošnje 

prosječnog Amerikanca bilo usmjereno prema frivolnim ili 
zabavnim ili hirovitim ispadima, koji također traže raciona- 
lizaciju. Stanovnici Sjedinjenih Država troše više za pušenje, 
piće i hazardne igre nego za obrazovanje. Oni troše više na 
ulaznice za razbibrigu nego za vanjsku ekonomsku pomoć. 
Oni troše više za dragulje i satove nego za knjige i funda- 
mentalna istraživanja. Nadalje, oni troše više za pozdravne 
karte nego za medicinska istraživanja.« 

»Novi pritisci izazivaju kod sve više ljudi da svoja glavna 
životna zadovoljstva potraže u potrošačkoj a ne proizvođačkoj 
ulozi. I ti pritisci ističu takve crte kao što su sklonost uži- 
vanju, samozadovoljstvo, materijalizam i pasivnost, kao vanj- 
ski elementi američkog karaktera. Nije slučajno da postoje 
područja u Sjedinjenim Državama gdje je hedonizam najizra- 
zitiji — Los Angeles, Miami i Las Vegas — a to su ujedno 
gradovi koji najbrže rastu. 

Može se sporiti da li ovaj razvoj prema hedonizmu znači 
nazadovanje ili napredovanje. Cini se, ipak, razumno da Ame- 
rikanci moraju postati svjesni promjena koje se događaju. 
Tada mogu odlučiti da li im se sviđaju ili ne. 

Ako želimo predočiti budući razvoj jednog društva zasnova- 
nog tako snažno na stalno rastućoj privredi kao što je ame- 
rički model, moramo zaključiti da će on tražiti sve požudniji 
način života, sve dok se proces neće usporiti zbog iscrpljivanja 
resursa koji su bitni za održavanje požude. Druga je moguć- 
nost da građani koji se tome protive promijene model.« (Ibid. 
str. 218—219.) 


31. Koji su biološki temelji socijalizma? 


H. Marcuse je postavio pitanje, đa li socijalizam mora biti 
biološki utemeljen, imajući naročito u vidu društvo koje na- 
stoji stvoriti umjetne potrebe kod ljudi. Međutim, pitanje 
bioloških temelja socijalizma postalo je danas mnogo šire, 
i ono ne sadrži samo pitanje alijenacije ljudskih potreba po- 
moću manipulacije potrošnjom, nego i osnovna pitanja repro- 
dukcije ljudske vrste i zajednice. 

»Takozvana potrošačka privreda i politika korporativnog 
kapitalizma stvorili su jednu drugu prirodu čovjeka koja ga 
drži libidinalno i agresivno čvrsto vezanim uz oblik robe. 

Potreba za posjedovanjem, trošenjem, rukovanjem, te za stal- 
no obnavljanim tehničkim igračkama, aparatima, instrumen- 
tima, strojevima, što se nameću i nude ljudima, da bi upo- 
trebljavali ovu robu čak i uz opasnost vlastitog uništenja, 
postala je ,biološka' potreba u smislu koji smo upravo defi- 
nirali. (Radi se o društveno stvorenim potrebama, ali čije po- 
manjkanje izaziva fiziološko-psihičke reakcije i neravnoteže, 
opaska R. S.). Druga priroda čovjeka bori se protiv svake pro- 
mjene koja bi poremetila i eventualno ukinula ovu zavisnost 
čovjeka od tržišta, tržišta koje se stalno puni novom robom 
— koja bi uništila njegovu egzistenciju kao potrošača koji 
troši sam sebe kupujući i prodajući. Potrebe stvorene ovim 
sistemom su prvenstveno stabilizatorske, konzervativne po- 
trebe: kontrarevolucija usidrena u nagonskoj strukturi. 

Tržište je oduvijek služilo izrabljivanju i dominaciji, osi- 
guravajući na taj način klasnu strukturu društva. Međutim, 
proizvodne su snage razvijenog kapitalizma izmijenile oblik 
dominacije: tehnološko velo prikriva grubu prisutnost i dje- 
lovanje klasnog interesa u robi. Da li je još potrebno guvo- 
riti da nisu ni tehnologija, ni tehnika, ni stroj sredstva po- 
tlačivanja, već u njima prisutni gospodari koji određuju nji- 
hov broj, opseg, moć, mjesto u životu i potrebu za njima? Da 
li je još potrebno ponavljati da su znanost i tehnologija ve- 
like poluge oslobođenja, te da je samo njihova upotreba i 
ograničenje u represivnom društvu ono što ih čini polugama 
dominacije?" 

Gospodari proizvodnje stvaraju kod ljudi potrebe za ku- 
povanjem, pomoću publiciteta šire zatupljenost i sklonost 
nasilju, a mehanizmom ponude i potražnje uspostavljaju har- 
moniju između onih koji vladaju i onih kojima se vlada. Ka- 
pitalizam je uspio da od kupovanja stvori sredstvo afirma- 
cije pojedinca u društvu, pa svaka prikraćenost u tom pogle- 
du postaje izvor nezadovoljstva i agresivnosti. On želi da se 
snabdije kojekakvim suvišnim stvarima, da osjeća pod svo- 
jim rukama ukroćene konje u motoru automobila, da rukuje 
svim mogućim spravama, da može kupiti 1 pušku i slično. 
Način lične afirmacije pomoću posjedovanja stvari načinio ga 
je krajnje zavisnim od gospodara masovne proizvodnje. Pri- 
hvaćanje tržišnih vrijednosti postalo je pitanje njegove lične 


ss H. Marcuse, An Essay on Liberation, Beacon Press, Boston, 1969, str. 
]I—12. U ovom eseju Marcuse nastoji nakon događaja od 1568. godine rczimi- 
rati svoju političku poziciju. 

sreće i slobode. On se pretvorio u sredstvo »dobrovoljnog 
ropstva«. 


Veoma vješto rukovanje ljudskim interesima i potrebama 
pomoću sredstava masovnog saopćavanja oslabilo je samo- 
stalnost ljudske mašte i slobode izbora u pogledu zadovo- 
ljavanja potreba, i na taj način smanjilo i mogućnost otpora 
i pobune. Ljudi postaju sve više konformisti i nesvjesni 
branitelji postojećeg poretka. Potreba je za promjenama, čiji 
bi nosilac bio sam čovjek ili grupa, a ne management ili esta- 
blishment, paralizirana u tim uvjetima. »Moć korporativnog 
kapitalizma, nastavlja Marcuse, je ugušila takvu svijest i ma- 
štu; njegova su masovna medija prilagodila racionalne i emo- 
cionalne sposobnosti tržištu i njegovoj politici, te ga usmje- 
ravaju na obranu njegove vlasti. Smanjenje jaza u potrošnji 
omogućilo je duševno i nagonsko vezanje radnih klasa: veći- 
na organiziranog radništva dijeli sređene, kontrarevolucio- 
narne potrebe srednjih klasa, kako je vidljivo iz njihova po- 
našanja kao potrošača materijalne i duhovne robe, iz njihove 
emocionalne odbojnosti prema nekonformističkoj inteligen- 
ciji. S druge strane, tamo gdje je potrošački jaz još širok, 
gdje kapitalistička kultura još nije prodrla u svaku kuću ili 
kolibu, sistem stabilizirajućih potreba ima svoje granice; kri- 
čeći kontrast između privilegiranih klasa i eksploatiranih vodi 
do radikaliziranja zapostavljenih. To se tiče ljudi u getima i 
nezaposlenih u Sjedinjenim Državama, a to se tiče i radnih 
klasa u najzaostalijim kapitalističkim zemljama.« (Ibid. str. 
15—16.) 


Suvremeno društvo, ako bude prisiljeno da provodi izvjes- 
na ograničavanja u standardu, ali na već postignutom nivou 
do kojeg su industrijske zemlje došle ili će još doći, može 
vršiti pritisak podjednako u smjeru razvijanja nacionalnog 
egoizma, koji je i dosada imperijalizam znao vješto koristiti, 
ili za ograničavanje ličnih sloboda administrativnim mjera- 
ma i pomoću čisto autoritarnog rukovođenja društvenim 
poslovima sa strane eksperata. U ovom slučaju bi se sadašnje 
manipuliranje potrebama u ime obilja tržišnih dobara polako 
pretvorilo u manipuliranje razvojnim mogućnostima i obeća- 
njima da se sačuva sigurnost već postignutog, a da se pri 
tome ne ide ni u kakve radikalnije društvene reforme. Ne 
smijemo nikada izgubiti iz vida da se autoritativni društveni 
sistemi najlakše održavaju kad se pozivaju na »biološke« po- 
trebe« ili »biološku ugroženost« jedne nacije! Stoga je neo- 
bično važno nasuprot takvim tendencijama razviti jednu pro- 

gresivnu svijest kako o prirodi ljudskih sloboda tako i o dru- 
stvenom uređenju koje daje maksimum slobode čovjeku kao 
društvenom i prirodnom biću. Svako potcjenjivanje funda- 
mentalnih pitanja biološke egzistencije čovjeka i razrade jed- 
ne progresivne vizije ljudske egzistencije moglo bi samo ko- 
ristili u bliskoj budućnosti reakcionarnim društvenim snaga- 
ma. Zato je potpuno opravdan zahtjev Marcusca, inače u 
skladu s Marxovom formulom »komunizam = naturalizam«, 
da se obrati pažnja biološkim temeljima socijalizma. 

Oslanjajući se na psihoanalitičko tumačenje represivne 
strukture ličnosti, kod koje se potiskivanje libida vrši u ime 
principa zbilje, a to znači, konkretno, u uvjetima ranog ka- 
pitalizma i industrijskog društva, u ime radne i korisne dje- 
latnosti vezane uz odricanje od vitalnih vrijednosti, Marcuse 
objašnjava kako je represija u suvremenom kapitalizmu do- 
bila neke nove crte. Podizanje potrošnje više je išlo u prilog 
oslobađanju latentnih agresivnih tendencija nego stvarnom 
oslobađanju ljudskog libida. Jedino u redovima omladine na- 
lazimo jasan protest protiv ovc represivne srukture ljudske 
ličnosti i eksploatatorskog društva. Ostali slojevi društva osta- 
ju pod utjecajem borbe za opstanak, za povećanje blagosta- 
nja na temelju egoistične konkurencije, u bezglavoj trci za 
zgrtanjem materijalnih dobara. 

»Očita suprotnost između oslobađajućih mogućnosti tehno- 
loške preobrazbe svijeta, lak i slobodan život, s jedne strane, 
i jačanje borbe za opstanak, s druge strane, rađa u širim slo- 
jevima pučanstva onu difuznu agresivnost koja se, ukoliko 
nije usmjerena na navodnog nacionalnog neprijatelja, okom- 
ljuje na bilo koji pogodni cilj: bijelca ili crnca, urođenika ili 
stranca, Židova ili kršćanina, bogatog ili siromašnog. To je 
agresivnost onih s osakaćenim životnim iskustvom, s lošom 
savješću i krivim potrebama, žrtve represije koji, da bi pre- 
živjeli, zavise od represivnog društva i potiskuju mogućnost 
drugačijeg društva. Njihovo nasilje crpe svoju snagu iz esta- 
blishmenta i uzima kao ciljeve one pojave koje, pravo ili 
nepravo, izgledaju drugačije i: predstavljaju alternativu posto- 
jećemu.« (Ibid. str. 50—51.) 

Nasuprot ovima, predstavnici radikalne opozicije uzimaju 
na nišan čitavo društvo, čitav način njegovog funkcioniranja, 
proizvodnje robe i potrošnje materijalnih dobara kao name- 
tanje lažnih vrijednosti. Njihova pobuna ide iz dubine, iz pra- 
vog jezgra potiskivanja, iz »bioloških osnova« same ličnosti, 

ali upravo zbog ove osnove ne nailazi na odgovor u većini 
društava i biva izolirana, usamljena. 


»Ova nova svijest i nagonska pobuna izolira takvu opozici- 
ju od masa kao i od većine organiziranog radništva, od inte- 
erirane većine, pa premješta radikalnu politiku u aklivne ma- 
njine, uglavnom u mladu inteligenciju iz srednjih slojeva i u 
pučanstvo iz geta. Ovdje, u ovim slojevima, prije svake poli 
tičke strategije i organizacije, oslobođenje postaje životna, 
»biološka« potreba.« (51) 

Marcuse uzima da postoje dva izvora pobune, koji imaju 
svoju biološku osnovu: a) pobuna koja dolazi od oskudice u 
zivotnim sredstvima uopće, a koju nalazimo kod sirotinje u 
najsiromašnijima četvrtima, getima američkih velegradova, 
ali također i u zemljama Trećeg svijeta, jer tamo također 
postoji stalna oskudica osnovnih životnih namirnica, i b) po- 
buna koja dolazi od represivne strukture samog kapitalistič- 
kog društva, koje potiskuje nagonske libidinalne energije, u 
ime jednog radnog, samoodricajućeg, prisilnog rada. Dok je 
prva pobuna izraz lišavanja u primarnim potrebama (hrani, 
odjeći, stanovanju itd), dotle je druga pobuna izraz lišavanja 
u sekundarnim potrebama — slobode ljubavi, drugarstva, pri- 
jateljstva, prisnih ljudskih odnosa, po prirodi ekspanzivnih 
i širokogrudnih. Prva pobuna je oduvijek pokretala sirotinju 
u čitavom svijetu protiv privilegiranih i bogataša, ali druga 
pobuna pokreće i one koji su materijalno osigurani, pripad- 
nike srednjih slojeva, ali koji su potisnuti Kao ljudi, kao ljud- 
ska bića, a to je prije svega ekspanzivna priroda mladih lju- 
di, omladinc, mlade inteligencije. 

Kad je identificirao ova dva izvora biološki zasnovane po- 
bune, Marcuse dolazi do zaključka, da među njima postoji 
u visoko razvijenim zemljama ili u »potrošačkom društvu« 
proturječnost, jer radnička klasa nema razloga da se buni 
zbog oskudice, budući da živi dobro i sve bolje, pa je integri- 
rana u sam sistem korporativnog ili organiziranog kapitaliz- 
ma, a ovaj obećava »stalno poboljšanje života«, dok omladina 
i inteligencija odbacuje ovu vrstu integracije i buni se zbog 
represivnog karaktera organiziranog kapitalizma kao takvo- 
ga. Represivni karakter na nivou primarnih potreba je pri- 
hvatljiv i zbog toga jer postoji jedan moral rada i psihologi- 
ja proizvodnje pomoću radne discipline (sa čitavom hijerar- 
hijskom strukturom po poduzećima), dok na nivou sekun- 
darnih potreba on postaje neprihvatljiv i nepodnošljiv. Kako 
je glavna revolucionarna potencijalna snaga vezana uz prvi 


247 


nivo i njime manipulirana, to pobuna na drugom nivou osta- 
je bezizgledna, neefikasna, čisto moralna! Iako revolucionar. 
ni preobražaj društva ima svoje biološke temelje u samoj lič- 
nosti, ovi temelji nisu sposobni mobilizirati radničku klasu, 
te ostaju privilegij jedne manjine, odnosno marginalnih dru- 
štvenih grupacija. Kako onda načiniti od revolucionarnog 
prcobražaja stvarnu »životnu potrebu« svih potlačenih klasa, 
većine društva? 

Valja odmah reći da je Marcuseova analiza, što se tiče iz- 
vora pobune u američkom društvu, točna, ali se ona može 
uzeti i kao izraz jedne posebne situacije, ne samo u određe- 
nom kapitalističkom društvu, kao što je amcričko, nego i u 
razvitku kapitalizma kao takvoga. Postoje oduvijek izvjesne 
faze u razvoju društva koje izvore pobune blokiraju ili ostav- 
ljaju u stanju njihove latentnosti; one nas osuđuju da čeka- 
mo na drugačije ili povoljnije uvjete za njihovu mobilizaciju. 

Međutim, ovdje nas zanima jedno drugo pitanje: da li je 
Marcuse dovoljno iscrpno analizirao biološke temelje revolu- 
cionarnog preobražaja suvremenog drušiva? Da li je uzeo u 
obzir sve biološke izvore pobune, sve one faktore koji se kao 
»životna nužda« mogu pojaviti kao sile koje djeluju u smislu 
radikalnog obrata društvene organizacije? Čini nam se da nje- 
gova analiza u tom pogledu nije dovoljno iscrpna. On nije 
uzeo u obzir neke nove momente koji mogu odigrati odlučnu 
ulogu u mobilizaciji revolucionarnih snaga. 

Pokušajmo najprije razmotriti, da li je doista neizbježno 
da radnička klasa i nekonformistička inteligencija idu u su- 
protnom pravcu u svojim težnjama. Radnik teži boljem ži- 
votu i cijeni rad i disciplinu koja povećava proizvodnju; in- 
teligent teži većoj slobodi i vidi u proizvodnji radi proizvod- 
nje, u prinudnom radu i disciplini izvor potlačenosti i degra- 
dacije. Radnik mrzi čupavca koji vodi neuredan život i ne 
njeguje svoju vanjštinu kao dobro održavani tokarski stol; 
inteligent prezire radnika koji nasjeda kapitalističkoj propo- 
vijedi da je »rad vrlina i izvor blagostanja«, kako bi iz njega 
iscijedio profit! Kako ukloniti ovaj nesporazum, koji na uli- 
cama američkih velegradova dobiva dramatične oblike? 

Propagandom i prosvjećivanjem, odgovorit će konstruktiv- 
niji pojedinci. A to je moguće tako da čovjek prilagodi svoj 
stil života psihologiji radnika, podreže kosu, itd. Ne znači li 
to, upravo, prihvatiti vrijednosti protiv kojih se borimo, iz- 
nevjeriti svoja vlastita uvjerenja, propagandne lukavosti radi? 
Kako ćemo onda vjerovati, makar i sami sebi, da se borimo 

za »prirodne« ili »autentične vrednote«? Taktika i ciljevi se 
očito isključuju, i neće li se dogoditi da zaboravimo na cilje- 
ve, ako prilagođavamo taktiku neposrednim, pragmatičkim 
potrebama? To su moralne dileme iz kojih se valja izvuci. 
Da, ali kako? 


Naš je odgovor: upravo proširenjem bioloških temelja re- 
volucionarnog preobražaja. Ako čovjek ostaje prikovan dile- 
mom da li primarne potrebe ili sekundarne potrebe, samo- 
požrtvovni rad ili oslobađanje libida?, ostaje u jednoj čisto 
subjektivnoj, a to znači i odgojnoj ili prosvjetiteljskoj ulozi, 
Ovakva uloga redovito ne daje rezultate. Potrebno je, stoga, 
da se upozori na neka životna pitanja koja su zajednička kako 
radničkoj klasi, koja je već dosegla visok stupanj blagostanja, 
tako i inteligenciji, koja se bori protiv lažnog blagostanja. 
Ovdje imamo u vidu upravo onu zivotnu situaciju koju na- 
meće ograničavanje spontanosti ljudske reprodukcije, stihij- 
nosti proizvodnje i potrošnje, agresivnosti i bezbrižnosti u 
uništavanju biosfere. Da, ali na koji način ova pitanja od bio- 
loški fundamentalnog značenja mogu razriješiti prividnu pro- 
turječnost između aspiracija radničke klase i nekonformistič- 
ke inteligencije? 

Prije svega, valja kod radnika razbiti iluziju o mogućnosti 
stalnog akrunuliranja proizvodnih dobara, a to znači asimp- 
totskog približavanja onima najimućnijima. Čim se jednom 
postave granice takvome rastu, prirodno dolazi u prvi plan 
pravedna raspodjela dobara, a ne uljuljkivanje »ružičastom 
budućnosti«. Kako će i sam objektivni razvitak, i niz protu- 
rječnosti ići u tom smjeru (naročito između bogatih i siro- 
Iašnih zemalja), to će se isticanje ove perspektive namet- 
nuti, prije ili kasnije, radničkom pokretu. Međutim, sad se 
neće doći radniku s izjavom: »Ovo što li proizvodiš i zašto 
se mučiš, besmisleno je i glupo!«, nego će mu se prići sa sta- 
vom: »Ne samo ti, nego svi podjednako moramo se odricati, 
kako bismo osigurali pristojan život za nas i našu djecu!« 


Ako pristupimo radniku jasnom vizijom »stabilnog društva«, 
kao biološke nužnosti njegova opstanka, tada kritika posto- 
jećeg društva neće pasti na njegov rad, već na nerad društve- 
nih parazita; ne na njegovu štedljivost, već na rasipnistvo 
neradnika; ne na njegovu brigu oko sutrašnjice, već na total- 
nu ncodgovornost gospodara proizvodnje za sutrašnjicu i po- 
tomstvo; ne na težnju da se sačuva neki smisleni red u dru 
štvu, već na stalni nered i kaos u društvu i u prirodi koji 
stvaraju tvorci profita! Umjesto da »radikalna« kritika pred- 

Stavlja samo negaciju postojećeg društva — sadašnjeg rada, 
discipline, reda, akumulacije, stalnog napretka, itd., ona će 
predstavljati i poziciju jednog novog, drugačijeg društva. 
Umjesto da se radnicima dolazi s jednom prividno radikal. 
nom, ali u suštini besperspektivnom ili moralizatorskom 
anarhoidnom pobunom, njima će se prići sa stvarnom revo- 
lucionarnom preobrazbom društva u ime jasno racionalno iz- 
ražene povijesne nužnosti, prihvatljive za sve ljude. Upravo 
jedna veoma suvisla # razrinski razrađena strategija rcvolu- 
cionarnog preobražaja ima jedino šanse da uspije kod rad- 
ničke klase, a sva naklapanja o moralnim pobunama i de 
šperaterskim aktima nasilja nužno će završiti u povijesnom 
košu za otpatke. 


32. Na putu k svjetskom socijalizmu i svjetskoj vladi 


Iz svih razmatranja koja daju stručnjaci proizlazi jedan ve- 
liki princip: čovječanstvo u bitnini uvjetima svojeg opstan- 
ka je isto tako nedjeljivo kao što je nedjeljiva i biosfera. Iz 
toga slijedi i drugi bitni stav: rješavanje svih problema bio- 
loških uvjeta opstanka čovječanstva vezano je uz odgovara 
juće promjene u organizaciji ljudskog društva. Nikada bio- 
loški uvjeti ljudskog opstanka nisu bili intimnije povezani s 
problemom organizacije ljudskog društva, i to u globalnim 
ili planetarnim razmjerima. 

Ljudi zadojeni univerzalnim idealima progresa i humaniz- 
ma maštali su o jednoj svjetskoj organizaciji svih naroda kao 
velikoj zajednici ljudi i o trajnom miru. Ti su ideali nastali 
kao plod težnje da se načela koja se postavljaju za izgradnju 
vlastitog društva — na primjer, načela francuske revolucije: 
slobode, jednakosti i bratstva — primijene dosljedno na či- 
tavo čovječanstvo. Na taj su način nastojali, prije svega, uklo- 
niti rat kao ono zlo koje je u stopu stalno pratilo čovječan- 
stvo kroz čitavu njegovu povijest. No, više realistički misli- 
oci tog doba, kao Hegel za razliku od Kanta, smatrali su da 
ova načela demokratske organizacije jednog društva neće vri- 
jediti u odnosima među narodima, gdje biološko takmičenje 
za opstanak i dalje ostaje glavni zakon. Taj stav onemogućuje 
bilo kakvo uspješno međunarodno zakonodavsivo, jer ono 
ostaje prvenstveno stvar sile i odnosa moći među pojedinim 

državama. Na žalost, sav razvitak od toga doba potvrdio nam 
je ispravnost takvog mišljenja, iako se u toku 20. stoljeća, 
nakon prvog svjetskog rata i naročito nakon drugog svjet- 
skog rata, sve više nastoji da se afirmiraju neka načela za- 
jedničkih odnosa i interesa među nacijama u okviru jedne 
svjetske organizacije. Ovakav razvitak leži i u duhu proleter- 
skog internacionalizma, koji je uvijek smatrao da ukidanje 
klasnog i na eksploataciji zasnovanog društva dovodi do od- 
nosa potpune solidarnosti i bratstva među raznim narodima, 
do jedne velike zajednice svih ljudi. Proleterski internaciona- 
lizam, kad je riječ o jednoj svjetskoj organizaciji naroda, ne- 
ma u vidu prosto političku organizaciju država nego stvarnu 
zajednicu čovječanstva. Ova zajednica pretpostavlja suverenost 
naroda, koja nije otuđena u obliku političke države, kao in- 
strumenta vladajuće klase, nego je narod neposredno pred- 
stavljen u svojoj društvenoj organizaciji, pa stoga i politicki 
pojam države koji počiva na egoizmu — istovremeno klasnom 
i nacionalnom — vladajućih ili eksploatatorskih klasa, otpa- 
da. U tom smislu stvarna socijalistička revolucija pretpostavlja 
i jedan novi svjetski poredak zasnovan na punoj ravnoprav- 
nosti i bratstvu među narodima. 

»Kada proletarijat proglašava, kaže Marx, ukidanje dosa 
dašnjeg svjetskog poretka, tada izražava tajnu svojeg vlasti- 
tog postojanja, jer je on stvarno ukidanje toga svjetskog po- 
retka. Kada proletarijat traži negaciju privatnog vlasništva, 
tada on uzdiže do principa društva ono što je već društvo 
uzdiglo kao svoj princip, što je u njemu već kao negativni 
rezultat društvo, bez njegova učestvovanja, utjelovljeno.« * 
Radi se o ukidanju »dosadašnjeg svjetskog poretka« koji je 
u osnovu stavio pravo privatnog vlasništva, a u vrh političku 
državu i, dosljedno, političke odnose među državama na svjet- 
skom planu. Upravo ovaj čisto politički poredak valja doki- 
nuti, i to ne u ime interesa radničke klase kao dijela jednog 
društva ili jedne države, nego u ime čitavog društva i čitave 
ljudske zajednice, koja kod Marxa uvijek znači podjednaka 
prava za sve slobodne pojedince. Radi se u osnovi o primjeni 
ljudskih prava u granicama čitave ljudske vrste, ali prava koja 
nisu više apstraktno, samo pravno-formalno definirana, nego 
koja sada postaju osnova za organizaciju svakog društva. 


»Jedna socijalna revolucija nalazi se stoga na stanovistu 
cjeline, jer je ona — čak i onda ako se zbiva u okviru jednog 


st K, Marx, Kritici Hegelove filozofije prava, Dietz, sv. 1, str. 391. 

tvorničkog kruga — protest čovjeka protiv nečovječnog živo- 
ta, jer ona polazi sa gledišta zbiljskog pojedinačnog indivi- 
duuuna, jer je zajednica (Gemeinwesen), na čije odvajanje od 
pojedinca ona reagira, prava zajednica ljudi, ljudska suština.« 
(Potcrtao Marx.)' I Marx odmah upozorava da je to odvaja- 
nje upravo izvršeno pomoću političke države, te da stoga so- 
cijalistička revolucija ne može biti jedna politička revolucija 
u svojim bitnim ili posljednjim ciljevima. 

Prema tome, raspravljajući o problemima ljudske reproduk- 
cije u vezi s populacionom politikom ili o problemima pre- 
hrane i rasta čovječanstva, kao i o zagađivanju okoline, na- 
lazimo se nužno na pozicijama cjeline čovječanstva, koje ne 
samo teorijski, u našim zamislima i idealima, nego u nepo- 
srednoj životnoj praksi — u proizvodnji, razmjeni dobara, ži- 
votnoj međuzavisnosti uslijed moderne industrijalizacije, itd. 
— znači jednu povezanu i međuzavisnu cjelinu. Kad govori- 
mo o rješavanju problema koje pred nas postavlja ekologija, 
ne možemo njihova rješenja tražiti u granicama jedne nacije 
ili nekoliko nacija, jednog bloka nasuprot drugom bloku drža- 
va, nego moramo uzimati u obzir sve države, sve kontinente, 
podjednako industrijski razvijene kao i nerazvijene zemlje, 
podjednako moćne supersile kao i zapostavljeni Treći svijet. 
Već sam pristup rješavanju ovih problema postavlja nas, htje- 
li mi to ili ne, u jednu radikalnu perspektivu mišljenja, jer 
uzimajući u razmatranje pitanja koja se podjednako odnose 
na sve države i sve narode, mi mislimo istovremeno o čovje- 
ku kao takvome, o čovjeku kao članu jedne jedinstvene ljud- 
ske zajednice. Već samim postavljanjem i upozoravanjem na 
probleme i njihova moguća rješenja, mi napuštamo ono tra- 
dicionalno gledište nacionalnog egoizma dili socijalnog darvi- 
nizma, koje pretpostavlja da se čovjek kao član jedne uže 
društvene tvorevine ponaša kao racionalno biće, a kao član 
surih odnosa među državama i narodima kao životinja koja 
vodi borbu za opstanak pomoću nagonskih i agresivnih poriva 
po logici »nadživljavanja najsposobnijih ili najmocćnijih«. 

Međutim, mi živimo još uvijek u jednome društvu koje je 
prvenstveno politički organizirano, na temelju punog suvere- 
mteta pojedinih država ili nacija, pa se i sve više rastuća 
svijest o zajedničkoj sudbini čovječanstva — svijest koju je 
razvila naročito opasnost totalnog uništenja primjenom atom- 
skog naoružanja — još uvijek sukobljuje s posebnim, politič- 
kim, ekonomskim i ideološkim interesima pojedinih država. 


55 K. Mam, Kritičke glose uz članak jednog Prusa, Dictz, sv. I, sir. 408. 

Istina, međunarodna je suradnja u toku ovog stoljeća na- 
činila velike korake naprijed, te su se razvili različiti oblici 
internacionalne i transnacionalne suradnje. Tako danas Uje: 
dinjeni narodi ne raspravljaju i donose odluke, bez obzira na 
krhkost njihove efikasnosti, o vojnim sukobima među naro- 
dima, nego nastoje rješavati probleme zajedničke prehrane, 
(pomoću organizacije kao što je FAO), razviti međusobnu 
ekonomsku pomoć manje razvijenim zemljama (kako putem 
Međunarodne banke za razvoj tako i na osnovu bilateralnih ili 
multilateralnih kredita), zatim razne oblike pomoći u pogledu 
kontrole rađanja i u najnovije vrijeme različite mjere u po- 
gledu zagađivanja ljudske okolinc. Sve te političke i eko- 
nomske mjere predstavljaju način međunarodnog rješavanja 
zajedničkih problema ali i različite načine preuzimanja obve: 
za pojedinih država u odnosu na čovječanstvo kao cjelinu. 
Nije potrebno da govorimo sada o raznim drugim oblicima 
internacionalnog prava koji se odnose na saobraćaj, plovidbu 
morem, eksploataciju oceana ili atmosfere, zaštitu kulturne 
baštine ili prirode, i tako dalje, što sve pokazuje da je čovje- 
čanstvo postalo ne samo praktički nego i legalno u svojem 
zakonodavstvu sve više međuzavisno, te da je danas sasvim 
nemoguće govoriti o nacionalnom suverenitetu onako kako su 
ga shvaćali teoretičari buržoaskog liberalizma, za koje je in- 
ternacionalno pravo bilo samo jedan oblik prirodnog pona: 
šanja po logici — homo homini lupus. 


Problemi biološke reprodukcije i održavanja čovječanstva 
danas traže još mnogo energičnije i univerzalnije mjere na 
planu međunarodne suradnje. Ovo pretpostavlja, dakako, suz- 
bijanje svih etnocentričkih tendencija, svih nacionalističkih 
pokreta koji idu u smjeru zatvaranja bogatijih i moćnijih 
država u sebe ili u desperatne i bezizlazne obračune među 
onim narodima koji su prikraćeni i spremni da se potuku 
zbog podjele »ostataka s gospodskog stola«. 

Statistički podaci pokazuju da se ekonomski jaz između 
industrijski razvijenih i nerazvijenih zemalja produbljuje, a 
demografska ekspanzija još će više zaoštriti — ili načiniti za- 
visnim u smislu podložnosti, što je isto — odnose između raz- 
vijenih zemalja i Trećeg svijeta. Te sc suprotnosti već vide 1 
javno iskazuju u vezi s predloženim rješenjima za ekoloske 1 
demografske probleme. Dok se u razvijenim zemljama lakše 
prihvaća zaustavljanje daljnjeg rasta i industrijalizacije kao 
opća mjera za stabilizaciju društva, dotle zapostavljene zem- 
lje traže da se industrijalizacija nastavi i omogući da postignu 

isti životni standard što ga imaju i najrazvijenije zemlje. Oči- 
to je da najrazvijenije zemlje, koje su kolonijalistički i impcri- 
jalistički vjekovima pljačkale zemlje Trećeg svijeta i gomila- 
le bogatstvo, nemaju nikakvo moralno pravo da ove na pljač- 
ki stečene prednosti sačuvaju na štetu nerazvijenih zemalja. 
Sasvim je jasno jedno, da doktrina »nultog rasta« privrede ili 
industrijalizacije, s obzirom na eksploataciju prirodnih resur- 
sa, koja danas izgleda prihvatljivija iz razumljivih razloga i 
bogatim zemljama, može biti usvojena od svih zemalja samo 
onda ako se stane na gledište izjednačavanja životnih uvjeta 
za sve narode, 

Radi se o ravnomjernoj raspodjeli prirodnih resursa i jed. 
nakoj eksploataciji tih resursa u ekstraktivnom pogledu, dok 
će način njihove upotrebe u pojedinim zemljama, odnosno 
stvaranje društvenog bogatstva zavisiti od tehnološke razvi- 
jenosti proizvodnih snaga, od intenziteta i organizacije ljud- 
skog rada, od načina raspodjele i potrošnje. 

Zahtjev za ravnopravnom raspodjelom prirodnih resursa, 
ili omogućavanjem podjednakih razvojnih uvjeta za svako 
društvo, pretpostavlja i obvezu kod svih korisnika ovih re- 
sursa da će poštivati i određene norme u prirastu pučanstva, 
jer bi inače zemlje s bržim prirastom od vremena do vreme. 
na postavljale zahtjev da se kriteriji raspodjele promijene u 
skladu sa stopom porasta pučanstva, a što bi značilo da bi 
se zemlje sa sporijim porastom postepeno našle u sve nepo- 
voljnijem odnosu prema onima s naglim porastom. Ovdje po- 
staje jasno da prihvaćanje podjednake raspodjele i pristupač- 
nosti prirodnim resursima sadrži i obvezu pojedinih zemalja 
ili država da provode mjere koje vode k »stabilnom društvu« 
— ujednačavanju stope prirasta pučanstva sa stupnjem eks- 
ploatacije prirodnih resursa. 

Zahtjev sa strane bogatijih zemalja upućen nerazvijenim 
zemljama, koje pate od prenapučenosti, da poduzmu energič- 
ne mjere u cilju ograničavanja prirasta, i uopće bilo kakve 
preporuke ili odluke svjetskih konferencija ili foruma u cilju 
kontrole rađanja neće postići svoj pravi cilj sve dok ne budu 
povezane i s garancijama da će razvojna politika u svjetskim 
razmjerima .biti usmjerena na ujednačavanje životnog stan- 
darda u svim zemljama. 

Razumije sc da je zasada najvjerojatnije da će se popula. 
«iona politika prepustiti pritisku prenapučenosti kojemu su 
najviše izložene zemlje u razvoju, a to znači gladovanju i dru- 
štvenim nemirima, dok će se zemlje u privilegiranom položa- 

ju, odnosno velike sile, zadovoljiti time da posebnim inter- 
vencijama u cilju ublaženja nevolja povećaju svoj utjecaj u 
njima ili da preko međunarodnih organizacija pružaju pomoć 
za reguliranje opće populacione politike. Kako će i najrazvi- 
jenije zemlje biti izložene posljedicama prenapučenosti i sma- 
njivanju prirodnih resursa, to će one nastojati, s jedne strane, 
da preko međunarodnih organizacija (prvenstveno Ujedinje- 
nih naroda) podstiču opća načela, smjernice i mjere u popu- 
lacionoj politici, ali će njihovo praktično provođenje prepu- 
stiti samim zemljama ne dirajući u pitanje njihovog suverc. 
niteia ili samostalnosti provođenja opće usvojenih načela. 

Ovakvo »najvjerojatnije ponašanje« postojećih država bit 
će osuđeno na polumjere i djelomične zahvate, koji neće biti 
sposobni da probleme riješe na definitivan način. Odnos među 
državama i dalje će počivati, usprkos dozrijevanju svijesti o 
sve većoj povezanosti ljudskog roda u rješavanju bitnih pro- 
blema opstanka, na antagonizmima i nepovjerenju koje rađa 
jedan društveni poredak zasnovan na eksploataciji čovjeka i 
prirode, na  centraliziranim centrima društvene moći, na 
moćnim administrativnim i vojnim hijerarhijama, a pogorša- 
vanje općeg položaja u jednom društvu ići će često puta na 
ruku reakcionarnim silama da iskoriste ovo zaoštravanje za 
podsticanje antagonizma i mehanizama »nacionalne ugroženo- 
sti«, pa time i uspostavljanje izrazito autoritarnih režima. 


Upravo zbog toga što će takve tendencije biti veoma jak. 
i neminovne s obzirom na sadašnju strukturu društvenih od- 
nosa, to će biti neophodno da progresivne snage što prije 
porade na stvarnim i definitivnim rješenjima, prihvatljivima 
za sve ljude na ovom planetu. Prije svega, da postave kao 
zahtjev uspostavljanje temeljnog demokratskog načela da svi 
ljudi i narodi imaju pravo na podjednake uvjete svojega raz 
vitka i da nitko nema pravo da bude privilegiran u osnovnim 
vidovima životnog opstanka. Jednakost razvojnih uvjeta znači 
podjednaku startnu osnovu za sve narode u njihovom dru- 
štvenom razvitku i životu. Startna osnova nije drugo doli 
jednakost produkcione i reprodukcione moći jednog društva, 
što pojednostavnjeno znači isti stupanj tehnološke moći u 
preradbi prirode, istu mogućnost korištenja prirodnih resur- 
sa i istu stopu obnavljanja ljudi kao vrste. Radi se naprosto 
o tome da se ponovo uspostavi ona ravnoteža i jedinstvo »ži- 
votne reprodukcije ljudi«, kao proizvodnih i prirodnih bića, 
koja je postojala u veoma raznim razdobljima ljudske po- 
vijesti. 

Ova jednakost vitalne produkcione i reprodukcione moći 
društva predstavlja samo jedan biološki minimum u odnosu 
na unutarnju diferencijaciju društva i njegovih stvaralačkih 
potencija, jer će takav biološko-ekonomski minimum dozvo- 
ljavati praktički neograničenu stvaralačku diferencijaciju unu- 
tar samog društva, u individualnom i kolektivnom pogledu, pa 
će se pojedina društva i razlikovati upravo po načinima, smje- 
rovima i vrijednosnim sadržajima ove diferencijacije. Ni u ko- 
jem pogledu zajedničke norme biološke reprodukcije neće 
ugrožavati njihovu individualnost i diferencijalno-stvaralačku 
sposobnost! 


Ovaj biološko-ekonomski minimum predstavljat će ujedno 
i gornju granicu u pogledu korištenja resursa i stope prira- 
sta, međutim u pogledu razvoja onih proizvodnih snaga koje 
proizlaze iz ljudskog rada, društvene organizacije, umješno- 
sti korištenja postojećih dobara, napretka u znanosti i tehno- 
logiji, one će, i pored svoje univerzalnosli, ostati različito pri- 
mjenjivane s obzirom na vrijednosne ciljeve pojedinih dru- 
stava. Nije nimalo utopijski pretpostaviti da će »stabilno dru- 
stvo«, nasuprot sadašnjoj industrijskoj uniformnosti i ma- 
sovnom izjednačavanju obrazaca proizvodnje i potrošnje, 
moći slobodno odabirati onaj stil socijalnog i proizvodnog 
zivota koji će sami ljudi po svojim sklonostima nametnuti. 
A to znači manje ili više manuelnog rada za sve građane, isto 
tako manje ili više intelektualnog rada, manje ili više spe- 
cijaliziranog rada ili all round djelatnosti, više zanatlijskog 
nego industrijskog rada, više poljoprivrednog nego urbanižzi- 
ranog rada, i tako dalje. Budući da u »stabilnom društvu« 
ekonomija više nije podložna zakonu maksimalne akumula- 
cije vrijednosti, to će »ekonomija zaliha« moći da oblikuje 
jedan polumorfni proizvodni stil života u skladu s dominant- 
nim vrednotama ljudi. Ovakva polimorfna ckonomija i stil 
proizvodnje pretpostavlja da su minimalne potrebe za ishra- 
nom zadovoljene, a to će biti briga čitavog čovječanstva. 

Zahtjev za »stabilnim društvom«, koji danas u sve većem 
broju postavljaju stručnjaci baveći se problemima opstanka 
ljudske vrste, ako se želi dosljedno provesti, uključuje u sebi 
jedno istinsko demokratsko uređenje ljudske zajednice u 
odnosu na prava životne reprodukcije svakog naroda i dru- 
štva. Ovo demokratsko uređenje identično je sa socijalistič. 
kom jednakošću, jer se ne radi više o tome da se prizna sva- 
kom narodu pravo na razvitak, to jest na industrijalizaciju i 
obrazovanje, nego se utvrđuju u materijalnom, biološkon:, 

kvantitativnom pogledu norme njegove bitne živolne repro- 
dukcije. Dok kapitalizam i industrijalizam, po riječima ideo- 
loga industrijskog i »post-industrijskog društva«, govore: »Svi 
imate pravo da se obogatite, svi imate mogućnosti da se obo- 
gatite, ako radite i proizvodite, i to je put da postanete svi 
jednaki i ravnopravni!«, dotle teoretičari istinskog post-indu- 
strijskog društva, društva koje mora prevladati sve negativ- 
ne posljedice industrijskog društva, a prije svega one koje 
ugrožavaju biološki opstanak čovječanstva, govore: »Ako že- 
limo biti doista jednaki i ravnopravni, potrebno je da sta- 
nemo na put proizvodnoj stihiji i duhu gomilanja prolita, ne- 
ophodno je da uskladimo potrošnju s istinskim ljudskim poa- 
trebama, da ostvarimo prije svega kvalitetno vrijedan život, 
i tada nam neće biti teško da budemo svi bogati!« 

Ono što obilježuje suvremenu industrijsku civilizaciju jest 
bezobzirno rasipanje dobara, s jedne strane, i krajnja osku- 
dica, s druge strane, nerazumna potrošnja suvišnih proizvoda 
kod jednih i uništavanje neophodnih životnih izvora kod dru- 
gih, održavanje društvenog reda u ime općeg bogatstva u 
jednim zemljama i širenje sve veće bijede i nereda u dru- 
gima, korumpiranje širokih slojeva društva neracionalnom 
potrošnjom u »društvima obilja« i korumpiranje na isti način 
rukovodećih slojeva u »društvima oskudice«, a sve to zajedno, 
kako na jednoj tako i na drugoj strani dovodi do ugrožavanja 
životne reprodukcije neposrednih i budućih generacija. 

Zato su učenjaci na Nezavisnoj konferenciji u Stockholmu, 
iako po struci većinom prirodoslovci i bez određenog pripada- 
nja nekim lijevim političkim partijama, zauzeli veoma oštar 
stav u pogledu »sve veće koncentracije ekonomske moći | in- 
dustrijske aktivnosti, što je dovelo do centralizacije unutar 
nekoliko zemalja dobitaka od prirodnih izvora na čitavoj 
Zemlji«, i zato traže  »redistribuciju industrijske moći«, u 
svjetskim razmjerima, ističući naročito cksploataciju u Tre- 
ćemu svijetu. (Vidi rezoluciju Dai Dong i izjavu iz Mentona 
u prilogu.) 

Prema tome, uzroke sadašnjeg nezdravog i krajnje opasnog 
razvitka suvremenog čovječanstva nije teško utvrditi, a mije 
nipošto teško utvrditi u kojem smjeru ih valja rješavati, pa 
to čine veoma uspješno i oni ljudi koji se mikada prije nisu 
bavili nekom posebnom političkom problematikom i izucava- 
njem društvenih sistema. Kad je u pitanju cjelina čovjecan- 
stva, kad je situacija takva da jedino s gledišta povezanosti 
ljudske vrste valja tražiti rješenja, tada se rješenja koja vode 

svjetskom socijalizmu nužno nameću. Čak i onda kad poie- 
dinci di nacije ne žele prihvatiti takvo rješenje pod nazivom 
socijalizam. O čemu se, u stvari, radi? 

Radi se o životnim uvjetima svih ljudi, o svakom čovjeku 
i svakom pojedincu, jer je u pitanju njegov život i životna 
reprodukcija. Ali se rjesavanje toga pitanja sada postavlja 
prvenstveno kao odnos među već konstituiranim nacijama i 
organiziranim narodima, koji imaju svoje vlade i legalne pred- 
stavnike. Radi se, dakle, o jednoj akciji koja ima transnacio- 
nalni karakter, jer se odnosi na svakog čovjeka kao dio 
ljudske vrste, iako se vodi u internacionalnim okvirima, to 
jest u okvirima odnosa među postojećim državama. Smisao 
akcije koju su poveli učenjaci u Mentonu, zatim u Stockholmu 
1 na svim drugim mjestima gdje će biti riječ o tim proble- 
mima, jest da se stvori jaki pokret među stručnjacima u 
ekologiji, urbanizmu, ekonomiji, poljoprivredi, biologiji, so- 
ciologiji, tehnologiji i tako dalje, koji će biti svjesni ne samo 
težine problema nego i njegova rješavanja, dakle među oni- 
ma koji posjeduju racionalna sredstva za optimalna rješenja, 
a istovremeno da se radi na stvaranju širokog pokreta među 
\judima, Inladima i starima, ženama i muškarcima, bogatima 
i siromasnima, jer su u pitanju svi. Međutim, sam program 
akcije, koji je nužno upcren protiv profiterskog gomilanja 
dobara, dakle protiv kapitalističke logike proizvodnje (koja 
vlada po istoj logici akumulacije i u većini socijalističkih 
zemalja), protiv nejednakosti između bogatih i siromašnih na- 
cija i ljudi, protiv neravnoteže između prirode i čovjeka, pro- 
tiv zločinačkog upropašlavanja životnih uvjeta za buduće ge- 
neracije, ostaje u duhu socijalizma, 


lako svaka akcija koja se vodi na planu suvremenog dru- 
siva ima razlicite stupnjeve u ciljevima i predloženim rješe- 
njima, pa tako sigurno i ova akcija za uređenje odnosa čo- 
vjeka s vanjskom i vlastitom prirodom, to sama priroda pro- 
blema namece rješenja koja dosljedno primijenjena vode u 
svjetski socijalizam. Ovdje se postavlja uvijek ono klasično 
pitanje: je l: potrebno da ljudi najprije u svojoj zemlji pro- 
edu radikalne promjene 1 stvore uvjete za jednu akciju u 
zajednici s drugim narodima, ili valja takvu zajedničku akciju 
među narodima 1 državama voditi bez obzira kakvo je sadaš- 
nje uređenje u pojedinim društvima i kako će se odvijati 
unutrašnji događaji u pojedinim zemljama? 

Ovo je pitanje sasvim umjesno, jer znamo da postoji još 
uvijek jedna vladajuća doktrina koja pretpostavlja da će po- 

jedine zemlje ili grupe zemalja na osnovu klasne borbe pro- 
vesti socijalističku revoluciju i postepeno širenjem unutras- 
njih revolucija doći do »svjetskog socijalizma«. I danas se 
govori o socijalizmu kao »svjetskom sistemu«, ali to samo s 
obzirom na odnos snaga među već postojećim socijalističkim 
i kapitalističkim zemljama koji je takav da postojanje soci- 
jalističkog društva kao alternative kapitalizmu više ne stav- 
lja u pitanje. 


Nasuprot takvoj viziji valja odmah reći da priroda ekološke 
krize ne dozvoljava da se čeka na niz socijalističkih revolu- 
cija u većini zemalja — ili pak u svim zemljama — da bi 
se prišlo rješavanju problema koji se odnosi na ljudsku vrstu 
Jasno je da će upravo sam proces rješavanja toga problema 
u najvećoj mjeri pogodovati da se dođe do jedne vizije svjet- 
skog socijalizma. Sada su takvoj viziji protivni ne samo ljudi 
koji pripadaju građanskim slojevima, nego čak i organizirana 
radnička klasa u SAD i nekim drugim zemljama. Ono što 
radne ljude u bogatim zemljama veže uz kapitalizam jest 
upravo njegova uspjela propaganda da će svi ljudi moci doci 
do visokog živoinog standarda, i to ne samo u vlastitoj nego 
i u zaostalim zemljama, te da se to može mnogo bolje postici 
pomoću kapitalističkog nego socijalističkog sistema. Ovakvim 
shvaćanjima oštro se protivi stav da već sada valja ići na 
ravnomjernu raspodjelu resursa i kontrolu ekonomskog raz- 
vitka, bez obzira da li se radi o kapitalističkom ili socijalistic- 
kom sistemu. Bez obzira na momentano postojece razlike u 
društvenim sistemima, vrijednosnim ciljevima, vjerovanjima 
i ideologijama, u pitanju je problem koji valja odmah rješa- 
vati i koji pogađa jednako sve bez razlike! Jasno je stoga da 
mobilizirati ljude na tom problemu znači ujedno mobilizirati 
ih na rješenjima koja će biti zadovoljavajuća za sve ljude. 


Leži u prirodi evolucije ljudske svijesti i svih dosadašnjih 
društvenih pokreta da radikalna i dosljedna rješenja prihva- 
ćaju uvijek najprije oni najprogresivniji 1 najdalekovidniji 
pojedinci, a da odjek njihovih shvaćanja i efikasnost njihove 
akcije zavise od dubine krize u kojoj se nalaze svi ostali ljudi. 
Naravno, kapitalizam širi jednu vrstu »tehnološkog optimiz- 
ma« kako bi prikrio sjenu krize koja se sve više počinje nagi- 
njati nad čovječanstvo i oslabiti argumente onih koji je nastoje 
ukloniti i spriječiti u njenom katastrofalnom obliku. Ovdje 
kao i svagdje drugdje vodit će se duga i oštra idejna borba, 
ali prednost je ove borbe danas u iome da ona ima za sobom 
ne samo široke slojeve ljudi nego i svu znanstvenu elitu, onaj 

društveni sloj koji je u najvećoj mjeri uključen u razvijanje i 
provođenje razvojne politike ljudskog društva. Da li će lijeve 
snage u društvu preuzeti ciljeve ove borbe i uvrstiti ih u pro- 
gram svoje društvene akcije? 


Zasada postoje razni otpori. Prije svega u redovima službe- 
ne socijalističke ideologije u većini socijalističkih država koje 
se pozivaju također na »budući raj« koji će nastati nakon 
neograničenog napredovanja industrijalizacije. Ova je ideo- 
logija veoma moćna poluga u djelovanju na mase u vlastitoj 
zemlji i vladajući krugovi teško će je se odreći. Međutim, 
stvarni problemi prenapučenosti i oskudice sirovine, kao i 
pravednije raspodjele resursa pogodit će i njih, i to bez obzi- 
ra na službenu ideologiju. Tako već sada vidimo da je na 
Stockholmskoj konferenciji Kina odigrala uglavnom pozitiv- 
nu ulogu, dok je Sovjetski Savez apstinirao, a Sjedinjene 
Države pokušavale da ističu one vidove koji ne pogađaju njenu 
hegemonističku ulogu u korištenju svjetskih resursa. Čak i 
takve zemlje, koje bi imale veoma mnogo razloga da se oz. 
biljno pozabave radikalnijim rješenjima ckološke krize, po- 
našale su se rezervirano samo radi svoje tehnološke igračke, 
»Concordea«, koji unaprijed kompromitira svaki ozbiljniji raz- 
govor na tu temu! 

Ono što je bitno u odnosu na suvremenu ekološku krizu i 
sadašnji razvitak čovječanstva jest činjenica da će se neke 
suprotnosti zaoštravati. To je prije svega suprotnost između 
hegemonističkih industrijskih zemalja, koje najviše eksploa- 
tiraju prirodne resurse na Zemlji, i zemalja Trećeg svijeta. 
Ova suprotnost ima očito revolucionarnu jezgru, i to iz dva 
bitna razloga: prvo, jer se radi o borbi protiv kapitalizma u 
njegovom impcrijalističkom vidu, dakle u njegovoj najagre- 
sivnijoj ali ujedno i najpogodnijoj formi za napad, jer po- 
stoji široki pokret protiv kolonijalizma ili »neokolonijalizma« 
kako među zapostavljenim narodima tako i među socijalistič- 
kim zemljama, onima koje neće biti spremne da paktiraju s 
Amerikancima. Drugo, jer se u borbi protiv imperijalizma i 
kapitalizma u ovom slučaju mogu mobilizirati ne samo rad- 
nička klasa i najprogresivnija inteligencija, nego svi drušive- 
ni slojevi, pa tako dati borbi protiv kapitalizma i imperija- 
lizma vid narodnooslobodilačkog pokreta. I, treće, što takva 
strategija borbe najviše pridonosi da se nađu saveznici i u 
samim kapitalističkim i imperijalističkim zemljama. 

Zašto, prema tome, neke lijeve socijalističke snage ne vode 
računa o ovoj tako jasnoj strategiji akcije na svjetskome 

planu? Ne znamo da li će se situacija s tim u vezi promijeniti, 
no zasada glavni razlog leži u tome što se vodeća sila u so- 
cijalističkom svijetu, Sovjetski Savez, opredijelio u ovim pi- 
tanjima za jednu pretežno konzervativnu orijentaciju. Možda 
će ga iz te orijentacije pomaknuti jedino porast pokreta u 
zemljama Trećeg svijeta ili akcija same Kine. No, bez obzira 
što će uraditi vodeći političari u pojedinim socijalističkim 
zemljama, važno je imati u vidu samu prirodu socijalnih 
rješenja koja se u sadašnjoj fazi povijesti nameću. 

Kad govorimo o »svjetskom socijalizmu«, onda u kontekstu 
sve većeg zaoštravanja ekološke krize, krize rasta ljudskoga 
društva, moramo imati u vidu slijedeće momente. 


1. Akcija ujednačavanja stope rasta pučanstva i raspodjele 
resursa na kojoj se već danas radi, a radit će se sve vise, bez 
obzira da li ovaj proces tekao polako ili brzo, s brzim ;li 
sporim prilagođavanjem pojedinih zemalja novoj situaciji, od- 
govara uglavnom principu »jednakih razvojnih mogućnosti za 
sve zemlje«, a to je u suštini socijalistički princip, čak i onda 
ako ga budu implicitno ili eksplicitno zastupale i zemlje s 
kapitalističkim ili nekim prelaznim uređenjem od kapitaliz 
ma k socijalizmu. 


2. Poduzimanje više ili manje efikasnih mjera znači upo- 
trebu međunarodnih sporazuma i zakona, dakle jedne vrsti 
zakonodavstva koje ima univerzalni značaj, po svojoj sa- 
držin! mora pretpostavljati valjanost za sve narodc. A tim se 
stvara ne samo u teoriji nego i u praksi svijest o obvezama 
pojedinih nacija i naroda prema čovječanstvu u cjelini, i ob- 
ratno. Razvijanje ovakve vrste zakonodavstva očito znači po- 
stepeno uklanjanje onog latentnog ili prisutnog socijalnog 
darvinizma koji je kroz toliko vremena bio svojstven za od- 
nose među narodima. Nije potrebno naglašavati kako je to 
element koji neposredno pridonosi »svjetskom socijalizmua«, 


3. Rješavanje problema u vezi s ekološkom krizom znači 
mobilizaciju društvenih snaga u nacionalnim i internacional- 
nim razmjerima. Prije svega ekološka kriza uspješno ruši 
one granice u podjeli rada koje postoje kako među pojedinim 
znanostima tako i u njihovoj primjeni. Univerzalni karakter 
znanosti ostao je u suvremenoj epohi uglavnom jalov upravo 
zbog te specijalističke podjele rada i razvijanja duha speci- 
jaliziranog ili »fah-idiotskog« stručnjaka koji nije vodio ra- 
čuna o svojoj ličnoj odgovornosti u primjeni njegovih pro- 
nalazaka. Ova situacija sc radikalno mijenja, jer jedino ona 

znanstvena i tehnološka otkrića bit će primjenjivana koja 
će poštovati ravnotežu u odnosima čovjeka i prirodne okoline. 
Stari jaz između humanističke i tehničke inteligencije, na ko- 
jem su tehnokrati i monopolisti zasnivali svoju društvenu 
moć, sada otpada jcr se tehnički problemi moraju rješavati 
u funkciji opstanka ljudskog društva, a društveni problemi u 
funkciji prilagodbe na životne uvjete ljudske vrste. Sama pri- 
roda problema traži usku integraciju jedne i druge inteligen- 
cije. Univerzalni karakter znanosti, paraliziran stručnjačkom 
specijalizacijom, dobiva ponovo svoj praktički integritet i 
efikasnost. 


4, Problemi znansiveno-tehničke revolucije, koji su dosad 
bili stavljeni u »zrakoprazni prostor« beskonačnog napredo- 
vanja tehnologije i društva, tako da su vladajući slojevi mogli 
stalno mistificirati široke slojeve u ime »tehnološko-znanstve- 
ne revolucije« i beskonačnog napretka u životnom standardu, 
a znanstvene kadrove u ime beskonačne prilagodljivosti dru- 
štvene organizacije na znanstveno-tehnički napredak, sada 
dolaze u svoju pravu perspektivu strukturalne ravnoteže iz 
među primjene otkrića i društvene organizacije, u obliku »sta- 
bilnog društva«. Razvojne norme koje je dosad svaki uče- 
njak mogao konstruirati po miloj volji sada dobivaju svoje 
točno određene granice i uvjete. Time se, dakako, svi pro- 
blemi znanstveno-tehničkog i društveno-ekonomskog ili kul- 
turnog razvoja zaoštravaju na razini konkretne društvene or- 
ganizacije, koja postavlja potrošnji sasvim određene granice. 
Na taj način ne možemo izbjeći obvezu za svakog stručnjaka 
da sa svojim prijedlogom odmah misli u postavljenim dru- 
štvenim granicama i normama, i da predlaže optimalna rje- 
šenja, koja će nužno imati socijalistički karakter, jer su u pi- 
tanju svi članovi društva. 

5. Ideološki i politički jaz između onih koji odlučuju o raz- 
vojnoj politici društva nužno se mora suziti, jer se svaka od- 
luka odnosi na dobrobit svakog građanina. Zato se protiv 
tehnokratskih monopola u svim redovima pojedinaca, bez ob- 
žira na njihovu političku i iđejnu pripadnost, javljaju ideje 
o potrebi decentralizacije drušivene moći i neposrednoj kon- 
troli proizvodnje i odnosa prema okolini od strane društvene 
zajednice. Jasno je da takav stav, koji smatra da sama ne- 
posredna ljudska zajednica može rješavati uspješno sve pro- 
bleme svojeg odnosa životne reprodukcije 1 odnosa prema 
okolini, ide u smjeru samoupravne demokracije ili socijalizma. 

6. Ako se pitamo o pravoj prirodi ovoga »svjetskog socija- 
lizma«, koji dolazi na dnevni red za sve nacije bez razlike, 
moramo reći da se radi prije svega o pitanjima biološke eg- 
zistencije i reprodukcije ljudske vrste, dakle da se on ogra 
ničava na primarne potrebe ljudi, a ne bavi se sekundarni- 
ma. U pitanju je prije svega biološka reprodukcija — pre 
hrana, stanovanje, razmnožavanje. Socijalizam je dosada ova 
pitanja rješavao u okviru određenog drušiva kao vid klasne 
strukture i klasne borbe u jednom datom društvu. On ga 
mora danas rješavati bez obzira na klasnu strukturu i klasnu 
borbu u pojedinim društvima. On ne može čekati da se naj- 
prije izvrši socijalistička revolucija, pa tek onda priđe u po- 
jedinim zemljama rješavanju tih problema. On mora odmah 
predlagati rješenja koja imaju opću važnost, koja važe za 
čitav ljudski rod. Praktički to znači da pitanje socijalizma 
ne teče samo od dolje prema gore, to jest od klase do glo- 
balnog društva, ili od jedne zemlje do druge i, konačno, svih 
zemalja, nego socijalistički proces kao zamisao i strategija 
djelovanja teče i odozgo nadolje, od globalnog društva do 
društvenih klasa, od čitavog čovječanstva, to jest od njegove 
konkretne međunarodne akcije, k pojedinim zemljama. 


On se odvija istovremeno kao proces emancipacije čitavog 
čovječanstva, ali prvenstveno na temelju svojeg životnog op- 
stanka, dakle na jednoj veoma primitivnoj ali neophodnoj 
osnovi, i kao proces promjene društvenih odnosa i vrijedno- 
sti unutar pojedinih društava, dakle kao socijalistička revo 
lucija koja mijenja čitavu socijalnu i vrijednosnu organiza- 
ciju društva. Ova dva procesa se ne isključuju nego se in- 
timno uvjetuju, i to toliko uvjetuju da globalni problemi rje- 
šavanja bioloških uvjeta reprodukcije mogu postati, a to će 
vjerojatno i postati, odlučna poluga u socijalnim revoluci 
jama u pojedinim zemljama. 


Na osnovu ovih konstatacija dolazimo i do problema su- 
vereniteta pojedinih država i problema mecđunarodnog zako- 
nodavstva u vezi s mjerama koje će se poduzeti, a zakonodav- 
stvo znači ne samo obveze od strane pojedinih država nego i 
poštovanje takvih obveza, a to znači i odgovarajuće meha- 
nizme sankcija protiv onih koji bi opasno narušavali preuzete 
obveze. Razumije se, ovo nije ništa novo, jer se to već na 
stoji provoditi na međunarodnom planu u vezi s nuklearnim 
eksperimentima u atmosferi i atomskim naoružanjem uopće. 
To je samo prvi korak u uspostavljanju jednog novog i razvi- 
jenog međunarodnog zakonodavsiva. Ovo zakonodavstvo mo- 

rat će rješavati spomenute probleme na nivou primarnih po- 
treba čovječanstva, to jest na nivou njegove biološke repro: 
dukcije, raspodjele resursa i zaštite ljudske okoline, odnosno 
biosfere. 


Takvo zajedničko zakonodavstvo pretpostavlja bilo kakvo 
tijelo koje će bdjeti ili kontrolirati provođenje poduzetih mje- 
ra. Ne ulazeći sad u legitimnu strukturu takvog tijela, ono 
će nesumnjivo po svojim funkcijama predstavljati neku vrstu 
»svjetske vlade«. Za razliku od drugih vlada koje nalazimo po 
raznim društvima, ona će se bitno odlikovati samo bavljenjem 
onim funkcijama koje se odnose na biološku reprodukciju 
čovječanstva. Sve ostalo što se odnosi na društvenu organiza- 
ciju, ustavno uređenje, socijalne ciljeve, socijalne i kulturne 
vrednote, neće ulaziti u njenu kompetenciju. To ostaje stvar 
pune autonomije svakog društva. Da li se, međutim, može 
govoriti o bilo kakvoj autonomiji ili suverenosti pojedinih 
društava kad vlade u takvim društvima ne mogu odlučivati 
o bitnim pitanjima života i smrti svojih građana? Naravno da 
se može kad su u pitanju upravo životi sadašnjih i budućih 
ljudi, dok u pitanjima smrti, to jest odnosa prema smrti živih 
i dobro ishranjenih ljudi, to ostaje stvar vrijednosnog siste- 
ma samog društva. Zajednička vlada čovječanstva morat će 
samo osigurati svim ljudima jednake uvjete da bi mogli prc- 
živjeti, a kako će oni trošiti život i odabirati svoju smrt, to 
ostaje potpuno njihova društvena i privatna stvar. 


Ako se u vezi s razvitkom međunarodnog zakonodavstva 
koje sc bavi bitnim pitanjima održanja ljudske vrste govori 
o nekoj »svjetskoj vladi«, a suvremeni Ujedinjeni narodi po- 
lako počinju razvijati neke od tih funkcija, onda valja imati 
na umu da se radi samo o takvoj vladi koja je zadužena za 
ljudsku vrstu i njeno održanje, a ne i za ljudska društva uze- 
ta pojedinačno, njihovu unutrašnju organizaciju i kulturnu 
orijentaciju. Ona će se baviti, dakako, temeljem ili prirod- 
nom bazom svakog društva, njegovom infrastrukturom, u ko- 
Ju će sve više ući i sama ekonomija i tehnologija, ali ne | 
njegovom  »superstrukturom«, organizacijom međuljudskih 
odnosa i kulturnim stvaralaštvom. Takva uloga predstavljat 
će ujedno »prirodnu nužnost« svakog društva, ali i preduvjet 
njegove društvene i ljudske slobode, u duhu one Marxove po- 
stavke da komunizam znači naturalizam, i obratno, odnosno 
da je cilj harmoničnog društva »dovršeni naturalizam čovje- 
ka i dovršeni humanizam prirode«, »rješenje zagonetke povije- 
sti« u kojemu je »prirodni odnos vrste, odnos čovjeka prema 

prirodi dat kao neposredni odnos prema drugom čovjeku. 
kao što je i odnos prema čovjeku od početka njegov odnos 
prema vlastitom prirodnoim određenju«. (Marx) 

Čitav razvitak industrijske civilizacije koju je na sebe pre 
uzeo kapitalizam sastojao se u velikom naporu da covjek za- 
boravi svoj neposredni odnos prema prirodi i prema drugom 
čovjeku kao svojoj neposrednoj prirodnoj potrebi. Sada mu se 
izrabljena i unakažena priroda javlja kao Gorgona sa sedam 
glava da ga upozori na taj njegov duboki, povijesni zaboruv. 
Vrijeme je da čovjek postane svjestan toga zaborava i uje- 
govih uzroka. 


PRILOZI 


»Poruka iz Mentona« 


»Poruka iz Mentona« 2200 učenjaka iz 23 zemlje, »upućena 
3,5 milijardi naših susjeda na planetu Zemlji«, upozorava na 
»zajedničku dosad neviđenu opasnost« koja čeka čovječan- 
stvo, uručena je generalnom sekretaru Ujedinjenih naroda 
U Thantu za vrijeme jedne jednostavne ceremonije u New 
Yorku 11. maja 1971. 


Šestorici istaknutih učenjaka koji su predali ovu poruku 
generalni sekretar U Thant je izjavio: 


»Vjerujem da će čovječanstvo postati svjesno činjenice da 
postoji krhka ravnoteža fizičkih i bioloških pojava na Zemlji 
i oko nje, koja ne smije biti nesmotreno poremećena u našoj 
trci za tehnološkim razvitkom... Ova zajednička briga nasu- 
prot teškoj zajedničkoj opasnosti, što nosi u sebi klice pro- 
pasti za ljudski rod, mogla bi se pokazati doista kao snaga 
sposobna da međusobno poveže ljude. Bitka za ljudsko nad- 
življavanje može se dobiti samo ako se sve nacije udruže u 
zajedničkom nastojanju da sačuvaju život na ovom planetu.« 


Nakon što je bila zacrtana na jednom skupu u Mentonu, 
u Francuskoj, »Poruka iz Mentona«, kao što je poznato, ko- 
lala je među biolozima i ekološkim učenjacima u Evropi, 
Sjevernoj Americi, Africi, Aziji i Južnoj Americi. 

Ovaj skup sazvao je jedan novi, dobrovoljni, ne-vladin, 
transnacionalni mirovni pokret poznat kao »Dai Dong«. Ovo 
imc doslovno znači »svijet velikog zajedničarstva«, pojam, koji 
je nastao u pred-konfucijevskoj Kini prije više od 2500 godina. 

Među 2200 potpisnika »Poruke iz Mentona« nalaze se četiri 
nobelovca (Salvador Luria, Jacques Monod, Albert Szent- 

-Gyorgyi 1 George Wald), i tako glasovita imena u svijetu 
znanosti kao sto su Jean Rostand, Sir Julian Huxley, Thor 
Heyerdahl, Paul Ehrlich, Margaret Mead, Renć Dumont, Lord 
Ritchie-Calder, Shutaro Yamamoto, Gerardo Dudowski, Enri- 
que Beltran i Mohamed Zaki Barakat. 


Iako smo geografski široko odvojeni, s veoma različitim 
kulturnim, jezičnim, političkim i religijskim pripadništvom, 
ujedinjeni smo u ovom vremenu jednom dosada neviđenom 
zajedničkom opasnošću. Opasnost, koja po svojoj prirodi i ve- 
ličini nije dosada još prijetila čovjeku, rodila se na osnovu 
vise pojava. Svaka od njih predstavlja za nas probleme, koje je 
gotovo nemoguće riješiti, a svi zajedno oni predstavljaju ne 
samo mogućnost velikih patnji za čovječanstvo u neposred- 
noj budućnosti, već mogućnost iščezavanja, ili virtuelnog išče- 
zavanja, ljudskog života na Zemlji. 

Kao biolozi i ekološki učenjaci nećemo govoriti o tome kako 
bi se mogli riješiti pojedini problemi, jer smo uvjereni da su 
problemi koji postoje globalni i međusobno povezani, te da 
se rješenje može naći, ako napustimo naše ograničene sebične 
interese u cilju ostvarenja zajedničke potrebe. 


PROBLEMI 


Kvarenje okolisa. Kvalitet naše okoline kvari se neviđenom 
brzinom. Ono je vidljivije u nekim dijelovima svijeta nego u 
drugima, i u tim područjima došlo je do alarma među pu 
blikom, dok u drugim područjima kvarenje okoliša izgleda 
kao udaljena i nevažna pojava. 

Ali postoji samo jedna okolina: ono što se događa u jed. 
nom dijelu pogađa cjelinu. Široko je poznat primjer ovoga 
procesa u vezi s prodiranjem u lanac hrane diljem svijeta 
otrovnih tvari, kao što su živa, olovo, kadmij, DDT, i dru- 
gi klorni organski sastojci, a koji su nađeni u tkivu ptica 
i drugih životinja jako udaljenih od izvora otrova. 

Razlijevanje nafte, industrijski otpaci i otopine različitih 
vrsta štetno su zarazili gotovo svu slatku kontinentalnu vodu 
u čitavom svijetu, a jednako je i s kanalizacijom i organskim 
otpadom koji se baca u prevelikim količinama a da bi ih pri- 
roda mogla ponovo reapsorbirati u normalnim procesima re- 

ciklaže. Gradovi su prekriti teškim oblacima smoga, a zaga- 
đivači šireći se zrakom ubijaju drveće na tri stotine kilome- 
tara od njihova izvora. 

Još je više za uzbunu naše stalno i bezobzirno upuštanje u 
nove tehnološke procese i projekte (na primjer nadzvučni 
saobraćaj i planirana izgradnja atomskih centrala), a da se 
ne uzima u obzir njihov dugoročni utjecaj na okolinu. 


Iscrpljivanje prirodnih resursa. Iako su Zemlja i njeni re- 
sursi konačni i djelomično iscrpeni, industrijsko drustvo isko- 
rištava dokraja mnoge od njenih neobnovljivih resursa 1 lose 
gospodari s onima koji su potencijalno obnovljivi. Ong isko- 
rištava resurse drugih zemalja bez obzira na oskudicu sadas- 
njeg pučanstva ili na potrebe budućih generacija. 

Zemlja već počinje oskudijevati u nekim sirovinama koje 
su veoma važne za tehnološko društvo, i stvaraju se planovi 
da se započne eksploatacija rudnika ispod occana. Ali takvi 
pothvati ne samo da će tražiti velike izdatke u novcu i ener- 
giji (a naša goriva za proizvodnju cnergije su ograničena), 
već se oni ne bi smjeli poduzeti prije nego što se ispita ka- 
kav je njihov učinak na život morskih životinja 1 biljaka, 
koje su također dio naših prirodnih resursa i izvor visoko 
proteinske hrane. 

Gotovo sva zemlja, dobro natopljena i plodna, već je obra- 
đena. Pa ipak se svake godine, naročito u s4industrijaliziranim 
nacijama, milijuni hektara zemlje oduzimaju obradi da bi se 
koristili za industrijska postrojenja, puiove, parkirališta, itd. 
Sječa šuma, pregrađivanje branama rijeka, obrada zemlje 
pomoću monokultura, nekontrolirana upotreba pesticida i de- 
folijanata, površinski rudarski opkopi i druga kratkovidna 1 
neproizvodna praksa pridonijeli su ekološkoj neravnoteži, 
što je već izazvalo katastrofalne učinke u nekim područjima 
i nakon dužeg vremena može opasno ugroziti proizvodnost 
velikih oblasti u svijetu. 

Ni pod najpovoljnijim uvjetima, Zemlja ne može pribaviti 
resurse u dovoljnim količinama da bi svi narodi mogli živjeti 
na onom stupnju potrošnje kakav uživa većina industrijskih 
zemalja; kontrast između životnog stila, koji je nametnut 
krajnjom bijedom i onoga koji počiva na obilju, i nadalje ce 
biti izvor sukoba i revolucija. 


Pučanstvo, prenapučenost i glad, Sadašnje se pučanstvo ci- 
jeni na 3,5 milijarde ljudi na Zemlji, a procjene zasnovane na 

sadašnjim programima o kontroli pučanstva predviđaju oko 
6,5 milijardi potkraj 2000. godine. Postoje neka optimistička 
predviđenja da bi tehnološki i prirodni resursi mogli biti raz- 
vijeni toliko da prehrane, obuku i daju krov još većem pu- 
čanstvu od ovoga. 


Ipak neposredna činjenica govori da gotovo dvije trećine 
sadašnjeg svjetskog pučanstva pati od nedovoljne ishranjeno- 
sti, i prijetnja gladi većih razmjera još uvijek postoji, uspr- 
kos izvjesnom napretku u prehranjivanju. Zagađivanje i eko- 
loška neravnoteža već utječu na neke izvore hrane, a napori 
da se povećaju prehrambeni standardi često su također izvor 
zagadivanja. 

Štoviše, brojke o pučansivu mogu zavesti, jer ne uzimaju 
u obzir faktor potrošnje. Ocjenjuje se da dijete rođeno u Sje- 
dinjenim Državama troši u toku svojeg života dvadeset pulta 
više od djeteta rođenog u Indiji, te da oko pedeset puta više 
zagađuje okolinu. Što se tiče utjecaja na okolinu, industrij- 
ske zemlje imaju i najgušće pučanstvo. 


Ljudska potreba za prostorom i izvjesnim stupnjem samo- 
će, iako se teško može definirati točnim pojmovima, jest 
stvarna i primjetljiva. Mi ne živimo samo od kruha. Čak kad 
bi tehnologija mogla proizvesti dovoljno sintetičke hrane za 
sve, prenapučenost koju stvara pučanstvo u stalnom porastu 
može imati katastrofalne društvene i ekološke posljedice. 


Rat. Kroz čitavu ljudsku povijest nije bilo ljudske djelat. 
nosti koja bi bila tako univerzalno osuđena i tako univerzal- 
no prakticirana kao rat, pa se i istraživanje sve razornijih 
oružja i metoda rata nezaustavljivo nastavlja. 

Sada kad smo usavršili posljednje oružje i vidjeli njegov 
potencijal, uzmaknuli smo od njegove upotrebe, ali nas strah 
nije zadržao od toga da ispunimo naše arsenale s dovoljno 
bojevih atomskih glava kojima bi se mogao izbrisati sav život 
na Zemlji više puta, niti od slijepih i bezobzirnih eksperime- 
nata, kako u laboratoriju tako i na bojnom polju, s biološ- 
kim i kemijskim oružjem. Niti nas je zadržao da se upustimo 
u »male« ratove ili agresivne akcije koje mogu dovesti do 
nuklearnog rata. 

Cak ako i izbjegnemo posljednji veliki rat, pripreme za 
njega troše one fizičke i ljudske resurse koji bi se mogli upo- 
trijebiti za to da se prehrane i nastane u kućama narodi u 
oskudici, te da se sačuva i poboljša okolina. 

Jasno je da je nedovoljno pripisati rat ratobornoj prirodi 
čovječanstva, kad je čovjek u stvari uspio da do neke točke 
uspostavi u nekim ograničenim geografskim područjima mi- 
roljubiva društva. Očito je da u naše vrijeme opasnost od 
globalnog rata proizlazi iz dva momenta: 


— nejednakosti što postoje između industrijaliziranih i ne- 
industrijaliziranih dijelova svijeta, i od odlučnosti milijuna 
osiromašenih ljudskih bića da poboljšaju svoju sudbinu; 


— takmičenja za moć i ekonomske prednosti između anar- 
hičnih nacija-država koje nisu spremne da napuste sebične 
interese kako bi se stvorilo jednakopravnije društvo. 


Nakon rečenoga, problem se čini gotovo nerješiv. No, čo- 
vječanstvo je pokazalo nevjerojatne izvore prilagodljivosti i 
savitljivosti u prošlosti, pa će, možda, suočeno s onim što 
znači posljednja borba za samoodržanje, ponovo rastjerati 
naše strahovanje. 


ŠTO SE MOŽE URADITI? 


Dosada rečeno predstavlja samo mali dio problema s ko- 
jima se susrećemo i gotovo da ne pokušava opisati njihove 
uzroke. Mi odista ne znamo čitavu ljestvicu tih problema i 
njihovih mogućih rješenja. Znamo, međutim, da Zemlja i nje: 
ni stanovnici imaju poteškoće i da će se naši problemi umno- 
žiti, ako se s njima ne pozabavimo. 


U 1940. godini, kad je odlučeno da se stvori atomska bom- 
ba, Sjedinjene su Države doznačile 200 milijuna dolara i po- 
zvale eksperte iz čitava svijeta da obave taj posao za dvije 
godine. U 1960. godini Sjedinjene Države, zauzete trkom na 
Mjesec, potrošile su 20.000 do 40.000 milijuna da bi trku do- 
bile, a oboje, Sovjetski Savez i SAD, i dalje troše stotine mi- 
lijuna za kozmička istraživanja. 

Sasvim je sigurno da masovno istraživanje problema koji 
prijete nadživljavanju čovječanstva, zaslužuje veći prioritet 
od atomskog ili kozmičkog istraživanja. Trebalo bi s njima 
odmah započeti i s većim smislom za hitnost. Ovo istraživa- 
nje moraju platiti industrijske nacije, jer su one financijski 
najsposobnije da podnesu njegov teret, a i same su glavni 
korisnici prirodnih izvora i glavni zagađivači okoline. Istra. 
živanja bi trebalo da vrše kvalificirani ljudi iz svih zemalja 

i različitih profesija, neometano od sputavajućih nacionalistič. 
kih politika. 

Budući da je kriza postala akutna, upozoravamo da je po- 
trebno poduzeti slijedeće akcije, bez obzira na kasnija istra- 
živanja. Mi ih ne pružamo kao neku panaceju, već kao nepo- 
sredne akcije da se spriječi pogoršavanje situacije prije nego 
što bude prekasno: 


e Moratorij za neprovjerene tehnološke inovacije koje nisu 
neophodne za nadživljavanje. To se očito odnosi i na nove 
sisteme naoružanja, ali će također sadržati i zabranu prav- 
ljenja supersoničnih letjelica, novih pesticida, novih plastič- 
nih materija, izgradnju velikih nuklearnih centrala, itd., dok 
se njihovi mogući učinci na okolinu potpuno ne ispitaju. To 
bi se odnosilo i na ekološki neprovjerene inženjerske pro- 
jekte — kao što je podizanje brana na rijekama, »zahtjev« 
za zemljom u džunglama, rudarstvo pod morem, itd. 


e Primjena postojeće tehnologije za kontrolu zagađivanja 
na energetska postrojenja — na industriju općenito, recikla- 
ža materijala u velikim razmjerima kako bi se usporilo is- 
korištavanje prirodnih resursa, i brzo uspostavljanje interna- 
cionalnih ugovora o kvalitetu okoline, podložnih reviziji kad 
to zatraži bolje poznavanje ekoloških potreba. 


e Intenzivniji programi u svim dijelovima svijeta da se 
smanji porast pučanstva, s punim poštovanjem da se to iz- 
vrši tako da ne stradaju ljudska prava. Važno je da ti pro- 
grami budu praćeni smanjenjem razine potrošnje kod privi- 
legiranih klasa, te da se postigne pravednija raspodjela hrane 
i svih dobara među svim ljudima. 


e Bez obzira na poteškoće koje postoje da se dođe do spo- 
razuma, nacije moraju pronaći način da ukinu rat, da raz 
grade nuklearno oružje i unište kemijsko i biološko oružje. 
Posljedice jednog globalnog rata bile bi neposredne i nepo- 
pravljive, pa su stoga pojedinci i grupe odgovorni da odbiju 
učestvovanje u istraživanjima ili procesima koji bi mogli, 
kad se primijene, dovesti do istrebljenja ljudske vrste. 

Zemlju, kgja je izgledala tako velika, potrebno je sada sagle- 
dati u njenoj malenosti. Živimo u jednom zatvorenom siste- 
mu, apsolutno zavisni od Zemlje i jedan od drugoga za naše 
živote, i živote budućih pokoljenja. Mnoge stvari koje nas 
dijele zbog toga su beskonačno manje važne od međuzavis- 
nosti i opasnosti koje nas ujedinjuju. 

Vjerujemo da je doslovno istinito da samo nadilazeci naše 
zavade čovjek može očuvati Zemlju kao svoj dom. Rješenja 
za sadašnje probleme zagađivanja, gladi, prenapučenosti i 
rata mogla bi se lakše naći nego formule zajedničkog napora 
pomoću kojeg bi se tražila rješenja, ali mi moramo započeti 
da radimo na tome.« 


Deklaracija Daj Donga! o okolišu (Stockholm, juni 1972) 
pročitana na plenarnoj sjednici konferencije Ujedinjenih 
naroda 


Ljudi žive kao dio složenog prirodnog sistema s vidovima 
međuzavisnosti koji su tek nedavno postali dramatički vidljivi. 
Oni su također dio složenog društvenog, privrednog i politič- 
kog sistema koji su sami stvorili, obično bez neke procjene 
o nepredviđenim i kojiput katastrofalnim posljedicama takvog 
sistema u odnosu na životne sposobnosti prirode. Ovi sistemi, 
štovise, sadrže greške i neravnoteže koje onemogućavaju da 
bi odgovorili podjednako potrebama svih ljudi, oni snabdije- 
vaju jednu manjinu preobiljem dobara dok oslavljaju veći dio 
ljudi u svijetu u siromaštvu i očaju. 

Interakcija je između društvenog i prirodnog sistema na 
ovom planetu dovela do okolišne krize koja, iako se može 
u velikoj mjeri pripisati privrednoj praksi industrijskih na- 
cija, pogađa svaku osobu na Zemlji. Svijest o krizi okoliša 
došla je u jednom času kad se zapostavljene nacije, te siro- 
mašni i neopskrbljeni ljudi bore za to da bi mogli sami od- 
lučivati o svojoj sudbini i ističu svoje pravo na puno sudjelo- 
vanje u nacionalnim i svjetskim poslovima. Opstanak čovje- 
čanstva traži da se uvjeti prirodnog okoliša i potrebe ljudskih 
bića promatraju kao dijelovi istog problema. To će tražiti 
duboke promjene u našim političkim, ekonomskim i socijalnim 
strukturama, s jedne strane, i individualnom stilu života, s 
druge strane, sa ciljem ne samo da se preživi, već da se preživi 
s maksimalnim ostvarenjem ljudskih mogućnosti. To će tražili 
također i značajni program obrazovanja da bi se ljudi ospo- 

1 Dai Dong je mirotvorna transnacionalna organizacija. Dai Dong je pojam 
12 pred-konfucijske filozofije, a izriče da »nije samo obitelj jednog čovjeka 


njegova obitelj, msu njegova djeca jedina njegova djeca, već je čitav svijet 
njegova obitelj i sva djeca su njegova«. 

sobili da shvate mcđuzavisnost svjetskih problema i vrstu 
promjena koje valja izvršiti. U ovom nastojanju valja se ru- 
kovoditi nekim načelnim smjernicama. 


I. Ljudski opstanak zavisi od životne djelatnosti bezbroj- 
nih tisuća vrsta biljaka, životinja i mikroorganizama, te od 
povezanih fizikalnih i kemijskih reakcija u atmosferi, oceani- 
ma, slatkoj vodi i na zemlji. Širina i složenost ove međuzavi»- 
nosti postali su doskora očiti uslijed sve veće ljudske inter- 
vencije u životne procese na našem planetu. Sav život je za- 
visan od interakcije materije i energije koju sadrže zemalj- 
ski ekosistemi. Radi se o tome da mi mijenjamo ove inter- 
akcije, iako ih još nismo shvatili. Potrebno je da ih ljudi 
shvate, očuvaju, pa ako ih mijenjaju, da to čine s pažnjom i 
mudrošću. 


II. Postoji fundamentalni sukob između tradicionalnog poj- 
ma ekonomskog rasta i očuvanja okoliša. U toku posljednjeg 
stoljeća, nekontrolirani stalni rast u industrijskoj proizvodnji 
za okolinu štetnih supstancija i proizvoda u nekim dijelovi- 
ma svijeta proizveo je zagađivanje u opasnim razmjerima i 
odgovoran je za nesređeno rasipanje resursa. U islo vrijeme, 
rastuća je koncentracija ekonomske moći i industrijske aktiv- 
nosti dovela do centralizacije dobitaka unutar nekoliko nacija 
iskorištavanjem Zemljinih prirodnih resursa, te do internacio- 
nalnog političkog utjecaja koji proizlazi iz nadzora nad ovim 
resursima. Postalo je jasno da je potrebna veća racionalna 
raspodjela industrijske moći ako se žele riješiti globalni pro- 
blemi okoliša i društva. Takva preraspodjela će ujedno omo- 
gućiti jednomjerniju raspodjelu ekonomskih i političkih ko- 
risti među nacije i pojedince. 


III. Izrabljivanje nacionalnih i regionalnih resursa u Tre- 
ćem svijetu od strane stranih korporacija, s izvlačenjem pro- 
fita iz izrabljivanih područja, izazvalo je širok i rastuci eko- 
nomski jaz među nacijama i monopol industrijaliziranih ze- 
malja nad proizvodnjom, energijom, tehnologijom, informa- 
cijom i političkom moći. Uz to dolazi u zemljama u razvoju 
do gomilanja suvišnih dobara i kapitala, koji samo iskrivlju- 
je njihovu ekonomiju i poljoprivredu uvodeći monokulture, 
u interesu daljnjeg bogaćenja industrijskih država. Strane 
investicije, ekonomski razvitak i tehnološka praksa ovih in- 

dustrijskih zemalja mora prestati i izmijeniti se u ime osnov- 
nog zahtjeva naroda u pojedinim područjima da kontroliraju 
vlastite resurse. Međutim, upotreba ovih resursa ne smije biti 
pod isključivom vlašću geografskih slučajnosti, već se moraju 
koristiti na takav način da pokrivaju potrebe svjetskog pu- 
čanstva i buducih generacija. Vlast bilo kojeg naroda u ne- 
kom području nad resursima i okolinom mora sadržavati 
obvezu i priznanje da je okolina jedna nedjeljiva cjelina koja 
ne može biti podložna političkim granicama. Okoliš valja za- 
štititi od mogućeg zagađivanja, uništavanja i izrabljivanja od 
strane bilo kojeg izvora. 


IV. Jasno je da se ne moze beskonačno nastaviti rast ljud- 
skog pučaustva u jednoni konačnom svijetu s konačnim re- 
sursuna. Pučanstvo je istovremeno jedan od brojnih faktora, 
iako ne jedini, koji u dugoročnom razvoju najviše i najodluč- 
nije utječe na ljudsku okolinu. U stvari, pitanje je pučan. 
stva bivstveno nedjeljivo od pitanja pristupačnosti resursima. 
Istinsko poboljšanje u životnim uvjetima naroda u zemljama 
u razvoju više će pridonijeti stabilizaciji rasta pučanstva 
nego programi za kontrolu populacije. Pučanstvo nije neki 
jedinstveni problem, već on ima složene odnose s društve- 
nom, ekonomskom i prirodnom okolinom ljudskih bića. Ve- 
ličina pučanstva može biti premala ili prevelika u bilo koje 
vrijeme, što zavisi od mogućnosti da se nabave prirodni re- 
suisi i da se utječe na okolinu. Ekološki se principi u odnosu 
na ulogu pučanstva mogu podjednako primijeniti na ljudsku 
kao i na životinjske populacije. Međutim, društvena organi- 
zacija ljudskog pučanstva je takva da može promijeniti ili 
zamijeniti ove principe. 

U globalnim razmjerima problemi pučansiva u zemljama 
u razvoju su išli zajedno s kolonijalnom ekspanzijom u toku 
posljednja dva stoljeća, i s virtuelnim isključivanjem pučan- 
stva Azije, Afrike i Latinske Amerike od punog pristupa njiho- 
vim vlastitim resursima. Ovaj proces ekonomske eksploatacije 
još se nastavlja usprkos nominalnoj nezavisnosti bivših kolo- 
nija i zavisnih teritorija. Istovremeno ekonomske elite po- 
moću političke kontrole u zemljama u razvoju povezale su se 
s krupnim interesima metropolnih zemalja i onemogućavaju 
narodu iz Trećeg svijeta da se koristi resursima u skladu 
sa svojim interesima. Redistribucija resursa na globalnom 
nivou je bezuvjetna pretpostavka da se ispravi ovaj historijski 
proces. 

Tako dugo dok se pustoše resursi, kako to biva danas, nije 
ispravno opisivati rast pučanstva kao da je on izvor svih zala. 
(Postoji očita zbrka u imnogim glavama između prenapuče- 
nosti i pučanstva.) Činjenica da neke urbanizirane zone rastu 
kao rak, ne može biti razlog da izgubimo iz vida stvarni za- 
datak naše generacije koji se sastoji u ispravnom rukovanju 
s resursima i prostorom. Nacije koje su uglavnom odgovor- 
ne za ovo stanje stvari sigurno nemaju pravo da preporučuju 
izgladnjelim narodima u svijetu politiku stabilizacije pučan- 
stva. 

Treba primijetiti da će, što se tiče ekonomski razvijenih 
zemalja, povezivanje porasta u potrošnji per capita sa stabil- 
nim pučanstvom, ili stabilne potrošnje sa rastućim pučan- 
stvom, u oba slučaja dovesti do daljnjeg iscrpljivanja resursa 
i zagađivanja. To se neće dogoditi, ukoliko budu poduzete 
odgovarajuće socio-ekonomske promjene koje će dovesti do 
ekološki zdrave proizvodnje i potrošnje. 


V. Ekonomski razvitak u bilo kojem obliku tražit će tehno- 
logiju. Neki proizvodi masovno proizvedeni u uobičajenoj 
tehnologiji veoma su štetni za okolinu. Ne možemo odbaciti 
tehnologiju per se, nego je moramo prestrukturirati i usmje- 
riti u drugom pravcu. Ekološki zdrava tehnologija smanjit 
če oštećivanje okoline. Brzi razvitak novih postupaka mora 
biti provjeren tehnološkim ispitivanjima i sistemom nadzora 
da bi se osiguralo da nova tehnologija bude u skladu s eko- 
logijom, te da će se upotrebljavati za nadživljavanje i usavr- 
šavanje čovjeka. Nije dovoljno postojećoj tehnologiji dodati 
postrojenja protiv zagađivanja, iako će to biti prvi korak da 
se ukloni sadašnja tehnologija koja zagađuje okolinu. 


VI. Kultura industrijskih zemalja odražava njihovu politič- 
ku i ekonomsku ideologiju, a ta je zasnovana na stalno rastu. 
ćoj akumulaciji materijalnih dobara i na nekritičkom vjerova- 
nju da je tehnologija sposobna riješiti sve ljudske probleme. 
Ova se ideologija, u kojoj je etički element jedna zaboravljena 
dimenzija, širi čitavim svijetom; njeno prihvaćanje neće iza. 
zvali samo individualno i nacionalno razočaranje i nezado- 
voljstvo, već će onemogućiti da se uspostavi jedna racionalna 
ekonomska i ekološka politika. Porast ckonomskog blagostanja 
pomoći će zemljama u oskudici da sačuvaju svoju kulturnu 
i duhovnu baštinu, ali mnogi će narodi u industrijskim zemlja- 

ma, suočeni sa smanjenjem njihovih materijalnih posjeda, 
morati, u skladu s ekološkim i društvenim blagostanjem. po- 
tražiti nove definicije napretka. 


VII. Deklaracija Ujedinjenih naroda o ljudskim pravima na 
jednom mjestu kaže: »Sva su ljudska bića rođena slobodna i 
jednaka po dostojanstvu i pravima. Ona su obdarena razu- 
mom i sviješću i moraju djelovati jedni prema drugima u 
duhu bratstva.« Jeđan od najkritičnijih problema, koji pred- 
stavlja stalnu i rastuću prijetnju ljudskom opstanku, jest rat. 


Problem rata je usko povezan s drugim krajnim pitanji- 
ma loše raspodjele i okoline. Proizvodnja, gomilanje i trgo- 
vina oružjem sviju vrsta — nuklearnih, konvencionalnih i no- 
vih — predstavljaju sve veći teret za narode u svijetu. 


Proizvodnja oružja je jednako teret za bogate i siromašne 
narode. Vojna tehnologija, kao veliki dio industrijske djelat- 
nosti, naročito u ekonomski razvijenim zemljama, glavni je 
izvor općeg zagađivanja i iscrpljivanja resursa, Zato su rat 
i priprema za rat neposredno povezani s problemima okoliša. 
S bujanjem nuklearnih oružja, vojnih i civilnih, opasnosti za 
okolinu su porasle do kritične točke, kontrola naoružanja po- 
stala je teža a nuklearni rat vjerojatniji. Goleme svote, što 
se troše za vojne svrhe, treba neposredno dodijeliti za opću 
preraspodjelu i poboljšanje okoliša. Tako dugo dok trpimo 
ovo rasipanje i destruktivnost samog rata, nećemo moći ostva- 
riti stabilnu okolinu od koje zavisi opstanak svih nas. 


No, odlučnost da dokinemo rat mora uzeti u obzir pravo 
naroda da se bori, i da će se sigurno boriti, kako bi se oslo- 
bodili od nacionalnih i internacionalnih sistema koji ih tlače. 
Oni, koji najozbiljnije traže da se rat okonča, moraju izraziti 
solidarnost sa svojom ljudskom braćom koji vode takvu 
borbu, ali i da istovremeno podvlače potrebu kako bi se raz 
vile stvarno nenasilne metode u rješavanju društvenih i inter- 
nacionalnih sukoba u jednome svijetu izloženom opasnosti 
totalnog uništenja ratom. 


Stockholm, juni 1972. 


Nezavisna konferencija o okolišu 
organizirana po Dai Dongu 

Potpisnici deklaracije: 


Samir Amin, Senegal, Direktor Inst. African de Developpement 
Mohamed Zaki Barakat, UAR, Med. fak., Azhar Univ., Kairo 


Heinrich Carstens, Zap. Njemačka, kemičar, Friends World 
Com. of Consultation 


Donald Alfred Chant, Kanada, kemičar, Dept. of Zoology, 
Univ. of Toronto 


Mohamed Ahsen Chaudhri, Pakistan, šef Dept. of Internatio- 
nal Relations, Univ. of Karachi 


Dora Obi Chizea, Nigerija, predsjednik, African Environmen- 
tal Association 


Jerzy Chodan, Poljska, šef Dept. Poljoprivredni Fak., Olsztyn. 


Purushottam Jaikrishna Deoras, Indija, profesor Haffkine In- 
stitute, Bombay 


Peter Dohrn, Italija, Mediterranean Assoc, Marine Biology- 
-Oceanology, Napulj 

Yusuf Ali Eraj, Keniia, ginekolog, b. predsjednik Komisije 
za planiranje porodice 


M. Taghi Farvar, Iran, Center for the Biol. of Natural Systems, 
St. Louis (SAD) 


Andrć Faussurier, Francuska, direktor, Centre de Reflexions 
et d'Etudes Scientifique de I'Environment, Lyon 


Gonzalo Fernos, Puerto Rico, kemičar, Environmental Quality 
Commission 


Nicholas Georgesciu-Rogen, SAD, profesor ekonomije, Vander- 
bilt Univ. 


Ihich Nhat Hanli, Vijetnam (u egzilu), budistički redovnik, 
pjesnik, odgojitelj 


Bengt Hubendick, Švedska, direktor, Naturhistoriska Museet, 


Goteberg 

Jaime Hurtubia, Čile, profesor, Inst. de Ecologia, Univ. Austral 
de Chile 

Conrad Alan Istock, SAD, profesor, Dept. of Biology. Univ. of 
Rochester 


Fred Harold Kneliman, Kanada, profesor, Humanities of 
Science Dept., Montreal 


Satish Kumar, Indija, pisac, osnivač London School of Non- 
violence 

Jurgen Schiutt Mogro, Bolivija (u egzilu) b. profesor univer- 
ziteta u La Pazu 


Jean Mussard, Švicarska, b. direktor UN-konferencije za eko- 
logiju 

Cao Ngoc Phuong, Vijetnam (u egzilu), profesor biologije, 
Univ. u Sajgonu i Hueu 


Jurgenne Primavera, Filipini, profesor biologije, Mindanao St 
Univ. 


Henry A. Regnier, Kanada, profesor zoologije, Univ. u Torontu 


Henryk Sandner, Poljska, Poljska akademija znanosti, Var- 
šava 


Rudi Supek, Jugoslavija, profesor sociologije, Sveučilište u 
Zagrebu 


Jun Ui, Japan, predavač, Gept. of Human Engineering, Fac. 
of Eng., Tokio 
Roel van Duyn, Holandija, pisac, šef stranke Kaboutera 


Arthur H. Westing, SAD, profesor botanike, Windham College, 
Vermont 


Ernst F. Winter, Austrija, direktor Trans. Research Center, 
Katzelsdorf 

Predsjednik konferencije: Hannes de Graaf, Utrecht, Holandija 

Direktor Dai Donga: Alfred Hassler, Nyack, New York 


Direktor Dai Donga za Evropu: Jens Brondiin, Kopenhagen, 
Danska. 


PRIMJEDBE NA DEKLARACIJU 


(Neki učesnici su uz Deklaraciju stavili neke svoje primjedbe 
stavljajući težište na neke formulacije.) 


Točka IV. Tahi Farvar, Jirgen Schiitt Mogro, Jurgenne Prima- 
vera i Jaime. Hurtubia potpisali su Deklaraciju s napomenom 
da valja izmijeniti prvu rečenicu točke IV. na slijedeći način: 
Pučanstvo nije najvažniji ili najodlučniji faktor koji utje- 
če na ljudsku okolinu. Ipak je jasno da ljudsko pučanstvo 


ne može rasti beskonačno u jednom konačnom okolišu s 
konačnim resursima. 

Točka IV. Nicholas Georgescu-Rogen, P. J. Deoras, Bengt 

Hubendick, Donald A. Chant, Henry Regnier_ i Fred Knel 

man potpisali su Deklaraciju sa slijedećom napomenom: 
U više dijelova ove Deklaracije ekološki problemi su uve- 
liko pod utjecajima koji pripadaju nekim ideološkim su- 
protnostima. Jedna aktuelna kontroverza u tom pogledu od- 
nosi se u raznim vidovima na »faktor populacije« u odnosu 
na druge važne faktore, što je načinilo problerh nejasnim. 
Razlike koje izazivaju znanstvenu kontroverzu ne tiču se 
same po sebi stava koji ovdje iznosimo: na raznim mjesti- 
ma i u različito vrijeme »problem populacije« postao je iji 
će postati kritički, iako su mu prethodili ili ga prate i drugi 
kritički faktori koji nisu usko povezani s faktorom popu- 
lacije. 


Točka VII. Nicholas Georgescu-Rogen, Donald A. Chant i 

Henry Regnier su potpisali izjavu time da se posljednji pa: 

ragraf u točki VII. ovako formulira; 
Oni koji najozbiljnije traže dokončanje rata pozivaju naro- 
de, koji tlače ili bi mogli u budućnosti tlačiti vojnički, eko- 
nomski ili politički druge narode ili dijelove vlastitog na- 
roda, da se odreknu takvih akcija. Oni također pozivaju one 
koji su sada ili će u budućnosti biti izloženi potlačivanju, 
da se uzdrže od nasilja i da djeluju tako da onemoguće 
napadača jli mu poreknu mogućnost da se pozove na sa- 
moobranu i da, na taj način, nastavlja ili zapodijeva nove 
ratove. 


Deklaracija o ljudskom okolišu konferencije Ujedinjenih 
naroda (Stockholm, 5—16. juna 1972) 


Proklamira: 


1. Čovjek je ujedno stvor i stvaralac svoje okoline koja 
mu daje fizička sredstva života i pruža mu uvjete za intelek- 
tualni, moralni, društveni i duhovni razvitak. U dugoj i viju- 
gavoj evoluciji ljudske vrste na ovom planetu dostigli smo 
jednu fazu kad je čovjek, pomoću brzog napretka znanosti i 
tehnologije, stekao moć da preobrazi okolinu na bezbroj na- 
čina i u neviđenim razmjerima. Oba su vida čovjekove oko- 
line, prirodna i čovjekom stvorena, bitni za njegovo blago- 
stanje i uživanje osnovnih ljudskih prava — čak i prava na 
sam život. 

2. Zaštita i poboljšanje ljudske okoline velik je problem 
koji se odnosi na blagostanje naroda i ekonomski razvoj u 
čitavom svijetu; to je velika želja naroda u čitavom svijetu 
i dužnost svih vlada. 

3. Čovjek mora stalno sabirati iskustvo i napredovati po- 
moću otkrivanja, pronalaženja, stvaranja i unapređivanja. U 
naše vrijeme čovjekova sposobnost da preobrazi svoju oko- 
linu, ako je pametno upotrebljava, može donijeti svim naro- 
dima koristi od napretka i mogućnost da poboljšaju kvalitet 
života. Pogrešno ili bezobzirno primijenjena, ova moć može 
nanijeti neprocjenjivu štetu ljudskim bićima i ljudskoj sre- 
dini. Vidimo oko nas sve više dokaza o šteti koju je čovjek 
stvorio u mnogim područjima na Zemlji: opasan stupanj za- 
gađivanja zraka, vode, zemlje i živih bića; velike i nepoželjne 
poremetnje u ekološkoj ravnoteži biosfere; razaranje i iscrplji- 
vanje nenadoknadivih resursa; i velike nedosiatke štetne za 
tjelesno, duševno i društveno zdravlje čovjeka u okolini koju 
je stvorio čovjek, naročito u sredini gdje živi i radi. 

4. U zemljama u razvoju većina ekoloških problema prouz- 
ročena je nedovoljnom razvijenošću. Milijuni žive daleko is- 
pod razine potrebne za pristojni ljudski Život, lišeni odgova- 
rajuće hrane i odjeće, krova i obrazovanja, zdravlja i zdrav- 
stvene brige. Zato moraju zemlje u razvoju usmjeriti svoje 
napore za razvitkom imajući u vidu primarne potrebe i nuž- 
nost da sačuvaju i poboljšaju okolinu. U istom cilju industri- 
jalizirane zemlje će vršiti napore da smanje jaz između njih i 
zemalja u razvoju. U industrijaliziranim zemljama ckološki 
su problemi općenito povezani s industrijalizacijom i tehno- 
loškim razvojem. 

5. Prirodni rast pučanstva stalno predstavlja probleme radi 
očuvanja okoline, pa valja stvoriti odgovarajuću politiku i 
mjere kako bi se riješili ovi problemi. Od svih stvari u svi- 
jetu najdragocjeniji su ljudi. Ljudi su oni koji promiču dru- 
štveni napredak, stvaraju društveno bogatstvo, razvijaju zna- 
nost i tehnologiju i pomoću teškog rada stalno mijenjaju 
ljudsku okolinu. Zajedno s društvenim napretkom i napredo- 
vanjem u proizvodnji, znanosti i tehnologiji čovjekova spo- 
sobnost da poboljša svoju okolinu raste svakog dana. 

6. U povijesti je dostignuta tocka kad moramo oblikovati 
našu akciju u čitavom svijetu s više brige o posljedicama za 
okolinu. Zbog neznanja ili nemarnosti možemo nanijeti gole- 
mu i nepopravljivu štetu Zemljinoj okolini od koje zavisi 
naš život i naše blagostanje. Obratno, pomoću potpunije spoz- 
naje i mudrijeg djelovanja možemo ostvariti za nas same i 
za naše potomstvo bolji život u okolini, bolje usklađenoj s 
ljudskim potrebama i nadama. Postoje široke perspektive za 
poboljšanje kvaliteta okoline i stvaranje dobrog života. Ono 
što je potrebno jest poduzetno ali mirno stanje duha i inten- 
zivni i sređeni rad. Da bi postigao slobodu u svijetu prirode, 
čovjek se mora koristiti znanjem kako se, u suradnji sa pri- 
rodom, gradi bolja okolina. Obrana i poboljšanje ljudske oko- 
line za sadašnje i buduće generacije postalo je imperativni 
cilj čovječanstva — cilj koji valja ostvarivati zajedno i u skla- 
du s ustanovljenim i fundamentalnim ciljevima mira i svjetske 
privrede i društvenog razvitka. 

7. Da bi se postigli ekološki ciljevi potrebno je da građani 
i zajednice, poduzeća i ustanove na svim nivoima preuzmu 
odgovornost i podijele pravedno zajedničke napore. Pojedinci 
u svim oblastima života kao i organizacije u mnogim pod- 
ručjima oblikovat će svojim vrijednostima i akcijama budu- 

cu okolinu svijeta. Lokalne i nacionalne vlade podnijet će 
najveći teret za dalekosežnu ekološku politiku i djelovanje u 
granicama njihovog zakonodavstva. Potrebna je također i in- 
ternacionalna suradnja da bi se povećali resursi i pomogle 
zemlje u razvoju da ostvare svoje odgovornosti u tom polju. 
Sve veći broj ekoloških problema, koji su po svojem opsegu 
regionalni ili globalni ili jer utječu na zajednička internacio- 
nalna područja, tražit će u zajedničkom interesu rasprostra- 
njenu kooperaciju među nacijama i akciju internacionalnih 
organizacija. Konferencija se obraća vladama i narodima da 
upotrijebe zajedničke napore radi sačuvanja i poboljšanja ljud- 
ske okoline za dobrobit svih naroda i njihova potomstva, 


DEKLARACIJA O NACELIMA 
Izražava zajedničko uvjerenje: 


Načelo 1. Čovjek ima osnovna prava na slobodu, jednakost 
i odgovarajuće uvjete života, u jednoj kvalitetnoj okolini koja 
dozvoljava život u dostojanstvu i blagostanju, i on nosi sve- 
čanu odgovornost da zaštićuje i poboljšava okolinu za sa- 
dašnje i buduće generacije. U tom pogledu politika koja pro- 
vodi ili zadržava apartheid, rasnu segregaciju, diskriminaciju, 
kolonijalne i druge oblike potlačivanja ili strane dominacije 
ostaje osuđena i iora biti odstranjena. 


Načelo 2, Prirodni izvori zemlje, uključujući zrak, vodu, tlo, 
floru i faunu, naročito reprezentativne uzorke prirodnog eko- 
sistema, moraju biti sačuvani za dobrobit sadašnjih i budućih 
generacija pomoću brižljivog planiranja ili gospodarenja. 


Načelo 3. Sposobnost zemlje da proizvodi obnovljive životne 
resurse mora se održati i, kad je god moguće, obnavljati i 
poboljšavati. 

Načelo 4. Čovjek ima posebnu odgovornost da sačuva i 
mudro gospodari baštinom divlje faune i njenih obitavališta 
koja su sada veoma ugrožena djelovanjem različitih kombi- 
niranih faktora. Očuvanje prirode uključujući divljinstvo mo- 
ra stoga dobiti na značenju u planiranju ekonomskog razvoja. 


Načelo 5. Neobnovljivi se resursi Zemlje moraju upotreb- 
ljavati na takav način da se spriječi opasnost njihova budu- 

ćeg iscrpljivanja i da korist od njihove upotrebe dijeli čitavo 
čovječanstvo. 

Načelo 6. Izbacivanje toksičkih supstancija ili drugih sup- 
stancija, kao i oslobađanje topline, u takvim količinama ili 
koncentracijama koje premašuju sposobnost prirode da ib 
načini bezopasnima, mora se zabraniti kako bi se osiguralo 
da ne dođe do nepopravljivih oštećenja ekosistema. Treba 
pružiti podršku narodima u svim zemljama u opravdanoj bor- 
bi protiv zagađivanja. 


Načelo 7. Države će poduzeti sve potrebne korake da spri+ 
ječe zagađivanje mora supstancijama za koje se zna da osle. 
ćuju ljudsko zdravlje, da štete živim resursima i morskom 
životu, koje oštećuju ljepotu prirode ili dolaze u sukob s 
drugim zakonitim upotrebama mora. 


Načelo 8. Ekonomski i društveni razvitak je bitan da se 
osigura pogodan život i radna sredina za čovjeka, te da se 
stvore na Zemlji uvjeti potrebni za poboljšanje kvaliteta 
života. 

Načelo 9. Ekološki nedostaci prouzročeni uvjetima neraz- 
vijenosti i prirodnim katastrofama postavljaju teške proble- 
me i može im se najbolje pomoći ubrzanim razvojem, tako da 
se dodijele značajne količine financijske i tehničke pomoci, 
kao dodatak domaćim naporima u zemljama u razvoju, i kroz 
toliko vremena koliko je to potrebno. 


Načelo 10. Za zemlje u razvoju od bitnog je značenja stabil. 
nost cijena i odgovarajuće zarade za primarne potrebe i si- 
rovine za gospodarenje okolinom, jer se mora podjednako 
voditi računa o ekonomskim kao i ekološkim procesima, 


Načelo 11. Ekološka politika svih država mora jačati a ne 
slabiti sadašnji ili budući razvojni potencijal zemalja u raz- 
voju, niti smije spriječiti da one dostignu viši standard ži- 
vota za sve, i bit će potrebno poduzeti odgovarajuće korake 
kod država i internacionalnih organizacija da bi se postigao 
sporazum o mogućim nacionalnim i internacionalnim ekonorm- 
skim posljedicama koje proizlaze iz primjene ekoloških mjera, 


Načelo 12. Potrebno je osigurati sredstva da bi se sačuvala 
i poboljšala okolina, uzimajući u obzir okolnosti i posebne 
zahtjeve zemalja u razvoju, i troškove, koji će proizaći iz nji- 
bovog uključivanja u čuvanje okoline i razvojno planiranje, a 
valja osigurati i dodatnu internacionalnu tehničku i financij- 
sku pomoć, na njihov zahtjev, u tu svrhu. 

Načelo 13. U cilju da se ostvari bolje gospodarenje s resur- 
sima i tako. poboljša okolina, države moraju zauzeti jedan 
integrirani i koordinirani prilaz njihovom planiranju razvoja 
kako bi osigurale da takav razvitak bude u skladu sa zaštitom 
1 poboljšanjem ljudske okoline a na korist njihova pučanstva. 


Načelo 14. Racionlano planiranje predstavlja bitno oruđe da 
bi se uklonili sukobi između razvojnih potreba i potreba za 
zaštitom i poboljšanjem okoline. 


Načelo 15. Potrebno je primijeniti planiranje u ljudskim 
naseljima i urbanizaciji sa ciljem da se izbjegnu negativni 
učinci na okolinu i dobije maksimalna socijalna, ekonomska 
i ekološka korist za sve. U tom vidu nužno je napustiti sve 
projekte koji su zamišljeni za kolonijalnu ili rasističku do- 
minaciju. 


Načelo 16. Demografska politika, koja ne proturječi osnov- 
nim ljudskim pravima i koja izgleda najpogodnija za pojedine 
vlade, mora se primjenjivati u onim oblastima gdje stopa 
porasta pučanstva ili pretjerana koncentracija pučanstva može 
imati negativne učinke na ljudsku okolinu ili razvitak, ili gdje 
niska gustoća pučanstva može spriječiti poboljšanje ljudske 
okoline i spriječiti razvoj. 


Načelo 17. Odgovarajuće nacionalne ustanove moraju biti 
zadužene zadaćom planiranja, gospodarenja i kontrole oko- 
lišnih izvora države sa ciljem da poboljšaju kvalitetu okoliša. 


Načelo 18. Znanost se i tehnologija, kao dijelovi ekonom. 
skog i društvenog razvitka, moraju primjenjivati za utvrđi- 
vanje, izbjegavanje i kontrolu ekoloških opasnosti i rješava- 
nje ekoloških problema a za zajedničko dobro čovječanstva. 


Načelo 19. Obrazovanje u ekološkim pitanjima, za mlade 
generacije kao i za odrasle, s potrebnim obzirom prema pod- 
Privilegiranima, bitno je za proširenje temelja prosvijećenog 
mišljenja i odgovorno ponašanje pojedinaca, poduzeća i za- 
jednica u zaštiti i poboljšanju okoliša u njegovoj punoj ljud- 
skoj dimenziji. Također je bitno da masovne komunikacije 
nastoje da ne pridonose kvarenju okoliša, već naprotiv da šire 
obavještenja obrazovne prirode o potrebi da se zaštiti i po- 
boljša okoliš sa ciljem da se čovjek osposobi za razvitak u 
svakom smjeru. 


Načelo 20. Znanstveno istraživanje i razvitak u okviru eko- 
loških problema, kako nacionalnih tako i multinacionalnih, 
valja unapređivati u svim zemljama, a posebno u zemljama 

u razvoju. U tom vidu potrebno je podržavati i pomagati slo- 
bodni tok znanstvenih obavještenja i prijenos iskustava, da 
bi se olakšalo rješavanje ekoloških problema: ekološke teh- 
nologije valja načiniti pristupačnima za zemlje u razvoju 
kako bi se olakšalo njihovo široko rasprostiranje, a da to ne 
predstavlja ekonomski teret za zemlje u razvoju. 


Načelo 21. Države imaju, u skladu s Poveljom Ujedinjenih 
naroda, i načelima međunarodnog prava, suvereno pravo da 
eksploatiraju svoje vlastite resurse koji pripadaju njihovoj 
ekološkoj politici, i odgovornost da osiguraju kako djelat- 
nosti u okviru njihova zakonodavstva ne bi nanijele štetu 
okolišu drugih država ili područjima izvan granice nacional. 
nog zakonodavstva. 


Načelo 22. Države će surađivati kako bi unaprijedile među. 
narodno pravo u odnosu na odštete i kompenzacije za žrtve 
zagađivanja i drugih ekoloških ostecenja izazvanih djelatno- 
stima unutar zakonodavstva ili kontrole tih država prema 
područjima izvan njihova zakonodavstva. 


Načelo 23. Da sc ne bi povrijedili kriteriji o kojima se slo- 
žila međunarodna zajednica, ili standardi koje su utvrdile 
nacije, bit će važno da se u svim slučajevima razmotri sistem 
vrijednosti koji prevladava u svakoj zemlji, te opseg prim 
jenljivosti standarda koji vrijede za najrazvijenije zemlje, 
ali koji bi mogli biti nepogodni i povezani s nepredviđenim 
troškovima za zemlje u razvoju. 


Načelo 24. Internacionalni predmeti, koji se odnose na za- 
štitu i poboljšanje okoliša, moraju bili tretirani u duhu su- 
radnje sa strane svih zemalja, velikih ili malih, na jednakoj 
nozi. Suradnja pomoću multilateralnih ili bilateralnih aran- 
žmana i drugih odgovarajućih sredstava od bitnog je znače. 
nja da se uspješno kontroliraju, sprečavaju, smanjuju ili ukla- 
njaju negativni ekološki učinci što proizlaze iz aktivnosti u 
svim sferama, a na atkav način da se uzme u obzir suverenost 
i interes svih država. 


Načelo 25. Države moraju osigurati da internacionalne or ga- 
nizacije odigraju koordinirajuću, efikasnu i dinamičku ulogu 
za zaštitu i poboljšanje okoliša. 


Načelo 26. Covjek i njegova okolina moraju biti pošteđeni 
od nuklearnog oružja i svih drugih sredsiava razaranja. Drža- 
ve se moraju truditi da postignu brzi sporazum u relevantnim 


internacionalnim organima o uklanjanju i potpunom uništenju 
takvih oružja. 

